- T M LOGAN - - 29 DE SECUNDE - T M LOGAN 29 DE SECUNDE Traducere din limba engleză Roxana Cristina-Gheorghe prin Lingua Connexion Titlul original: 29 Seconds, 2018 Editura RAO, 2021 Versiune ebook: v1 0, august 2021 Cuprins PARTEA I CU DOUĂ SĂPTĂMÂNI ÎN URMĂ 8 Capitolul 1 9 Capitolul 2 15 Capitolul 3 18 Capitolul 4 24 Capitolul 5 29 Capitolul 6 33 Capitolul 7 36 Capitolul 8 40 Capitolul 9 45 Capitolul 10 49 Capitolul 11 53 Capitolul 12 58 Capitolul 13 61 Capitolul 14 64 Capitolul 15 68 Capitolul 16 74 Capitolul 17 77 Capitolul 18 81 Capitolul 19 86 Capitolul 20 93 Capitolul 21 97 Capitolul 22 102 PARTEA A II-A 107 Capitolul 23 108 Capitolul 24 113 Capitolul 25 119 Capitolul 26 122 Capitolul 27 125 Capitolul 28 128 Capitolul 29 134 Capitolul 30 138 Capitolul 31 142 Capitolul 32 145 Capitolul 33 148 Capitolul 34 151 Capitolul 35 157 Capitolul 36 160 Capitolul 37 165 Capitolul 38 168 Capitolul 39 173 Capitolul 40 179 Capitolul 41 183 Capitolul 42 187 Capitolul 43 190 Capitolul 44 195 Capitolul 45 199 Capitolul 46 204 Capitolul 47 208 Capitolul 48 211 Capitolul 49 215 Capitolul 50 220 Capitolul 51 223 Capitolul 52 228 Capitolul 53 231 PARTEA A III-A 237 Capitolul 54 238 Capitolul 55 242 Capitolul 56 247 Capitolul 57 250 Capitolul 58 253 Capitolul 59 256 Capitolul 60 259 Capitolul 61 262 Capitolul 62 267 Capitolul 63 271 Capitolul 64 275 Capitolul 65 279 Capitolul 66 282 Capitolul 67 285 Capitolul 68 289 Capitolul 69 293 Capitolul 70 297 Capitolul 71 302 Capitolul 72 304 Capitolul 73 306 Capitolul 74 310 Capitolul 75 316 Capitolul 76 318 Capitolul 77 320 Capitolul 78 324 Capitolul 79 328 Capitolul 80 331 Capitolul 81 336 Capitolul 82 338 Capitolul 83 342 PATRU SĂPTĂMÂNI MAI TÂRZIU 344 Capitolul 84 345 Capitolul 85 347 Dacă spunem că nu am comis niciun păcat, ne păcălim singuri CHRISTOPHER MARLOWE, Tragica istorie a doctorului Faust Erau trei condiţii Avea şaptezeci şi două de ore la dispoziţie ca să dea un nume Dacă refuza, oferta nu mai era valabilă Niciodată Iar dacă accepta, nu mai putea să dea înapoi Nu mai putea să se răzgândească Îl privi fix pe acest străin, acest bărbat pe care nu-l mai întâlnise niciodată, şi pe care nu avea să-l mai vadă vreodată Un bărbat puternic şi periculos, care se trezise dintr-odată că îi este dator Era o înţelegere strictă, valabilă numai o singură dată, o ofertă pe care o întâlneşti doar o dată în viaţă O înţelegere care putea să-i schimbe viaţa O înţelegere care, cel mai probabil, avea să schimbe viaţa altcuiva Era un pact cu diavolul PARTEA I CU DOUĂ SĂPTĂMÂNI ÎN URMĂ Capitolul 1 Regulile erau destul de simple: Dacă poţi, nu rămâne niciodată singură cu el Nu face şi nu spune nimic din ce el ar putea să ia drept un semn de încurajare Nu te urca într-un taxi sau într-un lift cu el Ai mare grijă când nu sunteţi la birou, mai ales atunci când sunteţi în hoteluri sau la conferinţe Şi, mai presus de toate, principala regulă, care nu trebuia niciodată să fie încălcată: Nu face niciunul dintre lucrurile de mai sus atunci când este băut Era rău când era treaz, dar era şi mai rău – groaznic – când era beat În seara aceea era beat Sarah îşi dădu seama prea târziu că era pe cale să încalce toate regulile în acelaşi timp La un moment dat, stăteau pe trotuar în faţa restaurantului, toţi şase, cu respiraţia care le crea aburi în aerul nopţii, şi cu mâinile băgate adânc în buzunare din cauza frigului de noiembrie, gândindu-se la călătoria de întoarcere până la hotel după o seară în care se bucuraseră de mâncare bună şi de conversaţii vesele Erau doar nişte colegi care se relaxează la sfârşitul unei zile lungi, departe de casă În clipa următoare, el ieşi în stradă ca să oprească un taxi, apucând-o ferm de braţ şi conducând-o spre bancheta din spate Urcă lângă ea, respiraţia lui fiind o combinaţie dintre vin roşu, coniac şi friptură condimentată Se întâmplă atât de repede, încât Sarah nici măcar nu apucă să reacţioneze – presupuse doar că şi ceilalţi aveau să-i urmeze Numai când închise portiera maşinii, îşi dădu seama că o separase de restul grupului în mod deliberat şi eficient, asemenea unui prădător din junglă — La hotel Regal, vă rog, îi spuse şoferului pe vocea aceea groasă, de bariton Taxiul se încadră pe prima bandă şi, pentru o clipă, Sarah rămase înlemnită pe banchetă, încă şocată din pricina răsturnării bruşte de situaţie Se uită în oglinda retrovizoare la grupul restrâns ce rămăsese pe trotuar şi care devenea din ce în ce mai mic pe măsură ce taxiul mărea viteza Prietena şi colega ei, Marie, avea gura întredeschisă, ca şi cum ar fi vorbit, şi părea surprinsă Rămâneţi mereu împreună Asta era o altă regulă Dar acum erau doar ei doi Interiorul taxiului era întunecat şi mirosea a piele veche şi a ţigări Se întoarse şi îşi puse repede centura de siguranţă, mutându-se în capătul din dreapta al banchetei, cât mai departe posibil de el Senzaţia de ameţeală, caldă şi plăcută, pe care i-o oferiseră cele câteva pahare de vin, dispăruse şi, dintr-odată, se simţea trează de parcă n-ar fi băut nimic Dacă mă port cum trebuie, o să fiu bine Nu trebuie să stabilesc niciun contact vizual cu el Să nu zâmbesc Să nu-l încurajez El nu îşi puse centura, în schimb îşi desfăcu picioarele şi se întinse pe banchetă cu faţa spre ea Îşi puse braţul drept pe tetieră, cu mâna dreaptă în spatele capului ei Mâna stângă o ţinea pe coapsă, la câţiva centimetri de şliţul pantalonilor — Sarah, Sarah, spuse el pe o voce leneşă şi afectată de alcool Fata mea inteligentă Prezentarea ta de azi a fost fantastică Ar trebui să fii mulţumită de tine Eşti mulţumită? — Da Îşi strânse geanta în poală, uitându-se fix în faţă — Mulţumesc! — Eşti foarte talentată Întotdeauna am văzut asta la tine, mereu am ştiut că ai toate calităţile necesare Taxiul viră brusc la stânga şi bărbatul alunecă vreo câţiva centimetri mai aproape de ea pe banchetă, genunchiul lui atingându-l pe al ei Sarah fu cât pe ce să tresară El nu îşi mută genunchiul, ci rămase aşa — Mersi, repetă ea, gândindu-se la clipa – Te rog, să nu mai dureze decât câteva minute – în care va putea să se afle dincolo de o uşă încuiată — Nu sunt sigur dacă am menţionat asta, dar ştiai că BBC2 va realiza un nou sezon pentru Undiscovered History? Compania de producţie mi-a propus să am un co-prezentator pentru sezonul care urmează — E o idee bună — O co-prezentatoare, accentuă el Şi ştii, azi, când te-am văzut cum ai prezentat, chiar m-am gândit că ai avea potenţial pentru televiziune Tu ce părere ai? — Eu? Nu Sincer, nu mi-ar plăcea să fiu filmată de toate camerele alea — Eu cred că ai talentul necesar Îşi mişcă mâna dreaptă mai aproape de creştetul ei Îl simţi cum o atinge pe păr — Şi arăţi chiar bine Sarah presupunea că bărbatul acesta arătase binişor cândva Poate chiar fusese chipeş în tinereţe, dar patruzeci de ani de alcool, de mâncare bună şi de dezmăţ îşi spuneau cuvântul, iar acum arăta ca un Lothario îmbătrânit şi neatrăgător Era înalt şi prea gras, cu o burtă mare care-i atârna peste cureaua pantalonilor, avea fălci cărnoase, iar nasul şi obrajii îi erau roşii din cauza alcoolului Părul prins în coadă era grizonant şi rar, nişte fire adunate pe creştetul său care chelea din ce în ce mai mult Sub ochi avea cearcăne mari şi întunecate Şi, în continuare, se gândi Sarah uşor uimită, se poartă de parcă ar fi George Clooney Încercă să se îndepărteze mai mult, dar era deja lipită de uşă, mânerul acesteia înţepând-o în coapsă Interiorul taxiului era sufocant, o închisoare temporară din care nu putea evada Simţi un val de uşurare atunci când telefonul îi sună în geantă — Sarah? Eşti bine? Era Marie, cea mai bună prietenă a ei de la serviciu – o femeie care avusese de-a face în mod direct cu comportamentul lui Lovelock Marie fusese cea care îi propusese regulile legate de cum să procedeze în cazul lui, cu un an în urmă — Sunt bine, răspunse Sarah pe o voce joasă, întoarsă spre geam — Scuze, zise Marie, nu l-am văzut când a oprit taxiul M-am întors să iau o brichetă de la Helen şi, când m-am uitat din nou, deja te împingea pe bancheta din spate — E în regulă Serios Îl vedea holbându-se la ea, imaginea lui reflectându-se în sticla întunecată a geamului — Aţi găsit un taxi? — Nu, încă aşteptăm Fir-ar să fie! se gândi ea Chiar sunt pe cont propriu — Bine, nu-i nicio problemă — Să-mi dai mesaj când ajungi în cameră, bine? — Da Pe o voce mai joasă, Marie adăugă: — Şi să nu-i accepţi prostiile — Da Ne vedem puţin mai încolo Sarah închise şi îşi băgă telefonul înapoi în geantă El se dădu şi mai aproape de ea — Verifică să vadă ce mai faci? întrebă el Sunteţi ca două surori, tu şi tânăra Marie — Sunt pe drum şi ei Au luat un taxi în urma noastră — Dar noi o să ajungem primii – numai noi doi Şi am o surpriză pentru tine O bătu uşor pe picior deasupra genunchiului, şi-şi ţinu mâna acolo Îi simţea degetele grele — Chiar îmi plac ciorapii ăştia Ar trebui să porţi fuste mai des Picioarele tale sunt fabuloase — Te rog, nu face asta, spuse ea pe o voce slabă, răsucindu-şi verigheta de pe deget — Ce să fac? — Să pui mâna pe piciorul meu — Aa! Am crezut că-ţi place — Nu Aş prefera să nu faci asta — Ador că te laşi greu Îţi place să tachinezi, Sarah Se lipi de ea Îi simţea mirosul de transpiraţie, acru şi înţepător, şi de coniac, pe care îl băuse după desert, învârtind paharul între degete şi privind-o peste masă Îşi mişcă degetele câţiva centimetri mai sus, strângând-o de coapsă Cu grijă şi cu o intenţie clară, îi ridică mâna şi i-o dădu la o parte, conştient că inima îi bătea dureros de tare Apoi, o atinse pe creştet, mângâindu-i părul negru Ea se aplecă în faţă, împingându-se în centura de siguranţă, şi îi aruncă o privire urâtă El o ignoră, ducându-şi mâna dreaptă la nas şi închizând ochii pentru o secundă — Iubesc mirosul tău, Sarah Eşti ameţitoare Te dai cu parfumul ăsta numai pentru mine? O treceau toţi fiorii şi încerca disperată să găsească o cale ca să scape de el Varianta unu: Putea să se dea jos din taxi acum Să bată în geamul care-i desparte de şofer ca să-i spună să oprească, apoi să găsească un alt taxi, sau să meargă pe jos până la hotel Poate că nu era o idee bună să se plimbe singură printr-un oraş străin – şi, în plus, probabil că ar fi urmărit-o Varianta a doua: Putea să-i ceară politicos – din nou – să-i respecte spaţiul personal şi să o respecte ca pe o colegă Probabil că această variantă nu avea să fie eficientă, la fel cum se întâmplase cu toate femeile de dinaintea ei Varianta a treia: Să nu facă nimic, să rămână tăcută, să noteze după aceea tot ce spusese şi să-l denunţe la Resurse Umane imediat ce se întorcea luni la birou O variantă probabil la fel de eficientă precum cea de-a doua Apoi, bineînţeles că mai era şi varianta a patra Varianta pe care ar fi ales-o la vârsta de şaptesprezece ani: Să-i zică să-şi ia mâinile nenorocite de pe ea şi să se ducă naibii, iar apoi să se ducă naibii în continuare, până când nu mai avea unde naibii să se ducă Simţea forma cuvintelor pe limbă, şi-şi imagina expresia de pe faţa lui Dar normal că nu avea să strice totul rostind acele vorbe cu voce tare Nu mai avea şaptesprezece ani şi erau prea multe lucruri în joc acum, prea mulţi oameni care depindeau de ea După cincisprezece ani, învăţase că lucrurile nu funcţionau aşa Nu puteai avansa aşa în viaţă Şi, ce era cel mai rău, era că şi el ştia asta Capitolul 2 Sarah trase aer adânc în piept Trebuia să se poarte mai elegant decât atât Avea nevoie doar de un minut în care să se calmeze şi să păşească pe graniţa fină dintre furie şi consimţire Ceea ce însemna că trebuia să recurgă la varianta a cincea: Să încerce să-l facă să se gândească la altceva — Ştii, Alan, m-am mai interesat după ce am câştigat acea sponsorizare de la Bennett Trust, anunţă ea pe o voce calmă, deşi nu se simţea deloc aşa Am căutat şi alte surse de finanţare şi cred că am avut ceva noroc – există ceva ce se numeşte Fundaţia Atholl Saunders, care a finanţat premiile Bennett în trecut şi care cred că ar putea să ne finanţeze şi pe noi — Care fundaţie? Nu am auzit niciodată de ea — Atholl Saunders Are sediul la Boston, în SUA E destul de secretoasă, a făcut avere prin proprietăţi, produse farmaceutice, genul ăsta de lucruri În mod normal, nu se afişează, dar cred că ar fi interesaţi să finanţeze o parte din studiile noastre Preşedintele companiei a demonstrat un interes personal faţă de Marlowe Îşi împreună mâinile în poală — E foarte bine, zise el zâmbind Continuă Fără să vrea, Sarah îi întoarse zâmbetul Aruncă o privire peste umărul lui şi analiză împrejurimile Văzu gara, apoi podul şi judecătoria, pe care le recunoştea deoarece le văzuse înainte – erau aproape de hotel Nu trebuia decât să-l facă să vorbească în continuare — Am comunicat cu administratorul financiar şef, spuse ea, şi sunt dornici să afle mai multe despre ce putem face — De asta tu eşti fata noastră inteligentă, Sarah Cred că ar trebui să-ţi prezinţi ideea la şedinţa departamentală de marţi Va fi şi decanul acolo – vei obţine multe puncte — Sigur Sună bine — Nu-i aşa că sunt drăguţ cu tine? Ea nu zise nimic — Că tot veni vorba, continuă el, scoţând un plic din buzunarul sacoului Am vrut să-ţi dau asta Sper că vei putea să vii Îi dădu plicul, atingând-o din nou pe picior Era greu, din hârtie crem, scumpă, cu numele ei scris pe faţă, cu cerneală, cu un scris cursiv, sinuos — Mulţumesc, spuse ea, băgându-l în geantă — Nu-l deschizi? — O să-l deschid când ajungem la hotel — Sunt drăguţ cu tine, nu-i aşa? repetă el Poţi să fii şi tu drăguţă cu mine, să ştii Din când în când, măcar De ce nu încerci? — Vreau doar să-mi fac datoria, Alan Taxiul opri în sfârşit în faţa intrării albe, din piatră, a hotelului Regal — Am ajuns Acum, permite-mi să-ţi fac cinste cu un pahar înainte de culcare Să nu îndrăzneşti să pleci nicăieri Se aplecă în faţă, având în mână o bancnotă de douăzeci de lire pentru şofer — Scuze, sunt extenuată, zise Sarah în grabă A fost de ajuns pentru azi Îşi desfăcu centura cât putu de repede, deschise portiera şi ieşi din maşină, mergând repede prin faţa taxiului şi trecând de uşile rotative – Haide, haide, grăbeşte-te! – şi intrând în holul hotelului, cu tocurile ţăcănindu-i pe suprafaţa strălucitoare din gresie Te rog, ajută-mă să găsesc un lift! Te rog! Lasă-mă să ajung în cameră, să am o uşă pe care s-o încui în urma mea Erau patru lifturi Trecând rapid pe lângă portar, văzu cum uşile liftului aflat în capătul din dreapta se deschiseră şi o femeie singură intră Uşile tocmai se închideau — Aşteptaţi! strigă Sarah, începând să fugă Femeia o văzu şi apăsă pe buton Uşile se deschiseră din nou — Mulţumesc! zise Sarah când intră în lift, lipindu-se de perete Femeia era o americancă pe care o recunoscu de la unul dintre seminarele la care participase în acea zi Avea o insignă cu numele pe rever, pe care era scris Resurse Umane, Dr Christine Chen, Universitatea Princeton Avea păr drept, brunet, şi ochi care inspirau bunătate — La ce etaj? o întrebă femeia pe Sarah — La cinci, vă rog! Dr Chen apăsă pe butonul Închidere uşi exact când Lovelock trecea de uşile de la intrare, în capătul holului — Aici erai! strigă el, pornind în viteză spre ele Prefăcându-se că nu-l aude, Sarah lovi şi ea butonul de închidere al uşilor Dar nu se întâmplă nimic — Sarah! strigă el din nou Aşteaptă! Cu o lentoare chinuitoare, uşile liftului începură să se închidă — Sarah! Ţine u Ordinul lui se pierdu când uşile se închiseră Capitolul 3 — De ce-l suporţi pe tâmpitul ăla? o întrebă Laura, în timp ce tăia ardei pe blatul din bucătărie — Ştii de ce, răspunse Sarah — Asta nu-i dă dreptul să te atingă şi să te hărţuiască Dacă era şeful meu, l-aş fi denunţat la Resurse Umane atât de repede, încât nici măcar n-ar mai fi ştiut pe ce lume trăieşte — Ştiu Dar lucrurile nu funcţionează mereu aşa la universitate Laura se întoarse la tocat şi făcu nişte gesturi din cuţit, o lamă lungă şi neagră cu vârful ascuţit — Ar trebui să funcţioneze aşa, ce naiba! replică Laura Parcă ai lucra în anii ’50 Sarah zâmbi Prietena ei bea şi fuma mai mult decât oricare altă persoană pe care o cunoştea, şi avea un obicei tipic celor din Yorkshire, de a-şi exprima părerile fără să se gândească la consecinţe Sarah o adora pentru asta Laura nu accepta niciun rahat din partea nimănui Se cunoscuseră la cursurile prenatale, pe când Sarah era însărcinată cu Grace, iar Laura cu gemenii ei, Jack şi Holly La început, Sarah fusese luată prin surprindere de tupeul Laurei – şi de dorinţa ei de a avea parte de toate medicamentele posibile pentru naştere, de preferat cu o săptămână înainte să intre în travaliu – dar se dovedise că au multe lucruri în comun Amândouă studiaseră engleza la Durham, locuiseră în acelaşi cartier din nordul Londrei şi erau dornice să avanseze la serviciu Laura coordona conţinutul digital pentru un magazin de haine scumpe Nopţile de vineri petrecute împreună la una din ele acasă deveniseră un obicei lunar Cei patru copii ai lor se înţelegeau bine şi se jucau mereu împreună, costumându-se în tot felul de personaje, chiar dacă Harry, cel mai mic, şi ca vârstă, şi ca înălţime, primea de obicei roluri mai puţin importante, cum ar fi un servitor, un răufăcător sau un animal de la fermă Asta nu părea să-l deranjeze prea tare, atât timp cât era şi el inclus Acum, copiii se duseseră la culcare Soţul Laurei, Chris, era la bar cu amicii săi din echipa de fotbal Sarah stătea la masa mare din bucătărie în timp ce prietena ei gătea În aer se simţeau mirosurile puternice de fasole verde, alune caju şi pui, care deja sfârâiau în tigaia wok — Ştiu că aşa ar trebui să fie, Loz, dar nu este Depinde de cine e persoana acuzată În orice caz, s-a mai întâmplat asta şi înainte — Şi? Laura bău o gură de vin roşu — Şi nimic E încă acolo De asta i se spune „proful blindat” Şi de asta trebuie să joc pe termen lung, până obţin un contract permanent — Proful blindat, repetă Laura Ce geniu a inventat porecla asta? îl face să sune ca un fel de supererou, ce dracu’ — Are porecla asta de ani buni, cu mult înainte să ajung eu aici E o poreclă neoficială, bineînţeles — Dar cineva l-a turnat măcar o dată, nu-i aşa? — Se şuşoteşte pe la colţuri Nimeni nu vorbeşte despre asta în mod deschis, totul este pe ascuns — Ai vorbit cu vreuna dintre persoanele alea? Cine l-a reclamat la Resurse Umane înainte? Sarah clătină din cap şi luă o gură de vin — Dumnezeule, nu, au dispărut Au dispărut toate — Fir-ar să fie, serios? Vrei să spui că au fost date afară, că li s-a cerut să plece? Sau au plecat de bună voie? Sarah ridică din umeri — S-a întâmplat înainte să ajung eu, dar cred că majoritatea nici nu mai lucrează în domeniul academic acum Au fost şi câteva studente, de-a lungul anilor — Deci oamenii ştiu? — Loz, chestia e că Alan Lovelock are două feţe Pe de-o parte, este academicianul faimos de la televizor, educat la Oxbridge, fermecător, carismatic şi incredibil de deştept, care mai are puţin şi primeşte titlul de cavaler Asta e latura lui publică, pe care o arată oamenilor de cele mai multe ori Latura cealaltă apare numai atunci când eşti suficient de ghinionistă încât să fii o femeie care rămâne singură cu el — Deci câte dintre femeile din patul lui au fost studente şi angajate? — Sper să nu ajung niciodată să-i văd patul Laura pufni şi îşi umplu paharul dintr-o sticlă aproape goală de vin roşu Deja era cu un pahar înaintea lui Sarah — Dar nu înţeleg De ce nu îl atacă ăia de la Resurse Umane? Trebuie să fie cu ochii pe el, nu? — Hmm! O să încerc să-ţi explic: imaginează-ţi cel mai naşpa lucru la care te poţi gândi Laura se aplecă peste blat, cu faţa la prietena sa — Bine Îmi vine în minte Southern Rail? — Acum înmulţeşte cât de naşpa este asta cu zece: atât de eficient este departamentul nostru de Resurse Umane În cel mai fericit caz, o să-i dea o palmă peste mână şi lecţii de „Instructaj despre comportamentul adecvat” În cel mai nefericit caz, vor spune că e cuvântul lui împotriva cuvântului meu şi nu se va întâmpla nimic, cu excepţia faptului că voi afla că, în loc să devină permanent – ceea ce o să se întâmple peste trei zile –, or să mă anunţe „Ah, ne pare rău, dar va trebui să te dăm afară Pa!” Gata, s-a dus contractul Gata cu locul meu de muncă Şi, orice ar fi, cariera mea în acest domeniu va fi practic anihilată — Nu pot să cred că universitatea încă îl mai lasă să lucreze acolo Ar fi trebuit să fie concediat acum mult timp — E inteligent A avut calificative maxime la ambele specializări la Cambridge Nu o face niciodată când are martori, aşa că mereu e cuvântul lui împotriva cuvântului tău Nu există niciodată dovezi clare, aşa că mai-marii universităţii ajung să-i ofere prezumţia de nevinovăţie — Cineva ar trebui să-l înregistreze Să-l prindă asupra faptului — Doar că, dacă te prinde că faci asta, poţi să-ţi iei adio de la un contract permanent — Dacă-l înregistrezi, măcar vei avea o şansă în lupta împotriva lui Sarah îi arătă televizorul suspendat pe perete, unde un buletin de ştiri dat pe silenţios îl înfăţişa pe Donald Trump, care ţinea discurs pe gazonul de la Casa Albă — Sigur, faptul că Trump a fost înregistrat când s-a lăudat că hărţuieşte femei i-a distrus ambiţiile, nu? Laura se strâmbă — Ăăh! Nu-mi aduce aminte de ăsta Luă telecomanda şi schimbă canalul, dând pe BBC2 Profesorul Alan Lovelock umplu ecranul, stând printre ruine medievale şi gesticulând spre cameră — Aoleu, mormăi ea, dând pe un canal de filme, nu pot să scap de nenorocitul ăsta deşirat Sarah oftă şi mai bău puţin vin — Oricum, universitatea are multe motive pentru care să-l ţină angajat Nouă virgulă şase milioane de motive, ca să fiu mai precisă — Deci poate să facă orice vrea el? întrebă Laura Pentru că are bani? Nu exista nicio îndoială că profesorul Alan Lovelock era un om de ştiinţă excelent şi un cercetător talentat – era unul dintre cei mai buni din lume în domeniul lui – asta o atrăsese pe Sarah la început spre departamentul lui de la Universitatea Queen Anne Dar ce îl făcea imposibil de atins era faptul că obţinuse una dintre cele mai mari sponsorizări oferite vreodată unei catedre de limba engleză: o sponsorizare pe şapte ani, în valoare de 9,6 milioane de lire sterline, din partea unui filantrop australian — E o sumă foarte mare – mai mult decât a reuşit să obţină întreaga facultate în ultimii cinci ani la un loc Şefii de la Queen Anne se tem că, dacă nu-i va mai plăcea aici, îşi va lua banii şi va pleca în altă parte Asta ar lăsa o gaură imensă în bugetul de cercetare, vom scădea în clasamente, nu vor mai putea să se laude la fiecare cinci minute că avem un profesor faimos care are propria lui emisiune la BBC2 Din când în când, pomeneşte de faptul că Universităţile Edinburgh şi Belfast se interesează de el, ca să fie clar că va pleca de la Queen Anne dacă aşa are el chef — Ce păcat că nu vrea să se arunce de pe o stâncă, comentă Laura, şi Sarah zâmbi, dar i se duse repede zâmbetul — Ştii ce mă enervează cel mai tare? — În afară de faptul că te pipăie şi te hărţuieşte, discriminarea şi toate celelalte porcării? — Ce mă enervează cel mai tare este că am un masterat şi un doctorat, o slujbă cu normă întreagă şi o ipotecă; sunt căsătorită, am doi copii; şi, totuşi, el îmi spune „fata deşteaptă” la şedinţe, de parcă aş fi un copil de paisprezece ani care a venit să vadă cum e la muncă Nu ştiu de ce las asta să mă deranjeze, dar pur şi simplu mă scoate din sărite Am treizeci şi doi de ani, pentru numele lui Dumnezeu Nu ar visa niciodată să vorbească aşa cu unul dintre bărbaţii care-i sunt colegi — Şi chiar nu vrei să pleci în altă parte? — Unde să mă duc? Sunt numai trei universităţi în Marea Britanie, care au centre de specializare pentru Christopher Marlowe: Belfast, Edinburgh şi noi Şi Lovelock nu numai că este unul dintre ei, dar e cel mai bun, are cea mai mare sponsorizare, cea mai mare echipă, cea mai bună reputaţie Dacă aş schimba disciplina acum, ar însemna că aş lua-o din nou de la zero — Oricum, nu înţeleg de ce naiba ar trebui să te muţi, se plânse Laura Ai muncit din greu pentru asta, iubeşti ceea ce faci şi nu ai greşit cu nimic Ar însemna să-i iei pe copii de la nişte şcoli bune şi să-i muţi la sute de kilometri de aici, departe de tatăl tău La naiba cu asta! — Cam aşa ceva În fine, dacă tot veni vorba, sper că în sfârşit mă vor aştepta nişte veşti bune Laura ridică o sprânceană, curioasă — Cum aşa? Sarah se întinse după geantă şi găsi plicul crem, scump, pe care i-l dăduse Lovelock în taxi cu două nopţi în urmă I-l întinse prietenei ei — Pun pariu că nu poţi să ghiceşti ce e aici — N-am nici cea mai vagă idee, scumpo, zise Laura, întorcând plicul în mâini Va trebui să-mi dai câteva indicii — Deschide-l! Laura deschise plicul şi scoase invitaţia grea, cu litere în relief, fluierând uşor — Cred că glumeşti Ridică privirea, zâmbetul pierindu-i de pe faţă — Doar nu te gândeşti serios să te duci, nu? Sarah dădu din cap — Ba da Sigur mă duc Capitolul 4 Laurei nu-i venea să creadă ce aude — Tu-ţi baţi joc de mine Ai luat-o razna? — Trebuie să-mi arăt faţa Ţine petrecerea asta în fiecare an, de ziua lui, dar e prima dată când am fost invitată după trei ani de când lucrez la universitate Laura ridică invitaţia albă şi citi ce scria pe ea, cu cel mai bun accent de Downtown Abbey al ei — Sunteţi invitată cu cordialitate la gala caritabilă anuală organizată de domnul profesor şi doamna Lovelock, care va avea loc sâmbătă, 11 noiembrie — Petrecerile lui sunt legendare Le foloseşte ca să strângă bani pentru fundaţia sa — Ce e aia? — Are un trust caritabil care se numeşte Fundaţia Lovelock Se ocupă cu strângerea de fonduri pentru copiii dezavantajaţi, burse, genul ăsta de lucruri Iar anul acesta va sărbători şi contractul de publicare a noii sale cărţi Se leagă cu emisiunea de la BBC şi se spune că o să fie ceva uriaş Laura se încruntă, aruncând invitaţia pe masă — Dar, după tot ce am vorbit, încă mai vrei să mergi? — Da — Sigur ai luat-o razna Acum câteva zile, te pipăia într-un taxi şi te urmărea până în hotel Din ce mi-ai spus, s-a purtat ca un mare pervers libidinos toată perioada în care ai lucrat acolo Şi, acum, ai de gând să accepţi invitaţia la petrecerea lui, la el acasă, ca şi cum totul ar fi în regulă? Sarah se foi neliniştită pe scaun Voia cu disperare ca prietena sa să înţeleagă de ce făcea asta Să vadă logica clară din spatele faptelor ei Dacă nu putea să-şi convingă cea mai bună prietenă, nu putea să convingă pe nimeni — Nu e în regulă Nu spun asta — Deci, ce spui? — E ca un test, Loz Ca un pasaj ce trebuie străbătut Ai de-a face cu profesori seniori care practic fac tot posibilul ca să te simţi ca un rahat pe măsură ce urci în rang, mai ales dacă eşti femeie E ca şi cum şi-ar încorda muşchii, arătându-ţi unde ţi-e locul pentru o perioadă, ca să poţi învăţa cum stă treaba cu ierarhia Vor să sângerezi Dar, acum, mi se pare că în sfârşit ajung pe partea cealaltă — Încerci să găseşti un motiv — Nu spun că e corect, doar că aşa stau lucrurile El are toate cărţile Totuşi, petrecerea aceasta este în mod normal numai pentru ceilalţi profesori şi profesori asociaţi, toţi membri vechi ai personalului, niciodată pentru oamenii cu contracte temporare, aşa ca mine De obicei, cei mici, cum sunt şi eu, nu au acces la aşa ceva — Ce bine că Dumnezeu are milă şi de tine Asta e o binecuvântare, nu? — Nu dacă vrei să avansezi în carieră Fă-le jocul, ca să poţi să avansezi — Chiar şi atunci când persoana în cauză e un rahat mare cât casa, care nu pare că ar avea vreo şansă să se mântuiască? — Mai ales atunci Invitaţia aceasta e un semn — Un semn că încă vrea să se culce cu tine? Ridică mâinile în aer — Scuze, n-am vrut să spun asta De fapt, ba da Pentru că e clar că asta vrea — Un semn bun — Eşti sigură că nu exagerezi? — Nu m-a mai invitat niciodată! Comitetul de promovare trebuie să aibă şedinţă luni Mai sunt trei zile Şi tocmai ce am primit prima mea invitaţie la cea mai mare şi cea mai şic petrecere anuală de strângere de fonduri Gândeşte-te şi tu Nu are cum să fie o coincidenţă, e ca şi cum m-ar primi în cercul lor restrâns sau ceva de genul — Păi, era şi timpul Dar meriţi asta, draga mea — Mersi, Loz, mi se pare că în sfârşit o să se întâmple — Doar să nu te laşi dusă de val înainte să ai contractul, semnat, ştampilat şi livrat Ne-am înţeles? Ai mai fost în ipostaza asta, nu? Anul trecut — Ştiu Dar anul trecut a fost altfel De data asta, am o presimţire foarte bună Invitaţia asta la petrecere, practic, îmi dă de înţeles că am obţinut contractul permanent — Dar spune-mi că nu ai de gând să mergi singură, nu? Nu-mi place ideea ca tu să fii singură acolo, în timp ce el se află prin apropiere — Pot să mai aduc pe cineva, dar evident că nu pot să-l iau pe Nick, aşa că Se opri, ducând paharul cu vin la buze Încă îi era greu să vorbească despre soţul ei fără ca emoţiile să preia controlul asupra sa Furia şi dragostea, disperarea şi speranţa, toate amestecate într-un cocktail toxic, care era la fel de amar acum ca şi atunci când Nick plecase pentru prima dată Laura îi oferi un zâmbet plin de înţelegere — A vorbit cu tine săptămâna asta? — De weekendul trecut, nu De când cu mesajul acela — Cât timp a trecut? — Se fac patru săptămâni Aproape o lună deja Şi copiii mă întreabă în fiecare zi de el, adăugă ea şi înghiţi în sec În fiecare zi nenorocită — Vino aici! Laura întinse braţele spre ea şi o îmbrăţişă — Biata de tine O să se întoarcă, vei vedea Sarah încuviinţă, dar nu zise nimic În ochi i se adunau lacrimile Se îndrăgostise de Nick pe când avea douăzeci de ani, de visătorul chipeş şi fermecător care făcea totul atât de bine, fără niciun efort, încât era imposibil să nu fii luat pe sus de entuziasmul său Era imposibil să nu crezi în visele lui legate de actorie pe scenă şi în filme – nu când avusese dintotdeauna publicul la picioarele lui Dar nu avusese niciodată parte de marele său debut Primise mici roluri ici şi colo, făcuse turnee şi jucase în scenete, chiar apăruse puţin şi la televizor, dar cariera sa în actorie nu prinsese niciodată avânt Şi, după doisprezece ani în care tot încercase, într-o zi, pur şi simplu, se sculase şi plecase – plecase ca să „se găsească pe sine”, aşa cum susţinuse el Ce clişeu! Era a doua oară când pleca în optsprezece luni Nu avea habar când urma să se întoarcă, de data aceasta Dacă urma să se întoarcă — Încă e în Bristol? întrebă Laura pe o voce moale Cu aia, cum o cheamă? — Arabella Da, cred că acolo e — Mereu a fost un cretin sărit de pe fix Sarah încuviinţă Cam ăsta era adevărul — Hei, zise Laura în cele din urmă, întrerupând îmbrăţişarea, aş putea să merg eu cu tine la petrecere, dacă vrei Deşi, probabil că i-aş arunca un pahar în faţă lui Lovelock în primele cinci minute — Chiar crezi că ai rezista cinci minute? Ea ridică din umeri şi zâmbi — Poate că exagerez dacă zic cinci Sarah îşi trase nasul şi se şterse la ochi cu un şerveţel — Apreciez oferta ta, Loz, dar am rugat-o pe Marie să fie însoţitoarea mea Are experienţă cu el O să ne ţinem de reguli, o să stăm împreună şi o să ne asigurăm că niciuna nu rămâne singură cu el — Şi eşti absolut sigură de asta? Sarah trase aer în piept şi o privi în ochi — Trebuie să fac asta Capitolul 5 Profesorul Alan Lovelock locuia în Cropwell Bassett, un sătuc frumos din South Hertfordshire, aflat la patruzeci de minute de campusul Universităţii Queen Anne, într-o casă cu şase dormitoare, în stil victorian, aflată în capătul unei alei împrejmuite de copaci În faţa unui garaj triplu erau parcate două maşini – un Mercedes negru şi mare şi o decapotabilă BMW albă – într-o parte a casei — Iar am primit e-mail-ul de la miezul nopţii azi-noapte, anunţă Marie în timp ce traversau aleea cu pietriş E a treia oară săptămâna asta E-mailul de la miezul nopţii era o caracteristică a managementului lui Alan Lovelock Era numit astfel deoarece de obicei ajungea în inboxul cuiva undeva între ora douăsprezece şi ora unu noaptea Era aproape întotdeauna ceva critic – chiar dacă într-un mod oarecum indirect – adesea impenetrabil, şi de obicei era trimis şi altor trei sau patru colegi, pentru ca factorul de ruşine să crească pentru destinatarul original Toţi cei din departament erau îngroziţi când găseau asta odată ce se trezeau: un e-mail de la miezul nopţii, care putea să-ţi distrugă ziua — Acum despre ce a mai fost vorba? întrebă Sarah — Vizita consiliului de cercetare Acum câteva zile, m-a făcut cu ou şi cu oţet pentru că nu am făcut toate aranjamentele, mi-a zis să mă folosesc de iniţiativă şi să organizez totul cum trebuie Apoi, azi-noapte s-a legat de ce am făcut eu cu o precizie demnă de un criminalist, explicând unde am greşit şi întrebându-mă dacă aş dori ca Webber-Smythe să preia sarcina — Webber-Smythe nu ar putea să organizeze nici berea într-o berărie Spune-i lui Lovelock că îţi pare rău şi că vrei să continui Marie pufni — Să fiu politicoasă şi să-i spun „domnule”? — Ştii la ce mă refer Joacă jocul, la fel ca noi ceilalţi Se pare că e pe jumătate beat atunci când le trimite – nu că asta te-ar consola în vreun fel — O să fie beat şi în seara asta Arătă spre casa impunătoare din faţa lor — Dar cum de îşi permite toate astea? Nu e prea elegantă pentru un salariu de profesor? — Bani moşteniţi de la familie Tatăl lui a fost un conte sau un baronet, ceva de genul — A ţinut asta destul de ascuns, nu? — Şi a făcut miliarde de lire sterline din emisiune, cărţi şi toate celelalte chestii — Zâmbeşte! îi spuse Marie, arătând spre camera de supraveghere mică, montată discret deasupra uşii de la intrare O maşină de curierat se afla lângă verandă, şoferul fiind la uşă şi înmânând un pachet unei femei slabe, de vârsta a doua, care purta un şorţ alb fără nicio pată — Are menajere? comentă Marie în colţul gurii — Păi, în cazul în care aceea nu e doamna Lovelock, atunci, clar, da Şoferul se întoarse la maşina sa şi plecă, pietrişul scrâşnind sub roţi Femeia cu şorţ ţinu uşa deschisă, zâmbind şi invitându-le pe Sarah şi pe Marie înăuntru Sarah se abţinu să nu se holbeze când intră în bucătăria în care fuseseră duse Era cât parterul casei ei duplex Pe tavan avea traverse late din lemn de stejar, blaturi negre din granit şi podea din marmură, de un alb cremos Se simţea puţin invidioasă Se auzeau frânturi de conversaţie împreună cu muzică de jazz, grupuri mici de oameni, câte trei şi câte patru, cu băuturi şi aperitive în mâini Lui Sarah i se păru că toată lumea se întoarse să se uite la ea şi la Marie, când intrară, apoi reveniră la ce făceau cu jumătate de secundă în urmă Sarah se îndreptă spre o masă lungă, unde un chelner îmbrăcat în alb turna şampanie în pahare Luă două pahare şi îi dădu unul prietenei ei Lovelock ţinea un discurs Stătea cu spatele la cuptorul cvadruplu, cu un pahar mare de vin roşu în mână, vorbind şi gesticulând cu fervoare în faţa unui public captivat, format din colegii de la facultate În ciuda conversaţiilor din cameră, vocea tunătoare de bariton a lui Lovelock se auzea clar peste gălăgie „Vorbeşte despre cartea lui, ca de obicei ” — Şi, astfel, le-am spus amicilor de la BBC, ei, bine, decizia e numai a voastră Ridică din umeri şi din sprânceană către public, feţele lor fiind întoarse spre el precum florile spre soare — Ori BBC mută datele de transmisiune, ca să se potrivească astfel cu publicarea cărţii mele, ori îmi mut toată emisiunea pe Channel Four Simplu ca bună ziua Se auziră râsete din mulţime Sarah îl recunoscu pe decanul facultăţii, Jonathan Clifton, care stătea într-un alt colţ al bucătăriei, vorbind cu soţia lui Lovelock, Caroline O femeie slabă, care se apropia de cincizeci de ani, cu pomeţii bine conturaţi, buze subţiri şi păr blond, perfect, care-i ajungea până la umeri Era cu cel puţin zece ani mai tânără decât Lovelock Sarah mai auzise de Caroline Lovelock, dar nu mai vorbise niciodată cu ea Era a doua lui soţie, asta ştia sigur, şi lucrase cu Lovelock ca secretară de departament, când acesta preda la Universitatea Edinburgh Prin departament se zvonea că îşi petrecea ziua supraveghind o cohortă de angajaţi – menajera, bucătăreasa, grădinarul, instalatorul –, pentru ca totul să fie în ordine perfectă pentru stăpânul casei Sarah se întrebă absentă dacă se purtase cu ea aşa cum se purta cu majoritatea colegelor sale Iar ea ajunsese să se căsătorească astfel cu el Dumnezeule! Sarah îi vedea ca pe o pereche ciudată: ea, o femeie atrăgătoare, iar el, un bărbat care în mod cert ţintise mai sus de nasul lui În orice caz, îşi părăsise soţul când începuseră să fie împreună, iar Lovelock îşi părăsise soţia şi fiica mai mică Dar asta fusese în urmă cu mulţi ani Ochii lui Caroline se învârteau prin cameră, oprindu-se pentru o clipă ca să se uite la soţul ei, care se adresa mulţimii dintr-un colţ, apoi trecând mai departe Sarah zâmbi şi îi făcu uşor cu mâna, dar primi în schimb o privire lipsită de expresie Se întreba dacă doamna Lovelock avea vreo bănuială legată de cum se purta soţul ei acum Îşi dăduse seama? Poate că ea ştia mai bine decât oricine altcineva Sarah se uită la ceas Abia trecuse de ora opt — Două ore, şopti ea, apoi plecăm de aici — Să te ţii de reguli, îi răspunse Marie, tot în şoaptă — Şi tu, replică Sarah Capitolul 6 Sarah stătea într-un colţ al încăperii, auzind în jur două sau trei conversaţii, privind grupuri de oameni care discutau politicos şi mâncau din bufet, de pe farfurii scumpe din porţelan Din combina muzicală răsuna o muzică de jazz de neînţeles Într-un acvariu lung, din dreptul unui perete, înotau peşti tropicali coloraţi Marie plecase să stea la coadă la baie, iar lui Sarah i se părea că nimic nu era real, că intrase într-o realitate paralelă – că ea nu aparţinea acestui loc şi nu îi cunoştea regulile Toţi aceşti oameni fuseseră însă ca ea cândva, îşi dădu seama Sarah Cu toţii fuseseră pe dinafară, privind în interior, aşteptând să-i bată cineva pe umăr, asta însemnând că cineva credea că sunt suficient de buni, suficient de deştepţi şi de duri încât să avanseze Cândva, fusese vremea lor În curând, avea să fie vremea ei Nu trebuia decât să aibă răbdare, atâta tot Trebuia să joace jocul Bău din pahar, zâmbind politicoasă spre oricine se nimerea să aibă contact vizual cu ea Îi vibră telefonul în buzunar Pe ecran apăru Acasă Apăsă butonul verde şi duse telefonul la ureche — Alo? Sunetul din celălalt capăt era înăbuşit şi nu se înţelegea nimic din cauza conversaţiilor şi a muzicii din cameră Lăsă paharul jos şi îşi băgă un deget în cealaltă ureche, observând că un bărbat din partea cealaltă a încăperii o priveşte Expresia lui părea să spună: „Cum îndrăzneşti să fii atât de vulgară, încât să vorbeşti la telefon la marea petrecere a profesorului Lovelock, evenimentul social al sezonului?” Îl ignoră, dar tot nu putea să audă clar din cauza zgomotului conversaţiilor Se îndreptă spre uşile care dădeau în verandă Afară, aerul nopţii era rece şi înţepător pe obrajii săi, după căldura din cameră Gazonul era lung şi lat, în ambele părţi fiind agăţate lampioane chinezeşti, iluminând zona cu o strălucire difuză Se îndepărtă de casă şi se chinui să audă vocea persoanei care sunase — Alo? repetă ea — Mami? Era vocea lui Grace — Da Eşti bine, Gracie? — Mâncăm popcorn Sarah se plimbă pe verandă, ca să fie mai aproape de unul dintre cele două încălzitoare cu gaz, mari cât uşa, simţind cum i se încălzeşte faţa Părea că are spaţiul acela numai pentru ea — Ce drăguţ, spuse ea Cu ce aromă este? Auzi nişte vorbe înăbuşite, apoi voci ridicate Harry şi Grace, ţipând amândoi După o clipă, tatăl ei veni la telefon — Sarah, scuze! Harry a vrut să-ţi spună noapte bună Stai puţin! Alte ţipete, apoi vocea drăguţă şi ascuţită a fiului ei se auzi la telefon — Alo? — Bună, Harry! Ce faci tu acolo? — Mami? — Da, scumpule? Urmă o pauză, apoi zgomote înăbuşite din fundal şi, în cele din urmă: — Grace m-a ciupit! — O, dragule, sunt sigură că nu a vrut O să-ţi citească o poveste — Noapte bună! zise copilul — Noapte bună, Harry! Te iubesc! Dar deja plecase – nu fusese niciodată adeptul convorbirilor lungi Vocea tatălui ei reveni la telefon — Cum merge, draga mea? E totul bine? Eşti cu Marie? Nu îi povestise niciodată tatălui ei despre problema pe care o avea la serviciu din cauza lui Lovelock Ştia despre Nick, despre problemele din mariajul lor, dar partea profesională a vieţii ei o ţinuse secretă În parte, deoarece voia ca tatăl ei să fie mândru de ea în continuare, mândru de fata lui inteligentă, şi îşi făcea griji că atitudinea lui Lovelock ar fi putut să pângărească acest lucru Şi, în parte, pentru că nu voia să-l deranjeze cu aşa ceva De când mama lui Sarah murise, cu aproape nouă ani în urmă, nu voise ca el să-şi mai facă griji Deja îşi făcea destule — E în regulă, tati E frumos Marie s-a dus o fugă până la baie şi o să plecăm cu taxiul amândouă mai târziu — Atât timp cât tu eşti bine — Tati, ascultă, ar trebui să plec şi să socializez, să mă afişez Să-i pupi pe copii de noapte bună din partea mea Îşi luară la revedere, apoi închise Puse telefonul în buzunar şi era pe punctul de a intra înapoi în casă, când auzi o voce cunoscută din spate, puternică şi groasă, deja stâlcită din cauza alcoolului — Bună, Sarah! Mă bucur foarte tare că ai venit Capitolul 7 El era Stătea între ea şi casă, blocându-i calea Se uită dincolo de el, rugându-se ca Marie să fi reapărut, dar colega ei nu se vedea pe nicăieri — Aa, bună, Alan! — Se pare că nu ai un pahar cu băutură, Sarah Nu se poate aşa ceva la petrecerea mea, în niciun caz Îi întinse un pahar mare din cristal, cu gheaţă — Gin tonic, nu-i aşa? — Probabil că n-ar trebui să mai beau, deja am băut câteva pahare şi — Prostii, o întrerupse el, întinzându-i paharul din nou şi aruncându-i un rânjet ca de lup Vorbea puţin cu limba împleticită — E petrecerea mea, şi insist În plus, l-am făcut special pentru tine — Bine, mulţumesc! — Noroc! zise el, făcând un pas spre ea, ridicându-şi paharul cu whisky şi atingându-l de al ei, înainte să bea jumătate dintr-o singură gură — Noroc! răspunse Sarah — Nu bei? Nu poţi da noroc fără să bei Rânji din nou — Nu în casa mea, cel puţin Sarah duse paharul la buze şi luă o gură Părea în regulă Poate că era cel mai puternic gin tonic pe care îl gustase vreodată – probabil jumătate gin şi jumătate tonic – dar în rest părea în regulă Lovelock se apropie — Sarah, e minunat că ai putut să vii Mă bucur că te-am prins Mi-ar plăcea să vorbim despre ziua de luni Ziua de luni Comitetul de promovare — Sigur, spuse ea, încercând să rămână calmă în timp ce stomacul îi făcea salturi Acum e momentul, se gândi ea Acum îmi va da veştile bune — Aici? Acum? El privi în jur — Nu e niciun moment mai bun decât prezentul — Bine, spuse ea, luând încă o gură din băutură La naiba! Chiar era mult gin în pahar — Ce-ar fi să luăm loc? Îi arătă spre o bancă de piatră, ornată, de pe marginea verandei, flancată de două tufe de iarnă puse în ghivece Se aşeză pe bancă şi bătu locul de lângă el Sarah ezită şi se aşeză în celălalt capăt, pe marginea băncii din piatră erodată — Marie nu e aici? Sarah simţi prin pantaloni cât de rece era banca şi tremură fără să vrea — S-a dus până la toaletă Ar trebui să revină în curând — Deci, abia aştepţi ziua de luni? Sarah se uită la el, căutând pe faţa lui indicii, ca să ştie cum să reacţioneze Luni, el şi încă patru alţi profesori seniori din departament aveau să ia deciziile finale legate de cine va fi prezentat decanului ca fiind persoana potrivită pentru a fi promovată anul acesta Cei cinci profesori – toţi prezenţi la petrecerea din acea seară – urmau să se închidă într-o cameră, să se bucure de un prânz bogat la începutul după-amiezii, să discute şi să voteze un candidat Apoi, urmau să-i cheme pe toţi candidaţii, pe rând, ca să le dea veştile Anul acesta, şase angajaţi aveau posibilitatea de a fi promovaţi pe următoarea treaptă a scării academice Unul, ca profesor permanent, altul, ca asistent de profesor, doi, ca lectori seniori şi încă doi – inclusiv Sarah –, care aşteptau să primească poziţia de lector permanent, în prezent având doar contracte temporare Metoda departamentului era să ofere mai întâi veştile proaste – pe la jumătatea după-amiezii – şi să păstreze veştile bune pentru sfârşitul zilei Secretara lui Lovelock urma să trimită cele şase e-mail-uri de invitaţie fiecărui membru al personalului, la o „şedinţă pentru comunicarea rezultatelor” de cincisprezece minute, unul după altul Sarah se forţă să schiţeze un zâmbet şi ridică din umeri — Ca să fiu sinceră, cred că pur şi simplu abia aştept să se termine — Promovarea este un pas important Ştii asta, nu-i aşa? — Da, ştiu — Înseamnă că un profesor îşi pune încrederea într-un coleg, şi e sigur că acea încredere nu va fi dezamăgită Vreau să spun că trebuie să-ţi doreşti asta cu adevărat — Îmi doresc cu adevărat Mai mult decât orice altceva Ştiu că am multe de oferit departamentului şi studenţilor — Trebuie să fii capabilă să faci sacrificii — Înţeleg asta Înţeleg foarte bine — Minunat El zâmbi, apropiindu-se şi mai mult — Asta voiam să aud Pentru a mia oară, se întrebă cum avea să decurgă votarea în cadrul comitetului de promovare Cinci bărbaţi albi, de vârsta a doua, care decideau cine să fie promovat conform votului majorităţii Giles Parkin era unul dintre prietenii apropiaţi ai lui Lovelock şi avea să voteze ca el, orice s-ar fi întâmplat, iar Roger Halliwell era foarte ambiţios şi atât de plin de el, încât abia dacă îi băga vreodată în seamă pe angajaţii juniori Ar fi făcut orice ar fi considerat el că-i va aduce un mic avantaj, ori acum, ori pe viitor Al patrulea membru era Quentin Overton-Gifford, unul dintre cei mai inteligenţi oameni pe care îi întâlnise Sarah vreodată, dar şi unul dintre cei mai aroganţi Caracterul său enervant era legendar, şi îi plăcea mai ales să le spună angajaţilor din administraţie că erau doar nişte funcţionari de nivel jos, care se hrăneau cu resturile membrilor seniori ai corpului profesoral al universităţii Avea şi opinia fermă că femeile nu sunt – şi nu vor fi niciodată – egale cu bărbaţii, din punctul de vedere al intelectului În cele din urmă, era Henry Devereaux, un tip decent, despre care Sarah ştia că e corect şi rezonabil – şi dornic să nu fie de acord cu Lovelock Dar chiar dacă nu era de acord cu el, existau slabe şanse ca Devereaux să obţină majoritatea Se spunea că nimeni nu reuşise vreodată să obţină majoritatea împotriva dorinţelor lui Lovelock Dacă aveai sprijinul lui, totul era deja aranjat Dar se pare că nu avea de gând să-i mai dea niciun indiciu acum; conversaţia părea că se terminase Sarah îşi dădu seama brusc că bărbatul se holba la sânii ei — Ai o casă foarte frumoasă, comentă ea, numai ca să spună ceva — Hai să-ţi fac un tur al casei Am renovat complet la etaj, dormitorul principal este foarte Se opri în mijlocul frazei, distras de un sunet Nişte tocuri care ţăcăneau pe veranda din piatră Era cineva în spatele lor Sarah se întoarse şi văzu o femeie îmbrăcată cu geacă neagră şi blugi, cu privirea aţintită asupra lui Lovelock — Aici erai! i-o aruncă femeia În sfârşit, te-am găsit, să te ia dracu! — Bună, Gillian! răspunse el rece Ce surpriză! Capitolul 8 Era puţin mai mică decât Sarah, probabil avea cam treizeci de ani Avea cearcăne negre sub ochi şi un păr şaten, strâns în coadă Faţa ei era schimonosită de furie Ignorându-l pe Lovelock, femeia se întoarse şi porni spre casă Deschise uşile şi vacarmul de conversaţii şi muzică ieşi afară Unii oaspeţi se opriră atunci când o văzură Le făcu semn să se apropie — Haideţi, vreau să auziţi ce am de spus! Băgă mâna în geantă Preţ de o clipă, Sarah se gândi că o să scoată o armă şi se făcu mică pe banca din piatră Dar femeia scoase o coală de hârtie O ţinu ridicată şi se adresă grupului de petrecăreţi — Colegul vostru minunat de aici, Alan Lovelock, a pus universitatea să mă dea afară după ce m-am plâns din cauza lui După ce timp de un an m-a hărţuit sexual, m-a urmărit şi, în cele din urmă, m-a agresat sexual de cinci ori A refuzat să mă promoveze dacă nu mă culcam cu el Iar acum Desfăcu hârtia împăturită şi le-o arătă tuturor — după ce a încercat şi nu a reuşit să mi-o tragă, mi-a distrus în schimb cariera Mulţimea începu să murmure Sarah voia să se afle altundeva, oriunde altundeva, numai acolo nu Lovelock nu spuse nimic — Nu am putut să-mi dau seama de ce nu pot să obţin un alt post, continuă femeia Cele mai multe şcoli nici măcar nu au vrut să-mi ofere un interviu, deşi aveam calificările necesare Nu avea nicio logică Dar apoi am reuşit să fac rost de o copie a scrisorii de recomandare pe care mi-ai dat-o tu, Alan! Se întoarse spre el — Şi totul a început să aibă logică Lovelock clătină din cap, încet — Te faci de râs singură, Gillian — I-ai avertizat pe toţi, nu-i aşa, nenorocitule? Oriunde am încercat să-mi găsesc de lucru – la Edinburgh, Belfast, până şi la Harvard Toate, şcoli conduse de clubul vostru de bărbaţi bătrâni şi teribili, care vă cunoaşteţi de zeci de ani Le-ai dat tuturor aceeaşi scrisoare de recomandare stupidă Desfăcu hârtia — Dar ghici ce?! Ultimul loc la care m-aş fi aşteptat, departamentul ăla inutil de Resurse Umane, mi-a trimis din greşeală şi mie scrisoarea de recomandare Chiar că merită citită, nu-i aşa? — Am obligaţia să spun adevărul Orice altceva ar fi un deserviciu faţă de colegii mei de la celelalte universităţi — Adevărul, zici tu? Se uită la hârtie şi începu să citească: — „Nu te poţi baza pe ea, e instabilă, predispusă la crize de furie şi îşi critică aspru colegii E dezagreabilă, nu poate lucra în echipă A avut un efect neplăcut asupra dinamicii din cadrul departamentului Are tendinţa de a face presupuneri nebuneşti şi false despre colegi ” — Îmi pare rău că lucrurile nu au mers bine pentru tine din punct de vedere al carierei, Gilly, a comentat Lovelock Chiar îmi pare rău — Sunt numai prostii, nu-i aşa? Nişte prostii cât tine de mari, de la primul până la ultimul cuvânt I-ai avertizat să nu mă angajeze Sarah se holbă la ea, întrebându-se dacă se uita la propriul ei viitor, la propriul ei destin întrupat în această femeie Îşi dădu seama că exista chiar şi o asemănare fizică: nou-sosita avea cam aceeaşi înălţime ca ea, acelaşi păr închis la culoare, era slabă şi avea vârstă apropiată de a ei „Cred că Lovelock este atras de un anumit gen de femei O anumită înfăţişare care îi place Dar asta nu sunt eu E un avertisment, dar nu sunt eu ” Lovelock îi aruncă femeii un zâmbet calm şi plin de compasiune — Gilly, eşti beată! — Normal că sunt beată! scuipă ea E singurul mod în care pot să mai trăiesc de pe o zi pe alta Păru că o observă şi pe Sarah pentru prima dată — Tu eşti cea mai recentă achiziţie? Femeia făcu un semn spre Sarah, întorcându-se cu faţa la ea — A încercat să facă sex cu tine? Dacă n-a încercat, îţi spun eu: O s-o facă Invitaţii ieşiră pe verandă privind în tăcere, uitându-se când la Lovelock, când la femeie, ca nişte oameni care trec încet cu maşina pe lângă un accident, aşteptând să vadă sânge Apăru şi Marie, făcându-şi loc prin mulţime Sarah ezită, simţind ochii întregului departament aţintiţi asupra ei Ochii bărbaţilor care urmau să o promoveze luni Nu părea a fi momentul potrivit pentru a releva adevărul — Nu, răspunse ea Nu a făcut asta Nu s-a întâmplat nimic de acest fel — Nu a încercat să ţi-o tragă? O analiză pe Sarah din cap până-n picioare — Eşti exact genul lui Sarah clătină din cap imediat, simţind cum se înroşeşte — Nu! Femeia se holbă la ea o clipă, mijind ochii — Dacă nu a făcut-o, o va face în curând În cazul în care nu ştiai, e recidivist Lui Sarah îi venea să afirme „Da, ştiu asta!” În schimb, alese să tacă şi se dispreţui pentru asta Avea obrajii fierbinţi — Ai auzit-o! interveni Lovelock Nu ştie despre ce vorbeşti — Eşti un mincinos, un prădător şi un hărţuitor în serie! îi aruncă femeia Ştiu asta, cei mai mulţi dintre invitaţii de la petrecere o ştiu şi ei Până şi decanul facultăţii ştie asta de ani întregi — Gilly, nu este adevărat! — Bineînţeles că este — Păi, de ce nu-l întrebi pe el dacă eşti atât de convinsă? — Pe cine? — Pe decan Lovelock făcu semn spre casă — E aici În bucătărie Nu cred că ar mai fi venit la petrecerea mea în ultimii zece ani dacă ar fi crezut că sunt vreo piază rea Întreabă-l ce părere are despre faptul că ai venit aici, despre scandalul tău şi despre acuzaţiile împotriva unui membru al echipei de seniori Charlie Webber-Smythe, unul dintre tinerii acoliţi ai lui Lovelock din cadrul departamentului, ieşi din mulţimea de invitaţi — Alan, cred că ar trebui să ştii că o femeie a încercat să intre pe uşa din faţă mai devreme — Da, ştiu Făcu semn spre femeie — A intrat în schimb pe poarta laterală Probabil Caroline a lăsat-o deschisă din nou Dar tocmai era pe punctul de a pleca, nu-i aşa, Gilly? — Du-te naibii! Nu poţi să-mi mai spui ce să fac Încă nu am terminat — Eu cred că da Dădu să se arunce asupra lui, dar Webber-Smythe o apucă de un braţ, ţinând-o departe de Lovelock — Dă-mi drumul! Webber-Smythe era mult mai mare şi mai puternic decât ea, dar femeia avea de partea ei furia Reuşi să se elibereze şi se aruncă din nou asupra lui Lovelock, cu intenţia de a-l lovi peste faţă Lovelock doar se lăsă pe spătarul băncii din piatră şi o privi cu un uşor amuzament Webber-Smythe încercă să apuce şi celălalt braţ al femeii, dar îi prinse geanta în schimb, breteaua rupându-se şi geanta căzând pe jos Fermoarul era deschis, şi din ea căzură câteva lucruri – un portofel, un ruj, telefonul mobil, pixuri, hârtii, un jurnal şi alte chestii răsturnându-se şi împrăştiindu-se pe pavaj Marie se aplecă şi începu să le strângă Webber-Smythe o apucă ferm pe femeie de braţ şi un alt invitat o luă de celălalt braţ, trăgând-o spre poarta laterală Ţipetele ei de furie continuară în timp ce era dată afară Capitolul 9 — Astea sunt ale tale, spuse Marie, întinzându-i lucrurile femeii Ea ridică privirea, cu lacrimi şiroindu-i pe faţă — Mulţumesc! — Eşti Gillian Arnold, nu? Te ştiu de pe LinkedIn Femeia încuviinţă, băgându-şi lucrurile înapoi în geantă — Hei, zise Sarah, prinzându-le din urmă Ce ai făcut acolo a fost foarte curajos din partea ta Gillian se aşeză pe un mic zid de pe marginea drumului, legănându-se uşor Vorbi fără să se uite la Sarah — Nu ştiu cu cât mă va ajuta asta Îşi închise geanta şi o strânse în poală — În fine, ce ştii tu despre curaj? Ştiai exact despre ce vorbeam Am văzut-o în ochii tăi Sarah se uită în pământ — Îmi pare rău Doar că nu puteam să spun în faţa tuturor — Noroc cu asta — Cu ce? — Cu păstrarea tăcerii Şi eu am încercat, până când n-am mai putut să mă privesc în oglindă Pe obrazul lui Gillian curse o lacrimă şi o şterse supărată Părea învinsă Distrusă — Îmi pare rău, nu vreau să-mi descarc nervii pe tine, dar sunt foarte afectată tot timpul Am atâta furie în mine, încât nu ştiu ce să fac cu ea În fiecare zi mă gândesc la ce mi-a făcut, în fiecare zi nenorocită Noaptea e cel mai rău: e mereu acolo, în mintea mea Făcu o pauză, privind fix în faţă — Mult timp, m-am gândit să-l omor Sarah ezită, neştiind cum să pună următoarea întrebare — Cât timp a făcut-o? întrebă ea pe o voce joasă — Mai contează? O zi, o lună, un an, asta e important? Contează ceea ce face, cine e el ca om Nu o să se schimbe niciodată Şi nici universitatea – nu, până când nu vor fi obligaţi s-o facă — M-a luat în vizor la scurt timp după ce m-am angajat, cam cu doi ani în urmă — Ei, bine, ai rezistat mai mult decât mine La mine a durat doar nouăsprezece luni — Ce s-a întâmplat? întrebă Marie Gillian ridică din umeri — S-a întâmplat să fie o afacere în care oamenii se bazează prea mult pe principalul lor atu şi nu pot să renunţe la el Cei ca noi sunt nişte simple victime colaterale Sarah se aşeză lângă ea pe zidul jos din piatră şi îi dădu un şerveţel din geantă Acum, putea să observe în spatele furiei faţa blândă şi deschisă a lui Gillian În spatele ridurilor provocate de griji şi de stres se aflau o inteligenţă şi o căldură sinceră — Cei ca noi? — Oricine îndrăzneşte să ameninţe că-i va arăta adevărata faţă Am crezut că o să am parte de o audienţă dreaptă, dar în ultima clipă mi-am dat seama că interesul cel mai mare al universităţii era să se protejeze Este sută la sută vorba despre brandul lor Colegii m-au avertizat în privat că, dacă vorbesc despre situaţie, câinii de atac vor veni după mine Dar nu i-am ascultat Râse cu amărăciune — Am crezut că ştiu eu ce fac — Ai avut dovezi ca să-l prinzi? — Obişnuiam să scriu câte ceva din aducere aminte Detalii despre lucrurile pe care le-a făcut şi le-a spus – sau pe care a încercat să le facă – în timpul şedinţelor noastre private, în timpul conferinţelor de la universitate, la evenimentele sociale, când mă încolţea După şase luni, când am crezut că am adunat suficiente dovezi, m-am dus la decan — Deci ai putut să-l acuzi pe bună dreptate Gillian clătină din cap încet — Nu! Trebuie să înţelegi că, atunci când decanul lansează o astfel de investigaţie, nu e de partea ta Tu crezi că este, dar nu e aşa Rolul lui este să neutralizeze ameninţarea Mi-a spus să mă gândesc la consecinţele pe care le va suferi cariera mea, a sugerat că şi eu port o parte din vină, dar a promis că va vorbi cu Lovelock, ca să-l determine să se oprească — Te-a convins să nu continui atacul — Pentru câteva luni Avea vocea plină de furie — Dar au fost numai porcării Lovelock s-a purtat la fel ca înainte, până ce în sfârşit mi-a fost de ajuns şi m-am dus să depun o plângere oficială la Resurse Umane — Ce s-a întâmplat? Gillian pufni — Tu ce crezi? Un mare rahat Universitatea a muşamalizat totul, au avut loc multe şedinţe extrem de confidenţiale, s-au scris scrisori şi formulare, s-au urmat politici, s-au ţinut întruniri de arbitrare Fiecare manager posibil s-a ocupat de muşamalizarea situaţiei Apoi, Lovelock a făcut o cerere şi totul s-a dus pe apa sâmbetei Practic, m-a acuzat de toate lucrurile de care-l acuzam eu, ca să încurce totul şi să arate clar că toată cariera mea în acest domeniu s-a terminat, în cazul în care nu accept de bună voie salariul compensator şi nu semnez un ADC — Un ADC? — Acord de confidenţialitate Un salariu suplimentar, pe o perioadă de câteva luni, în schimbul tăcerii mele La vremea respectivă, eram terminată Nu mai puteam să dorm, nu mai puteam să mănânc, o ţineam aşa de câteva luni şi nu ştiam ce naiba să mai fac Primeam chiar şi mesaje şi e-mailuri ameninţătoare de la Caroline, soţia lui Îţi vine să crezi aşa ceva? De parcă ar fi fost vina mea, eu încercam să-i fur soţul de fapt Eram rămasă mult în urmă la serviciu şi abia dacă mai puteam să funcţionez Aşa că, în cele din urmă, am semnat acordul — Îmi pare foarte rău, Gillian Femeia se uită la Sarah, cu ochii roşii — Ar trebui să pleci de aici cât încă mai poţi Înainte să fie prea târziu — Nu pot, nu încă — Orice ai face, nu contează Nici el, nici universitatea nu se vor schimba: e prea valoros E de neatins Răsuflă şi se ridică în picioare — Ar trebui să plec Am spus prea multe deja — Aşteptăm împreună cu tine, propuse Marie Până când vine taxiul Gillian arătă spre marginea drumului, unde era parcată o maşină pe iarbă — L-am rugat să aştepte zece minute M-am gândit că nu va dura mult până când voi fi dată afară * Priviră cum farurile din spate ale taxiului se îndepărtau, după care merseră înapoi spre casă, întorcându-se la petrecere Sarah privi în sus, ca să admire grandoarea casei încă o dată, în timp ce se apropiau de uşa de la intrare La una dintre ferestrele dormitorului se vedea o faţă O faţă neagră de furie Sarah fu nevoită să privească în altă parte Caroline Lovelock se uita urât în jos la ele, cu braţele încrucişate şi ochii plini de mânie Capitolul 10 Parcă nu mai venea odată sfârşitul zilei de luni Cu toate astea, Sarah nu voia ca ziua să vină Când era mică, gândea la fel faţă de Crăciun Iubea tot ce ţinea de ziua de Crăciun – cadourile, mâncarea, jocurile, faptul că bunicii ei din Southend stăteau la ei –, dar iubea şi aşteptarea de dinainte aproape la fel de mult Faptul că ştia că trebuie să sosească E-mailul primit de la asistenta personală a lui Lovelock – prin care o chema la o aşa-numită „şedinţă de anunţare a rezultatelor” – ajunsese după ora două Se holbase la el preţ de un minut întreg, ştiind că alte şase e-mailuri aveau să ajungă în mesageria colegilor săi practic în acelaşi timp Jocelyn Steer pregătise toate schiţele în acelaşi timp şi le trimisese rapid, una după alta, bang-bang-bang, aşa că toată lumea le primise în decursul unui minut Sarah dădu click pe e-mail Şedinţa ei cu Lovelock avea să aibă loc la ora cinci fix Îşi ţinuse respiraţia fără să-şi dea seama Expiră cu putere şi îşi permise să zâmbească Ora era bună O şedinţă la ora cinci însemna că era printre ultimii, dacă nu chiar ultima care avea să afle rezultatul Citi e-mailul de două ori, ca să se asigure că nu înţelesese greşit, şi dădu click pe Acceptare invitaţie, ca să adauge şedinţa în jurnalul din Outlook Ora întrunirii era pusă la ora maximă de la care putea să plece de la universitate ca să poată ajunge la timp la afterschool, ca să-i ia pe copii, fără să primească amendă pentru că întârziase Din nou De obicei, îl ruga pe tatăl ei să-i ia, dar lunea era ziua lui de plimbare, în care se întâlnea cu prietenul său Pete ca să meargă până la ţară, parcurgând un drum de treisprezece-paisprezece kilometri şi făcând o oprire la un pub de pe drum Amândoi erau văduvi şi plimbările de luni deveniseră un obicei bine stabilit în ultimii ani Dacă l-ar fi rugat, nu s-ar mai fi dus la plimbare, dar Sarah nu voia ca el să o rateze Îi vibră telefonul Un mesaj de la Marie Ce mai faci? Sunt în cea mai plictisitoare şedinţă a Senatului din toată istoria sa Sarah ştia care e de fapt întrebarea prietenei sale Scrise drept răspuns: x Bine Primesc rezultatul promovării la ora cinci, x Marie răspunse cu emoji-uri 🙂 🙂 🙂 După o secundă, mai veni un mesaj Drăguţ şi târziu! Succes – îţi ţin pumnii! Să mă anunţi cum a fost x Sarah zâmbi Spera că la anul, când promovările aveau să vină din nou, să-i vină ei rândul să o încurajeze pe Marie, în timp ce aceasta urca o treaptă pe scara administrativă Aşa o să fac Mersi! x Ştia că urma să încalce una dintre reguli: să nu fii niciodată singură cu el Dar nu avea ce să facă în privinţa aceasta – toate şedinţele aveau loc în biroul lui Lovelock, deoarece trebuia să existe intimitate pentru primirea acestor veşti Ştiind că urma să vină şedinţa, se îmbrăcase cu pantaloni, cu o bluză încheiată până la gât şi cu un sacou Lovelock mereu ţinea exagerat de cald la el în birou, dar nu avea de gând să-şi dea jos sacoul, nici măcar dacă aveau să fie treizeci de grade înăuntru Mai rămase o clipă la birou, încercând să se concentreze pe respiraţie Relaxează-te! E doar o formalitate O să fie bine Asta ai aşteptat, pentru asta ai muncit Se ridică în picioare şi porni spre biroul lui * Lovelock îi zâmbi larg când intră, făcând semn spre scaunul liber din faţa biroului său — A, Sarah, ce mă bucur să te văd Îmi pare rău pentru că te-am lăsat să aştepţi până la sfârşitul zilei Ea se aşeză, cu spatele drept — Nicio problemă — Cum te simţi astăzi? — Bine Simţea cum începe să transpire din cauza căldurii din birou — Cred, adăugă — Cum merge cu predatul? Nu te oboseşte prea tare, nu-i aşa? Având în vedere că mai ai şi partea de administraţie — Nu, e în regulă, uneori trebuie să mă descurc cu mai multe lucruri în acelaşi timp, dar ştiţi cum e Studenţii sunt minunaţi Îmi place mult ceea ce fac — Exceleeent! Lungi cuvântul, plimbându-l prin gură, şi continuă: — Mă bucur să aud asta Şi acel articol recent? Sarah se foi neliniştită pe scaun, întrebându-se cât mai avea să tragă de timp — Ar trebui să fie publicat în curând — Grozav! Ai dori puţin ceai? Pot să-i spun lui Jocelyn să ne facă unul — Nu, mulţumesc! Întotdeauna era ciudat când se purta aşa – normal, rezonabil, profesional –, deoarece Sarah ştia de ce era capabil, de comportamentul său extrem din trecut Nu putuse niciodată să înţeleagă cum de aceste două caractere diferite păreau să coexiste atât de confortabil în mintea lui Sau cât de rapid reuşea să treacă de la unul la altul Lovelock întinse mâna după un dosar de pe biroul din faţa sa, deschizându-l la o pagină marcată cu o notiţă verde — Deci, azi am ţinut şedinţa comitetului de promovare, după cum sunt sigur că ştii — Da, ştiu acest lucru Acum începem, îşi spuse ea Voia să-şi aducă aminte detaliile despre tot ce-i spunea, pentru că ştia că Marie avea s-o întrebe mai târziu Tatăl ei avea s-o întrebe şi el Asta era ziua, ora, clipa în care viaţa ei urma să se schimbe în bine, şi-şi dorea să-şi aducă aminte totul — Anul acesta s-au luat nişte decizii importante, continuă Lovelock Suntem norocoşi că avem nişte talente atât de remarcabile în departamentul nostru Lăsă liniştea să răsune timp de cinci secunde Apoi zece Sarah se gândi să intervină, dar nu voia să-l întrerupă Aşa că se abţinu să vorbească El zâmbi din nou, buzele întinzându-i-se ca să scoată la iveală nişte dinţi mici şi galbeni — De fapt, continuă el, mă chinui să-mi aduc aminte când am mai avut atât de mulţi colegi talentaţi şi devotaţi Avem într-adevăr o echipă superbă O altă pauză De data aceasta, Sarah nu mai rezistă — Da, este minunat că mă aflu într-o echipă atât de grozavă — Mă bucur că eşti de acord, Sarah Femeia îşi dădu seama că Lovelock se delecta cu momentul acela Extrem de mult Trăgea de timp, savura clipa, ţinându-i viitorul în palmă Sarah presupunea că era o chestiune de putere Îşi făcu o notiţă mentală să nu tragă niciodată de timp pe viitor, când va da veşti bune colegilor săi juniori Nu mai putea să suporte liniştea — Deci aţi putut să să luaţi o decizie legată de candidaţi astăzi? — Da, am luat o decizie Făcu o pauză din nou, dând din cap, privind-o fără să clipească — Din păcate, veştile sunt proaste Capitolul 11 Sarah era sigură că nu îl auzise bine Clipi rapid şi înghiţi în sec, simţind cum îi fuge pământul de sub picioare Nu se întâmpla asta Era o glumă, nu? O glumă proastă, dar, totuşi, o glumă Peste o secundă, avea să zâmbească şi să-i spună, „Glumeam doar, fata mea, bineînţeles că ai obţinut postul, crezi că sunt nebun? O, draga mea, ce faţă ai făcut adineauri, trebuia să te vezi!” Dar el nu zâmbea Nu se mişca Doar o privea fix — Veşti proaste? repetă ea, vocea pierindu-i Lovelock dădu din cap încet, cu buzele strânse, de parcă ar fi fost un doctor care dădea un diagnostic sumbru Sarah simţi cum i se adună emoţiile în capul pieptului, emoţii pe care şi le suprimase în tot acel timp — Nu mă propuneţi pe mine? Pentru un contract permanent? — Mă tem că nu — Sunteţi sunteţi siguri? întrebă ea Trebuia să fie o glumă Lovelock se aplecă în faţă peste biroul lui mare din stejar, încrucişându-şi braţele — Nu a venit vremea ta, Sarah: nu eşti chiar atât de pregătită încă Eşti aproape, dar nu chiar — Sunt pregătită Cuvintele păreau nepotrivite — Mai mult decât pregătită — Crede-mă când îţi spun că nici pentru mine nu este uşor, dar în stadiul acesta nu ar fi cel mai bine pentru tine să obţii un post permanent Ştiu că îţi este greu să auzi asta, dar pe termen lung îmi vei mulţumi Furia începu să-i ardă obrajii — Să îţi mulţumesc? Pentru ce? Pentru că îmi refuzi încă o dată promovarea pe care ar fi trebuit să o obţin acum doi ani? Îmi refuzi progresul în carieră? Îmi refuzi recunoaşterea realizărilor mele de până acum? — Ştiu că îţi doreşti asta foarte mult Dar trebuie să demonstrezi că eşti devotată disciplinei Deja ai doi copii mici; de unde să ştiu eu că nu o să dispari după ce obţii contractul permanent, ca să mai faci şi alţi copii? Poate că ai de gând să-ţi laşi baltă colegii şi să pleci în concediu de maternitate, iar apoi n-o să te mai vedem deloc un an Îi aruncă un zâmbet lasciv — Ca să fiu mai direct, eu n-o să te mai văd deloc un an Sarah îşi îndreptă spinarea Ideea de a face şi alţi copii era ceva foarte puţin probabil, având în vedere că Nick era plecat cu iubita lui în Bristol Dar fu uimită de faptul că Lovelock aruncase această replică în conversaţie cu atâta lejeritate — Stai aşa, nu poţi folosi asta ca pe o — Peste un an, când vor avea loc următoarele promovări, cred că vei avea şanse mari Între timp, trebuie să continui să avansezi Să primeşti cu braţele deschise toate oportunităţile care-ţi apar în cale – să le apuci bine cu ambele mâini Se aplecă în faţă — Pe toate! Sarah simţi cum arde de furie, şi se strădui din greu să-şi menţină vocea calmă — Am pregătit noul program de masterat anul acesta, practic m-am ocupat de tot Am avut un prim an bun Foarte bun Toate semnele sunt pozitive Bărbatul se lăsă pe spate pe scaunul lui mare, pielea scârţâind sub greutatea sa — Ador să te văd supărată, Sarah — Poftim? — Eşti aşa de sexy când eşti supărată — Ce te face să crezi că poţi comenta asta? De ce crezi că este în regulă? El ridică din umeri — E adevărat Eşti sexy — De ce mi-ai spus sâmbătă la petrecere că am obţinut postul? De ce ai spus asta dacă nu aveai de gând niciodată să mă propui? — Nu am spus că l-ai obţinut, te-am întrebat dacă îl doreşti Cât de tare ţi-l doreşti Comportamentul tău din ultimele luni arată clar că nu ţi-l doreşti suficient de mult — Nu e corect! Îmi doresc asta mai mult decât orice altceva, şi îl merit, ştii şi tu asta — Hai să nu ne enervăm, Sarah Eşti mai presus de asta Îi venea să plângă şi îşi muşcă limba, durerea puternică distrăgându-i atenţia Nu plânge! Să nu îndrăzneşti Nu în faţa lui Nu-l lăsa să vadă asta — Nu este corect, repetă ea, ridicând vocea — În biroul meu, tolerez orice fel de comportament, răspunse bărbatul, zâmbind Dar nu voi tolera membrii juniori ai personalului care să ţipe la mine într-o criză hormonală Aşa că ar fi bine să te întorci puţin mai târziu, după ce te vei calma şi nu vei mai fi atât de isterică, şi putem discuta ca nişte adulţi atunci? Ar fi trebuit să înregistrez asta pe telefon, se gândi ea Aş putea să-l scot acum şi să pornesc aplicaţia de înregistrare? Nicio şansă Nu fără să mă observe La naiba! Cu un efort foarte mare, reuşi să-şi controleze vocea din nou — Pe cine aţi recomandat pentru un post permanent? Pe cine aţi ales? — Ştii foarte bine că nu-ţi pot spune asta, e ceva confidenţial În orice caz, trebuie să aştept până când recomandarea ajunge la decan, şi apoi să fie aprobată, aşa cum se procedează de obicei — Spune-mi! — Nu pot E ceva confidenţial — L-ai ales pe Webber-Smythe, nu-i aşa? L-ai ales pe el şi nu pe mine, deşi e cu cinci ani mai mic decât mine şi i-am fost mentor în ultimul an Eu i-am fost mentor lui Lovelock zâmbi uşor — Ai făcut o treabă foarte bună cu el Eşti un mentor grozav — Deci el a fost? — Ştii că nu pot să comentez — E o prostie, zise Sarah pe o voce înecată Şi ştii asta — Eu sunt primul care recunoaşte că e un proces dur Mă tem că nu putem mulţumi pe toată lumea în fiecare an Nu aşa funcţionează lucrurile — Şi dreptul meu de apel? El zâmbi — Apel? Sarah, aici nu suntem la judecătorie — Atunci, o să vorbesc cu decanul — Chiar te rog, du-te la Jonathan Se ridică în picioare, forma lui pătrăţoasă părăsind scaunul pivotant din piele Înconjură biroul — Dar el nu obişnuieşte să ia decizii pe baza unor fetiţe isterice care bat din picior pentru că nu obţin ceea ce vor — E greşit Nu aşa ar trebui să stea lucrurile Se ridică şi se întoarse să plece, dorindu-şi să iasă odată din biroul lui înainte să apuce să spună ceva şi mai rău decât o făcuse deja Dar el îi blocase calea, sprijinindu-se de uşă, cu braţele încrucişate Avea o înălţime de 1,93 m, fiind cu aproape treizeci de centimetri mai înalt decât ea — Lasă-mă să ies! — Nu trebuie să fie aşa, Sarah Încă poţi să ajungi pe lista de promovări Trebuie doar să-mi arăţi că eşti dedicată acestui departament — Sunt dedicată — Atunci, arată-mi! Îi sclipeau ochii — Arată-mi cât de dedicată eşti! Capitolul 12 — Nu! răspunse Sarah încet Se trase mai aproape de ea, lăsându-şi mâinile pe lângă corp — Arată-mi! Sarah scoase telefonul din geantă, fără să-şi ia ochii de la el — Sun la pază, apoi o să ţip până când mă laşi să plec Găsi numărul de la paza campusului, salvat la favorite, apelă şi duse telefonul la ureche Începu să sune Lovelock zâmbi şi se dădu din faţa uşii Îşi întinse mâinile — Când te răzgândeşti, voi fi aici Sarah închise telefonul şi deschise uşa cu forţă Secretara lui Lovelock, Jocelyn, stătea exact în faţa uşii, cu o expresie şocată Sarah nu mai văzuse niciodată atitudinea ei de gheaţă deranjată de absolut nimic – şi fu surprinsă pe moment Jocelyn părea că vrea să spună ceva, dar când văzu că Sarah era cu o falcă-n cer şi cu una-n pământ, se întoarse la biroul său Sarah se întoarse grăbită în biroul ei, rugându-se să nu întâlnească pe nimeni pe drum Din fericire, la acea oră târzie, coridoarele erau goale Odată ce intră, trânti uşa în urma ei şi începu să-şi vâre în geantă mai multe dosare şi laptopul Îl ura Ura tot ce avea legătură cu el Şi se ura pe sine pentru că crezuse, în ciuda tuturor dovezilor, că va face lucrul corect Îi vibra telefonul Un mesaj de la Marie Niciun cuvânt, numai un singur emoji cu o sticlă de şampanie desfăcută şi trei semne de întrebare De data aceasta, Sarah nu putu să-şi mai oprească lacrimile Se sprijini cu mâinile de spătarul scaunului, cu fruntea în jos, tremurând, în timp ce bocetele o doborau Nu se întâmpla asta Totuşi, plânsul era un lux pe care nu şi-l putea permite; nu avea timp pentru asta Găsi un şerveţel şi dădu uşa de perete, coborând scările împleticindu-se, ştergându-se la ochi Ignoră privirile îngrijorate ale celor doi studenţi din holul de la intrare, împinse uşile duble de la intrarea în parcare şi aproape că o răsturnă pe Marie, care venea din direcţia opusă — Sarah! exclamă Marie, dându-se un pas înapoi Eşti bine? Ce s-a întâmplat? Sarah clătină din cap, dar continuă să meargă — Sunt bine Trebuie să plec — Nu arăţi prea bine — Trebuie să-i iau pe copii — Ce ţi-a zis? Eşti bine? Ţi-am dat un mesaj Sarah se opri şi se întoarse spre ea, încă tremurând de furie — Cred că, în sfârşit, mi-a ajuns Dumnezeule! Îl urăsc! Marie îi întinse un şerveţel — Nu ai primit postul? — Nu, luar-ar dracu de post! Vocea îi tremură când rosti cuvintele — Îmi pare rău, Sarah! — Scuze! Îşi şterse cu furie lacrimile proaspete — Nu-mi descarc nervii pe tine Marie puse o mână pe umărul ei, ca s-o consoleze — Ştiu Totuşi, nu-mi vine să cred Ce ai de gând să faci? — Habar n-am N-am nici cea mai vagă idee — Crezi că i-a oferit contractul lui Webber-Smythe? — Nu ştiu Aşa cred Uite, trebuie să mă duc să-i iau pe copii de la after-school — Îţi dau mesaj Sarah încuviinţă şi se răsuci pe călcâie Se urcă la volanul maşinii, băgă telefonul în suportul de pe bord şi cheia în contact Ieşi din locul de parcare şi acceleră, trecând printre grupuri de studenţi, apoi în josul dealului I se părea că o strânge cineva de gât, iar capul îi bubuia Ştia că ar fi trebuit să încetinească, să tragă pe dreapta şi să stea pe loc un minut, ca să se calmeze, ca să-şi controleze starea emoţională Ar fi trebuit să facă tot ce făcuse dintotdeauna – să se oprească, să numere până la zece, să inspire adânc de mai multe ori şi să aştepte să-i treacă Sarah era expertă când venea vorba despre asta Practica acest obicei de mulţi ani Era mecanismul care o ajuta să facă faţă, valva ei de siguranţă atunci când viaţa o copleşea Însă nu şi azi Azi continuă să conducă, accelerând, trecând în viteză pe lângă cabina paznicului de la ieşirea din campus, parcurgând intersecţia şi ieşind pe strada principală Băgă într-a patra şi apăsă cu putere pedala de acceleraţie Apoi, dădu volumul boxelor la maximum, strânse bine de volan şi ţipă Ţipă de frustrare şi de umilinţă Ţipă din cauza nedreptăţii Ţipă cu amărăciune, cu neputinţă şi cu supărare Dar era mai mult decât o simplă supărare Mult mai mult Era furie Capitolul 13 Merse cu viteză câteva minute pe A10, dar se opri când maşinile de pe cele două benzi încetiniră Traficul era groaznic: prea multe maşini şi insuficient spaţiu pe stradă, ca de obicei — Hai odată! strigă Sarah, lovind volanul Rămase acolo câteva minute, furia arzând în ea, înainte să pornească motorul din nou şi să iasă forţat printr-un spaţiu dintre două maşini, luând-o pe un drum ocolitor în căutarea unei alte rute Încerca să se concentreze la drum şi la trafic, dar era greu din cauza tuturor gândurilor care-i alergau prin minte Să-l denunţ pentru ce s-a întâmplat? De ce m-a invitat la petrecerea lui? De ce să se mai deranjeze dacă avea de gând să mă anunţe iar că nu am fost promovată? În adâncul ei, ştia însă care era răspunsul: puterea Făcea parte din procesul lui de etalare a puterii Era o altă cale de a o umili O altă şansă de a o prinde singură Ca să-i arate cine deţine controlul Primi un mesaj de la Marie Eşti ok? Vreau să te ajut Sună-mă! xxx Ieşi de pe şoseaua ocolitoare pe la o intersecţie şi se trezi într-o zonă industrială, paralelă cu şoseaua de centură Făcu la stânga, apoi la dreapta, şi ajunse într-un punct în care nu mai existau indicatoare Nu putea merge mai departe Era o înfundătură Nu e singurul lucru care s-a dovedit a fi o înfundătură, se gândi ea cu ranchiună Întoarse în grabă, luând-o înapoi, şi ajunse la intersecţie, pregătită să se alăture din nou traficului care se mişca precum melcul Lumina semaforului era roşie Ceasul de pe bord anunţa ora şaptesprezece şi şaisprezece minute Mai avea doar paisprezece minute până când primea încă o amendă de douăzeci şi cinci de lire de la after-school Fir-ar să fie! Întinse mâna după telefonul din suport, ca să-l sune pe Nick, dar se opri când îşi aduse aminte că nu era prin preajmă ca să o ajute Se gândi să-l apeleze pe tatăl ei Nu Făcuse destule în ultimele săptămâni Deschise aplicaţia rutieră pe telefon şi introduse codul poştal al şcolii Wood Green Aplicaţia îi oferea trei trasee, dintre care două aveau s-o afunde şi mai mult în trafic, iar al treilea trecea printre case, dar îi oferea măcar o şansă să ajungă la şcoală până la ora cinci şi jumătate Era un drum mai lung, dar putea fi mai rapid dacă astfel reuşea să evite blocajul de la ora de vârf Făcu stânga imediat ce semaforul se făcu verde, frustrarea determinând-o să apese cu putere pe acceleraţie Intră pe o altă stradă principală, o luă iar la stânga, apoi la dreapta, în timp ce aplicaţia o direcţiona în diagonal faţă de şoseaua de centură Conduse mai repede, prin luminile arămii şi spaţiile strâmte, urmărind linia albastră de pe ruta aleasă de Google Trase de volan, gândindu-se din nou la întrunirea aceea nenorocită Acum ce mă fac? Cui să-i spun? Privea drumul în timp ce străbătea zona Nu cunoştea partea aceasta a cartierului Muswell Hill Străzi mari, împrejmuite de copaci, case frumoase, cu trei etaje, valorând cu cel puţin un milion de lire mai mult decât îşi permitea ea Trebuie să mai aştept un an? Sau să fac o reclamaţie? O maşină apăru brusc în faţa ei Un Mercedes mare şi negru, lat şi lung, cu geamuri fumurii Apăsă imediat pe frână şi pe claxon, cu podul palmei, de două ori, strigând supărată la şofer Mercedesul nu dădea niciun semn că ar fi auzit-o – şi nici nu mări viteza după ce termină de luat curba Sarah trecu în viteza a treia, apoi într-a doua Mercedesul tot nu mări viteza, târându-se în faţa ei cu treizeci de kilometri la oră — Hai odată! strigă Sarah Mişcă-te! Se gândi că poate Mercedesul trebuia să ia pe cineva şi căuta un loc în care să parcheze Îi atraseră atenţia doi oameni de pe trotuar, un bărbat şi o fetiţă, care stăteau amândoi cu spatele la ea Pe ei trebuia să-i ia maşina? Fetiţa era mică, probabil că mergea la şcoala primară, îmbrăcată cu un pulover albastru, avea două codiţe şi un ghiozdan roz, cu zâne pe ambele părţi Grace avusese acelaşi ghiozdan la şcoală Bărbatul purta un costum închis la culoare şi mergea lângă ea, pe partea cu strada, aşa cum ar trebui să facă orice adult responsabil Dar nu o ţine de mână, observă Sarah Asta era puţin ciudat O clipă, se trezi că se gândeşte la Nick, că ar putea fi el; se întorsese la ei şi, în sfârşit, avea să îşi asume responsabilităţile care îi reveneau Avea să vină acasă şi să îi ceară iertare, iar apoi totul urma să revină la normal Dar aceea nu era fiica lor Şi acela nu era soţul ei Fata greşită, bărbatul greşit, locul nepotrivit, momentul nepotrivit Totul era al naibii de greşit în ziua aceea Acest bărbat era mai înalt decât soţul ei, mai lat în umeri, cu o constituţie mai solidă Mergea încet, păstrând ritmul cu fetiţa, cu braţele pe lângă corp Nu era Nick Nu era Grace În următoarele câteva secunde, se întâmplară două lucruri În primul rând, fetiţa de pe trotuar întoarse capul la dreapta şi Sarah văzu clar că nu era fiica ei Apoi, Mercedesul negru ţâşni înainte şi se urcă pe trotuar, lovindu-l pe bărbatul în costum închis la culoare Capitolul 14 Bărbatul căzu la pământ când maşina neagră urcă pe bordură şi îl călcă I se prinse piciorul şi căzu sub roţi, Mercedesul trecând peste el Fetiţa sări înapoi speriată, ţipătul ei de teamă fiind acoperit de zgomotul motorului Sarah ţipă şi ea, un strigăt alarmat, involuntar, provocat de coliziunea dintre metal şi carne — Dumnezeule! Totul se reduse la detalii clare, în reluare: o fetiţă care scăpase teafără, aflată la o distanţă de numai câţiva centimetri, cu gura deschisă, ţipând; bărbatul călcat de pe trotuar, mişcându-se încet; Mercedesul dând înapoi peste el şi revenind pe şosea; o dâră de sânge negru pe asfaltul gri Uşa din dreapta a Mercedesului deschizându-se, din ea ieşind un bărbat chel, cu geacă neagră, din piele, care se repezi asupra fetiţei Copilul clătinând din cap rapid, cu spatele la balustrada înaltă de pe marginea trotuarului, cu lacrimi curgându-i din ochi, după umeri zărindu-i-se aripile roz de zână de pe ghiozdan Sarah apucă volanul, simţindu-se neputincioasă în timp ce privea această scenă Îi veneau tot felul de întrebări în minte O cunoaşte? O fi tatăl ei? Cine e bărbatul în costum negru? Fetiţa e bine? Să sune la ambulanţă? Bărbatul în costum se ridică în şezut, cu faţa scăldată de sânge, şi încercă să se ridice în picioare Cheliosul îşi îndreptă atenţia asupra lui şi îl apucă de reverul sacoului, dându-i pumni peste faţă Se uită în jur, agitată, după un poliţist, sperând că va veni o maşină de patrulă căreia ar putea să-i facă semn Poliţia Bineînţeles Îşi căută telefonul în geantă, degetele tremurându-i când aprinse ecranul şi tastă 999 Sună de trei ori în timp ce se uita în susul şi-n josul străzii, disperată să vadă pe cineva, pe oricine, în uniformă, care să intervină şi să rezolve situaţia I se răspunse şi ceru să vină poliţia şi o ambulanţă, deoarece avusese loc un accident rutier, căutând cel mai apropiat semn de circulaţie pe care să i-l comunice operatorului Bulevardul Wellington Acolo Un bărbat venea spre ei, mergând spre scena care se desfăşura pe trotuar Un bărbat mai tânăr, în haine de sport, la vreo douăzeci şi cinci de ani, care părea că tocmai se întorcea de la sală Înalt şi în formă Cu părul încă umed după duş, un rucsac pe umăr şi căştile în urechi Mulţumesc, Doamne! îşi spuse Sarah Mulţumesc! Acum, ajută-i! Fă ceva! Tânărul păru să înţeleagă pentru prima dată ce se întâmplă în faţa lui Încetini puţin, privindu-l pe bărbatul chel care stătea deasupra victimei însângerate Ajută-l! se gândi Sarah din nou Apoi, tânărul se uită în spate şi traversă strada, îndepărtându-se de ei, cu ochii în pământ Ignoră complet lupta şi pe bărbatul rănit care era bătut crunt — Hei! strigă Sarah după el prin fereastra închisă Nu schiţă niciun gest că ar fi auzit-o — Hei! Tu! strigă din nou, pe o voce mai ascuţită şi mai puternică, bătând atât de tare în geamul ferestrei, încât o duru tot braţul Tânărul continuă să meargă, fără să se uite înapoi, mărind distanţa dintre el şi fată Sarah bătu din nou în geam, într-o disperare mută Laşule! Laşule nenorocit! Îşi îndreptă atenţia spre cei doi bărbaţi, unul în picioare, celălalt întins pe spate Cheliosul îl lăsă pe adversarul său plin de sânge să cadă pe trotuar Mulţumit că nu mai reprezenta o ameninţare, se întoarse spre fetiţă Aceasta încerca să se ascundă, ghemuită între două maşini parcate, la câţiva metri depărtare Avea o faţă atât de îngrozită, încât Sarah simţi cum se zvârcoleşte ceva în sufletul său Vino aici! o îndrumă ea în gând Vino la mine O să te protejez Bărbatul chel porni spre ea, dar fetiţa se îndepărtă în ultima clipă – Sarah stătea cu sufletul la gură, crezând pentru o clipă că avea să fugă în stradă Dar copila se întoarse, trecând pe lângă Mercedesul mare, apoi fugi în faţa maşinii lui Sarah, cu codiţele fluturându-i în vânt şi ghiozdanul săltându-i pe spate Se întoarse şi se opri când ajunse pe trotuar, cu mâinile întinse în faţă, de parcă asta l-ar fi oprit Avea faţa plină de lacrimi Bărbatul chel veni după ea În, câteva secunde, avea să parcurgă spaţiul dintre cele două maşini şi să o ia Un copil inocent, aflat la mila unui bărbat violent La mila unui bărbat care credea că are dreptul să-şi impună puterea în faţa celor mai slabi decât el Avea să o ia, să-i facă Dumnezeu ştie ce, din acelaşi motiv pentru care bărbaţii ca el făcuseră astfel de lucruri dintotdeauna: pentru că nu era nimeni care să-i oprească Nimeni care să le stea în cale Tocmai urma să ajungă în faţa maşinii ei Timpul păru că stă în loc Şi, dintr-odată, toate emoţiile acumulate în ultima săptămână, toată furia, frustrarea şi neputinţa, clocotiră înăuntrul său Toată mânia se scurse din creierul său până îi ajunse la mâini şi la picioare Fir-ar să fie! Nu stătu să se gândească, să ia o decizie Acţionă pe baza sentimentelor Ridică piciorul de pe frână şi călcă acceleraţia Maşina ei Fiesta ţâşni în faţă şi îl lovi pe om într-o parte, făcându-l să se izbească zdravăn cu genunchii de spatele Mercedesului Se auzi un scrâşnet greţos de oase, de carne şi de cartilaj lovindu-se de metal, cheliosul fiind aruncat pe spate, cu picioarele strivite între cele două maşini Impactul o aruncă pe Sarah înainte, fiind ţinută în loc de centura de siguranţă Privi oripilată cum bărbatul chel se prăbuşi la pământ, cu faţa schimonosită de durere şi cu mâinile prinzându-i genunchii distruşi Pe moment, fu uimită de ce făcuse, simţindu-se îngrozită şi vinovată din cauză că îl rănise pe acest străin Dar măcar fetiţa era în siguranţă Sarah o zări cu coada ochiului fugind pe trotuar şi văzu surprinsă că bărbatul în costum negru se ridicase şi mergea şchiopătat, încet şi suferind de durere, după fetiţă, cu braţul drept atârnându-i fără vlagă pe lângă corp Portiera şoferului Mercedesului se deschise Un al doilea bărbat ieşi din maşină, îmbrăcat cu un tricou mult prea întins peste burta mare La naiba! Băgă cheia în contact Fiesta scoase câteva zgomote, dar refuză să pornească O, nu! Simţi un val de panică Întoarse cheia încă o dată Motorul Fiestei tuşi din nou Aproape că ajunsese la portiera ei, cu mâinile strânse în pumni În ultima clipă, exact când Sarah se gândea că o să-i deschidă portiera şi o să o atace, se întoarse şi se aplecă spre prietenul lui rănit Îl ridică şi îl târî pe bărbatul care gemea până la portiera din spate a maşinii lor, o deschise cu stângăcie şi îl băgă înăuntru Şoferul închise cu putere portiera şi scoase un obiect din buzunar – Sarah crezu pentru o secundă că avea un pistol – şi îl îndreptă spre ea Dar era un telefon mobil Făcu o poză maşinii dintr-un unghi jos Sarah ştiu imediat de ce Nu mi-a făcut mie poză Ci numărului de înmatriculare Şoferul se urcă din nou la volan şi maşina porni cu scârţâit de roţi Capitolul 15 Tânărul detectiv îi dădu lui Sarah un pahar alb, din hârtie Se aşeză vizavi de ea la masa din camera de interogatoriu, scoţând un pix din buzunarul sacoului şi deschizând un carneţel Nu avea cum să aibă mai mult de treizeci de ani, dar avea tenul palid şi câteva fire de păr alb la tâmple, care-l făceau să pară mai bătrân — Fără zahăr, nu? — Da, mulţumesc! Era prima dată când Sarah se afla într-o secţie de poliţie Venise de bunăvoie după incidentul de pe bulevardul Wellington şi, acum că furia şi emoţiile îi trecuseră, simţea povara vinei Vina provocată de faptul că dăduse intenţionat cu maşina peste bărbatul chel Vorbise cu tatăl ei la telefon, pe o voce tremurândă, ca să-l roage să-i ia el pe copii Roger se conformase şi îi dusese pe Harry şi pe Grace acasă la ea, ca să bea ceai, Sarah promiţând că avea să se întoarcă imediat ce putea să plece de la secţia de poliţie Ceaiul era tare, negru şi extrem de fierbinte Luă o gură mică şi aşeză cu grijă paharul pe masa din faţa sa — Totul pare ireal, comentă ea Toată treaba asta Acum câteva ore stăteam în birou, iar acum asta Aţi găsit-o pe fetiţă? — Încă nu Detectivul, pe care-l chema Ounsworth, apăsa pe pix în timp ce o analiza — Ne ocupăm de asta — Nu avea cum să aibă mai mult de opt sau nouă ani — Da Aşa aţi spus Să revenim la incidentul în sine, bine? Aţi declarat că vehiculul dumneavoastră a dat peste un trecător care venise în faţa maşinii dumneavoastră Un bărbat caucazian — Da Pe el l-aţi găsit? — Să ne concentrăm mai întâi pe declaraţia dumneavoastră, în regulă? — Da Sigur — V-aţi făcut griji că acest bărbat avea să o ia pe fetiţă Să o răpească — Da Asta mi s-a părut că avea de gând să facă — Şi a luat-o? — Nu După ce l-am lovit cu maşina, a căzut Ea a fugit — Apoi ce s-a întâmplat? — Prietenul lui a venit să-l ia şi l-a aşezat pe bancheta din spate a Mercedesului Apoi au plecat Am ieşit şi am încercat să o găsesc pe fetiţă, dar nu am mai văzut nici urmă de ea — Dar celălalt bărbat, cel care era cu fetiţa când aţi văzut-o prima dată? — Părea să fie într-o condiţie foarte gravă, dar tot s-a dus după copil A ajuns o maşină acolo foarte rapid, cred că au fost luaţi amândoi L-aţi găsit? Detectivul lăsă pixul jos şi îşi împreună degetele — Uitaţi care e problema, doamnă Haywood: Nu a fost găsită nicio urmă a acestui bodyguard sau ce o fi fost el Nicio urmă a fetiţei Şi nici a celor doi bărbaţi din Mercedes Sarah începu să se îngrijoreze — Nicio urmă de fetiţă? Nu ştiţi unde se află? Nu a declarat nimeni că e dispărută? Ounsworth clătină din cap — Nu a fost dat dispărut niciun copil care să corespundă acestei descrieri Niciun adult nu a reclamat vreo tentativă de răpire Niciun bărbat alb de vârsta a doua care să apară la unul dintre cele două spitale aflate în apropiere şi care să fi suferit răni la picioare în urma unui accident rutier Singura dovadă este o lovitură pe maşina dumneavoastră — Nu înţeleg, spuse Sarah — Nu putem să-i găsim pe niciunul Practic, nu am decât declaraţia dumneavoastră — Dar martorii oculari? Tânărul acela care era în trecere? Şi dubiţa din spatele meu Aţi vorbit cu şoferul? Detectivul clătină din nou din cap — Niciun pieton nu a venit să dea declaraţie Au fost câţiva şoferi în spatele maşinii dumneavoastră, dar nu au văzut mare lucru, deoarece dubiţa le-a stat în cale Unul dintre ei crede că a văzut un Mercedes negru când a urcat pe trotuar, dar apoi i-a fost blocată raza vizuală de o maşină parcată Un altul crede că a auzit ţipete sau strigăte la un moment dat, dar a avut radioul pornit şi geamurile închise, aşa că nu poate fi sigur Niciunul nu a văzut vreo fetiţă — Nu am inventat totul, dacă la asta vă gândiţi Nu sunt vreo nebună disperată după atenţie — Sigur că nu Vocea lui căpătă un ton obosit — Doamnă Haywood, problema cu genul acesta de incidente este că oamenii adesea cred că se va ocupa altcineva Altcineva îşi va rupe din timp Poate că le-ar plăcea să filmeze cu telefonul şi să posteze pe YouTube, însă când e să ajute poliţia, „scuze, domnule poliţist, sunt prea ocupat” — Dar camerele de supraveghere? — Am făcut rost de înregistrările din zonă şi avem un Mercedes puţin mai departe, pe acea stradă, la o oră care corespunde cu ce aţi descris dumneavoastră Numărul de înmatriculare este însă fals – e luat de la un Audi furat acum câteva zile — Trebuie să existe ceva Bărbatul ridică din umeri — Dacă s-a întâmplat ceea ce spuneţi, o tentativă de răpire, atunci ar părea plauzibil ca plăcuţele să fi fost schimbate din acest motiv — Cineva trebuie să o găsească pe fetiţa aceea, asta e cea mai mare grijă a mea Vreau să ştiu că a ajuns acasă în siguranţă — Dacă nu a fost dată dispărută şi nu apare nicăieri, atunci nu avem niciun nume şi nicio poză după care s-o căutăm Nu putem desfăşura o anchetă — Aveţi declaraţia mea — Ştiu, şi aţi procedat corect venind la noi ca să ne informaţi Dar, ca să fiu sincer, în absenţa unei plângeri sau a altor martori, îmi va fi greu să fac progrese în acest caz Telefonul îi vibră pe masă între ei Era tatăl său — Trebuie să răspund, spuse Sarah — Sigur! Vocea tatălui ei era tensionată — Sarah, eşti în drum spre casă? Unde eşti? — Sunt bine, tată Copiii sunt bine? — Sunt bine amândoi Le-am dat ceai şi Grace o să facă baie Acum vorbea mai liniştit — Tu chiar eşti bine? — Da O să-ţi povestesc când ajung acasă — Cum a mers la serviciu? Ai aflat rezultatul despre locul de muncă? Sarah inspiră adânc şi închise ochii Întotdeauna îşi dorise tot ce era mai bun pentru ea, întotdeauna o încurajase fără să o preseze Tatăl ei fusese cel care îi spusese, cu mult calm, la vârsta de şaisprezece ani, când fusese suspendată de la şcoală pentru a doua oară într-o lună, că ajunsese la o răscruce în viaţa sa Mama ei plânsese şi făcuse scandal, intenţionând să o pedepsească pe Sarah pentru o lună, să nu-i mai dea bani de buzunar timp de un an, să-i interzică să-şi mai vadă prietenii şi să-i scoată uşa de la dormitor Dar tatăl ei îi luase apărarea şi îi vorbise încet şi cu blândeţe: — Ai ajuns într-o intersecţie şi trebuie să alegi un drum Poţi continua să te împotriveşti, să dai de belele şi să faci totul cum vrei tu Sau poţi să profiţi de abilităţile tale pe cât posibil, să joci după reguli pentru o perioadă şi să vezi cât de departe poţi să ajungi Ai putea fi primul membru al familiei noastre care merge la universitate Ştiu că ai abilitatea să ajungi cât de sus vrei tu Dar trebuie să decizi, chiar acum, pe care drum o s-o apuci După aceea, Sarah se schimbase radical, obţinuse notele necesare pentru a intra la Universitatea Durham şi de atunci jucase numai după reguli După cincisprezece ani, părea că ajunsese la o nouă răscruce de drumuri, doar că toate drumurile păreau să ducă spre nicăieri Mai mult decât orice altceva, mai mult ca oricând, îşi dorea să discute cu Nick despre ce se petrecea în viaţa ei Să împartă o sticlă de vin cu el, să-l simtă aproape de ea, să fie ţinută în braţe şi să simtă că nu se confrunta singură cu toată situaţia asta Dar nu putea să facă nimic din toate astea Deoarece Nick fugise Vocea tatălui ei îi întrerupse gândurile — Sarah? Mai eşti acolo? — Da, aici sunt — Ai primit vreo veste azi? A avut loc şedinţa? Nu putea suporta să audă speranţa şi aşteptările din vocea sa — Îţi spun mai târziu, tată Să-i pupi pe copii din partea mea Sarah închise şi se întoarse spre detectiv — Îmi cer scuze Mai aveţi şi alte întrebări? — Cred că am terminat deocamdată — A mai fost ceva, îşi aduse ea aminte, încercând să formuleze totul cât mai corect Şoferul Mercedesului a făcut o poză maşinii mele când eram înăuntru A fotografiat numărul meu de înmatriculare — O K ! Detectivul deschise din nou carneţelul — Sunteţi sigură? — Da M-am gândit Dacă o să încerce să mă găsească după ce i-am făcut acelui bărbat? — Ce vreţi să spuneţi? — Au numărul de înregistrare al maşinii mele, poate se vor folosi de asta ca să mă găsească Bărbatul clătină din cap, cu un mic zâmbet — Nu ar putea face asta Genul acela de informaţii se află în serverele Registrului Auto, iar acestea sunt foarte bine protejate — Dar dacă vor putea cumva să facă rost de adresa mea de acasă? — Nu cred că aveţi de ce să vă faceţi griji Îi întinse peste masă o carte de vizită — Dar să mă sunaţi în cazul în care vedeţi ceva care vă deranjează Orice ar fi Capitolul 16 Două zile mai târziu, îl văzu pentru prima dată Tocmai ce ţinuse un seminar cu grupul ei preferat de studenţi din ultimul an şi, ca de obicei, stătuseră cu jumătate de oră mai mult, deoarece discutaseră cele mai frumoase aspecte din opera cea mai cunoscută a lui Christopher Marlowe, Tragica istorie a doctorului Faust, în care doctorul eponim îşi vinde sufletul diavolului pentru douăzeci şi patru de ani de viaţă fermecată Studenţii care formau grupul, tineri care abia trecuseră de perioada adolescenţei, nu îşi puteau imagina o situaţie în care ar fi fost dornici să-şi vândă sufletul diavolului Dorinţa personajului de a face asta fusese înţeleasă de ei în cel mai abstract mod posibil, aşa că Sarah ghidase discuţia spre motivele pentru care ar fi putut să aleagă această cale Şi, astfel, seminarul se prelungise, iar acum trebuia să se grăbească să urce iar dealul, ducând geanta cu laptopul într-o mână şi o altă geantă pe umăr, uitându-se la ceas şi făcând un calcul în minte ca să vadă dacă putea să strecoare repede un sandvici în program, luat de la cafeneaua bibliotecii înainte de următorul curs Nu o deranja faptul că era ocupată: asta însemna că avea mai puţin timp să se gândească la Alan Lovelock şi dacă trebuia să depună plângere împotriva lui sau nu Atunci îl văzu pe bărbatul cu multe cicatrice Fusese doar o siluetă la început, o formă, o deviaţie de la conturul peretelui de care stătea lipit Se afla în colţul clădirii principale a bibliotecii, pe jumătate ascuns în umbra faţadei din beton Ieşea în evidenţă printre grupurile de studenţi care stăteau de vorbă, fumau, râdeau, îşi verificau telefoanele sau se plimbau în susul dealului, spre cămin, sau în jos, spre barul studenţesc În mijlocul acestui amalgam de tineri, bărbatul stătea nemişcat, tăcut şi singur Şi se uita fix la ea Sarah încetini şi rămase cu privirea aţintită asupra lui, aşteptându-se să se mişte, să se întoarcă, să întrerupă cumva contactul vizual Dar el rămase acolo unde era, complet nemişcat, privind-o fix, părând pentru toţi ceilalţi o statuie realizată din piatră Avea o constituţie puternică, piept musculos şi umeri laţi, cu braţe care umpleau mânecile gecii Haine negre, păr negru Ţinea braţele relaxate pe lângă corp Deşi se afla la o distanţă de cincisprezece metri, vedea că are o linie albă şi ciudată care se întindea de la păr până la barba mică şi neagră Arăta ca o cicatrice Sarah se uită în faţă când traversă strada, oprindu-se când unul dintre autobuzele din campus trecu lăsând în urmă fum, cu geamurile aburite din cauza după-amiezii reci de toamnă Poate că bărbatul aştepta pe cineva, căuta pe cineva, avea multe motive pentru care Când autobuzul trecu şi se uită spre bibliotecă din nou, bărbatul dispăruse Privi în jur la grupurile de studenţi, dar nu era pe nicăieri Se evaporase? Chiar fusese acolo, sau şi-l imaginase? În fine Acum, nu mai era Puse totul pe seama unei imaginaţii hiperactive şi merse grăbită spre cafenea Nu mai ai nevoie de încă un motiv de îngrijorare, Sarah Haywood, îşi spuse ea, aşa că nu-l lăsa să devină un motiv Mai târziu, se întâlni cu Marie la coadă la copiatorul departamentului Încă nu apucaseră să discute serios despre ce se întâmplase luni — Ce mai faci? o întrebă Marie, atingând-o pe braţ Te simţi bine? Sarah dădu uşor din cap — Sunt bine Ştii tu, mă târăsc, ca de obicei — Încă nu mi-ai povestit cum a fost luni, după comitetul de promovări Avea să-i povestească în curând, dar nu atunci Voia să lase asta pe altă zi Încă nu putea să vorbească despre tot ce se întâmplase, deoarece simţea că avea să-i vină să plângă — Porcăriile tipice ale lui Alan Lovelock Pe o voce joasă, adăugă: Ascultă, ai observat pe cineva ciudat în campus în ultima vreme? Marie ridică o sprânceană — Ciudat? — Cineva care stă prin zonă şi nu pare a fi de aici? Un bărbat prea bătrân ca să mai fie student, cu un aspect puţin straniu? — Pare că descrii majoritatea bărbaţilor angajaţi aici — Când spun ciudat mă refer la un tip cu potenţial periculos Marie se încruntă Clătină din cap — Nu cred — Nu ai văzut un bărbat cu păr negru şi scurt, un tip solid, cu o cicatrice albă pe o parte a feţei? — Nu Cine este? — Nu sunt sigură Un tip pe care l-am văzut pe aici mai devreme — Crezi că ai un stalker? — Nu Adică, nu ştiu Poate — Acum mă faci să mă îngrijorez, Sarah Ce se întâmplă? Le-ai spus celor de la pază? Sarah clătină din cap — Vreau doar să nu ies deloc în evidenţă dacă pot — Îl cunoşti? — Nu l-am mai văzut niciodată — Păi, dacă-l mai vezi, cred că ar trebui să suni la poliţie — Probabil că nu e nimic Nu vreau să reacţionez exagerat Dar mă anunţi dacă-l vezi? — Sigur că da Totuşi, cred că ar trebui să suni pe cineva — Aşa o să fac Capitolul 17 Sarah se simţi extrem de uşurată când veni ziua de sâmbătă Departe de muncă, departe de Alan Lovelock, se ocupă de copii şi de activităţile lor împreună, de treburile casnice, de cumpărături, de jocuri şi de pregătirea mesei Fu ocupată toată ziua şi bucuroasă că avea atâtea lucruri care să-i distragă atenţia După ce Grace şi Harry aveau să se ducă la culcare, urma să petreacă două sau trei ore pregătind materiale pentru cursuri Deocamdată, era încântată că se afla departe de universitate, departe de amintirea zilnică a faptului că avea atât de puţin control asupra propriului destin Departe de străinul care se uitase la ea lângă clădirea bibliotecii Trecuseră două zile de când îl văzuse Nu îl mai zărise de atunci, şi în tot acest timp se convinsese că probabil venise doar în vizită, poate era cu echipa de rugbi, sau cineva care petrecea câteva zile alături de un frate mai mic în campus, şi în momentul respectiv era beat, drogat sau cine ştie ce altceva care să-i fi putut explica acel comportament ciudat Dar oare chiar era un comportament ciudat, având în vedere că era un campus universitar? Locul în care echipa de canotaj fusese avertizată în mod repetat să nu mai ţină ceremonii de iniţiere care să implice băutul unei halbe imense de alcool sau alergatul dezbrăcat dintr-o parte în alta a campusului? Locul în care echipa de pază trebuise să se ocupe de curând de douăzeci şi cinci de jucători de rugbi, îmbrăcaţi în pui de găină, care urcaseră o tablă de biliard pe acoperişul clădirii? Nu Era doar un bărbat Probabil că nu însemna nimic Stând pe linia de tuşă a unui teren de fotbal din Lordship Rec, lăsă deoparte gândurile din ultima săptămână şi încercă să-l găsească pe Harry în grupul de băieţi scunzi care fugeau după minge pe terenul noroios Echipa lui Harry, Călăreţii, juca împotriva rivalilor lor, Taifunurile Fotbalul de sâmbătă după-amiaza era încă una dintre activităţile pe care le începuse Nick, dar de care ajunsese să se plictisească În schimb, inventa de fiecare dată că trebuie să lucreze la ceva anume, ceva ce rămânea, în mod misterios, neterminat atunci când Sarah şi Henry se întorceau acasă de la meci La şcoală, Sarah jucase hockey, netball şi rounders, nefiind diferenţe prea mari între ele, dar cunoştea regulile şi cum trebuie jucate Nu jucase niciodată fotbal, în afară de micile jocuri cu Henry în curtea din spate, dar era destul de sigură că nu prea trebuia jucat aşa În afară de portari şi de un băiat care stătea pe margine şi se scobea în nas, fiecare jucător de pe teren urmărea mingea, cu toţii formând un roi de albine care încercau să alunge un intrus din stup Apărătorii, atacanţii şi cei din mijloc, cum s-or mai fi numit şi ei, se ţineau entuziasmaţi după minge, în ciuda ţipetelor de pe margine ale antrenorului Rudele copiilor stăteau în părţi opuse, pe marginea terenului, câteva zeci de părinţi, bunici, fraţi şi surori, cu toţii înfofoliţi cu paltoane, geci lungi din fâş, căciuli şi mănuşi Sarah îşi muta umbrela dintr-o mână în alta Burniţa monoton şi încet, şi avea blugii şi încălţămintea fleaşcă deja Fără tragere de inimă, îi dădu voie lui Grace să se întoarcă la maşina din parcare şi să aştepte acolo, în loc să stea în ploaie, primind instrucţiuni stricte să ţină uşile închise şi să nu pornească radioul, pentru ca maşina să nu rămână fără baterie Unul dintre băieţi reuşi să lovească mingea, îndepărtând-o de grup, iar copiii de cinci ani, împroşcaţi cu noroi, porniră spre poarta celeilalte echipe Din nu se ştie ce motiv, poarta era liberă Sarah văzu imediat de ce: portarul celeilalte echipe, îmbrăcat în tricou verde, plecase de pe teren şi se îndrepta spre masa de la marginea terenului, unde se aflau batoane de ciocolată şi băuturi răcoritoare Antrenorul Taifunurilor, un bărbat blond, cu barbă, îmbrăcat în trening, îşi aruncă mâinile în aer — Will! Will! Ce naiba faci acolo? Arătă disperat spre poarta goală — Du-te la loc! Portarul absent se întoarse şi se uită lipsit de expresie la el, cu gura căscată Cel mai mare băiat din mulţimea de jucători care fugeau, gonind spre poarta liberă, lovi greşit mingea şi căzu în noroi, un alt băiat prăbuşindu-se peste el Mingea scăpă departe de poartă şi ieşi de pe teren Celălalt antrenor îşi acoperi faţa cu mâinile Se auziră câteva aplauze şi mai multe strigăte de încurajare din partea ambelor echipe — Asta e! strigă unul dintre taţii de lângă Sarah — Care e scorul? îl întrebă Sarah — Nu sunt sigur Doisprezece la opt? Doisprezece la şapte? De fapt, ar putea fi unsprezece la opt, am pierdut socoteala — Când ajung la scor egal, putem să plecăm acasă? Bărbatul rânji şi clătină din cap Nu purta glugă şi părul său cărunt stătea lipit de cap din cauza ploii — N-avem noi norocul ăsta, Sarah Nici măcar nu s-a terminat prima repriză Sarah arătă spre portarul plecat al echipei Taifunurilor, care stătea acum pe tuşă plângând — Cred că antrenorul lor va trebui să poarte o discuţie dificilă în pauza dintre reprize Se pare că nici tatăl portarului nu e prea încântat Tatăl portarului stătea cu mâinile în şold şi vorbea cu antrenorul Sarah era prea departe ca să audă ce discutau, dar îşi dădea seama după limbajul lor corporal că nu era o conversaţie politicoasă Băiatul fusese lăsat singur, încă plângând, în timp ce bărbaţii, roşii la faţă, se certau şi arătau cu degetul unul spre altul Ridicau tonul Lui Sarah îi părea rău pentru băieţel, dorindu-şi ca tatăl lui să-l liniştească, sau cel puţin Zări un gol în mulţime Simţi cum i se încordează tot corpul Era acolo Bărbatul cu cicatricea Stând în spatele mamelor şi al taţilor din echipa adversă, îmbrăcat cu o geacă neagră din fâş şi blugi albastru-închis Părul brunet era tăiat aproape de scalp, fiind suficient de scurt încât să lase la vedere cicatricea albă, mare, care se întindea din vârful capului, de deasupra urechii, până la mandibulă El era Era sigură Capitolul 18 În timp ce-l privea, bărbatul cu cicatrice întoarse capul uşor, privind spre parcarea de lângă clubul sportiv, acolo unde se afla maşina lui Sarah Dădu din cap o dată înainte să se uite din nou la Sarah O mişcare foarte subtilă, dar înţelesul era clar Sarah simţi că nu mai poate să respire Grace era în maşină Singură Se întoarse spre Fordul Fiesta, care se afla la vreo patruzeci-cincizeci de metri de ea, frica crescându-i atât de tare, încât aproape că i se tăiară picioarele Maşinuţa ei albastră era încă acolo Dar Grace mai era înăuntru? Se îndreptă în grabă spre parcare, scăpându-şi umbrela şi băgând mâna în buzunarul de la haină, după telefon Apoi se opri imediat Harry! Alergă înapoi la teren Harry era încă acolo, fugind jucăuş după minge alături de colegii săi Bărbatul era şi el tot acolo, faţa lui pătrăţoasă părând impasibilă Ţinea mâinile băgate în buzunare şi geaca lui neagră strălucea în ploaie Sarah nu ştia ce să facă Să rămână sau să plece? Grace mai era în maşină? Urma să-l ia pe Harry, dacă se întorcea cu spatele? Nu avea cum în faţa atâtor oameni, nu? Îl apucă de braţ pe tatăl de pe tuşă, cu care vorbise mai devreme — Trebuie să verific dacă fiica mea e bine, îl anunţă ea, vorbind din ce în ce mai tare Poţi să te uiţi la Harry? Să fii cu ochii pe el? Bărbatul cu păr cărunt îi aruncă o privire îngrijorată — Nicio problemă Eşti bine? — Nu ştiu, răspunse Sarah, pornind în grabă spre parcare Începu să alerge, clătinându-se, alunecând pe iarba acoperită cu noroi, băgând mâna în buzunar după telefon Ştia că trebuie să fie pregătită să sune la poliţie în cazul în care Grace nu era la maşină Fără nicio întârziere Nu putea să piardă timpul Te rog, să fie acolo! Te rog, spune-mi că n-au luat-o! — Grace! strigă ea, din ce în ce mai panicată Grace! Ajunse în parcare, făcând paşi mari şi nimerind exact în faţa unei maşini care voia să plece Şoferul claxonă supărat şi frână brusc, oprindu-se foarte aproape de ea Sarah îi făcu cu mâna în semn de părere de rău şi continuă să alerge, încercând disperată să-şi vadă maşina, să vadă capul lui Grace pe scaunul din faţă, de lângă şofer Geamurile maşinii erau aburite Se opri în dreptul uşii din dreapta şi trase de mâner Era încuiat Bineînţeles Îi dăduse cheile lui Grace — Grace! strigă ea, bătând cu palma în geamul opac Mai bătu o dată, cu ochii aţintiţi asupra geamului, dar în zadar Fiica ei era înăuntru? Părea să fie ceva acolo, o siluetă, sau poate o Uşa se deschise cu un zgomot metalic şi Grace scoase capul afară — S-a terminat meciul? întrebă ea Sarah aproape că râse de uşurare, dar i se puse un nod în gât E bine E bine — Încă nu, Grace Eşti bine? — Am terminat cartea Harry unde e? Încă un gând, care veni ca un pumn în stomac: Poate că a vrut să-mi distragă atenţia, ca să-l ia pe el, de fapt — E tot acolo Trebuie să vii cu mine acum — De ce? — Pentru că aşa trebuie Hai, repede! Grace se dădu jos din maşină — Dar e plictisitor Sarah îşi lungi gâtul, ca să se uite înapoi la teren, dar exact atunci se auzi un fluier şi toţi jucătorii se opriră Închise uşa şi apăsă pe telecomandă — Nu a mai rămas mult din repriza asta, haide! O luă de mână pe fiica sa — Hai să fugim! Începu să alerge înapoi la fiul său, înapoi spre meci, ştiind numai că trebuia să ajungă la el Trebuia să fie acolo, ca să-l protejeze Noroiul gros i se lipea de încălţăminte şi se temea să nu i-o rupă Grace alerga lângă ea şi îi spunea de zor să încetinească, apoi ajunseră amândouă la marginea terenului, gâfâind şi murdare de noroi Tatăl cu păr cărunt nu se vedea pe nicăieri şi jucătorii formaseră un grup în jurul antrenorului pentru discuţia dintre reprize Sarah se chinui să-l zărească pe Harry, înaintând spre grup, în căutarea părului lui blond în acea mulţime de băieţei îmbrăcaţi în albastru O cuprinse teama şi nu mai putea să gândească raţional A dispărut, a dispărut, a dispărut Se uită în jur înnebunită, cercetând parcul, pomii, şoseaua, după vreo urmă a bărbatului cu cicatrice Harry apăru în faţa ei, părând mândru de el — Aproape că am dat gol, mami! Ai văzut? Îngenunche în faţa lui şi îl îmbrăţişa strâns, ţinându-l aproape de ea, fără să-i pese că era fleaşcă şi murdar de noroi Îi inspiră mirosul, îi simţi braţele mici în jurul gâtului şi respiraţia caldă pe ureche în timp ce el descria golul pe care aproape că-l dăduse Îi dădu la o parte părul de pe faţă — Foarte bine, Harry! Copiii ei erau în siguranţă: asta era tot ce conta Privi din nou cu atenţie capătul îndepărtat al terenului Bărbatul dispăruse Băgă mâna în geantă după cartea de vizită a detectivului şi îl sună, nefiind sigură dacă avea să răspundă în timpul liber Bărbatul îi răspunse după ce telefonul sună de două ori şi Sarah se lansă într-o explicaţie grăbită legată de bărbatul care se temea că o urmăreşte — Arată periculos, spuse ea — Îl cunoaşteţi pe acest bărbat, îl recunoaşteţi de la incidentul din trafic pe care l-aţi declarat? — Nu, dar aşa cum v-am spus: unul dintre bărbaţi mi-a făcut o poză mie şi maşinii în acea zi, inclusiv plăcuţei mele de înmatriculare — V-a abordat într-un fel, a vorbit cu dumneavoastră? — Nu stă niciodată prea mult — Aţi primit vreo scrisoare, vreun e-mail sau vreun apel neobişnuit sau ameninţător în ultima vreme? — Nu — Vreun bărbat de la serviciu, sau din alte aspecte ale vieţii dumneavoastră, care ar fi putut să devină interesat de dumneavoastră? Nu unul despre care să-ţi pot povesti, se gândi ea — Nu, dar l-am văzut pe acest bărbat de două ori în trei zile: o dată în campus şi mai adineaori, când fiul meu juca fotbal, a fost acolo, pe partea cealaltă a terenului Detectivul nu părea convins — Sunteţi sigură că a fost acelaşi bărbat? — Destul de sigură E uşor de recunoscut, are o cicatrice lungă şi albă într-o parte a feţei Nu puteţi face nimic? — Doamnă Haywood, problema este că nu a comis niciun delict până acum Încă pare posibil să fie o coincidenţă, şi — Nu este o coincidenţă! A venit la meciul de fotbal al copilului meu de cinci ani, pentru numele lui Dumnezeu! Se întoarse cu spatele la restul părinţilor şi îşi coborî vocea, conştientă de privirile curioase pe care le atrăgea — Ce ar trebui să fac? Sunt o femeie pe cont propriu şi, sinceră să fiu, mi-e teamă de ce ar putea să se întâmple Tânărul detectiv enumeră câteva măsuri de bază: Sarah trebuia să aibă mereu telefonul la ea şi o alarmă, să-şi modifice programul zilnic dacă se poate, să evite să fie singură, să noteze incidentele petrecute, să evite să aibă de-a face sau să discute cu bărbatul Îi dădu lui Sarah numele şi numărul unui coleg, sergentul Jane Icke, un detectiv care avea mulţi ani de experienţă în cazurile de urmărire Sarah îşi făcu o notiţă mentală să o sune pe femeie pe viitor Numai când ajunse înapoi la maşină şi îi puse centura lui Harry se gândi la întrebare: bărbatul acesta o urmărise, o găsise acasă şi la serviciu, şi nu făcuse nimic Încă Dar cine era de fapt? Capitolul 19 Trecuse exact o săptămână de când Lovelock o anunţase că nu va obţine un contract permanent Sarah simţea că parcă intrase într-un univers paralel, în care totul fusese întors cu susul în jos şi nimic nu mai avea nicio logică Luni întregi aşteptase veşti bune legate de slujba ei, avansând ca un marinar pe punctul de a se îneca, chinuindu-se să ajungă la ultima barcă de salvare rămasă, singurul lucru care o mai ajuta să continue, ignorând teama că barca ei de salvare avea să se îndepărteze şi să o lase în urmă Să o lase să se înece Iar barca de salvare se dovedise a fi un miraj Nu existase niciodată De când cu noutatea legată de serviciu, mărise doza de somnifere, încercând să doarmă mai mult de trei sau patru ore pe noapte, dar pastilele nu o ajutau deloc Pur şi simplu stătea în patul dublu, mare, în orele nopţii, singură, ascultând ticăitul ceasului de pe noptieră, cu păturile trase până sub bărbie În momentele acestea leneşe, se gândea din ce în ce mai mult: Aş putea s-o fac? Aş putea să mă culc cu el ca să-mi salvez locul de muncă? Pentru copiii mei? Ca să-mi pot plăti ipoteca în continuare? Anula ideea, o dădea la o parte, dar apoi aceasta venea înapoi să o bântuie atunci când se aştepta cel mai puţin Când stătea la birou, cu un teanc de eseuri în faţă Când aştepta la semafor Când plimba mâncarea prin farfurie, întrebându-se unde îi dispăruse pofta de mâncare Întrebarea veni să o bântuie din nou şi acum, când stingea luminile din amfiteatrul Facultăţii de Arte, cufundând încăperea în beznă, ultimii ei studenţi plecând pe coridor şi îndreptându-se spre cămin Pe când era studentă, şi, apoi, după ce terminase facultatea, se culcase cu şase bărbaţi înainte să-l întâlnească pe Nick, iar de atunci îi fusese fidelă, în ciuda trădărilor sale Dar existase vreunul dintre aceşti şase pe care nu îl plăcuse de fapt? Vreunul cu care nu îi făcuse plăcere să facă sex? Bineînţeles că existase Probabil că fuseseră doi sau trei O făcuse din motive greşite – motive stupide şi regretase după aceea Cu Marco, îşi permisese să se lase convinsă de încrederea lui colosală în abilităţile sale din pat, care se dovedise a fi nefondată din păcate Cu Adam, pentru că-şi făcea griji că avea să se despartă de ea – şi mai târziu oricum se despărţise de ea Un tip din ultimul an – nu-şi mai aducea aminte numele lui –, pentru că era nervoasă pe Adam şi se gândise în mod abstract că, dacă se culcă atunci cu altcineva, îi va alina durerea şi sentimentul de trădare pe care i le lăsase în suflet E atât de diferit faţă de ce vrea Lovelock? Te-ai culcat cu ei şi nu ţi-a plăcut, aşa că de ce să fie diferit de data asta? Şi, mai exact, ai putea s-o faci? Dacă ai avea de ales între a înota şi a te îneca? Nu Pur şi simplu, nu Nu aşa stăteau lucrurile în lume, nu mai era aşa Sau, cel puţin, nu aşa ar fi trebuit să fie Exista o diferenţă extrem de mare între câteva decizii proaste şi ideea înjositoare şi oribilă de a se culca cu profesorul Alan Lovelock, probabil viitor deţinător al Ordinului Imperiului Britanic Se mustră din nou pentru că îndrăznise să se gândească la asta Nu s-ar fi pretat niciodată la aşa ceva Nu Nu asta Niciodată Băgă mâna în geantă după cheile de la maşină, încercând să le găsească în amalgamul de pixuri, şerveţele, telefon mobil, gumă de mestecat, rujuri, portofel, chei, pachete de Polo goale pe jumătate şi un aerosol mare cât palma, pe care i-l adusese verişorul ei din America Găsi cheile şi ridică privirea, încercând să-şi aducă aminte pe ce rând parcase maşina Era întuneric Uneori, zilele păreau să se amestece unele cu altele, uita de la o zi la alta unde găsise un loc şi, ca de obicei, întârziase după ce îi lăsase pe copii la şcoală, aşa că toate locurile de lângă biroul ei fuseseră ocupate deja Fusese nevoită să dea un ocol, şi să o ia pe un rând mai mic, aflat în spatele clădirii facultăţii de inginerie Era ultima ei opţiune atunci când parcarea principală era plină, deoarece nu mulţi oameni ştiau de existenţa sa Se opri Bărbatul cu cicatricea o aştepta Dar de data aceasta nu dădea târcoale pe lângă amfiteatru şi nu o privea de la depărtare De data aceasta, stătea sprijinit de capota maşinii ei, cu braţele strânse la piept Şi mai adusese un bărbat cu el, unul mai tânăr, cu părul brunet, strâns într-o coadă la spate, dar cu aceeaşi privire goală Amândoi o priveau cu nişte expresii neutre Îi privi şi ea, simţind un fior pe ceafă Gândeşte-te! Rămâi calmă! În clădirea Facultăţii de Inginerie, aflată chiar în faţă, toate luminile erau stinse Forma o fundătură, dând într-un gard lung, şi singura cale de ieşire era pe unde venise Se uită în spate, spre strada principală din campus Câţiva studenţi mergeau în direcţia opusă, la vreo treizeci de metri de ea Nu se apropia nimeni Putea să strige la ei după ajutor, să atragă atenţia asupra sa? Nu Rămâi calmă! Fără ţipete! Nu încă Nu te lăsa intimidată de tipii ăştia răi Încă avea mâna în geantă, ţinându-şi cheile Le dădu drumul şi apucă în schimb telefonul Să sune la paznicii din campus sau la poliţie? Paznicii din campus cunoşteau fiecare centimetru pătrat din universitate şi ar fi ajuns acolo mai rapid Şi avea nevoie de cineva, de oricine, ca să intervină Şi asta repede Sediul lor se afla la trei minute în josul dealului şi avea numărul lor, disponibil non-stop, salvat în telefon Putea să o ia în direcţia aceea, să-i sune şi să le spună să-i iasă înainte Apoi, să sune la poliţie, ca să fie sigură Duse telefonul la ureche şi se întoarse repede Dădu nas în nas cu un alt bărbat Un om cu pieptul puternic şi o constituţie solidă se furişase în spatele ei, iar acum puse o mână mare pe umărul său, făcând-o să înlemnească Mirosul lui de aftershave era puternic şi înţepător Cu cealaltă mână, îi smulse telefonul de la ureche şi îl închise, clătinând din cap Sarah băgă din nou mâna în geantă, cuprinsă de teamă şi de furie în egală măsură, şi apucă micul aerosol Scoase mâna cu tubul în palmă şi îi dădu în faţă cu spray-ul de culoare roşie Bărbatul se dădu înapoi imediat, înjurând într-o limbă pe care Sarah nu o înţelese, dar încă ţinând-o cu mâna cealaltă Îi dădu din nou cu spray în faţă şi, de data asta, bărbatul se împletici Se întoarse, încercând să fugă Dar era prea târziu Deja se auzeau paşi din spate Bărbatul cu cicatricea o apucă de braţ şi o trase înapoi cu putere Îi luă spray-ul mic de autoapărare pe care-l avusese în mână şi îl băgă în buzunar Niciunul dintre ei nu zicea nimic şi asta făcea ca situaţia să fie şi mai înfricoşătoare Dar acum, bărbatul vorbi pe un accent englezesc forţat — Să nu mai faci asta! Sarah deschise gura să ţipe, dar bărbatul cu coadă i-o acoperi cu palma înainte să apuce să scoată vreun sunet O cuprinse panica, precum un şoc electric Bărbatul cu cicatricea clătină din cap — Şi fără ţipete! Îşi desfăcu geaca, arătându-i că are un pistol la curea — Ne-am înţeles? Ea dădu din cap repede, cu ochii mari Mintea i-o luă la goană Un pistol Are un pistol Ce naiba se întâmplă? Dar în adâncul sufletului ştia răspunsul: bărbatul peste care dăduse cu maşina cu o săptămână în urmă Prietenii lui o găsiseră Simţi cum i se taie picioarele, de parcă ar fi putut să-i cedeze în orice moment Bărbatul cu coadă o împinse spre un BMW negru 4×4, cu geamuri negre Deschise portiera şi Sarah se zbătu în strânsoarea lui Nu avea de gând s-o lase să o bage în maşină Instinctul îi spunea că era mai bine să rămână acolo, la vedere, cât mai mult timp posibil Dar fu o luptă inegală, care se termină înainte să înceapă, şi, în câteva secunde, fu băgată cu forţa în BMW, iar portiera fu trântită în urma ei Bărbatul cu coadă se urcă la volan şi porni motorul — Vă rog! icni Sarah Vă rog, trebuie să-mi iau copiii! Trebuie să mă duc să-i iau Mă aşteaptă acolo Vă rog, mă aşteaptă! Stătea pe bancheta din spate, cu bărbatul cu cicatricea lângă ea Cu mult calm, acesta îi luă telefonul din geantă şi i-l întinse, spunând un singur cuvânt: — Deblocheză-l! Întinse o mână tremurândă şi îl deblocă cu degetul mare Bărbatul se uită repede peste mesaje, selectă „Tata” şi căută în istoric până când selectă unul din urmă cu o săptămână Ştie ce caută, se gândi Sarah Copie mesajul şi îl lipi într-unul nou Mai întârzii, poţi să-i iei pe copii de la after-school şi să-i duci la mine? Ne vedem puţin mai încolo Mersi! S x — Acum, nu te mai aşteaptă! spuse el şi apăsă pe Trimite O secundă mai târziu veni şi răspunsul Nicio problemă, ne vedem mai târziu Tata x Bărbatul opri telefonul şi deschise carcasa din spate, scoase bateria şi băgă cele trei componente în buzunarul hainei Apoi scoase o cagulă neagră şi moale din celălalt buzunar şi îi acoperi ochii rapid Lumea lui Sarah se înnegri Interiorul cagulei mirosea a acru şi a vechi, la fel ca transpiraţia altcuiva Încercă să tragă aer adânc în piept, dar nu reuşi Nu suficient cât să-şi umple plămânii Dintr-odată o luă cu ameţeală şi preţ de o secundă îngrozitoare crezu că o să leşine sau că o să se sufoce Se clătină în faţă când maşina începu să meargă Aproape de ureche, suficient de aproape încât parcă i-ar fi spus şoapte de iubire, o voce rosti: — Stai întinsă pe o parte Făcu aşa cum îi spuse, simţind mâna grea a bărbatului pe umăr şi încercând să-şi calmeze respiraţia Încet Stai calmă Inspiră pe nas, expiră pe gură Se întrebă ce se întâmplase cu ultima persoană care fusese forţată să poarte această cagulă BMW-ul trecu printr-o serie de curbe şi ea îşi dădu seama că părăseau campusul Îşi imagină posibilităţile, cu respiraţia sacadată Tot nu avea suficient aer, dar în poziţia aceea culcată putea să-şi mişte capul pe banchetă astfel încât să creeze un spaţiu mic în dreptul gâtului, permiţând aerului să intre Fără să vrea, tremură, un spasm violent care îi străbătu tot corpul Mâna împinse puţin mai tare pe umărul ei, făcând-o să stea la locul ei Gândeşte-te! Dacă era vorba despre bărbatul pe care îl lovise cu maşina, ce aveau să-i facă? Dar tatăl ei? Cât avea să dureze până când dădea alarma când vedea că ea nu mai vine acasă? Un alt gând o lovi ca un cuţit: dacă bărbaţii aceştia aveau să-i ia şi pe Grace şi pe Harry? spuse o rugăciune în gând: Te rog, să fie vorba doar despre mine, nu şi despre copiii mei! Te rog, ajută-i să fie în siguranţă cu tata! Gândul la Grace, la Harry şi la tatăl ei stând la masa din bucătărie îi umplu ochii de lacrimi Înghiţi în sec şi se strădui să nu plângă Nu e timpul să plângi Nu acum Nu-ţi permiţi luxul ăsta Gândeşte-te! Încercă să numere în minte şi să îşi dea seama cât de departe o ducea maşina Se aflau pe un drum rapid, o stradă cu patru benzi? Nu Era mult trafic Multe opriri Semafoare, depăşiri, curbe care sugerau că avansau în oraş, nu în afara lui Călătoria părea să dureze însă o veşnicie Începu să numere cât de bine putu, de la unu la şaizeci, apoi o luă de la capăt Nu prea repede Numără minutele Număratul îi distrăgea atenţia de la posibilităţi, o ajuta să rămână calmă De la unu la şaizeci, apoi începea din nou Ajunse la paisprezece minute, credea ea, undeva pe acolo Maşina se opri Apoi, simţi din nou mâna pe umăr şi fu trasă într-o parte, mişcându-se pe banchetă şi ieşind cu grijă afară Sunetele străzii se auzeau mai încet acum Preţ de o secundă, rămase acolo, simţind mirosul de benzină amestecat cu ploaie şi cu aerul rece al nopţii Nişte bărbaţi vorbeau pe voci joase, pe care le auzea înfundat din cauza cagulei Se izbiră nişte portiere Strânsoarea de pe umărul ei se mai domoli Încă avea ochii acoperiţi, dar mâinile le avea libere şi simţea nevoia să-şi smulgă cagula şi să o ia la fugă, să găsească un spaţiu între bărbaţi şi să o ţâşnească pe acolo cât de repede putea Mulţumi instinctului care îi spusese să poarte pantofi fără toc în dimineaţa aceea Putea să alerge cu ei Când era la şcoală, obişnuia să alerge şi era destul de bună Parcurgea o sută de metri, două sute de metri, trasee de 4×400 de metri Putea s-o facă Aceea putea fi ultima ei şansă – singura ei şansă Din instinct ştia că, dacă ar fi avut vreun avantaj, ar fi fost vorba de doar o secundă sau două şi ar fi trebuit să fie pregătită să reacţioneze fără nicio ezitare Se mai auziră nişte voci, dar nu putea să-şi dea seama ce spuneau Miros de ţigară Zgomotul de metal al portierelor BMW-ului care erau încuiate Mâna fu luată de pe umărul ei Acum! O luă la fugă Capitolul 20 Îşi trase cagula de pe faţă şi o aruncă, îndepărtându-se de bărbatul care începu să fugă după ea Degetele sale îi atinseră geaca, dar trecu repede pe lângă ei, alergând, cu ochii mijiţi din cauza luminii puternice venite dinspre cele două felinare înalte situate de-o parte şi de alta a unei curţi, în faţă se afla un gard cu sârmă, beton pe jos, depozite şi alte clădiri întunecate în spatele lor Din spate se auziră ţipete de uimire Zgomote de paşi Acolo! Un spaţiu între două clădiri Viră brusc într-acolo, dând din braţe şi trăgând aerul rece în piept — Ajutor! strigă ea Ajutaţi-mă! Fugi pe culoarul întunecat dintre două depozite, grăbită, încercând să vadă ce era în capăt: mai multe clădiri şi lumina slabă a unui felinar Plămânii începeau să o ardă deja Trebuia să alerge până la stradă şi să facă semn unei maşini să oprească, sau să găsească o cafenea sau un bar, să pună pe cineva să sune la poliţie Mai avea doar un colţ şi O mână puternică o apucă, strângându-i braţul cu o putere de fier Un alt bărbat, unul pe care nu îl recunoscu Panica îi pulsa în tot corpul Îi dădu o palmă cu mâna liberă şi simţi o usturime când avu loc impactul cu faţa lui Îl lovi în fluierul piciorului şi apoi îi dădu un genunchi în zona genitală, cu toată forţa ei Auzi un geamăt de durere, apoi îi mai slăbi strânsoarea, după care bărbatul o luă de mijloc de la spate şi o ridică în aer Începu să o care înapoi până la BMW — Ajutaţi-mă! ţipă Sarah din nou Bărbatul îi puse cealaltă mână la gură O cără aşa până la maşină Bărbatul cu cicatricea şi ceilalţi doi oameni se aflau acolo Cel cu coadă părea şocat şi se dădu aproape de ea, ca şi cum ar fi vrut s-o lovească Ea se feri când ridică mâna deasupra ei, dar de fapt voia să-i pună cagula neagră din nou I-o puse pe cap şi lumea ei se înnegri din nou Bumbacul era umed în partea cu care aterizase pe pământ şi mirosul de umezeală îi umplu nările Auzi un schimb de vorbe între doi bărbaţi, în ceea ce recunoscu a fi rusă, după care râseră Din nou rusă Sunetul unui pumn greoi lovind în muşchi, o gâfâială şi un corp care căzu pe asfaltul umed Gemete şi tuse, un hârşâit în timp ce bărbatul lovit se ridică în picioare Un scuipat şi o serie de vorbe supărate aruncate rapid în rusă Alte râsete, sunetul fiind foarte crud pentru urechile lui Sarah Dintr-odată, se simţi îngrozită de ce avea să urmeze — Ce este? întrebă ea, încercând să nu sune panicată Ce se întâmplă? Răspunsul îl auzi chiar în dreptul urechii şi se dădu într-o parte ca să-l evite Un glas cu un puternic accent rusesc, gros şi lent Bărbatul cu cicatrice, omul care vorbise cu ea în campus — Am spus că Mikhail are nevoie de mai mult timp la sală şi mai puţin la calculator Alte râsete Din nou rusă din partea celui cu coadă, cel care fusese bătut – al cărui nume se părea că era Mikhail –, vorbind şi încercând să-şi tragă suflul în acelaşi timp Apoi, mâna care o ţinea de braţ o trase şi o ghidă într-o parte Sarah se împiedică şi fu gata să cadă, aşa că întinse mâinile în faţă din instinct, ca să se protejeze, dar mâna de pe umăr o redresă Se trânti o uşă Ecoul scos de picioarele lor Acum, se aflau înăuntru Printr-un spaţiu din partea de jos a cagulei reuşi să vadă o podea din beton nefinisat şi două perechi de ghete, în stânga şi în dreapta ei O altă uşă – zăngănitul greoi al unui zăvor metalic, mare, pus la locul său –, apoi simţi un covor gros sub picioare Se trezi împinsă într-un scaun din lemn, cu spătarul drept Dumnezeule! Acu-i acu! Cagula îi fu smulsă de pe cap, iar ea rămase nemişcată, clipind, fără să se întoarcă, pentru a nu-i provoca din nou Se auzi un clic uşor când uşa se închise în spatele ei Ochii i se acomodară cu noile împrejurimi şi văzu că se afla într-un spaţiu imens, fără ferestre, în faţa sa tronând un birou mare şi un scaun tapiţat cu piele, acum gol Capătul opus al camerei era întunecat, ascuns în umbre, dar existau nişte reflectoare, îndreptate spre ea, câte unul în fiecare colţ, care o făceau să se simtă ca şi cum ar fi fost interogată În spatele biroului era o uşă mare, închisă Sarah trase adânc aer în piept, bucuroasă că nu mai avea cagula pe faţă Încăperea mirosea a fum de ţigară, a aftershave şi a piele veche Aşteptă Un minut Îi transpiraseră palmele, dar încercă să rămână calmă Te rog, să fie bine copiii mei! Două minute Dacă aveau de gând să te rănească, ar fi făcut-o până acum Nu-i aşa? Tocmai se gândea să se ridice şi să-l găsească pe bărbatul care o adusese aici, când uşa din faţa ei se deschise În prag apăru un bărbat înalt, îmbrăcat într-un costum negru şi o cămaşă albă, descheiată la guler Sarah miji ochii şi se strădui să-i distingă trăsăturile Părea a avea cam cincizeci de ani, păr negru, scurt şi barbă neagră, îngrijită Se aşeză la birou, lăsându-se pe spătarul scaunului din piele, cu mâinile împreunate în poală Se uită la ea preţ de câteva secunde, ochii lui negri părând să o analizeze Sarah îl privi la rândul ei, clipind rapid, cu inima bătându-i cu putere Rugându-se că orice avea să urmeze să nu doară prea mult Hai să terminăm odată cu asta În cele din urmă, bărbatul vorbi — Sarah, ştii cine sunt? Avea o voce groasă şi moale, cu o urmă de accent Ea clătină din cap imediat — Nu — Poţi să-mi spui Volkov Aşa îmi spun unii oameni Ştii de ce te afli aici? — Nu — Lasă-mă să-ţi arăt Se ridică în picioare şi se întoarse spre uşa pe care venise mai devreme O deschise, făcu semn spre cineva şi rosti ceva în rusă Făcu semn din nou şi apăru o fetiţă, ezitând la început, privind după uşă cu nişte ochi mari Era micuţă, cam de vârsta lui Grace, şi avea părul negru, prins în două cozi Sarah o recunoscu imediat Fetiţa de pe bulevardul Wellington Capitolul 21 Volkov îi făcu din nou semn fetei şi îi zise ceva repede în rusă Se întoarse apoi spre Sarah cu o expresie mai blândă pe chip — O recunoşti pe această fată? Sarah încuviinţă şi se aplecă spre ea — Bună Eşti bine? Fetiţa îi oferi un zâmbet timid şi dădu uşor din cap, dar nu spuse nimic Sarah zise: — Slavă Cerului că e bine! Mi-am făcut griji pentru ea — Ai mai văzut-o până acum, nu? — Am văzut-o săptămâna trecută Nişte bărbaţi au Se opri, uitându-se când la bărbat, când la fetiţă — E fiica dumneavoastră? — Foarte bine Puse o mână mare pe umărul ei — Aleksandra, ai ceva să-i spui doamnei Haywood? — Mulţumesc! zise fetiţa pe o engleză neclară, privind ţintă biroul dintre ei Pentru că l-ai oprit pe omul rău — Cu multă plăcere, Aleksandra Mă bucur doar că eşti bine Volkov vorbi din nou în rusă cu fetiţa şi aceasta dispăru în camera cealaltă Uşa se închise şi Sarah rămase din nou singură cu el Senzaţia de uşurare pe care o simţea era aproape copleşitoare, Sarah dându-şi seama pentru prima dată de când fusese luată din campus, cu mai puţin de o oră în urmă, că probabil aceşti bărbaţi nu voiau s-o rănească Făcu din nou semn spre ea şi Sarah îi observă ceasul de la încheietură, greu şi mare, cu bijuterii strălucind în lumină — Îmi cer scuze pentru neplăcerea provocată — Nu-i nimic — În curând, va trebui să te ducem înapoi la universitate Dar mai întâi dă-mi voie să-ţi spun pentru ce te-am adus aici Vrei să mă asculţi? Sarah dădu din cap — În regulă Scoase o sticlă şi două păhărele dintr-un sertar al biroului, umplu fie Care păhărel şi îi puse unul în faţă — Bea! zise el Sarah luă o înghiţitură mică, vodca arzând-o pe gât El ridică paharul în cinstea ei, bău jumătate şi se aşeză la loc pe scaun — Deci, odată am avut un fiu Era fratele Aleksandrei Chipul i se întunecă — A fost luat acum patru ani, în Moscova A fost răpit Acesta e unul dintre motivele pentru care mă aflu aici, în Anglia Sarah aşteptă să continue, observând că vorbeşte la trecut, dar el rămase tăcut până când Sarah nu mai putu să suporte liniştea — Îmi pare rău, rosti ea Ce s-a întâmplat cu fiul dumneavoastră? — Au existat oameni care au crezut că pot să mă facă să mă răzgândesc ameninţându-mă, care au crezut că pot să mă pună să fac ce vor ei ameninţându-mi fiul, primul meu născut L-am căutat zi şi noapte Mi-am ras toţi inamicii, căutând în jumătate din oraş Dar eram prea mândru ca să negociez Prea mândru ca să închei un târg pentru viaţa lui Tăcu pentru o clipă — Aşa că, într-o zi, mi-au trimis un deget Am continuat să-l caut Ziua următoare mi-au mai trimis un deget Tot n-am vrut să mă plec în faţa acestor oameni A treia zi, mi-au trimis mâna lui Asta a fost tot ce am avut să punem în coşciug când l-am înmormântat Nu l-am mai văzut niciodată — Îmi pare foarte, foarte rău Puse mâna pe o poză de pe birou — Soţia mea Katerina a murit la scurt timp după aceea Nu a putut nu a reuşit să facă faţă pierderii băiatului nostru S-a aruncat în faţa unui tren, la staţia Kazansky Arătă spre Sarah — Îmi aminteşti de ea Foarte mult Sarah nu ştia cum să răspundă în faţa unor revelaţii atât de personale din partea unui străin, aşa că nu zise nimic — Dar sângele lor e pe mâinile mele, continuă Volkov Şi mereu va fi, până în ziua în care voi muri — Cum îl chema pe fiul dumneavoastră? — Konstantin Avea opt ani Sarah încercă să-şi imagineze trauma pierderii unui copil în circumstanţe atât de îngrozitoare Pierderea, norul negru de la orizontul oricărui părinte, aproape de neînchipuit într-un asemenea fel — Fetiţa mea o să împlinească opt ani luna viitoare, spuse ea pe o voce moale — Deci, Sarah, ce trebuie tu să înţelegi este că, salvându-mi fiica, mi-ai salvat viitorul Ai salvat ultimul membru al familiei mele — Nu sunt curajoasă Doar că am văzut roşu în faţa ochilor, atâta tot — Ar fi putut să te omoare uite aşa, rosti el şi pocni din degete N-ai idee cât de aproape ai fost de moarte Ai acţionat cu mult curaj, când alţii au ales laşitatea Şi, făcând asta, mi-ai oferit un dar nepreţuit Deschise capacul unei cutii de pe birou şi scoase un trabuc lung — Sarah, am fost binecuvântat cu un succes remarcabil din punct de vedere profesional Am foarte multe proprietăţi, avioane private; am mai mulţi bani decât aş putea cheltui într-o sută de vieţi Dar totul e în zadar, nu are valoare, dacă nu am cui să le las după ce nu voi mai fi — Copilului dumneavoastră Folosi un instrument special ca să taie vârful trabucului, şi se auzi un trosc ascuţit — Exact Aşa că un om care vrea să mi-o ia, îmi ameninţă existenţa Îmi ameninţă întreaga lume Aprinse trabucul şi trase din el cu putere, nori de fum ridicându-se spre tavan — Când ai salvat-o pe Aleksandra, mi-ai oferit un dar care este atât de mare, încât e imposibil de măsurat Eu nu am avut niciodată datorii, nici măcar o zi în viaţa mea Nu i-am fost nimănui dator niciodată Până acum În Rusia, spunem că datoria este frumoasă, dar numai după ce a fost plătită — Nu-mi sunteţi dator cu nimic, protestă ea Bărbatul îşi privi vârful trabucului, care strălucea roşu precum o cireaşă — Ştii ce este o adevărată faptă bună, Sarah? — Atunci când faci un bine cuiva, răspunse ea ridicând din umeri Când ajuţi pe cineva Ştiţi dumneavoastră Volkov clătină din cap cu empatie — Nu O faptă cu adevărat bună este una complet lipsită de egoism, fără nicio speranţă sau vreo aşteptare că vei primi o recompensă Prin natura sa, o faptă bună nu poate fi răsplătită Frecă trabucul între degetul mare şi arătător, înainte să îl îndrepte spre ea — Dar o să încerc Pentru că, în viaţă, am învăţat că, pentru a fi un om remarcabil, pentru a fi un lider, nu putem pur şi simplu să atacăm răul care ne-a lovit Trebuie şi să recompensăm loialitatea, curajul, inteligenţa, pentru a ne ridica în mod real deasupra maselor Colegul meu Mikhail, de exemplu: cred că l-ai întâlnit în seara aceasta La vârsta de cincisprezece ani, Mikhail a spart reţeaua computerizată a companiei mele, a băgat viruşi, a provocat un dezastru Nu ca să fure, ci ca să se distreze Bineînţeles că l-am prins şi a fost pedepsit Dar am recunoscut că este un geniu în calculatoare şi l-am întrebat dacă vrea să vină să lucreze pentru mine, ca să oprească astfel de atacuri pe viitor Şi de atunci mi-a fost foarte loial — Nu vreau nimic de la dumneavoastră Mă bucur că fetiţa este bine — Sarah, nu cred că înţelegi Ascultă-mă: Îţi sunt dator! Orice faptă bună trebuie răsplătită Şi răsplata trebuie să fie pe măsura faptei, aşa că o să îţi ofer ceva foarte special – un dar unic Trase cu putere din trabuc, pe nări ieşindu-i fum — În Rusia, una dintre celelalte porecle ale mele era Volshebnik Ştii ce înseamnă asta? — Nu sunt bună la rusă, îmi pare rău — Înseamnă „Magicianul” Pentru că puteam să fac lucrurile să dispară – banii, dovezile, problemele, adăugă el, apoi făcu o pauză, ochii săi întunecaţi privind-o fix Uneori, chiar şi oamenii — B-bine, zise Sarah, şovăielnică — Oamenii care mi-au luat fiul în Moscova – i-am făcut să dispară Pe toţi Cei care au încercat s-o ia pe Aleksandra săptămâna trecută erau membri ai unei benzi din Albania care voia să-şi creeze o nişă Vor dispărea şi ei în curând Aşa că iată oferta mea Puse trabucul în scrumieră şi se aplecă în faţă, cu mâinile împreunate pe birou — Tu dă-mi un nume O persoană Şi o să o fac să dispară Pentru tine Capitolul 22 Sarah se holbă la el Ce era asta, un truc? O glumă? Înghiţi în sec — Să dispară? — Da Nu va mai reveni în viaţa ta, nu va avea nicio legătură cu tine Nimeni nu va afla nimic niciodată Făcu un semn în aer, ca şi cum ar fi tăiat ceva — Se întâmplă Şi, apoi, gata — Să dispară, adică, ei, bine ? Bărbatul se uită la ea fără să clipească — S-a dus, s-a evaporat Se va scurge de pe faţa pământului ca şi cum nu ar fi existat vreodată Atunci, noi doi o să fim chit Fapta ta bună va fi plătită, iar datoria mea va fi rezolvată Îi spuse că sunt trei condiţii Avea şaptezeci şi două de ore la dispoziţie ca să-i ofere un nume Dacă refuza, oferta dispărea pentru totdeauna Dar dacă accepta, nu mai avea cum să dea înapoi Nu se mai putea răzgândi Sarah stătu o clipă să se gândească, încercând să vadă dacă înţelesese bine — Vă referiţi la păi, asta ar fi ar fi ilegal — Legal, ilegal? Cine decide asta? Cine face să fie aşa? Nu vorbesc despre lege, ci despre dreptate Dreptate pentru tine, dreptate pentru familia ta, pentru cei pe care-i iubeşti Intenţionez să-mi plătesc datoria Dacă un bărbat nu are onoare, nu are nimic — Dar nu puteţi să faceţi pe cineva să dispară doar pentru că aşa vreţi Asta nu nu este nu puteţi — Poate că în lumea ta nu se poate Dar în lumea mea? întrebă el şi ridică din umeri Oamenii dispar tot timpul Majoritatea nici măcar nu merită mai mult de câteva paragrafe într-un ziar, decât dacă e vorba de o fată tânără şi frumoasă, un copil sau o vedetă Vrei să spui că nu există nimeni în viaţa ta care să merite asta? Nimeni care ţi-a greşit cu ceva? Soţul tău infidel, de exemplu? — Nu! Sigur că nu — Sau poate iubiţica lui din Bristol? Sarah ezită Volkov rânji — Aha! Ai văzut? Te gândeşti la asta, e bine Deci, iubita soţului tău — Nu Nu ea — Dar ai ezitat — Cum de ştiţi de asta? — Ştim totul despre tine Am vrut să aflu tot ce se poate despre femeia curajoasă care mi-a salvat familia — Nu pot să cred ce-mi spuneţi Nu pot să procesez toate astea Zâmbetul bărbatului dispăru Se aplecă în faţă — Dă-mi un nume Şi o să te fac să crezi Îi veni o amintire în minte — Dintre bărbaţii care au venit după fiica dumneavoastră, unul dintre ei mi-a făcut poză, mi-a reţinut plăcuţa de înmatriculare Mă tem că mă vor găsi, că vor veni după mine sau după familia mea Volkov dădu din mână cu nepăsare, din trabuc ieşind fum — Nu-ţi face griji pentru ei Sunt nişte amatori Deja se ocupă cineva de ei Vreau un nume care să aibă de-a face cu tine, cineva din viaţa ta Sarah se luptă cu propriile-i instincte Nu era bine Nu avea cum să fie bine Dar de ce nu? De ce să nu lase ciocanul să cadă peste această victimă care o merita cu vârf şi îndesat? Ridică privirea spre bărbat din nou — Eu nu nu am niciun nume să vă dau Nu există o astfel de persoană — Prostii Toată lumea are pe cineva pe care ar vrea să-l pedepsească Doar ca să aibă parte de puţină dreptate pe lumea asta — Poate că eu sunt excepţia O analiză preţ de câteva clipe — Eşti sigură de asta? Sarah se simţea ca un călător care se aflase pe acelaşi drum drept timp de o mie de kilometri, aşteptându-se ca acesta să rămână drept şi pentru următorii o mie, iar apoi, dintr-odată, dăduse peste o bifurcaţie O alegere la care nu se aşteptase Tipul ăsta chiar vorbea serios? — Da Sunt sigură — Toată lumea are un nume de dat Toată lumea Fie că recunosc asta faţă de ei înşişi sau nu — Nu am pe nimeni — Te sfătuiesc să te gândeşti cu mare atenţie la asta Apăsă pe un buton de sub birou şi, o clipă mai târziu, bărbatul cu cicatricea intră în cameră Îi dădu lui Sarah două telefoane mobile, dintre care unul era al ei, iar celălalt era un model Alcatel necunoscut, cu clapă, pe care nu îl mai văzuse de ani întregi Volkov arătă spre telefonul Alcatel — Acesta e un telefon de unică folosinţă Îl arunci după ce-l foloseşti o dată Are un număr salvat în el, prin care îmi poţi contacta angajaţii Ai şaptezeci şi două de ore la dispoziţie ca să-mi dai un nume Ea băgă ambele telefoane în buzunar — Mulţumesc! — Vreau să-ţi cer un singur lucru Bărbatul se aplecă în faţă până când chipul său era la numai câţiva centimetri de Sarah Îi simţea respiraţia înţepătoare de fum de ţigară — Arată-mi respect pentru faptul că am încredere în tine Să nu spui nimănui că ne-am întâlnit sau că ţi-am făcut această ofertă Ai înţeles? — Bineînţeles, răspunse Sarah — Pot să am încredere în tine? — Da — E bine Lasă-mă să-ţi arăt cât de serios sunt Bărbatul cu cicatrice îi puse în faţă, pe masă, patru fotografii Una era cu casa ei Cealaltă, cu casa tatălui ei Celelalte două poze erau făcute din stradă şi înfăţişau două locuri de joacă pline de copii de şcoală primară Copii mici, în salopete roşii, care fugeau, se jucau şi vorbeau Şcoala lui Harry O altă imagine cu un teren de joacă, cu copii mai mari, Grace fiind exact în mijlocul pozei Sarah simţea cum i se strânge stomacul în timp ce analiza fotografiile — Cum aţi — Am investigat — M-aţi spionat? — Ţi-am spus: voiam să ştiu cum e femeia care mi-a salvat copilul Nodul de teamă din stomac i se strânse — Aţi fi putut să mă întrebaţi — Şi mi-ai fi spus? — Vă spun acum, dacă vreţi Nu sunt prea multe de spus Făcu o pauză, înghiţind în sec — Dar apoi va trebui să-mi daţi pozele acestea înapoi El zâmbi Clătină din cap — Nu prea cred Trebuie să mă asigur că discuţia noastră va rămâne privată Dacă anunţi poliţia sau pe oricine altcineva că ne-am întâlnit, îţi vei forţa norocul şi, apoi, cine ştie cine va fi următoarea persoană care dispare Să nu le spui lui Nick, prietenelor tale, lui Laura Billingsley sau lui Marie Redfern şi nici tatălui tău, Roger Nimănui Ştie toate aceste nume, îşi dădu seama Sarah De parcă i-ar fi citit gândurile, Volkov continuă: — Da, ştiu cine sunt aceste persoane şi unde locuiesc Ştiu unde locuieşti tu şi unde merg la şcoală copiii tăi frumoşi Dar te rog să fii sigură de faptul că asta e doar pentru ca eu să am o garanţie Un om ca mine trebuie să aibă grijă; trebuie să aibă opţiuni Nimic nu mă va face mai fericit decât să ard pozele astea şi să uit numele ăsta Şi voi face asta, după ce-mi voi fi plătit datoria faţă de tine Dar nu încă Deocamdată, le ţin în siguranţă Ai înţeles? Sarah se gândi ceva timp, contemplând pericolul de a-l minţi pe acest bărbat — Da Înţeleg — Bine Acum, o să te ducem înapoi la maşina ta, apoi o să te duci acasă, o să-ţi pupi copiii şi o să-i trimiţi la culcare Nu ne vom mai vedea şi nu ne vom mai vorbi niciodată Se ridică şi îi întinse mâna — La revedere, doamnă Haywood Ea se ridică şi îi strânse mâna, strânsoarea lui simţind-o puternică şi uscată în palma ei PARTEA A II-A Capitolul 23 Sarah rămase în maşină, în faţa casei, întâmplările din ultima oră învârtindu-i-se prin minte Cuvintele săreau în toate părţile în capul său, până când acoperiră orice altceva Dă-mi un nume O persoană Şi o să o fac să dispară Se simţea extenuată, ca şi cum s-ar fi întors dintr-o călătorie lungă într-o ţară străină Ca şi cum ar fi putut să doarmă o lună încontinuu În cele din urmă, se dădu jos din maşină, o încuie şi merse neliniştită spre casă Tatăl ei stătea în bucătărie, sprijinit de un mop Era un om înalt, cu spatele drept şi păr des, alb şi cârlionţat De când rămăsese văduv, cu opt ani în urmă, venea în vizită în mod regulat Încă era în formă, deşi avea şaizeci şi cinci de ani Zâmbi când îşi văzu fiica Sarah îl pupă pe obraz, o îmbrăţişă pe Grace şi admiră povestea pe care fata o scrisese la şcoală, apoi îl ţinu pe Harry în poală ca să-l îmbrăţişeze ca lumea, fiul ei turuind despre cartonaşele de fotbal pe care i le cumpărase bunicul de la magazinul cu dulciuri, arătându-i-l pe fiecare în parte Acasă Familiaritate Siguranţă Era la fel ca întotdeauna Doar că uşor diferit, dintr-un alt unghi, parcă privindu-şi propria viaţă printr-un geam îngheţat Îi văzuse pe oamenii din umbre, iar acum ştia că sunt acolo Îi duse pe copii sus la ora şapte fix, ca să se spele pe dinţi, să se schimbe în pijamale şi să le spună poveşti Harry era mereu primul care termina cu poveştile – era primul care adormea şi primul care se trezea dimineaţa –, aşa că Sarah se duse din nou la masa din bucătăria mică Căută în geantă cartea de vizită a detectivului Ounsworth şi o privi lung Două numere, de mobil şi de fix Ar fi trebuit să-l sune Să raporteze ce se întâmplase Luă telefonul din furcă şi îl ţinu în cealaltă mână Să nu spui nimănui Instrucţiunile fuseseră clare Simţea însă că încalcă o limită nespunând nimănui ce i se întâmplase în acea seară Deja simţea că poartă pe umeri o greutate mare, pe care voia să o lase jos, dar nu putea Cel puţin, nu încă Probabil că niciodată Se auziră paşi pe trepte Puse cartea de vizită a poliţistului înapoi în geantă Tatăl ei apăru în prag, sprijinindu-se de tocul uşii, cu mâinile în buzunare — Prinţesa Grace a adormit în mod oficial — Vrea să o pupe mami? — A picat lată înainte să apuce să spună ceva de asta — Harry a rezistat doar câteva minute înainte să-l ia somnul De ce dădeai cu mopul mai devreme? E prea de tot — Jonesy a adus o veveriţă înăuntru — Vie sau moartă? — Vie, la început, cred, apoi a făcut varză bietul animăluţ pe podeaua din bucătărie — Îh! Au văzut şi copiii? El dădu din cap, scrâşnind din dinţi — Grace a fost puţin supărată A vrut să o înmormânteze cum trebuie, cu flori şi piatră funerară Sarah zâmbi — Mulţumesc pentru că ai rezolvat problema Îşi privi motanul portocaliu, care stătea într-o cutie de lângă radiator — Eşti un băiat rău, Jonesy! Biata veveriţă Jonesy clipi încet spre ea, apoi începu să toarcă Tatăl ei îşi trase un scaun şi se aşeză lângă ea la masă — Ai de gând să-mi spui ce s-a întâmplat, Sarah? — La ce te referi? — Ce s-a întâmplat azi? Arătai de parcă ai fi fost până-n iad şi înapoi Sarah se gândi rapid — Am fost blocată într-un trafic infernal şi era să mi se descarce telefonul, aşa că m-am gândit să-ţi dau un mesaj înainte să mi se ducă bateria de tot Mersi pentru că m-ai ajutat! El ridică o sprânceană şi Sarah crezu pentru o clipă că avea să o acuze că minte, dar păru să se răzgândească — Arăţi de parcă întreaga lume ar sta pe umerii tăi — Am multă treabă la serviciu, atâta tot Trebuie să ţin pasul cu multe O analiză câteva clipe lungi, apoi se duse spre ibric — Vrei nişte ceai? — Dacă beau ceai acum, o să stau trează toată noaptea — Ce zici de o duşcă atunci, înainte să plec? Ţi-am cumpărat o sticlă nouă de whisky single malt Nu mai aveai deloc Deschise dulapul şi scoase din spate sticla de Glenmorangie, împreună cu două pahare Sarah era pe punctul de a refuza În mod normal, nu ar fi băut whisky în timpul săptămânii, dar asta nu era o zi obişnuită — Hai, pune! Îi turnă o cantitate generoasă, apoi aceeaşi cantitate de apă, şi aşeză paharele pe masa din bucătărie — Deci, ai de gând să-mi spui? — Ce să-ţi spun? — Vreau doar să ştiu ce se petrece cu fiica mea cea mică, atâta tot Conversaţiile adevărate cu tatăl său încă erau un fenomen relativ nou În timp ce ea şi sora ei creşteau, majoritatea discuţiilor sensibile le purtau cu mama lor Conversaţiile lungi despre prieteni şi certuri, şcoală, iubiţi, despărţiri, anxietate şi examene fuseseră dintotdeauna domeniul ei Le oferea şerveţele şi îmbrăţişări, alături de sfaturi liniştitoare, care nu erau întotdeauna ceea ce voiau ele să audă, dar erau ce trebuia spus Tatăl ei fusese şi el acolo, dar de obicei în camera de alături, la un pas de avalanşa emoţională care avea loc într-o casă cu trei fete adolescente, auzind totul de la soţia sa după aceea şi implicându-se numai atunci când considera că situaţia necesita intervenţia sa, aşa cum se întâmplase în cazul lui Sarah, când avusese parte de anul ei de „rebelă”, la vârsta de şaisprezece ani După moartea soţiei sale, tatăl ei încercase să umple acel spaţiu, să umple golul lăsat de ea Şi se dovedise a fi un ascultător bun Sarah ridică paharul şi bău o gură, încercând să-şi facă ordine în gânduri şi să separe lucrurile pe care putea să i le spună de cele care erau interzise — Mi-a mers greu la serviciu în ultima vreme, tati Lucrurile nu stau aşa cum m-am aşteptat eu — Mi-aş dori să te pot ajuta cumva, Sarah Îşi sprijini bărbia în palmă — Te-a sunat Nick? Ţi-a zis ceva până acum? — Nu Încă nu m-a sunat — Te mai deranjează şi altceva? Să nu spui nimănui — Nu — Eşti sigură? — Sunt sigură * Mai târziu, rămasă singură, făcând curăţenie în bucătărie, Sarah îşi dădu seama că nici măcar nu ştia care era numele adevărat al lui Volkov Sau numele întreg al fiicei sale Sau prenumele oamenilor săi Şi nici unde o duseseră Ce ar fi putut să-i spună tatălui său sau poliţiştilor? Ameninţarea familiei sale era suficient de reală – pozele cu şcolile copiilor ei, casa ei şi casa tatălui său Dar ce informaţii importante putea să ofere poliţiei? Ce ar fi putut să le spună, astfel încât familia ei să fie mai în siguranţă şi nu să fie expusă pericolului? Bărbatul spusese că era bogat, un fel de om de afaceri; avea o fiică în vârstă de opt sau nouă ani Dar asta era tot ce ştia În acea noapte, stătu în pat singură, ascultând ticăitul ceasului de pe noptieră şi răsturnând situaţia pe toate părţile Nu o lua deloc somnul Îşi dorea foarte mult să fie şi Nick acolo, ca să poată vorbi cu el Cineva cu care să poată împărţi povara, astfel încât să nu se simtă atât de singură Lui i-ar fi spus totul? Probabil Dar ar fi avut încredere în el că va păstra secretul? Nu era sigură Era clar că nu putea să aibă încredere în el că-şi va ţine jurămintele de căsătorie Ochii îi lăcrimară şi se şterse pe plapumă Cel mai inteligent lucru pe care putea să-l facă era să pretindă că nu se întâmplase nimic Să lase totul în urmă şi să nu pomenească nimic de asta Riscul la care ar fi fost supusă familia ei – copiii ei – era mult prea mare Nu ştia multe despre Volkov, dar părea evident că era un om bogat, puternic şi extrem de periculos Cel mai bine era să-şi continue viaţa în mod normal Să uite de oferta pe care i-o făcuse Dă-mi un nume Dar nu putea să uite Pur şi simplu nu putea Pentru că, imediat ce i-o propusese, exact în clipa în care îi ieşiseră cuvintele pe gură, se gândise la un singur lucru Un gând copleşitor, care înlăturase orice alt gând Nu îi luaseră câteva minute să se gândească la asta, nici măcar câteva secunde Numele mic, numele de familie Două cuvinte, patru silabe Bineînţeles că avea un nume pentru el Toată lumea are un nume de dat, nu-i aşa? Capitolul 24 Harry se îmbrăcă – sau încercă să se îmbrace dar nu reuşi să-şi ia pe el decât pantalonii, nişte şosete nepotrivite şi puloverul roşu pentru şcoală, pe dos Nu îşi luase cămaşa şi nici chiloţii Stătea pe podeaua dormitorului, înconjurat de cuburi Lego şi de jucării Star Wars, neînţelegând că în curând trebuia să plece la grădiniţă Sarah se lipi de uşa camerei lui, în inimă înflorindu-i dragostea — E timpul să te pregăteşti pentru grădiniţă, tinere — Am fost deja la grădiniţă, zise el spre jucării Mergea la grădiniţă de două luni — N-ai mai fost de ceva timp, Harry — Vreau să mă joc acum Îşi parcă jucăria Millennium Flacon în garajul construit din Lego, închizând cu grijă uşile în urma ei — Azi e zi de joacă Cu toţii am vrea să fie aşa, se gândi ea — Ai zile de joacă sâmbăta şi duminica Când spuse asta, îşi dădu seama cât de prostesc şi de nepotrivit sună asta pentru un copil de cinci ani — Azi e sâmbătă, mami? — Nu, scumpule, azi e marţi Haide, să te îmbraci cum trebuie, bine? Sarah se gândi, în timp ce vărsa cereale în două boluri, că în filme şi la televizor copiii cu bujori în obraji ieşeau din casă ţinându-se de mână, zâmbind spre mama lor, şi străbăteau liniştiţi drumul spre şcoală Cel mai mare poate că îl ajuta pe cel mai mic să-şi pună centura de siguranţă Cel mic îl îmbrăţişa pe cel mare, apoi stăteau cuminţi şi zâmbeau ca nişte îngeraşi de fiecare dată când mami se întorcea să se uite la ei Copiii ei nu făceau niciodată asta Termină să-i pregătească pe amândoi, verifică ghiozdănelul lui Harry şi, în timp ce mânca rapid o felie de pâine prăjită, se uită să vadă dacă se spălaseră pe dinţi şi dacă aveau tot ce le trebuie Se puse în genunchi, ca să-l încalţe pe Harry în adidaşii lui negri cu scai, apoi şterse cu degetul mare o urmă de pastă de dinţi de pe buza lui Grace, în timp ce fetiţa se dădea înapoi nemulţumită Stătură unul lângă altul în faţa ei pentru o clipă, o fiică brunetă şi un fiu blond, elevă de şcoala primară şi copil de grădiniţă, şi se simţi mândră Ei doi Ei erau totul, ei erau tot ce conta Orice s-ar fi întâmplat între ea şi Nick, orice s-ar fi întâmplat la serviciu Orice ar fi trebuit să facă, avea s-o facă – pentru ei Reprezentau temelia pe care se construia viaţa ei Trebuie să ţin minte acest moment, îşi spuse în gând Trebuie să ţin minte cum sunt acum, cât sunt mici Înainte să-mi dau seama, or să crească şi or să plece, iar mie o să-mi fie dor de perioada când erau aşa — Aşa, spuse ea Sunteţi gata de plecare? Harry se întoarse şi o zbughi afară din bucătărie pe hol, având avans în faţa surorii lui, cu haina descheiată fluturând în jurul lui Grace îl prinse din urmă din cinci paşi rapizi şi îl apucă de glugă, trăgându-l înapoi Îl făcu să se dezechilibreze şi băiatul căzu pe spate Întins pe podeaua din hol, începu să plângă, cu un urlet tare şi ascuţit, ca de raid aerian, care o tăie pe Sarah ca un ciob de sticlă — Am ajuns prima la uşă! anunţă Grace triumfătoare, cu mâna pe clanţă — Grace! spuse Sarah, prinzându-i din urmă Încetează! Cere-ţi scuze faţă de fratele tău — Îmi stătea în drum Sarah îl ridică pe Harry şi îl puse din nou pe picioare, înainte ca plânsetele lui să atingă volumul maxim Experienţa ei de mamă o învăţase că plânsul nu era mereu un motiv de alarmă Atunci când erau răniţi dar tăceau trebuia să-ţi faci griji de fapt — E suficient loc pentru toţi Cere-ţi scuze! Grace îl sfredeli cu privirea pe fratele ei — Plângăciosule! i-o aruncă ea — Cere-ţi scuze! repetă Sarah — Dar e un plângăcios — Grace! — Scuze! mormăi fiica ei, fără să-i privească Sarah îi aşeză haina fiului ei şi îi dădu părul de pe frunte Se uită la ceas: opt şi patruzeci şi şase de minute Încă stăteau bine cu timpul, dar erau la limită — Hai să încercăm din nou, bine? Harry o luă de mână şi porniră spre uşă Trecând pe lângă Grace, dădu din ghiozdănel în mod exagerat, ca să o lovească pe sora sa peste spate, apoi se ţinu mai bine de mâna lui Sarah, în timp ce Grace încercă să-l atace şi ea cu ghiozdanul Sarah apăsă pe telecomandă ca să descuie maşina, şi se întoarse ca să încuie uşa casei Harry îi dădu drumul la mână şi alergă pe alee, deschizând uşa din spate şi urcându-se în scaunul lui — Am ajuns primul în maşină! anunţă el cu gura până la urechi Sarah îl urmă şi îi puse centura de siguranţă, privindu-se rapid în oglinda retrovizoare Avusese numai şaizeci de secunde la dispoziţie ca să se machieze puţin, în timp ce-şi aranja copiii, şi nu fuseseră de ajuns pentru a ascunde oboseala pe care o simţea Grace se duse în partea cealaltă a maşinii şi intră, uitându-se urât la fratele ei — Am ajuns primul în maşină, repetă Harry sărind în scaun Am fost primul Grace se apropie de el şi îl ciupi tare de antebraţ — Aaaa! Mami, Grace m-a ciupit! Sarah îi aruncă o privire fiicei sale Îşi iubea copiii mai mult decât orice pe lume, dar tânjea după armonie, după ceva uşor, măcar din când în când, după nişte clipe în care să nu simtă că trebuie să aibă grijă de un armistiţiu fragil dintre două tabere inamice — Ba nu! negă Grace, cu o expresie dulce de îngeraş — Mă doare! icni Henry — Încetaţi amândoi! îi certă Sarah Presupunea că moşteniseră competitivitatea de la ea Nick nu era genul de persoană competitivă, ba chiar din contră Deci probabil că era vina ei: ea fusese mereu cea competitivă, în afară de anul acela „sălbatic” din adolescenţă, Sarah fusese mereu pe locul întâi, cea care voia să câştige tot, disperată să-i mulţumească pe ceilalţi, a treia fiică, încercând să câştige aprobarea părinţilor săi Dintotdeauna bănuise că fusese ultima încercare a părinţilor lor să facă un băiat, iar când se dovedise că este fată, se pierduse în umbrele primei fiice, Lucy, care acum locuia în Glasgow, şi celei de-a doua fete, Helen, care locuia în Nottingham Sarah fusese mereu undeva pe la mijloc, dar niciodată prima Merse încet alături de ei până la poarta şcolii lui Grace, o pupă şi o îmbrăţişă pe aceasta înainte ca fetiţa să se elibereze şi să fugă spre prietenii ei de pe terenul de joacă Sarah rămase în dreptul porţii, studiindu-i pe adulţii din curtea şcolii, observând cine intră şi cine pleacă, încercând să vadă ceva neobişnuit Totul părea normal După un minut, porni mai departe spre grădiniţa din apropiere, ţinându-l pe Harry strâns de mână în timp ce intrau pe terenul de joacă Privi fiecare maşină parcată pe stradă, căutând BMW-ul negru 4×4 de cu o seară în urmă sau orice altă maşină care nu părea că-şi are locul acolo Îi cunoştea pe mulţi dintre părinţi şi le ştia maşinile chiar dacă nu ştia cum îi cheamă După patru ani în care venise aici în fiecare zi de şcoală, învăţase ritmul lăsării copiilor la şcoală de dimineaţă Exista un tipar: cei care ajungeau mereu devreme, cei care ajungeau târziu, cei care-şi parcau maşinile pe bordură, cei care riscau să-l supere pe director, pentru că parcau strâmb, cei ai căror copii o luau înaintea lor şi cei care trebuiau să fie târâţi, pe jumătate ţinuţi în braţe, până la poarta grădiniţei Erau părinţi care veneau îmbrăcaţi de parcă ar fi fost pregătiţi pentru a intra în sala de şedinţe, iar alţii care arătau de parcă s-ar fi îmbrăcat pe întuneric, în treizeci de secunde Ar fi observat ceva ciudat, o persoană care nu-şi avea locul acolo – ştia că ar fi observat asta Trebuia doar să fie atentă Acolo Un bărbat în costum negru şi pantaloni lungi, care stătea în capătul îndepărtat al gardului, privind terenul de joacă după nişte ochelari negri Părea că încearcă să treacă neobservat, să se piardă în decor Cu o faţă serioasă, privea împrejurimile Nu-l mai văzuse până atunci Încetini, Harry trăgând-o de mână spre grădiniţă Bărbatul căuta pe cineva anume, mişcându-şi capul dintr-o parte în alta, în timp ce analiza terenul de joacă Ascundea ceva Ţinea ceva ascuns în palton O, nu! Sarah se opri din mers, cu respiraţia întretăiată Telefonul îi vibră în buzunar, dar îl ignoră Îl ţinu strâns de mână pe Harry, aducându-şi aminte de cuvintele bărbatului pe care îl întâlnise aseară Ca să mă asigur că înţelegi cât de serios vorbesc, o să-ţi arăt nişte poze Poze cu locuinţa ei Cu locuinţa tatălui ei Cu şcolile la care mergeau copiii ei Totuşi, ea nu spusese nimic nimănui, aşa că de ce se afla acest bărbat acolo? Nu avea nicio logică Doar dacă nu cumva era un avertisment Suntem cu ochii pe tine Ştim unde o să fii, unde vor fi copiii tăi Ştim care e slăbiciunea ta — Mami, haide! zise Harry, trăgând-o din nou de mână Bărbatul nu-i văzuse Încă puteau să scape Era pe punctul de a se întoarce la maşină când bărbatul se opri din analizat terenul de joacă Zâmbi şi îi făcu cu mâna unui băieţel care alerga spre el Bărbatul scoase o casoletă mică din buzunarul paltonului şi i-o dădu băieţelului Deci, până la urmă, nu era o persoană suspectă Era doar un alt tată care uitase să-i dea pacheţelul fiului său O K ! Răsuflă puternic şi simţi cum o cuprinde uşurarea E în regulă Nu am de ce să-mi fac griji Intră cu Harry pe terenul de joacă şi rămase cu el până când sună clopoţelul, iar copiii se aşezară în şir, apoi intră cu el în clasă, aşa cum făcea mereu Îl îmbrăţişă cu două secunde mai mult decât de obicei când veni timpul să-şi ia la revedere de la el Avea acel miros minunat de copil, dulce şi curat, pe care adora să-l inspire când îl ţinea aproape de ea Tocmai voia să-i spună ceva, dar nu mai apucă, pentru că Harry se retrase din îmbrăţişarea ei şi fugi în clasă ca să-şi întâlnească prietenii, Esther şi Leigh Sarah mai rămase puţin, încercând să nu-l scape din ochi Temerile ei de mai devreme poate că fuseseră nefondate, dar asta nu însemna că pericolul nu era real Iar Harry era atât de mic, atât de credul! Atât de vulnerabil! Educatoarea, doamna Cass, îi surprinse privirea lui Sarah şi zâmbi Ridică din sprâncene Sarah ştia ce voia să spună tânăra: Totul e bine Mă ocup eu de acum încolo Harry o adora, la fel ca toţi copiii din clasă Sarah înţelese ideea şi se îndreptă spre uşă, alăturându-se celorlalţi părinţi neliniştiţi care-şi priveau copiii devenind elevi Doamna Cass bătu din palme şi toţi copiii se întoarseră să se uite la ea, cu ochii mari şi atenţi Aruncându-i o ultimă privire fiului său, Sarah ieşi din nou pe terenul de joacă Capitolul 25 Se îndreptă repede spre maşină şi se uită la ceas: opt şi cincizeci şi nouă de minute Văzu că primise un mesaj de la Marie Unde eşti? M x Îi scrise repede un răspuns: Sunt pe drum Eşti bine? x Un minut mai târziu, pleca de la şcoală Îi apăru un nou mesaj şi aşteptă până când ajunse la un semafor ca să-l citească Traficul era aglomerat până în campus şi ştia că va ajunge la fix pentru şedinţa de la prima oră Ai primit e-mailul de dimineaţă? M x Lui Sarah nu-i plăcea cum sună asta Scrise repede un răspuns în timp ce aştepta să se facă verde Ce e-mail? x Semaforul se făcu verde şi porni maşina, motorul vechi al Fiestei oprindu-se înainte să prindă viaţă din nou şi să accelereze lent Automobilul avea cincisprezece ani şi părea că dezvoltă un nou tip de sunet ciudat în fiecare săptămână, dar Sarah nu avea bani s-o repare Se gândea cu groază la următoarea revizie Fusese aglomerat tot drumul până în campus, dar nu mai primise niciun mesaj de la Marie Simţindu-se din ce în ce mai neliniştită, conduse pe deal până la clădirea principală a Facultăţii de Arte, în căutarea unui loc de parcare Nu puteai niciodată să găseşti un loc dacă trebuia mai întâi să laşi copiii la şcoală, iar marţea era cel mai rău, din nu se ştie ce motiv Se învârti în parcarea din faţa facultăţii – un conac georgian, mare, care se afla în centrul a ceea ce acum era parcarea din campus, şi care fusese deja transformat în birouri şi săli pentru seminarii –, căutând în zadar ultimul loc de parcare rămas liber Dar nu era niciunul Renunţă şi porni în josul dealului, căutând la bibliotecă şi la clubul personalului Nici acolo nu găsi loc În cele din urmă, lăsă maşina în parcarea principală a angajaţilor şi merse grăbită pe jos spre clădirea Facultăţii de Arte Cerul era înnorat şi aerul era greu, prevestind sosirea ploii Studenţii treceau agitaţi pe lângă ea, îndreptându-se spre sălile de curs, câţiva fiind şi studenţii ei, care îi aruncară zâmbete şi salutări În faţa clădirii ei era un sens giratoriu, care avea în centru o statuie victoriană a zeului grec Neptun, într-o fântână Cineva – probabil un student – se urcase pe statuie şi pusese un con de trafic pe capul lui Neptun Portarul clădirii, domnul Jennings, contempla noua protecţie pentru cap a zeului apei în dreptul unei scări proptite pe marginea din piatră a fântânii — Neaţa! zise el dând din cap — Neaţa, Michael! răspunse ea, cu respiraţia tăiată din cauza mersului grăbit Intră repede pe uşile principale, alergă pe scări până la etajul al doilea, îşi lăsă laptopul în birou şi se îndreptă spre biroul lui Lovelock Spaţiul lui era compus din trei camere – biroul exterior, unde se afla asistenta lui personală, biroul interior, în partea dreaptă, având cărţi din podea până în tavan, şi o sală mare de conferinţe Jocelyn Steer avea cam patruzeci şi cinci de ani şi era de mulţi ani asistenta lui Lovelock Sarah nu avansase niciodată în relaţia de cordialitate pe care o avea cu ea Încercase să fie prietenoasă faţă de ea, dar învăţase că Jocelyn nu zâmbea niciodată pentru nimeni Se considera a fi „păstrătoarea jurnalului” lui Lovelock, a biroului său, a lumii lui universitare, fiind un rol pe care-l executa cu zel şi devotament, de parcă ar fi fost membră a trupelor SS Întrebările stupide, cei care-l făceau pe Lovelock să-şi piardă timpul şi membrii personalului administrativ al universităţii trebuiau să fie ţinuţi la distanţă cu o eficienţă nemiloasă Ultima dată când se văzuseră fusese când Sarah ieşise val-vârtej din biroul profesorului, în urmă cu o săptămână Sarah se uită din nou la ceas: nouă şi douăzeci şi şapte de minute Mai avea trei minute — Bună, Jocelyn! o salută ea, intrând în biroul exterior al lui Lovelock — Neaţa! răspunse Jocelyn scurt Sarah se opri: chiar şi după standardele lui Jocelyn, era un salut neobişnuit de rece — Totul e bine? Femeia mai în vârstă strânse buzele — Nu eu trebuie să îţi dau răspunsul — Ce răspuns? Jocelyn se aşeză mai bine pe scaun, încă evitând privirea lui Sarah — Nu este treaba mea ce se întâmplă în spatele uşilor închise Dar tu s-ar putea să vrei — Ce vrea să însemne asta, în spatele uşilor închise? — În biroul lui Alan Să ştii că este un bărbat foarte important — Da, zise Sarah, încruntându-se Ştiu asta — Probabil că ar trebui să te gândeşti la asta data viitoare, când vei fi singură cu el acolo Capitolul 26 Sarah simţi un fior neplăcut pe şira spinării Ce a văzut Jocelyn? La ce concluzie a ajuns? — Poftim? Jocelyn îşi strânse mai bine pe ea jacheta tricotată, gri — Scuze, insistă Sarah, ce înseamnă asta, ce ai spus mai devreme? — Cred că ştii foarte bine ce înseamnă — De fapt, nu ştiu, dar orice ai auzit, orice ţi-a spus el — În fine, o întrerupse secretara, nu vreau să te fac să întârzii mai mult decât ai întârziat deja Sarah se uită la ceas Mai avea un minut — Ce vrei să spui cu asta? — Au început la ora nouă fix Sarah începu să se panicheze Observă, în sfârşit, faptul că uşa sălii de conferinţe era închisă — Cum aşa? De ce? — Am trimis un e-mail în dimineaţa aceasta şi am rugat colegii să se anunţe între ei — Nu am văzut niciun e-mail Îşi verifică telefonul De obicei se uita pe e-mail când se trezea, pe la ora şapte, dar nu avusese timp – pregătindu-se şi pe ea şi pregătindu-i şi pe copii – să verifice în mod constant mesageria înainte să ajungă la muncă Găsi un e-mail de la Jocelyn Primit la ora opt şi cincizeci şi două de minute — Am fost anunţată cu opt minute înainte că s-a schimbat ora, spuse Sarah Atunci îi lăsam pe copii la şcoală — Se pare că nu a mai avut nimeni o problemă cu asta — Toată lumea a primit anunţul cu opt minute înainte? — Informaţiile legate de şedinţă au circulat încă de săptămâna trecută, ca de obicei Profesorul Lovelock a considerat că ar fi mai bine să pună şedinţa mai devreme, pentru ca decanul să se poată ocupa de celelalte angajamente din restul zilei Decanul La naiba! Şeful întregii cancelarii Practic, unul dintre cei mai importanţi oameni din campus Sarah uitase că venea şi el — Şedinţele de departament au loc la ora nouă şi jumătate în fiecare marţi, spuse Sarah cu disperare în glas Mereu au loc la ora nouă şi jumătate, iar informaţiile despre şedinţă, primite săptămâna trecută, au fost aceleaşi ca de obicei De ce s-au schimbat azi? I-am lăsat pe copii la şcoală exact înainte de ora nouă — Nu poate fi aranjat totul conform planurilor tale casnice, doamnă Haywood — Nu mă aştept ca lucrurile începu Sarah, apoi îşi dădu seama că ar fi mai bine să nu continue „Planurile ei casnice” păreau să fie folosite adesea ca un băţ cu care să fie bătută Se întrebă, absentă, dacă s-ar fi menţionat aşa ceva în cazul în care ea ar fi fost bărbat Ştii care e răspunsul la această întrebare Viaţa ei se desfăşurase într-o ordine diferită faţă de cea a colegilor săi Rămăsese însărcinată la vârsta de douăzeci şi patru de ani – ea şi Nick fuseseră oarecum atenţi la vremea respectivă, fără să creadă că o să li se întâmple neapărat –, apoi făcuseră o nuntă rapidă şi îşi terminase doctoratul exact cu trei zile înainte să intre în travaliu Îşi luase liber şase luni, apoi se întorsese la lucru, iar când apăruse şi Harry, patru ani mai târziu, pentru că nu îşi dorise să fie diferenţă prea mare între copii, continuase, în ciuda dificultăţilor, muncise din greu, ocupându-se şi de serviciu, şi de familie, şi de copii, în timp ce mulţi dintre colegii ei nici măcar nu se gândeau la căsătorie, darămite la copii Cei mai mulţi, precum Mary, preferau să amâne copiii pentru când căpătau o poziţie permanentă şi aveau o oarecare stabilitate din punct de vedere profesional Întoarse spatele secretarei lui Lovelock şi bătu la uşa sălii de conferinţe Toate feţele se întoarseră spre ea, în timp ce intră în grabă, şi totul se opri pentru o clipă Marie îi aruncă un zâmbet agitat din partea cealaltă a mesei — Îmi pare rău că am întârziat, se scuză ea Nu am văzut e-mailul Îmi cer scuze! Decanul facultăţii – un bărbat scund cu faţă rotundă, pe care-l chema Jonathan Clifton – stătea în capul mesei, lângă Lovelock Sarah ştia foarte bine că învăţaseră împreună la Universitatea Cambridge — A, doamna Haywood, spuse Clifton, cu sarcasm Mă bucur că ni te-ai alăturat astăzi — Îmi cer scuze! repetă Sarah, scoţând un pix şi un carneţel din geantă Se aşeză pe locul rămas liber şi Marie îi dădu ordinea de zi, cu simpatie în ochi — Să continuăm? adăugă Clifton pe un ton tăios — Desigur, răspunse Sarah, încercând să-şi revină Peter Moran, managerul facultăţii, îi aruncă o privire urâtă şi făcu un gest spre Lovelock — Ca să fii la curent cu ce ai ratat deja, Sarah: am vorbit despre personal şi resurse, şi despre problemele legate de examenele din ianuarie Acum discutam despre noile sponsorizări pentru cercetările facultăţii şi se pare că Alan a mai obţinut o oportunitate fabuloasă pentru noi — Super! zise Sarah, trecând în revistă ordinea de zi — Ar putea fi o sursă de sponsorizare importantă pentru departamentul nostru Şi este chiar în Boston Capitolul 27 Sarah ridică privirea din ordinea de zi, în minte începând să-i sune un semnal de alarmă — Boston? repetă ea — Exact O organizaţie filantropică, având sediul în Boston, este foarte interesată de viaţa şi de lucrările lui Marlowe A fost creată anul trecut, dar deja a oferit Universităţii Harvard aproape zece milioane de dolari pentru cercetări în acest domeniu, şi este ceva semnificativ pentru noi Ar putea fi un lucru excelent pentru departament Sarah tocmai voia să spună ceva când Clifton adăugă: — Alan deja a vorbit cu directorul Lui Sarah îi lua faţa foc — Vă referiţi la Atholl Saunders, nu-i aşa? — Exact Presupun că Alan deja ţi-a vorbit despre asta — Dar asta a fost ideea me Lovelock o întrerupse, aşa cum proceda de obicei, vocea lui acoperind-o perfect pe a ei — Nu eram sigur dacă îţi mai aduci aminte, Sarah, interveni el Nu am mai discutat despre asta după conferinţă Apropo, jos pălăria pentru tine, pentru cât ai reuşit să consumi la recepţia de atunci Ca şef al departamentului, vreau, din toată inima, ca angajaţii să aibă parte de cât mai multe Cred că tu şi Marie aţi secat locul ăla de cât aţi băut Se auzi un râs linguşitor din partea lui Webber-Smythe şi nişte chicoteli ale lui Moran, Clifton şi câţiva dintre cei care se mai aflau la masă Sarah îi aruncă o privire confuză lui Marie, care se încruntă spre ea şi clătină uşor din cap — Alan a păstrat legătura cu trustul, continuă Moran, şi l-au invitat la Boston pentru patru zile în luna ianuarie, ca să ţină o prelegere şi să poarte alte discuţii despre oportunităţi de finanţare Pe Sarah o luă cu ameţeală de supărare Ştia că trebuie să rămână calmă, să se controleze, dar simţea cum arde pe dinăuntru Nedreptatea avea gust de fiere şi ameninţa să o înece Inspiră adânc şi îi susţinu privirea lui Lovelock — Am vorbit cu tine despre asta miercuri seară la conferinţă, Alan, în taxi, îţi mai aduci aminte? — Sunt surprins că reuşeşti să-ţi aduci aminte ceva din seara aceea, doamnă Haywood, se băgă Clifton, zâmbind fără umor Din ce ne-a spus Alan, îmi închipui că totul e ca prin ceaţă Sarah îşi simţi respiraţia fierbinte pe gât Nedreptatea întregii situaţii era copleşitoare Preţ de o clipă teribilă crezu că o să izbucnească în lacrimi, chiar acolo, în faţa tuturor Nu! Nu! Nu! Nu face asta! Nu asta! Se muşcă tare de limbă, până când durerea îi obligă lacrimile să dea înapoi Nu plânge! Nu cumva să îndrăzneşti să plângi, Sarah! Nu le da satisfacţia asta! Dar nu putea să-l contrazică Nu cu vehemenţă, nu dacă voia să obţină până la urmă acel contract permanent — Nu s-a întâmplat chiar aşa, rosti ea pe o voce neutră Lovelock se aplecă în faţă, cu mâinile împreunate şi cu un zâmbet milos pe faţă — Sarah, adevărul este că ţin legătura cu ei de câteva luni Mincinosule! se gândi ea, dar nu o spuse Eşti un nenorocit mincinos! Clifton se aplecă şi el în faţă, cu palmele ridicate, de parcă ar fi fost pe punctul de a spune ceva extraordinar de evident — Cu tot respectul, doamnă Haywood, fundaţia sigur va dori să discute cu şeful departamentului, nu cu Arătă spre ea, părând să rămână fără cuvinte — Nu cu un membru inferior al personalului — Eşti bine-venită să mi te alături în această călătorie, Sarah, adăugă Lovelock pe o voce neutră Ştiu un hotel micuţ şi minunat în Beacon Hill – a fost casa lui Benjamin Franklin la sfârşitul secolului al XVIII-lea Lui Sarah i se părea că toţi ochii de la masă se întorseseră spre ea I se făcea rău Mi-ai furat ideea, apoi ai minţit Cu toată neruşinarea De parcă ar fi o nimica toată Asta trebuie să faci ca să ajungi în vârf? Să trişezi, să furi şi să minţi, ca să poţi urca pe scara asta unsuroasă a ierarhiei? Şi apoi: Fii calmă! Mergi în linie dreaptă! — Mersi, îngăimă ea O să mă gândesc la asta Ştia foarte bine că nu avea să facă aşa ceva Ideea de a petrece patru zile într-o călătorie cu el era în afara oricărei discuţii Deşi ar fi fost un lucru bun pentru cariera ei, deşi era o oportunitate rară de a-şi construi noi relaţii şi ar fi dat bine în CV-ul ei, deşi descoperise chiar ea această oportunitate, nu avea cum să se pună în această situaţie cu el Era mult prea riscant Nu putea să facă faţă ideii de a încerca să-l ţină la distanţă patru zile la rând: regulile nu aveau să funcţioneze dacă urmau să fie numai ei doi acolo Nu ar fi avut unde să se ascundă — Bine atunci, spuse Clifton, privind în jos pe ordinea de zi Ce-ar fi să trecem mai departe? Capitolul 28 — Profesore Clifton?! spuse Sarah pe o voce joasă când ieşiră din sala de conferinţe a lui Lovelock Se întâmplă să aveţi cumva la dispoziţie cinci minute? Decanul facultăţii se uită în mod ostentativ la ceas Era un bărbat mic şi ceasul mare îi arăta ridicol la încheietură, de parcă l-ar fi furat de pe noptiera tatălui său — Am întâlnire cu comitetul de finanţe la ora zece şi patruzeci şi cinci de minute Pot să-ţi ofer trei minute — Grozav, mulţumesc! spuse Sarah Furia clocotise în ea în tăcere, în ultima oră a şedinţei Nu spusese aproape nimic după ce Lovelock îi furase ideea cu Atholl Saunders, şi ştia că nu poate să-l provoace în mod direct într-o şedinţă la care participa jumătate din corpul profesoral Totuşi, putea să-i ofere informaţiile corecte decanului, pentru ca acesta să poată decide singur — Ce te macină, doamnă Haywood? Sarah se uită în spate la câţiva dintre colegii săi, care nu se grăbeau deloc să plece — Mă întrebam dacă am putea vorbi între patru ochi — După cum am spus, sunt presat de timp, dar putem merge şi vorbi în acelaşi timp, e bine aşa? Făcu semn spre scările din capătul celălalt al coridorului — Desigur, rosti Sarah şi porniră împreună într-acolo Aşteptă o secundă, ca să nu mai poată fi auziţi de ceilalţi angajaţi — Voiam să vă spun mai multe despre discuţia cu Atholl Saunders — A, da, ultima realizare a lui Alan — Nu chiar Clifton încetini puţin şi se uită la ea, ochii lui mititei, ca nişte mărgele, fixându-i pe ai ei — La ce te referi, doamnă Haywood? — Asta am vrut să vă explic Eu am făcut toată munca de teren în cazul fundaţiei lui Atholl Saunders Eu am găsit prima oportunitatea şi mi-am dorit şansa de a o dezvolta — Înţeleg — Se pare că Alan a prezentat-o acum, la şedinţă, ca şi cum ar fi fost ideea lui De fapt, eu am descoperit-o şi am vrut să mă ocup de ea Nu mi se pare corect ce s-a întâmplat Clifton se opri când ajunseră la baza scărilor, trăsăturile înăsprindu-i-se — Doamnă Haywood, îl cunosc pe Alan de mai bine de treizeci şi cinci de ani şi te pot asigura că nu ar face niciodată ceva atât de lipsit de etică şi de politeţe precum ceea ce afirmi dumneata — Tot ce spun eu este că — Şi sunt sigur că nu ar face niciodată ceva ce ar putea să-i afecteze reputaţia excelentă sau reputaţia acestei universităţi O fixă pe Sarah cu privirea, fără să clipească — Sunt ferm convins de asta M-ai înţeles, doamnă Haywood? Sarah rămase fără cuvinte Clifton nega totul, sau oare chiar nu ştia ce fel de om era Lovelock, nici măcar după atâţia ani? Era posibil să nu poată vedea cum era de fapt Lovelock, sau era orbit de loialitate personală? De valoarea financiară a lui Lovelock faţă de universitate? Era imposibil să-şi dea seama după faţa lui impenetrabilă În orice caz, era clar faptul că atunci când îi ceruse să discute cu el separat fusese o idee proastă — Da, am înţeles — Mai vrei să-mi spui ceva? — Voiam doar să ştiţi cum s-a cum s-a ajuns la asta Atâta tot — Bine — Sunt dornică să-mi asum şi pe viitor responsabilitatea de a aduce sponsori Pentru a ajuta departamentul Clifton îşi coborî vocea şi se dădu mai aproape de ea — Iată o mică sugestie, draga mea: nu ajuţi cu nimic departamentul dacă încerci să-ţi subminezi şeful, rosti el, apoi se uită din nou la ceas Chiar trebuie să plec la următoarea şedinţă acum O zi bună Acestea fiind zise, decanul se întoarse pe călcâie şi ieşi afară, în burniţa dimineţii Sarah se uită după el, cu inima bătându-i nebuneşte Marie apăru lângă ea — Eşti bine? — Nu, răspunse Sarah, expirând Nu, nu sunt bine Sunt a naibii de furioasă Tocmai am încercat să-i zic decanului că Alan mi-a furat ideea şi s-a purtat de parcă aş fi îndrugat numai minciuni — Ăştia doi sunt membrii originali ai Clubului Queen Anne Sarah clătină din cap, nevenindu-i să creadă că e posibil aşa ceva, încă privind silueta lui Clifton îndepărtându-se — Pe bune, mă dau bătută în faţa locului ăsta blestemat — Vrei să bem o cafea? — Nu pot Am curs la unsprezece, până la pauza de masă Şi, oricum, nu cred că aş fi o companie prea plăcută * Supărarea o ţinu toată ziua, bubuind şi arzând în pieptul ei de fiecare dată când se gândea la ce se întâmplase Numai când ajunse acasă cu copiii permise emoţiilor să iasă la suprafaţă Le dădu lui Grace şi lui Harry câte un biscuit digestiv, puse nişte batoane de peşte şi cartofi la cuptor, pentru cină, şi urcă în dormitorul principal În astfel de momente, îi era cel mai dor de Nick, în momentele în care nu voia decât să stea şi să împartă o sticlă de vin cu el şi să vorbească despre tot ce se petrecea în vieţile lor Problemele de la serviciu, frustrările, momentele amuzante cu copiii, micile realizări şi problemele care îi aşteptau Viitorul El fusese sprijinul ei, îi oferise siguranţă Nu putea să se obişnuiască nici cu faptul că o parte a şifonierului era goală Aşezată pe marginea patului, lăsă lacrimile să curgă Trecuse doar o lună de când el plecase, dar încă mai simţea un amestec pur de furie şi de dragoste când se gândea la el Poate că începea să-şi facă loc şi resemnarea Scoase telefonul mobil din geantă Sună de şase ori, apoi îi intră căsuţa vocală, aşa că închise şi îl sună din nou De data aceasta, sună doar o dată înainte să intervină vocea înregistrată a lui Nick — Salut! L-aţi sunat pe Nick Mi-ar plăcea să stau de vorbă, dar probabil că sunt pe scenă, sau la audiţii, ori sunt legat Lăsaţi un mesaj după semnalul sonor şi promit că vă sun eu înapoi Mersi! Închise din nou şi îi trimise un mesaj în scris, cu mâinile tremurânde Când te întorci acasă? Se holbă la ecranul telefonului, rugându-se ca el să răspundă Rugându-l să spună adevărul măcar o dată Mobilul se încăpăţână să rămână tăcut Jonesy, motanul ei portocaliu, intră în dormitor şi îi sări în poală, torcând zgomotos Sarah lăsă telefonul jos pentru un minut şi îl scărpină după urechi Jonesy clipi de plăcere şi îşi împinse capul în mâna ei, frământându-i puloverul cu labele sale mari din faţă Ridică telefonul din nou şi mai scrise un mesaj Eşti cu Arabella? Se detesta pentru că îi cerea ceva, chiar dacă era numai un răspuns la o întrebare simplă Dar trebuia să ştie, pentru copii şi pentru lucruri practice, pentru şcoală, facturi şi plata ipotecii, şi oricare alt lucru pe care de obicei îl împărţeau Avea să mai dureze o săptămână, două săptămâni, o lună? Mai mult de atât? Selectă un alt nume din lista de contacte şi îi trimise un mesaj Se auzi un ţipăt ascuţit şi, aproape în acelaşi timp, un urlet din sufragerie Jonesy sări din poala ei şi se băgă sub pat, apărând o clipă mai târziu cu un şoarece mort în gură — Jonesy! De unde ai luat ăla? Întinse mâna după motan, dar acesta o tuli în jos pe scări, luându-şi premiul cu el Sarah oftă şi se şterse la ochi cu nişte hârtie igienică Se auziră şi alte strigăte şi urlete când coborî scările Copiii ei stăteau în capetele opuse ale canapelei din sufragerie, plângând — M-a lovit! acuză Grace, printre lacrimi — Ea m-a lovit prima! zise Harry, trăgând de nas şi arătând spre antebraţ Uite, mi-a lăsat şi semn Sarah se aplecă şi se uită la braţul lui, dar nu văzu nimic — Mă doare! zise Harry încet Foarte tare — Schimbă într-una canalul! protestă Grace E rândul meu să mă uit la Tracy Beaker, dar el dă numai la chestii de bebeluşi Sarah opri televizorul şi puse telecomanda sus, pe bibliotecă — În regulă, cine mă ajută să pun masa? Amândoi copiii se uitară la ea de parcă le-ar fi cerut să traverseze Canalul Mânecii înot — Cine mă ajută? repetă Sarah Grace? Fiica ei scoase un oftat amărât şi Sarah îşi notă din nou în minte să-i reducă timpul petrecut la televizor Grace părea că intră mai devreme în perioada adolescenţei — Haide, Grace! Cina e aproape gata oricum — De ce mereu eu? întrebă fetiţa, alunecând de pe canapea şi urmându-şi mama în bucătărie — Pentru că eşti fata mea cea bună, nu? Ajutorul meu Ştii unde sunt toate alea în bucătărie Harry e încă micuţ şi nu poate să ajungă la dulapuri Grace nu părea convinsă — Când vine tati acasă? întrebă ea Întrebarea o făcu pe Sarah să se oprească Trase aer în piept şi se uită în altă parte Nu-i lăsa să vadă că eşti supărată — Joacă într-o nouă piesă de teatru, călătoreşte prin multe locuri — Mişto! Dar când vine acasă? — În curând, Grace În curând Poţi să pui ketchupul pe masă pentru mine, te rog? Le oferi cina copiilor şi strânse prin bucătărie în timp ce micuţii mâncau Casa părea să fie într-un război continuu, în care ea făcea curat şi copiii lăsau în urma lor piese de Lego, cărţi de colorat, dinozauri din plastic şi păpuşi, construind blocuri şi haine şi întinzând restul de cutii cu jucării pe orice suprafaţă posibilă Când sună la uşă, copiii se ridicară amândoi ca nişte suricate — Tati! strigară ei în acelaşi timp Cei doi îşi traseră scaunele şi alergară pe hol Sarah nu îi urmă, ştiind că nu era tatăl lor, ascultând în schimb vocile lor piţigăiate în timp ce-l primeau pe vizitator; vocea groasă şi familiară care-i spunea băiatului cât de chipeş e şi fetei cât de mult crescuse, deşi trecuse doar o zi de când îi văzuse ultima dată Copiii se întoarseră tropăind, un minut mai târziu, se aşezară şi reveniră la batoanele de peşte — A venit bunicul! o informă Grace Sarah aşteptă o clipă până se aşezară la masă din nou, apoi ieşi pe hol Locul în care nu mai puteau s-o vadă Tatăl ei îşi dăduse jos haina şi stătea cu mâinile întinse spre ea — Am primit mesajul tău Ce face fata mea cea mică? Expresia de pe faţa lui arăta că ştia deja care era răspunsul Dar tot o întreba Mereu întreba Era singura persoană cu care putea să împartă totul, chiar dacă nu îndrăznea să-i spună despre întorsătura ciudată pe care o luase viaţa ei în ultimele douăzeci şi patru de ore — Nu prea bine, tati, zise ea încet Nu prea bine Capitolul 29 O noapte petrecută la Laura acasă la jumătatea săptămânii – Chris era plecat şi Laura avea nevoie de companie – fusese şansa pe care o aşteptase de atât timp de a vorbi După cină, şi după ce copiii se duseseră la culcare, Sarah şi prietena ei se întinseră pe cele două canapele din sufrageria Laurei Focul ardea liniştit, flăcăruile licărind în vatră Sarah luă o gură de vin roşu, încercând să-şi dea seama cum să pună cealaltă întrebare care îi fusese prezentă în gânduri încă de când se întâlnise cu Volkov — Pot să te întreb ceva? — Nu, sigur că nu Sarah se strâmbă la ea — Cum ar fi dacă ai putea face un lucru şi nu ar afla nimeni despre asta? Nimeni în afară de tine — Ce fel de lucru? — Orice — Şi nu ar afla nimeni niciodată? — Nimeni — Deci aş putea să mă culc cu Channing Tatum fără să afle soţia lui? — Păi, nu chiar asta Ceva ceva rău Laura zâmbi — Ar fi ceva rău, crede-mă M-ar implora să-mi fie milă după ce termin cu el Sarah clătină din cap, zâmbind spre prietena sa Se gândi puţin, neştiind cum să pună următoarea întrebare Era cam riscant, se gândi ea, dar nu şi dacă păstra totul la nivel de ipoteză Nu şi dacă realitatea situaţiei rămânea încuiată în mintea sa — Dacă ar fi ceva, ei, bine, nu chiar legal? Laura luă o gură de vin şi puse paharul pe masă lângă ea, umplându-l din sticla aproape goală — Ceva care să nu-l implice pe Channing Tatum? — Uită de Channing pentru o secundă — Bine Ceva nu chiar legal Cum ar fi să-i dau un pumn vecinului meu tâmpit de alături când vorbeşte la telefon, la trei noaptea, beat criţă, şi vorbeşte atât de tare, încât pot să aud fiecare cuvânt nenorocit prin peretele adiacent?! — Ceva de genul ăsta — Atunci, da L-aş bate de mama focului, dacă aş putea scăpa basma curată De fapt, am încercat să-l conving pe dragul meu soţ să facă asta, de câteva luni bune Sau cel puţin să bată la uşă şi să-l roage să înceteze cu gălăgia Dar Chris doarme de obicei fără nicio problemă — Deci, ai face-o? L-ai bate pe vecinul tău? — Dacă n-ar fi nicio problemă? Normal M-a trezit de atâtea ori, încât am pierdut socoteala Zâmbi, imaginându-şi cum ar fi — Dar cum să scap? Să fiu invizibilă sau ceva de genul? — Nu invizibilă Mai degrabă nedetectabilă — Interesant Şi nu ar afla nimeni? — Exact — Cum ar veni, crima perfectă? — Da Şi poate că ar fi ceva mai serios decât să-l baţi — Sarah, acum începi să mă cam îngrijorezi Înclină capul într-o parte — Eşti bine? Îşi aduse aminte de avertismentul lui Volkov Să nu spui nimănui — Da Sunt bine Cred că am băut puţin cam mult vin — Eşti sigură? Sarah lăsă capul pe pernă, uitându-se la umbrele care dansau pe tavan în lumina lumânărilor — Am avut parte de câteva săptămâni groaznice, asta e tot Tot ce s-a întâmplat cu Nick, iar mi s-a refuzat promovarea, aşa că lucrurile mă copleşesc în ultima vreme şi în fiecare zi mă rog să primesc măcar o veste bună, să se întâmple ceva cum vreau eu şi să nu să-mi meargă prost Să nu mai fie oameni care să profite în mod constant — Cum ar fi profesorul Lovelock, care ţi-a furat ideea legată de sponsorul din Boston şi a prezentat-o ca fiind a lui? — Ştii, a spus tuturor că am fost atât de beată în seara aia în Edinburgh, încât oricum nu aveam cum să-mi aduc aminte ce spuneam, şi când colo el mai avea puţin şi se urca pe mine în taxi Vocea i se frânse şi-şi înghiţi un bocet — Scuze, Loz Mă cunoşti – nu pot să fac faţă atunci când oamenii sunt drăguţi cu mine iar eu mă simt ca naiba Când oamenii sunt drăguţi, îmi vine să izbucnesc în lacrimi — Aş putea să mă port groaznic cu tine, dacă vrei, zise Laura, exagerându-şi accentul din Leeds Târfa incompetentă! Mahalagioaică împuţită! Vacă idioată! Sarah râse — Urâtanie bosumflată! Laura îi aruncă lui Sarah o privire întrebătoare — Cum mă descurc? Cum te simţi acum? Mai bine? — Da, mi-e mai bine, mersi, spuse Sarah Măcar nu mai îmi vine să plâng atât de tare Urmă o pauză Laura îşi lăsă paharul cu vin pe jos şi îşi coborî picioarele de pe canapea — Sarah? — Da? — Uită-te la mine Sarah întoarse capul, uitându-se în ochii prietenei sale — Ce e? — Ştii că poţi să vorbeşti cu mine despre orice, nu? Absolut orice Nu ar mai afla nimeni, nu i-aş spune lui Chris, nici mamei, nimănui Ar rămâne între noi două, bine? Şi aşa o să fie mereu — Ştiu, scumpo Mersi! — Deci, zise Laura, ai de gând să-mi spui ce se petrece? Capitolul 30 — Nu se petrece nimic, Loz, răspunse Sarah — E vorba despre Nick şi tipa aia, Arabella, sau cum naibii o cheamă? Ai de gând să îi faci ceva? Sarah îi aruncă un zâmbet trist, clătinând din cap — Nu — Ce păcat Dacă e cineva care merită o palmă zdravănă, ea e aceea Atunci, lui Nick? — Nici lui În primul rând, copiii nu m-ar ierta niciodată Nu contează, Loz, mă prosteam şi eu, visam cu ochii deschişi Am băut prea mult vin Hai să vorbim despre altceva Dar Laura nu voia s-o lase baltă — M-am prins Trosni din degete şi arătă spre ea — E vorba despre şeful tău, nu? Lovelock? Sarah se ridică în şezut pe canapea şi îşi trase picioarele sub ea, ca să se uite la prietena sa cum trebuie Laura era unul dintre puţinii oameni care ştiau tot ce i se întâmplase din cauza lui Alan Lovelock Toate lucrurile pe care i le făcuse şi pe care încercase să i le facă Fiecare detaliu în parte Nu îi povestise niciodată tatălui ei – s-ar fi îngrijorat prea mult — Tu ce ai face dacă ar fi şeful tău? întrebă Sarah — Iubire, ştii ce aş face Ţi-am mai zis de o mie de ori: m-aş duce direct la Resurse Umane şi l-aş da afară atât de repede, încât picioarele lui nici n-ar apuca să atingă pământul — Şi dacă ar fi inutil să te duci la Resurse Umane? Dacă ar fi imposibil să te atingi de el? — Chestia cu „proful blindat”? — Mda! Laura ridică din umeri — Presupun că aş strânge dovezi cu mâna mea, l-aş prinde asupra faptului Nu ştiu, l-aş înregistra zicând ceva anume Aş găsi alte femei care au avut aceeaşi problemă Aş construi un caz pe care nu ar mai putea să-l ignore — Şi dacă toate astea s-au mai încercat înainte şi nu a funcţionat nimic? De fapt, nu doar că nu a funcţionat, ci victimele au sfârşit prin a fi date afară de la universitate — Nu ştiu Poate l-aş ruga pe Chris să se ducă la el acasă să stea de vorbă cu el Făcu o pauză, ca să-şi umple din nou paharul — Dacă asta nu funcţionează, Chris l-ar bate măr, poate aşa o să priceapă mesajul Sarah zâmbi Soţul Laurei, Chris, fusese un jucător de rugby promiţător şi încă juca la nivel local Avea o înălţime de 1,93 metri şi o sută de kilograme, arătând foarte impunător Era mult mai înalt decât soţul lui Sarah, Nick Chris era foarte drăgăstos, amuzant şi dedicat familiei sale, dar avea o prezenţă fizică anume atunci când intra într-o cameră — Serios? — Da De fapt, nu — Nu l-ai pune pe Chris să-l aranjeze? — Ba da, aşa aş face – doar că nu la el acasă Pe vreo alee întunecată — Deci cum e până la urmă? Violenţa e singura cale prin care să rezolvi lucrurile când dai de greu? — Oricine spune că violenţa nu rezolvă niciodată nimic a uitat de sclavie, de Hitler şi de al Doilea Război Mondial — Vorbeşti cam profund pentru ora zece, într-o zi de miercuri — Ştii, Hillary Clinton obişnuia să spună ceva despre toate atacurile cu care a trebuit să aibă de-a face când a candidat pentru preşedinţie A zis: „Când ei o iau pe calea greşită, tu ţine drumul drept” — Şi uite ce i s-a întâmplat — Exact Dacă o iei pe drumul drept, nu ai garanţia că o să câştigi în cele din urmă Dacă adversarul tău e deja în mocirlă, uneori trebuie să cobori şi tu acolo, jos, ca să-i dai lovitura de graţie Nick ştie de câte ori s-a dat la tine Praful Hărţuitor? — Ştie aproape tot Nu şi cele mai negre detalii, dar aproape tot — Şi nu s-a înfuriat niciodată? Nu a vrut niciodată să se confrunte cu Lovelock sau să-i facă o vizită anonimă? Sarah ridică din umeri — Îl ştii pe Nick E un drăguţ, nu un bătăuş – un pacifist Cel mai tânăr hippiot al lumii, născut în deceniul greşit Şi, oricum, întotdeauna i-am spus să stea deoparte, ca să nu-mi strice şansele de a obţine un contract permanent Mereu am crezut că problema o să dispară odată ce obţin un post sigur şi pot să-i spun în sfârşit lui Lovelock să se ducă naibii Iar Nick a dispărut Nu sunt sigură că se va mai întoarce de data asta Nu sunt sigură că îi voi permite eu — Ascultă, ce-ar fi să vorbesc cu Chris? Ar putea să-i facă o vizită prafului pervers, să-i bage minţile la cap Sarah clătină din cap — E foarte drăguţ din partea ta, Loz, dar nu aş vrea să aibă Chris vreo problemă — Ar fi ultima problemă pe care ai mai avea-o din partea boşorogului blindat Chris ar face-o, ştii asta Nu l-ar deranja — Ştiu E un dulce — Urăsc să te văd aşa, Sarah, mă face să mă simt neajutorată Amândouă se cufundară în linişte pentru câteva secunde Sarah bău şi restul de vin şi îşi puse ochelarii pe podea Era al treilea pahar pe seara aceea şi ameţeala oferită de alcool era caldă şi reconfortantă, în ciuda tuturor problemelor ei — Şi dacă ar exista o altă cale? întrebă ea, privind flăcările tremurânde ale lumânărilor O cale prin care nimeni să nu aibă probleme? Prin care tu să nu trebuiască să te implici, şi nici Chris şi nimeni altcineva dintre cei pe care-i cunosc — Ca o magie sau ceva de acest fel? În Rusia, mi se spunea Volshebnik Magicianul Pentru că făceam lucrurile să dispară — Cam aşa ceva Dar nu ar şti nimeni niciodată că ai fost tu — Deci, nu s-ar afla că am fost eu? Nu ar exista nicio urmă care să ducă la mine? — Niciuna — Deci, nu se va putea face nicio legătură între mine şi acel lucru niciodată? — Exact Alibiul perfect, nu te-ai afla în apropiere când s-ar întâmpla, nu ar avea nicio legătură cu tine — Hmmm, bine Dădu lent din cap — Îmi place cum sună asta — Deci, ai face-o? Laura se gândi preţ de o clipă înainte să răspundă — O şansă, pe care o primeşti doar o dată în viaţă, să faci ceva fără consecinţe? Îşi termină vinul — Ştii ce? La naiba, aş face-o! Capitolul 31 Sarah stătea în patul pentru oaspeţi al Laurei, extenuată şi ameţită din cauza vinului, dar neputând să doarmă Privea numerele roşii şi strălucitoare de pe ceasul radioului de pe noptieră, care se schimbau încontinuu, minut cu minut Trei şi nouă minute Încă i se părea că totul e un vis Fetiţa pe care o chema Aleksandra, bărbatul cu cicatricea, Volkov şi oferta lui incredibilă Totul părea să aparţină unei alte vieţi, unei alte persoane Nu vieţii ei Voia să fie o alegere pe care trebuia s-o facă altcineva, să fie problema altcuiva Pluti în acea stare pentru un minut, între somn şi nesomn, sperând că totul era o închipuire a sa Îmi dai un nume O persoană Şi o să o fac să dispară Dar nu era un vis Era ceva real Era viaţa ei Alegerea ei O alegere între raţiune şi pasiune Între logică şi emoţie Şi când fusese asta vreodată o luptă dreaptă? Nu ceruse mai multe detalii, şi acum îşi dădea seama că făcuse o greşeală Ce însemna acel „a dispărea”? Putea însemna tot felul de lucruri Oare îi trimitea pe oameni undeva foarte departe, de unde nu mai puteau să se întoarcă niciodată? Îi ameninţa, făcându-i să abandoneze viaţa pe care o aveau, altfel urmau să existe consecinţe? Erau plătiţi bine şi trimişi departe, ca să înceapă o nouă viaţă? Nu părea probabilă niciuna dintre aceste opţiuni Nu la fel de probabil ca răspunsul evident Răspunsul evident fiind că se evapora permanent Luă telefonul, ca să-şi verifice e-mailurile şi ca să-şi distragă atenţia cu ceva Iată-le din nou: trei e-mailuri de la Lovelock, dintre care două erau însemnate ca fiind „urgente” Băgă telefonul la loc în geantă Dacă primea un Atac de la Miezul Nopţii din partea lui, sigur avea să mai stea trează câteva ore Îşi trecu mâna peste celălalt telefon din geantă, micul Alcatel cu clapă pe care i-l dăduse Volkov Era încărcat măcar? Ar fi trebuit să-l întoarcă şi să verifice, pentru orice eventualitate O idee rea Pentru că, dacă îl întorcea, însemna că era cu un pas mai aproape de a se uita la singurul număr salvat în memoria telefonului Iar apoi nu trebuia decât să sune la acel număr şi să spună două cuvinte: Alan Lovelock Şi problemele ei ar fi dispărut – dacă, într-adevăr, oferta era reală Laura aproape că o convinsese că trebuia să accepte oferta lui Volkov, fără să-şi dea seama că făcea asta Aproape, dar nu de tot Sarah împinse plapuma şi aprinse veioza, băgă mâna în geantă din nou şi scotoci până la fund, până când ajunse la forma din plastic a mobilului pe care-l primise Cum îi spusese el? Un telefon de unică folosinţă Îl scoase şi-l ţinu în palmă, carcasa fiind rece la atingere Era singurul lucru pe care-l avea, singura dovadă, care să arate că nu îşi imaginase întreaga întâlnire cu Volkov şi cu anturajul său Acel dreptunghi mic din plastic negru era dovada că fusese real, că el era real, ca oferta sa era reală Îl întoarse în palmă, simţindu-i greutatea Numai câteva grame Nimic mai mult Îşi trecu degetul peste suprafaţa netedă a telefonului şi îl deschise Arăta precum cel mai simplu model pe care ai putea să-l găseşti – ecran mic, tastatură în stil vechi, buton de pornire, nimic în plus, nimic şmecher Îi amintea de unul dintre primele telefoane pe care le avusese prin anii ’90, unul primit de la sora ei, Helen Porneşte-l! Probabil că nu mai are oricum baterie Porneşte-l, ca să verifici! Ce poate fi rău în asta? Ţinu degetul mare deasupra butonului de pornire Nu Era mai bine să se oprească aici, să lase telefonul pe fundul genţii, oprit Dacă suna la acel număr, însemna că depăşea o limită de la care nu mai exista cale de întoarcere Pentru că, de fapt, ce însemna „a dispărea”? Însemna să se separe de societatea normală şi de lege, de familia ei, de tot ce îi era mai drag Nu putea face asta În schimb, avea să facă în continuare ce făcuse dintotdeauna: să zâmbească şi să strângă din dinţi, aşteptând ca lucrurile să se îmbunătăţească Pentru că, din experienţa ei, lucrurile se îmbunătăţeau mereu Aproape mereu Dacă rezistai suficient de mult Era doar o chestiune de perseverenţă Atâta tot O perseverenţă pură a minţii Închise telefonul şi îl băgă la loc în geantă, oprind din nou veioza şi spunându-şi că perseverenţa avea să fie de ajuns Urma să se descotorosească de telefonul de unică folosinţă Să-l arunce la coşul de gunoi Să-l îngroape în grădină Să-l scape în râu Să lase totul în urma ei, să-şi spună că totul fusese doar un episod ciudat din viaţa ei, care trebuia să fie încuiat undeva şi despre care să nu se mai vorbească niciodată Primul lucru pe care avea să-l facă în dimineaţa următoare era să scape de telefon Şi, odată ce făcea asta, avea să se ducă la Resurse Umane şi să depună o plângere oficială, folosind procesul şi tehnicile adecvate Faptul că lua în considerare oferta lui Volkov o convinsese că problema ei cu Lovelock trebuia să fie rezolvată Până aici îi fusese Capitolul 32 Sarah stătea în zona de recepţie a departamentului de Resurse Umane, cu degetele împreunate strâns în poală Repeta în gând ce avea să-i spună lui Robert Webster, directorul de la Resurse Umane care se ocupa de problemele disciplinare, plângeri şi presupuse comportamente nepotrivite ale personalului Biroul împrejmuit cu sticlă al lui Webster se afla în colţul îndepărtat al unui spaţiu deschis, dincolo de rânduri de birouri care se goliseră, deoarece era ora prânzului Avea uşa închisă Se uită la ceas Mai avea cinci minute până când intra Mai ai timp să dai înapoi Ai putea să pleci, să inventezi o scuză E foarte uşor Îi vibră telefonul în geantă Un mesaj de la Marie Eşti liberă la prânz? Cred că ar trebui să vorbim din nou Sarah scrise un răspuns rapid Nu pot, scuze Am reuşit să fac o programare la Resurse Umane azi, mă întorc la două De dimineaţă îi mărturisise prietenei sale că îi ajunsese şi că avea să se ducă la Resurse Umane, deşi nu se aşteptase să primească o programare atât de rapid Marie se holbase la ea — Ce ai de gând să faci mai exact? — Să le spun Să le spun totul — Despre Alan? — Da O să înregistrez întrunirea pe telefon, la fel cum o să fac cu toate întrunirile pe care le voi avea cu Alan pe viitor — Eşti sigură? — Nu mai pot să fac asta, Marie Nu mai pot s-o ţin aşa, am ajuns la capătul răbdării Am tot amânat, iar şi iar, atât timp, încât am început să uit cine sunt şi de unde am pornit Nu sunt genul de persoană care doar stă şi acceptă tot felul de porcării, săptămână după săptămână, lună după lună, doar ca să ajung acolo unde vreau Nu îmi doresc să fiu genul ăsta de om, dar în asta mă transform Şi nu mai vreau să fac asta — Sunt perfect de acord cu tine, Sarah, ştii asta Amândouă a trebuit să facem faţă unui comportament pentru care ar fi trebuit să fie concediat acum mult timp Amândouă ştim cum este să lucrezi cu aşa ceva în fiecare zi şi să fii mereu cu ochi-n patru Dar, dacă faci asta, eşti pregătită pentru ce o să urmeze? — Nu ştiu Nu mai ştiu nimic, decât că trebuie să se ia măsuri în privinţa lui — Te susţin în totalitate, dar eşti pregătită să intri într-un război cu el? Pentru că, imediat ce va afla, va începe un război Lui Sarah i se puse un nod în gât şi simţi cum i se adună lacrimile în ochi Dintotdeauna fusese greu să se certe cu prietena ei, care de obicei vorbea pe o voce joasă, era studioasă şi extrem de analitică Avea obiceiul frustrant de a vedea totul într-un mod complet logic şi practic — Nu vreau decât să-mi fac datoria, spuse Sarah Nu vreau să port niciun război cu nimeni — Dacă o să faci asta, o să ai parte şi de război, fie că vrei sau nu Adu-ţi aminte ce i s-a întâmplat lui Gillian Arnold, ce i-a făcut ei Dacă începi un război cu el, poţi fi sigură că, la sfârşit, va supravieţui numai unul din voi Dacă înclini barca, o să avem cu toţii de pierdut Sarah îşi aduse aminte de faţa întunecată a predecesoarei sale, de confruntarea supărată din grădina lui Lovelock, de la petrecere Ea încercase să-l doboare – şi îşi privise cariera dispărând în flăcări Dar eu trebuie să încerc, îşi spuse Sarah Poate că eu voi fi ultima picătură, cea care va face universitatea să acorde atenţie acestei probleme şi să ia măsuri — Tu de partea cui eşti? se trezi ea că o întreabă pe Marie — A ta, bineînţeles, răspunse prietena ei Doar că nu sunt sigură dacă aşa trebuie procedat — Nu există nici o altă cale — Trebuie să existe, Sarah — Nu, zise ea, imposibil de convins Nu există Acum, se uită din nou la ceas Se apropia momentul întâlnirii ei I se uscase gura Se ridică şi se duse să ia nişte apă de la răcitorul din biroul deschis, umplând unul dintre paharele de plastic şi bând o gură mare De aici, putea să vadă un colţ al biroului lui Webster prin peretele din sticlă, care se ridica din podea până în tavan, deoarece jaluzelele erau închise doar parţial, şi îl vedea cum stă în spatele biroului, zâmbind şi râzând, cu degetele împreunate la ceafă Îşi umplu din nou paharul cu apă rece, încă privindu-l Îl mai întâlnise pe Webster doar o dată, la un eveniment de socializare, când începuse să lucreze la universitate, şi îşi aducea aminte de el ca fiind un birocrat destul de aspru şi de serios, un bărbat înalt, care arăta ca un cadavru, care purta costum şi o cravată gri Dar poate că îl judecase greşit, pentru că acum îşi dădea capul pe spate, râzând atât de tare, încât se auzea în tot biroul Îşi dăduse sacoul jos şi avea mânecile suflecate Sarah se întoarse în zona de aşteptare şi se aşeză Se uită din nou la ceas Trebuia să intre Ultima şansă să dai înapoi Îşi deblocă telefonul şi selectă „Înregistrare Voce”, pornind-o câteva secunde şi apoi ascultând, ca să se asigure că funcţionează Se gândi iar şi iar la ce avea să spună, de unde avea să înceapă, când deodată se deschise uşa lui Webster şi vocile celor dinăuntru se revărsară în biroul larg Directorul de la Resurse Umane ieşi pe uşă, încă zâmbind Părea ceva ciudat pentru el Întinse o mână spre vizitator, care făcu la fel şi dădură noroc Mai spuseră ceva şi apoi Webster râse din nou Vizitatorul său ieşi cu totul din birou şi îl bătu pe umăr Pe Sarah o trecură fiorii de spaimă Era Lovelock Capitolul 33 Sarah privi înlemnită cum şeful departamentului ei traversă biroul spre ea Nu părea deloc surprins să o vadă acolo — Bună ziua, doamnă Haywood, spuse el Vorbea pe un ton lejer, dar o privea fix — Sper că totul e în regulă — Da — Nu m-aş fi aşteptat să te găsesc aici — Am o programare pentru ora unu fix — Serios? Un zâmbet întunecat i se întinse pe buze — Eu tocmai am avut întâlnirea mea săptămânală cu Bob Mereu îi spun că ar trebui să facem asta în timpul seturilor, când jucăm tenis, dar e prea competitiv pentru asta — Jucaţi tenis împreună? — În fiecare săptămână Se dădu cu jumătate de pas mai aproape de ea, încă vorbind tare — Eu sunt căpitanul primei echipe, din păcate pentru mine, şi el e adjunctul — Aveţi multe de discutat împreună? El zâmbi — A, vorbim despre tot felul de lucruri Chestiuni legate de angajaţi, colegi dificili, lucrurile care trebuie să fie tăiate de la rădăcină înainte să apuce să afecteze reputaţia universităţii Se apropie şi mai mult — Bob le numeşte conversaţiile OPP — Ce înseamnă asta? — Oameni potenţial problematici OPP, înţelegi? O privi fără să clipească Sarah nu zise nimic, simţind cum i se scurge tot sângele din cap Fusese o idee proastă să vină aici — Oamenii sunt veşnic fascinanţi, nu-i aşa? adăugă bărbatul — Presupun că da — Ca şef al departamentului tău, este ceva ce trebuie să ştiu, legat de programarea ta de la ora unu? — Nu e nimic de ştiut Recurse la o minciună convingătoare — De fapt, trebuie să sun pe cineva înapoi, aşa că nu ştiu dacă o să pot ajunge — Dacă ai de gând să nu te mai duci, pot să te conduc eu O luă de cot, ca şi cum ar fi vrut s-o ghideze spre uşă Ea îşi trase mâna şi se dădu cu un pas înapoi — Nu mă atinge! Lovelock se aplecă spre ea şi vorbi încet, ca să audă numai ea — Gândeşte-te foarte bine la ce o să faci în continuare, Sarah Foarte bine Îşi strânse fularul în jurul gâtului şi era pe punctul de a se îndepărta, când se opri şi se întoarse din nou cu faţa spre ea — Apropo, ţi-a trimis Jocelyn e-mailul despre şedinţă? — Ce şedinţă? — Azi, la patru jumătate — Am o consultaţie cu unul dintre studenţii mei la doctorat — Anuleaz-o sau amân-o! — Despre ce e vorba în această şedinţă? — E important Foarte important — Bine, dar — Ne vedem la patru jumătate În biroul meu Acestea fiind spuse, bărbatul se întoarse şi o luă spre scări Sarah se uită după el, cuvintele lui răsunându-i în minte Gândeşte-te foarte bine la ce o să faci în continuare, Sarah! Privi în direcţia opusă, spre biroul lui Webster, unde uşa era încă deschisă pe jumătate, directorul de la Resurse Umane aşteptând-o Dar putea oare să aibă încredere în el? Putea să parieze pe faptul că va avea o audienţă dreaptă? Sau mergea pe acelaşi drum, spre ruină, pe care merseseră şi celelalte de dinaintea ei? Cuvintele lui Marie îi răsunară în minte Dacă începi un război cu el, poţi fi sigură că, la sfârşit, va supravieţui doar unul din voi Ezită încă o clipă, prinsă între ciocan şi nicovală Atacă sau retrage-te! Apasă pe trăgaci sau pleacă Îşi luă geanta şi porni spre scări Capitolul 34 E-mailul cu invitaţia la şedinţă o aştepta când ajunse la birou Nu era ataşat niciun program de discuţie Poate că are de gând să-mi spună că s-a răzgândit Apoi, o să-mi spună că a fost o greşeală Că până la urmă o să-mi ofere contractul care mi-a fost promis de atâta timp Fu trezită la realitate imediat ce se aşeză la biroul lui După o scurtă introducere, bărbatul îi spuse: — Sarah, adevărul este că sunt din ce în ce mai îngrijorat din cauza atitudinii tale — Din cauza atitudinii mele? — Şi a calităţii muncii tale — Nu nu înţeleg Se încruntă — Studenţii mei mi-au dat o notă bună la sondajul despre profesori Anul acesta m-am ocupat de noul curs de master, obţin articole în ziare cred că a fost un an bun Lovelock ridică din sprâncene de parcă nimic din toate acestea nu ar fi fost relevant — Înainte să uit, trebuie să verific ceva Arătă spre telefonul mobil pe care Sarah îl aşezase cu faţa în sus pe birou, între ei — Nu înregistrezi conversaţia asta, nu-i aşa? — Nu! — Pentru că înregistrarea unei conversaţii ar însemna că încalci regulamentul departamentului de Resurse Umane, ca să nu mai pomenesc de încălcarea standardelor profesionale şi etice Sarah începu să se înroşească — Ştiu asta Ipocritule nenorocit!, îl insultă ea în gând Profesorul arătă spre telefon — Ai putea? — Nu înregistrez! zise ea — Tot m-aş simţi mai confortabil dacă l-ai lua de aici — Bine Ridică telefonul şi îl băgă în buzunarul lateral al genţii Probabil că Jocelyn m-a văzut că l-am folosit afară, în timp ce aşteptam Lovelock îi oferi cel mai blând zâmbet al lui — Super — Spuneai ceva despre atitudinea mea — Ascultă, hai să nu intrăm în detalii, zise el Ca director al facultăţii, trebuie să privesc imaginea în ansamblu Din păcate, asta face parte din rolul meu Zâmbi din nou, de parcă s-ar fi aşteptat să primească simpatie — După cum ştii, cu toţii lucrăm într-un mediu anevoios din punct de vedere al fondurilor Ceea ce probabil nu ştii este că sunt anumite decizii grele pe care trebuie să le luăm, iar eu trebuie să cântăresc toate opţiunile — Cum adică decizii grele? — Nu pot intra în detalii momentan Îţi dezvălui doar faptul că directorul financiar cere tuturor departamentelor din facultate să facă economii Bineînţeles, asta e ceva extrem de confidenţial şi mă aştept ca tu să te comporţi ca atare Să rămână numai între noi — Desigur Pe Sarah o trecură fiorii şi începea să-şi dea seama în ce direcţie se îndrepta conversaţia — Cât de mult trebuie să economisim? — O sumă importantă Nu trebuie să ştii detaliile, dar esenţialul e că există câteva opţiuni Una dintre aceste opţiuni este remodelarea profilului personalului actual Trebuie să analizăm structura personalului, ca să ne asigurăm că avem un echilibru optim în toată facultatea: numerele exacte de angajaţi pentru nivelurile potrivite, astfel încât să respectăm cele mai înalte standarde de excelenţă academică — Te referi la faptul că vor exista concedieri? — Este posibil ca unele persoane să fie concediate, Sarah Se ridică şi înconjură biroul, punând un alt scaun lângă ea Se aşeză cu un braţ pe spătar, stând într-o parte, ca să fie cu faţa la ea Sarah îi simţea mirosul de transpiraţie, puternic şi înţepător — Dar asta nu o să ţi se întâmple ţie Nu neapărat Sarah se dădu mai departe de el Avea gura uscată şi simţea nevoia disperată să se afle oriunde altundeva pe lume, numai în camera asta nu — Nu înţeleg — Vreau să spun că vor exista victime colaterale ale restructurării Oameni care vor fi lăsaţi să plece, ca să zic aşa Dar tu nu trebuie să te numeri printre ei — Atunci, e bine Cu siguranţă nu vreau să mă număr printre ei — Sigur că voi discuta schimbările necesare cu toţi colegii seniori din departament, dar, la sfârşitul acestor discuţii, decanul va acţiona conform recomandărilor mele – doar alor mele În ciuda eforturilor tale de a-mi păta reputaţia — Ce vrei să spui? — I-ai zis decanului că tu ai venit cu ideea sponsorizării din partea lui Atholl Saunders I-ai zis asta pe la spatele meu Obrajii lui Sarah se înfierbântară — A fost ideea mea El zâmbi şi clătină din cap — Domeniul academic se bazează pe colaborări, draga mea Cu cât îţi vei da seama mai repede de asta, cu atât mai bine ne vom înţelege Şi cu atât mai mult îţi vor creşte şansele de a-ţi păstra locul de muncă — O K ! Sarah îşi dădu seama că strângea geanta atât de tare, încât degetele i se albiseră — Vorbele mele vor determina ce schimbări vor avea loc în departament — Da, în regulă — Cine rămâne şi cine pleacă O privea fix, de parcă ar fi putut să vadă ce e în mintea ei — E clar că angajaţii temporari, care au contracte cu termen fix, aşa ca tine, Sarah, sunt cei mai vulnerabili şi se află în capul listei Mă tem că aşa stau lucrurile — Care sunt criteriile? — Poftim? — Cum alegeţi ce angajaţi ar putea să fie daţi afară? — Vom folosi o serie de criterii standard — Cum ar fi? Eu am unul dintre cele mai mari calificative de predare din facultate Cercetările mele dau roade şi am mai mulţi ani în acest post decât Charlie şi Patrick, m-am ocupat şi de administraţie mai mult decât ei, iar anul trecut nu mi-am luat nici măcar o zi liberă din motive medicale Cred că ar trebui să mă aflu într-o poziţie bună — Se vor lua în considerare multe lucruri, Sarah Multe lucruri Aşa cum am spus, vor exista o serie de criterii şi o să mă folosesc de ele ca să iau o decizie Puse picior peste picior, pantalonii lui atingându-i gamba — Aşa că trebuie să fiu sigur că avem o înţelegere Sarah se chinuia să înţeleagă ce voia să spună — Ce ce fel de înţelegere? El se dădu mai aproape Respiraţia lui avea un iz neplăcut Whisky Nu era nici cinci după-amiaza şi el deja începea să se îmbete — Gândeşte-te, Sarah! Gândeşte-te la ce vrei Şi la ce vreau eu Puse o mână grea pe genunchiul ei şi o ridică spre coapsă Pielea lui era moale şi lipicioasă Sarah clătină din cap şi i-o dădu la o parte — Eşti obraznică, mai comentă el Îşi plimbă cu fermitate degetul arătător în sus şi-n jos pe piciorul ei În sus şi-n jos Sarah tresări Înăuntrul său urla de furie, orbită pe jumătate de supărare şi de frustrare şi de cât de nedrept era totul Toată munca pe care o depusese, toate orele, toate nopţile în care lucrase târziu, până când adormise pe laptop Toate zilele pline de osteneală, în care totuşi continuase să meargă mai departe Nu părea să conteze nimic Nimic din toate astea nu urma să aibă vreo importanţă — Te rog, nu face asta, spuse ea, încercând cu disperare să-şi menţină vocea egală El îşi desfăcu picioarele şi îşi puse o mână pe partea din faţă a pantalonilor Începu să se frece alene — Poţi să încetezi să te mai prefaci, zise el pe o voce groasă Ştiu că vrei asta — Nu! Nu vreau! Chiar nu vreau Îi dădu mâna la o parte — E udă, nu-i aşa? — Poftim? — Zona ta intimă Pentru o clipă, fu prea surprinsă ca să răspundă, rămânând cu gura căscată, dar fără să poată spune ceva Clătină din cap încet — Ce? — Nu minţi, nu-mi spune că nu e aşa Simt că eşti udă Chiar leoarcă E reflexul de teamă Teama e ceva erotic Trezeşte dorinţa de a te reproduce — Nu! Sarah voia să spună ceva mai substanţial, dar, din cauza şocului, toate cuvintele se loveau unele de altele în mintea ei — Te înşeli! El se aplecă şi puse mâna pe coapsa ei — Uită de inhibiţii — Nu! repetă Sarah Ridică mâna şi o mângâie pe obraz Era ultima picătură pentru Sarah Întrecuse măsura Trebuia ca totul să se termine aici Capitolul 35 Ea se ridică şi se dădu înapoi — Ia-ţi labele de pe mine! El se lăsă pe spătar, cu picioarele desfăcute — Sarah, să ştii că uneori ar trebui să-ţi dai drumul Să te laşi purtată de val — O să te reclam! — Ba nu! N-o să faci asta! — Mă duc la Resurse Umane chiar acum, ca să depun plângere pentru intimidare şi hărţuire El ridică mâinile — Care hărţuire? Eu îmi doresc doar o relaţie apropiată cu toţi angajaţii mei — Asta e o porcărie, şi ştii asta! Ai mers prea departe — Nu pot să te opresc să vorbeşti cu Bob de la Resurse Umane, Sarah Îţi urez mult noroc — Vorbesc serios — Ştiu Şi noroc cu contestaţia — Ce? — Noroc cu contestaţia pe care o voi depune, în care voi detalia fiecare incident în care te-ai aruncat asupra mea, m-ai implorat să fac sex cu tine, totul făcând parte din planul tău de a te urca pe scara profesională cu ajutorul sexului La hotelul din Edinburgh, de exemplu, când ai stat în faţa camerei mele şi m-ai implorat să te las să intri Sau la petrecerea de săptămâna trecută — Nu e adevărat, zise Sarah, glasul cedându-i, chinuindu-se să nu ridice tonul S-a întâmplat exact opusul Sunt nişte invenţii El ridică din umeri şi se lăsă pe spătar — Cine poate spune care e adevărul? E ceva flexibil Istoria o scriu câştigătorii, ştii asta Şi deja i-am dat lui Bob câteva indicii legate de cum eşti tu de fapt — Ştii care e adevărul, spuse ea La fel cum ştiu şi eu — Adevărul este că ai zis că nu e nimic în neregulă Ai negat că ţi-am făcut vreodată avansuri — Nu am spus niciodată asta! — Ba da Cu mai puţin de două săptămâni în urmă — Eşti un mincinos! — În curtea din spate, la petrecerea mea, îţi mai aduci aminte? Te-am auzit spunând-o foarte clar, la fel şi alţi zeci de martori Sarah clătină din cap când îşi aduse aminte de acel moment şi i se făcu rău Femeia aceea, Gillian Arnold, îi pusese o întrebare despre Lovelock în faţa tuturor acelor oameni A încercat să facă sex cu tine până acum? Sarah se panicase în acel moment şi recursese la cea mai sigură opţiune: minciuna În faţa atâtor martori, negase că ar fi existat vreo problemă Sarah înţelegea abia acum modul în care proceda el Nici un alt incident nu mai avusese martori Nu existau dovezi directe şi susţinute în favoarea ei Putea depune o plângere la Resurse Umane chiar atunci, declanşând procesul, dar el i-ar fi aruncat acuzaţiile în faţă Departamentul de Resurse Umane al universităţii era suficient de slab şi în cele mai bune momente ale sale, darămite în cazul în care trebuia să se confrunte cu două declaraţii contradictorii, mai ales când una venea din partea celui mai remarcabil profesor al întregii universităţi; ar fi ales drumul care ar fi implicat cea mai mică rezistenţă În cel mai bun caz, ar fi urmat un compromis de doi bani, care să nu-i mulţumească pe niciunul dintre reclamanţi Mai rău era că ar fi urmat luni întregi de întâlniri prelungite, şedinţe de mediere, discuţii cu Resursele Umane, cu Lovelock, şi totul s-ar fi terminat cu un fel de amestecătură care ar fi evitat orice acţiune decisivă şi constructivă Şi, fără îndoială, cariera ei ar fi fost distrusă Îi venea să intre în pământ — Sunt nişte invenţii! mârâi ea printre dinţi — Gândeşte-te, Sarah! Sunt un bărbat rezonabil Pot să fiu de treabă, dacă eşti şi tu de treabă — Ce vrea să însemne asta mai exact? — Cred că ştii Se aşeză din nou picior peste picior şi se mângâie pe prohab — Ştii foarte bine ce înseamnă Şi mai ştii ceva? Ştiu că vrei asta, o văd în ochii tăi Se holbă la el, simţind cum clocoteşte ura în ea Erau o mie de cuvinte pe care ar fi vrut să i le arunce în faţă Cuvinte mortale, ascuţite ca nişte cuţite Cuvinte brutale, care l-ar fi tăiat de la gât până la buric Totuşi, singurul lucru la care se gândi să-l scoată pe gură fu ceva patetic şi nu suporta faptul că nu reuşea să spună ceva mai bun decât adevărul evident — Sunt căsătorită, Alan Şi tu eşti căsătorit — Nu lăsa ca regulile monogamiei să te sufoce E clar că soţul tău nu face asta, din câte am auzit De ce nu cedezi? Deci, asta era Cu o săptămână în urmă, abia aştepta să urce pe următoarea treaptă a scării carierei Să obţină o slujbă permanentă Siguranţă pentru copiii ei Stabilitate pentru ei toţi Acum, nu mai avea să obţină această şansă decât peste un an De fapt, era posibil ca, peste un an, nici să nu mai aibă un loc de muncă Doar dacă îi dădea lui Lovelock ceea ce îşi dorea Capitolul 36 Sarah stătea nemişcată în maşină, în umbrele întunecate şi înclinate ale parcării Îi bubuia capul de supărare, gâtul i se uscase şi îşi ţinea pumnii strânşi pe volan O înţepau ochii, dar era atât de mânioasă, încât nici măcar nu mai putea să plângă Nenorocitul ăla De fiecare dată când credea că nu avea cum să coboare şi mai mult, el găsea o cale să se preteze la ceva şi mai josnic Petrecuse doi ani hărţuind-o, pipăind-o şi insistând ca ea să se culce cu el Flirtul grosolan se deteriorase şi se transformase în nişte avansuri nedorite şi în contact fizic Dar acum se pare că decisese că, dacă ea nu ceda, dacă nu îi oferea ceea ce voia el, atunci pur şi simplu avea să scape de ea Avea să o declare cantitate neglijabilă în cadrul departamentului Încă de la vârsta de şaisprezece ani, Sarah muncise mai mult decât toţi ceilalţi, suficient de mult încât să-şi clădească singură o viaţă, să-şi asigure nişte opţiuni Întotdeauna muncise mai mult decât colegii ei, sacrificându-şi pasiunile şi timpul liber în tot acel timp, ca să-şi ofere cea mai bună şansă de a-şi urma visul Faptul că rămăsese însărcinată la douăzeci şi patru de ani fusese o excepţie accidentală de la acea regulă, dar asta o făcuse să fie şi mai hotărâtă să preia controlul asupra propriului său destin Şi acum, asta Toată munca ta – toate orele, lunile şi toţi anii – nu valorează nimic Absolut nimic Toate studiile tale, examenele, doctoratul, interviurile, nopţile nedormite şi contractele pe termen scurt, problemele, sacrificiile, traumele şi micile triumfuri Nu valorează nimic Zero Nada Pentru că el deţine controlul Se afla într-o situaţie imposibilă şi nu avea nicio cale de scăpare Nicio soluţie corectă Sau poate că avea Îşi aduse aminte că nu oprise aplicaţia de înregistrare de pe telefonul mobil când îl băgase în buzunarul lateral al genţii Îl scoase, îl deblocă şi, într-adevăr, văzu un cronometru digital pe ecranul principal – patruzeci şi unu de minute, şi mergea în continuare Aşa cum sugerase Laura L-am prins! se gândi ea Dumnezeule, l-am prins! Nu mai au cum să spună acum că nu e adevărat Se aşeză mai bine în scaunul şoferului, valul de adrenalină grăbindu-i pulsul, şi opri înregistrarea Apăru în meniu sub titlul „Rec002” Orice ai face, să nu o ştergi din greşeală, încarc-o pe laptop imediat ce ajungi acasă Poate faci şi o transcriere, să fie totul negru pe alb Apăsă pe play şi auzi nişte foşnete, imaginându-şi cum îl pornise când era în biroul exterior al lui Lovelock, exact înainte de şedinţă Stând acolo, în timp ce el o aştepta, cu zgomotele de tastatură auzindu-se în fundal dinspre asistenta lui personală, Jocelyn Steer Sarah lipi urechea de difuzor Se auzi un şuierat şi un schimb de vorbe scurt cu Jocelyn când se îndrepta spre biroul interior, cu telefonul în mână; un ciocănit la uşa lui, alte pocnete şi fâşâituri Vocea lui Lovelock, care deschidea şedinţa, introducerea obişnuită pe care o spunea înainte să-i comunice adevăratul motiv pentru care o chemase — Sarah, adevărul este că sunt din ce în ce mai îngrijorat din cauza atitudinii tale Telefonul înregistrase fiecare cuvânt Se auzea încet, dar era clar că era el Inima lui Sarah începu să bată repede Nu se mai gândea decât atât: L-am prins! În sfârşit, avea dovezi Trebuia să se gândească, să găsească modalitatea potrivită de a se folosi de ele, dar mai întâi trebuia să asculte din nou toată conversaţia Duse telefonul şi mai aproape de ureche în timp ce fişierul audio continuă, vocea lui Lovelock fiind mai tăioasă acum — Pentru că înregistrarea unei conversaţii ar însemna că încalci regulamentul departamentului Resurse Umane, ca să nu mai pomenesc şi de încălcarea standardelor profesionale şi etice — Ştiu asta — Ai putea? — Nu înregistrez — Tot m-aş simţi mai confortabil dacă l-ai lua de aici — Bine Se mai auziră nişte foşnete, atât de puternice, încât Sarah se dădu înapoi din cauza zgomotului brusc, apoi Nu se mai auzi nimic Verifică ecranul telefonului, ca să vadă dacă înregistrarea încă mai continua Cronometrul avansa în timp ce fişierul audio se derula Un şuierat şi zgomot alb Dădu volumul la maximum şi lipi urechea de difuzor Tot zgomot alb Se auzea ceva, dar foarte departe, foarte vag şi distant Nu se mai înţelegea faptul că ei doi vorbeau Abia dacă se mai auzeau ca nişte voci umane Îl lăsă să continue pentru alte câteva minute, sperând că sunetul va deveni mai clar, însă ştiind că nu va fi aşa Nu era bine Probabil că acoperise microfonul când îl băgase în geantă Azvârli telefonul pe scaunul de lângă ea, lovind în volan cu palmele, în culmea frustrării — La naiba! La naiba! La naiba! Până la urmă, înregistrarea nu era de niciun folos Ar fi fost din nou cuvântul ei împotriva cuvântului lui, fără dovezi care să susţină versiunea ei a evenimentelor Senzaţia de neputinţă era copleşitoare Era ca o gaură neagră care o trăgea din ce în ce mai mult în adâncul ei Una din care ştia că nu are cum să scape În timp ce stătea în întunericul rece al maşinii, privind la un zid gol prin parbrizul pe jumătate înceţoşat, cu mâinile albite pe volan, îşi aduse aminte de o altă conversaţie O conversaţie cu un străin puternic Exact în acea parcare, cu trei zile în urmă, o aşteptaseră trei bărbaţi Oameni cu ochii goi, care cel mai probabil făcuseră lucruri pe care ea nu ar fi putut decât să le bănuiască, la ordinele unui alt bărbat Un om bogat şi periculos Îl auzea din nou în minte Aproape că-i simţea mirosul de trabuc Iată oferta mea Tu îmi dai un nume O persoană Şi eu o să o fac să dispară Era o nebunie O nebunie curată O ofertă incredibilă, venită din partea unui străin O să o fac să dispară Cum ar fi fost viaţa ei dacă el nu ar mai fi făcut parte din ea? Ar mai fi avut acel sentiment de groază crescândă, în adâncul stomacului, pe care îl simţea în drum spre serviciu? Sigur că nu Ar fi avut o şansă dreaptă să continue şi să avanseze, să obţină o siguranţă în viaţa ei şi să le ofere copiilor un viitor stabil? Da Lumea ar fi fost un loc mai bun fără Lovelock în ea? Mulţi oameni care-l cunoşteau, care-l cunoşteau cu adevărat, ştiau care era răspunsul la acea întrebare Căută prin geantă şi găsi în buzunarul din faţă telefonul mic pe care i-l dăduse Volkov Nu apucase să-l arunce Îl scoase şi îl ţinu în mână pentru o clipă Încă nu-l pornise de când îl primise Se holbă la el preţ de un minut, cu degetul mare pipăind clapa netedă şi închisă la culoare Îl deschise şi apăsă pe butonul de pornire, o parte din creierul său sperând că nu mai avea baterie şi că nu va trebui să ia acea decizie Că nu mai avea acea opţiune Pentru că fiecare pas o aducea mai aproape Ecranul telefonului se aprinse, luminând interiorul întunecat al maşinii Nu avea niciun cod de deblocare, numai ecranul de start şi câteva aplicaţii standard Sarah îl privi pentru o clipă, simţindu-şi respiraţia fierbinte Avea senzaţia că stă pe un pervaz, undeva foarte sus, uitându-se în jos De fapt, vertijul nu este teama de înălţime Vertijul este teama că, atunci când stai pe margine, nu vei putea rezista dorinţei de a sări Apăsă pe mica imagine portocalie care o conducea spre contacte, aflată în partea de jos a ecranului Lovelock a creat această situaţie Nu tu Ţi-a refuzat încă o dată promovarea, şi acea supărare – acea furie – care a clocotit când ai văzut-o pe fetiţa aceea pe bulevardul Wellington S-a întâmplat din cauza lui Lovelock Te-a adus într-o situaţie imposibilă El a declanşat totul Era un singur număr salvat în memoria telefonului, un număr de mobil Numele era trecut simplu: AAA Ţinu degetul mare deasupra butonului de apelare timp de câteva secunde, după care îl ridică Apăsă pe butonul de ieşire din meniu, revenind la ecranul principal, şi apăsă din nou butonul de pornire Ecranul se întunecă Ţinu telefonul micuţ în mâini Avea doar câteva grame, dar părea la fel de greu ca o piatră: puterea vieţii şi a morţii stătea în mâna ei dreaptă Puterea de a-şi recăpăta o parte din control asupra propriului destin Se uită la ceas: cinci şi douăzeci şi şase de minute Mai avea cam o oră până când expira termenul limită al rusului, de şaptezeci şi două de ore În curând, oferta avea să dispară pentru totdeauna Apăsă pe butonul de pornire din nou şi privi cum telefonul se luminează a doua oară Selectă contactele şi se uită din nou la numărul de mobil Probabil că era oricum o aiureală, încă un bărbat care încerca să-şi afişeze puterea Oamenii nu făceau genul ăsta de lucruri Nu se întâmpla aşa ceva în viaţa reală Dar ce alte opţiuni mai avea? Să stea degeaba şi să-i permită şefului său să-i distrugă viaţa? Să o dea afară, să o forţeze să-şi mute din nou familia, să-i distrugă cariera? Sau să-i dea ceea ce voia? Nu Trebuia să existe şi altă cale O cale care să nu implice predarea ei În care să nu fie umilită Să nu trebuiască să piardă Poate că uneori, în viaţă, o situaţie imposibilă cere o soluţie de neconceput Apăsă pe butonul verde şi duse telefonul la ureche Capitolul 37 Nu putea deloc să adoarmă Luă o doză întreagă de pastile, dar creierul ei era prea agitat, retrăind încontinuu conversaţia, importanţa a ceea ce făcuse presând-o din toate direcţiile Se întoarse pe o parte şi pe alta iar şi iar, uitându-se la ceasul de la radio de fiecare dată când se întorcea pe partea dreaptă Văzând cât de puţine minute trecuseră de când verificase ecranul ultima dată Fierbinţeala albă a furiei pe care o simţise mai devreme se domolise până ajunsese la nivelul unei bubuituri joase în dreptul tâmplelor, o durere care nu voia să-i dea pace Apelul îi îngropa orice alt gând Acum vedea clar ce făcuse: un pact cu diavolul Şi ştia foarte bine cum se rezolvase situaţia pentru doctorul Faust Se bucurase de cei douăzeci şi patru de ani de bogăţie, de succes şi de faimă, dar, în cele din urmă, aşa cum ştiuse că se va întâmpla când îşi semnase numele cu sânge, diavolul venise să-i ia sufletul Plasase acel apel într-un moment de nebunie Nu exista nicio îndoială asupra faptului că Lovelock era un bărbat care se folosea de puterea sa ca să-i vâneze pe alţii, prezentându-şi o latură lumii largi şi una complet diferită în privat Un prădător sexual foarte inteligent şi diabolic, a cărui listă de victime probabil că se întindea de-a lungul câtorva decenii Dar nu avea cum să se rezolve totul sau să facă tot ceea ce îi propusese Volkov Indiferent ce făcuse Volkov sau ce avea să facă pe viitor, nu avea cum să fie bine aşa ceva Nu? Toată noaptea se chinui cu astfel de gânduri, în cele din urmă căzând într-un somn neliniştit când se apropie răsăritul, îl visă pe Volkov, dar în loc de mâini avea cuţite Cuţite curbate şi ameninţătoare, cu vârfuri lucioase Îl visă pe Lovelock stând la masa ei din bucătărie, cu pielea gri şi fără ochi, cu nişte găuri roşii pe faţă Când vorbi, îi ieşiră larve printre buze Se trezi speriată, inima bătându-i cu putere, un singur gând acoperindu-le pe celelalte: Dumnezeule! Ce am făcut? Enormitatea a ceea ce probabil că declanşase o lovi la ora patru şi patruzeci şi unu de minute dimineaţa Şi, înainte ca răsăritul să îşi împrăştie lumina rece şi gri în dormitor, ştiu ce avea de făcut Se îmbrăcă într-un halat, se încălţă cu nişte papuci şi ieşi încet din cameră, ca să nu-i trezească pe copii în timp ce traversa holul Harry avea somnul uşor şi s-ar fi trezit la orice mişcare din casă, ieşind afară să o găsească pe mama sa oriunde ar fi fost Şi, odată ce se trezea, nu se mai culca la loc Iar ea trebuia să se concentreze pe ce avea de făcut acum Mergând pe vârfuri cât de uşor putu, coborî în bucătărie Jonesy stătea pe blat şi o întâmpină clipind încet Sarah închise uşa de la bucătărie în urma sa şi căută în geantă telefonul mic Alcatel Îl porni şi privi cum se aprinde ecranul Îşi simţea capul greu din cauza lipsei de somn Totuşi, se forţă să se concentreze, să se gândească la ce voia să spună şi cum să se exprime Trebuia să vorbească clar şi fără greşeli A fost o ofertă foarte frumoasă, dar mă tem că am făcut o greşeală M-am mai gândit şi mi-ar plăcea să-mi retrag cererea Vă rog să uitaţi tot ce am spus aseară Îmi pare foarte rău că v-am irosit timpul, dar sper că veţi înţelege Sper că fiica dumneavoastră va putea să uite ce i s-a întâmplat, aşa cum sper că voi uita şi eu Jonesy îi sări în poală şi începu să apese cu lăbuţele în halatul ei, torcând cu putere Sarah apelă numărul pentru a doua oară în ultimele douăsprezece ore şi duse telefonul la ureche Câteva secunde de linişte, urmate de o voce electronică de femeie — Ne pare rău, dar acest număr nu este disponibil Vă rugăm verificaţi şi încercaţi din nou Bip Şi apoi, nimic Se încruntă şi sună din nou, dar primi acelaşi mesaj înregistrat Nu se poate Cu panica astfel crescându-i, verifică lista de contacte a telefonului şi istoria de apeluri din nou: un număr, un apel, lung de douăzeci şi nouă de secunde, la ora cinci şi douăzeci şi şapte de minute după-amiaza, cu o zi în urmă Apelul ei, pe care îl dăduse în timp ce stătea în parcarea de la serviciu, tremurând de furie I se înfierbântă faţa Cu mâna tremurândă, apelă acelaşi număr pentru a treia oară Vocea electronică se auzi din nou Degeaba mai încerca: numărul fusese închis Orice declanşase, acum nu mai putea fi oprit Capitolul 38 Sarah îşi făcu o cafea tare, muşcându-şi degetul mare, neliniştită, în timp ce ibricul fierbea, şi îşi deschise laptopul pe masa din bucătărie Încă mai avea mai bine de o oră până când se trezea Harry Intenţiona să afle cine era rusul misterios şi să-l contacteze cumva, să-i explice faptul că fusese o greşeală Că voia să retragă numele pe care-l dăduse cu o seară în urmă Se convinsese deja pe jumătate că era un semn bun faptul că numărul de telefon nu mai funcţiona; poate că asta însemna că totul fusese de la bun început doar un truc al unui şarlatan O demonstraţie de orgoliu, o mică glumă pe seama unei englezoaice uşor de păcălit, iar ea se lăsase păcălită Dar tot voia să afle cine era acel străin, ca să fie sigură Şi cât de greu putea fi să afle identitatea unui bărbat atât de bogat? Sigur apărea des pe Internet dacă era atât de bogat cum părea Firma lui deţinea cu siguranţă un sediu în Londra, ştia asta din noaptea în care o luaseră Dar unde se afla, şi cum făcea bani? Căută pe Google „Volkov”, deşi spusese că nu era numele lui adevărat Erau o mulţime de Volkovi Faimoşi şi nu chiar atât de faimoşi Niciunul nu arăta ca el Îi căută numele în Google translate Volkov însemna „lup” Apoi căută „Oameni de afaceri ruşi în Londra” Apărură mai bine de 450 000 de rezultate Petrecu mai bine de cincisprezece minute cercetând linkurile de pe primele cinci pagini, dar nu găsi nimic care să o ajute Poate că nu-i ştia numele, dar ştia cum arată, aşa că trecu la rezultatele cu imagini Urmă un şir aparent infinit de poze dominate de Roman Abramovich şi de Boris Berezovsky Începu de sus, dând în jos şi privind cu atenţie fiecare faţă, ca să vadă dacă îi părea cunoscută După câteva sute de fotografii, găsi una care semăna cu misteriosul rus Dădu click pe ea ca s-o mărească, şi văzu o poză din profil făcută afară, într-o zi în care bătea vântul din câte se pare Subtitlul conţinea doar un nume: Andrei Ivanov Oare acesta era el? Semăna la forma bărbiei şi la păr Nu era neapărat o fotografie bună Deschise o altă fereastră şi îi căută numele Primul rezultat fu o pagină de pe Wikipedia Andrei Ivanov, om de afaceri miliardar şi proprietar al unui lanţ hotelier din Rusia, Europa şi America de Sud Se crede că are legături cu grupările de crimă organizată şi conexiuni la nivel înalt cu guvernul rus Ivanov a fost împuşcat mortal, împreună cu bodyguardul său, pe scările unei clădiri de apartamente din districtul Rublyovka, din Rusia, pe 12 ianuarie 2014 Se crede că a fost ţinta unui rival în afaceri din cauza unei neînţelegeri care data de mult timp Ucigaşul lui nu a fost găsit niciodată Nu era bine Bărbatul acesta murise de câţiva ani Sarah se uită din nou la poza de pe ecran Acum, că o studia mai de aproape, era evident că nu avea ochii la fel Erau prea înfundaţi Şi părea să aibă puţin peste patruzeci de ani, în timp ce bărbatul pe care îl întâlnise ea trebuie să fi avut vreo cincizeci şi cinci Reveni la imagini, fără să se grăbească, astfel încât să nu rateze nimic, însă după alte cincisprezece minute, tot nu se alesese cu nimic Era inutil Avea nevoie de un nume Se gândi la noaptea de luni, când oamenii lui Volkov o luaseră din campus Având cagula pe cap, în timp ce zăcea întinsă pe bancheta BMW-ului, încercase să estimeze timpul care trecuse Numărase minutele în minte şi ajunsese la paisprezece, mai mult sau mai puţin Hai să zicem douăsprezece La o viteză urbană medie de treizeci de kilometri pe oră, douăsprezece minute de condus ar fi însemnat o distanţă de aproximativ şase kilometri şi jumătate de campus Practic, asta ar fi creat un cerc de-a lungul nordului Londrei, de la Barnet până la Edmonton, de la Pamer s Green, în sud, până la M25, în nord Poate unsprezece kilometri dintr-un capăt în altul Deci o populaţie de aproximativ două milioane de oameni Şi dacă toate calculele ei erau greşite? Dacă numărul de minute era prea mare sau viteza estimată de ea prea mică? Atunci, ar fi fost mult pe lângă Tocmai voia să mai încerce o căutare pe Google când Harry apăru în cadrul uşii bucătăriei, cu părul ridicat în toate părţile şi ochii încă grei de somn Fără să zică nimic, întinse braţele spre ea şi Sarah îl ridică, punându-l în poală ca să-l îmbrăţişeze Stătură aşa mult timp, îmbrăţişaţi în tăcere, Sarah inspirând mirosul băieţelului ei dulce, amestecat cu cel de aşternuturi din bumbac, pudră de talc şi şamponul pentru bebeluşi cu care îl spălase aseară În acel moment, uită de toate, închise ochii şi lăsă grijile să se evapore în căldura îmbrăţişării fiului său Îl legănă încet în poală, aşa cum făcea pe când băieţelul era doar un bebeluş Îi sărută creştetul capului, pe care îl ţinea sprijinit de ea, părul lui blond fiind încă ciufulit după somn Apoi realizarea năvăli peste ea, fiind conştientă de ceea ce făcuse Deschise ochii din nou şi închise laptopul cu mâna liberă Harry ridică privirea spre ea — A venit sâmbăta, mami? — Încă nu, scumpule În curând — Deci, azi merg la grădiniţă? — Da Haide, trebuie să te pregăteşti Jumătate de oră mai târziu, în timp ce Grace şi Harry luau micul dejun, scoase micul Alcatel din geantă şi îl porni din nou Verifică ultimele apeluri, în cazul în care cineva încercase să o sune înapoi în timp ce era la duş Era tot un singur număr, apelat de ea, la ora cinci şi douăzeci şi şapte dup[-amiază, cu o zi în urmă Apoi, trei apeluri ratate, către acelaşi număr, de dimineaţă Se pare că decizia fusese luată Încercă să se concentreze pe cum ar fi arătat un viitor fără Lovelock în el, simţindu-se storcoşită de emoţii din toate părţile Remuşcări Anxietate Teamă Şi o mică şi vinovată uşurare Dar încă nu părea real, nu părea deloc real Gândurile ei fură întrerupte de vocea curioasă a lui Grace — Ţi-ai luat telefon nou, mami? o întrebă fiica ei — A, ăsta? Nu Eu am grijă de el pentru o prietenă Apăsă butonul de pornire şi ecranul se întunecă din nou — Pot să mă uit şi eu la el? — Aproape că a rămas fără baterie, zise Sarah, băgându-l la loc pe fundul genţii — Poţi să-mi iei un iPhone, mami? — Nu încă, Grace, când o să mai creşti Poate când o să mergi la o şcoală mai mare — Olivia Bellamy din clasa mea are telefon deja — Serios? Nenorocita de Olivia Bellamy are de toate, se gândi Sarah, nu pentru prima dată — E un iPhone 7 L-a adus la şcoală săptămâna trecută, dar doamna Brooke s-a supărat şi i l-a luat, şi Olivia a trebuit să se ducă la sfârşitul zilei cu mama ei ca să-l ia înapoi Sarah avu o viziune scurtă a directoarei lui Grace, formidabila doamnă Brooke, aruncându-i o privire urâtă mamei Oliviei — Foarte bine a făcut doamna Brooke — Are cont pe Instagram Are o sută de urmăritori — Doamna Brooke? — Nu, prostuţo! se strâmbă Grace la ea Olivia — Cred că asta e ceva pentru adolescenţi Şi pentru adulţi Harry interveni, aplecându-se deasupra mesei — Mami, îmi iei şi mie ice phone? — Ce să-ţi iau, scumpule? — Un ice phone, ca al Oliviei — Nu un ice phone, ci iPhone! pufni Grace Idiotule! Harry făcu botic spre mama lui — Mami, m-a făcut idiot — Nu fi rea cu fratele tău, Grace — Dar e un idiot Harry se întinse şi o trase pe sora sa de o coadă, luând mâna înainte ca fetiţa să i-o apuce — Acum, s-a zis cu tine! îl ameninţă Grace, dând să riposteze — Mami! se văită Harry Sarah întinse braţele în ambele părţi, ca un poliţist care direcţionează traficul, prinzându-i pe fiecare cu câte un braţ şi ţinându-i la depărtare Nick nu mai era Era de datoria ei să menţină pacea — Potoliţi-vă, amândoi! Grace, du-te şi spală-te pe dinţi! Harry, te rog, termină-ţi cerealele! Trebuie să plecăm peste cinci minute Grace îşi exprimă indignarea şi merse apăsat spre scări Harry mai luă o gură mică de Rice Krispies şi împinse bolul, sărind de pe scaun şi alergând înapoi în sufragerie ca să se mai joace pentru cinci minute cu piesele de Lego O zi obişnuită, îşi spuse Sarah în timp ce-l privea plecând O dimineaţă obişnuită Îi îmbrăcă pe copii, le dădu micul dejun, îi puse să se spele pe dinţi, îi lăsă la şcoală, făcu drumul până la serviciu şi apoi trecu la treabă Doar că nu era o zi obişnuită Din cauza unui anumit apel Capitolul 39 Vina o macină toată ziua de vineri Se pare că pofta de mâncare îi dispăruse şi îi era din ce în ce mai greu să se concentreze Simţea că se întâmplă ceva în afara razei ei vizuale, că se mişcă nişte rotiţe, dar că lucrurile nu ţineau de ea Un tren scăpat de sub control, fără frâne Şi cu numărul de pe mobilul deconectat nu avea cum să-i schimbe traseul Nu era greu să fie ocupată tot timpul, să-şi ocupe mintea cu altceva, dar de fiecare dată când mintea ei avea câteva momente de respiro, se trezea că se gândeşte la Volkov Când asista la o şedinţă, sau când stătea la birou, ori când aştepta ca ibricul să fiarbă în bucătăria mică destinată angajaţilor, gândurile îi alunecau spre momentul în care sunase, singură în maşina sa Apoi avea din nou senzaţia aceea de rău care o înţepa în stomac Ca şi cum un vas de porţelan i-ar fi scăpat din mâini şi ştia că avea să se spargă într-o mie de cioburi imediat ce se lovea de pământul tare şi rece Îl privea cum cade cu încetinitorul Un singur apel Care durase mai puţin de treizeci de secunde Poate că acesta avea să fie momentul care să-i despartă vechea viaţă de cea nouă, care s-o treacă de la a fi o persoană inocentă la a fi o persoană vinovată Momentul în care viaţa ei se abătea de la drum şi o lua spre o direcţie complet nouă Sau era doar o cacealma, un plan elaborat, încercarea unui bărbat de a se simţi puternic, în detrimentul ei? Pentru că nu se întâmplase nimic Cel puţin, nu încă Nu ştia la ce să se aştepte, nu întrebase persoana care răspunsese la telefon ce o să se întâmple sau cât timp va dura – dacă era să se întâmple ceva Viaţa pur şi simplu îşi urma cursul, parcă nederanjată Faptul că nu ştia nimic o înnebunea Şi mai era ceva Simţea că era urmărită la serviciu de un observator nevăzut Ca şi cum Lovelock ar fi fost tot timpul cu un pas înaintea ei Ştiuse că avea de gând să se ducă la Resurse Umane Ştiuse că avea să înregistreze ultima lor şedinţă şi că vorbise cu decanul despre oportunitatea legată de Atholl Saunders Dar de unde ştia atât de multe? Nu putea să-şi dea seama, era ca şi cum — Doamnă Haywood? Sarah îşi reveni din reverie — Îmi cer scuze, poftim? Peter Moran, managerul facultăţii, se uita la ea din capătul mesei poleite, din stejar — Te întrebam dacă ai ceva de adăugat la sugestia lui Charlotte? Charlotte Anscombe, managerul departamentului de relaţii cu presa al facultăţii, zâmbi spre ea, aşteptând să-i audă răspunsul Sarah privi în jurul mesei Toată lumea se uita la ea — A, ăă, nimic, răspunse ea Momentan, nu Charlotte îşi dădu buclele blonde după ureche — Am sugerat o serie de activităţi pe reţelele de socializare legate de cea de-a 450-a aniversare a naşterii lui Marlowe Câteva postări pe bloguri, poate un articol pentru The Conversation? Te poţi ocupa tu de organizarea câtorva interviuri, să vezi cine ar fi interesat? — Da, sună bine Sarah încercă să-şi recupereze gândurile — Foarte bine Ne consultăm mâine, dacă e în regulă — Ne-ar plăcea să facem nişte pregătiri în avans şi cu profesorul Lovelock, având în vedere că la primăvară apare cartea sa, adăugă Charlotte Ştiu că va face multe cu BBC, dar ne-ar plăcea ca totul să fie bine pus la punct şi aici Sarah încuviinţă, dar nu se putea gândi decât: Cartea lui nu va apărea la primăvară, pentru că el nu va mai fi Va dispărea până atunci Sau poate că va fi publicată după moartea lui — Bineînţeles, spuse ea Da E o idee bună După ce şedinţa se termină, se duse repede la ea în birou, dornică să fie singură măcar o oră înainte de următorul curs Îi sună telefonul imediat ce se aşeză la birou şi tresări speriată Era Jocelyn Steer, asistenta lui Lovelock — Sarah, ai cinci minute libere? — Ăă, sigur — Super Două lucruri: voiam doar să-ţi reamintesc că lunea următoare va avea loc o şedinţă în plus pe departament Şi, ai putea să vii acum în biroul lui Alan? Încercă, dar nu reuşi să îngaime nicio scuză ca să scape Jocelyn putea să-i vadă jurnalul electronic, aşa că Sarah nu putea să pretindă că are vreun curs fără să fie prinsă că minte — Sigur, zise ea în schimb Când? — Ar fi bine chiar acum Mulţumesc mult! Închise Cu moralul la pământ, Sarah se ridică în picioare şi se adună Ştie ceva? Despre ce am făcut? Sau poate că asta e ziua în care mă anunţă că postul meu va fi restructurat Stătu în faţa biroului pentru o clipă, încercând să-şi dea seama care era varianta cea mai rea Amândouă erau dezastruoase în felul lor, dar cel mai probabil era valabilă ultima, nu-i aşa? În cele din urmă, îşi luă sacoul pe ea şi merse încet spre biroul lui Lovelock Stătea la marginea mesei, aşteptând-o — A, Sarah! Mulţumesc pentru că ai venit Închizi uşa, te rog? Sarah o închise, dar rămase aproape de ea, păstrând o distanţă cât mai mare între ei El îi făcu semn spre canapeaua care se afla între două rafturi cu cărţi ce acopereau tot peretele Era din piele grena şi părea a fi o moştenire antică de familie, cu tapiseria spălăcită din cauza trecerii timpului — De ce nu iei loc? — Mi-e bine aşa, mulţumesc! — Mă faci să mă simt neliniştit, stând aşa în faţa uşii Rânji ca un lup — Haide, femeile de obicei preferă canapeaua, sau cel puţin aşa am auzit Făcu din nou semn spre canapea şi Sarah încercă să se aşeze cât mai departe posibil de el Bărbatul se aşeză picior peste picior, întorcându-se cu faţa spre ea — Deci: restructurarea departamentului Mă întreb dacă ai avut timp să te mai gândeşti la asta Deşi lucra cu el de trei ani, Sarah era uimită că putea să se poarte într-un hal fără de hal şi apoi – o zi mai târziu –, să se poarte ca şi cum nu s-ar fi întâmplat nimic Ca şi cum nu ar fi făcut remarci perverse, nu ar fi hărţuit-o şi nu şi-ar fi pus mâinile pe ea Presupuse că era un fel de amnezie selectivă, amestecată cu încrederea colosală în faptul că era irezistibil — Nu am crezut că este vorba de mine El se ridică şi se îndreptă spre canapea, aşezându-se în celălalt capăt, cu piciorul drept atârnând în aer Sarah observă că purta papuci, nişte mocasini din piele întoarsă care nu păreau deloc să-şi aibă locul la serviciu — A, nu aş vrea să ai acea impresie Cu siguranţă, poţi influenţa rezultatul deciziilor Sunt destul de sigură că am influenţat rezultatul, îşi spuse ea Dar nu într-un fel care o să-ţi placă şi ţie Continuă să vorbească, gesticulând, dându-se mai aproape, dar nu mai putea să-l audă Erau doar nişte zgomote de fundal, astupate de volumul gândurilor sale Ştie Ştie Nu fi ridicolă Bineînţeles că nu ştie Fusese o idee proastă Nu avea cum să nu ştie despre contractul ei cu Volkov Dar dacă ştie? Dacă ştie că deasupra capului său stă o sabie pregătită să-i taie gâtul? Avea un miros mai puternic acum, o duhoare corporală Îi spusese cândva că feromonii naturali ai unui bărbat nu trebuie să fie mascaţi de chimicale, aşadar, biroul său avusese dintotdeauna un miros foarte specific Miroase ca fundul unui motan, spusese Marie odată La vremea respectivă fusese ceva amuzant, dar acum nu mai era deloc aşa Se dădu uşor mai într-o parte şi încercă să respire cât mai puţin Îl privi şi încercă să-i pară rău pentru ce făcuse Încercă să-şi trezească la realitate sentimentul de vină din nou, să găsească vreo urmă de remuşcare pentru procesul pe care îl declanşase Dar nu simţea deloc aşa ceva O lovi un alt gând, cu o forţă atât de puternică, încât îi tăie respiraţia Doar dacă îi spun Asta ar trebui să fac? Să-l avertizez că e în pericol? Dar nu ar fi crezut-o niciodată Şi nu exista niciun mod în care să-i spună fără să sune ca o nebunie curată Alungă acel gând la fel de repede cum îi venise Ce-i făcut e bun făcut Cum îţi aşterni, aşa dormi Dar în timp ce Lovelock îi invada şi mai mult spaţiul personal, un gând le opri pe toate celelalte: Poate că asta va fi ultima dată când va trebui să trec prin asta Ultima dată Pentru că, în curând, vei fi un om mort Amin! Încă mai pălăvrăgea — Timpul trece, Sarah Tic-toc! Se vor lua decizii, într-un fel sau altul Se întoarse spre ea, punând un braţ pe spătar, şi degetele lui o atinseră pe umăr — Ori vei face parte din noua structură, ori nu Depinde numai de tine Dar o să se facă schimbări – în curând Urmează schimbările Poţi fi sigur de asta, se gândi ea Zece minute mai târziu, ieşi din biroul lui Supărată şi ruşinată, din nou Îmbujorată şi temătoare Nici nu mai ştia de câte ori i se întâmplase asta Poate că de vreo zece ori Poate chiar de mai multe ori Dar azi fusese diferit Pentru că acea zi poate că era ultima dată Jocelyn Steer o urmări cu privirea când porni grăbită pe coridor Capitolul 40 Ziua de sâmbătă trecu imediat, Sarah făcând treabă prin casă şi jucându-se cu copiii, ducându-i la lecţiile de înot şi la petrecerile cu prietenii, gătind, curăţând şi spălând Voia să fie ocupată, să-şi ţină mintea departe de evenimentele petrecute în săptămâna aceea, şi se bucură când reuşi în sfârşit să se arunce extenuată la un film, seara, după ce copiii se duseseră la culcare Duminică dimineaţa, Sarah pregăti prânzul în timp ce copiii pictau la masa din bucătărie, cu şorţurile pătate de acuarele Harry părea să fi desenat mai mult pe el decât pe hârtia din faţa lui, dar era fericit oricum, cu o expresie de concentrare maximă întipărită pe chip Grace relata o ceartă lungă şi complicată care se petrecuse între prietenele ei şi care atinsese un moment critic cu o zi în urmă, la petrecerea aniversară — Chloe a fost rea cu Millie, îi explica fiica sa, apoi Francesca a zis că ea a fost invitată la petrecerea lui Chloe şi că nu a vrut ca Tara să vină, şi că, dacă vine, atunci ea nu mai vine, şi Chloe a zis apoi că Tara nu mai poate să vină Şi apoi Millie i-a spus Alishei că ea nu vrea să vină dacă Tara nu vine şi că mama lui Chloe e rea şi groaznică — Aha! — Dar eu cred că, de fapt, a fost vina Francescăi Ea e cea care a început totul — Mmm! Da — Ce vrei să spui, mami? — Cred că ar trebui să fiţi prietene toate, draga mea, şi să încercaţi să fiţi drăguţe una cu cealaltă — Chiar şi cu Francesca? — Da, chiar şi cu Francesca Grace pufni, de parcă acela ar fi fost un răspuns ridicol, şi se întoarse la pictat Plănuia să-i ducă pe copii în parcul Alexandra după-amiază, dar numai dacă nu începea ploaia În bucătărie, televizorul avea sonorul oprit Era ora buletinului de ştiri de la prânz Ambii copii pictau fericiţi, aşa că Sarah se sprijini de blat, având cafeaua în mână, aşteptând să vadă cum o să fie vremea Imaginea se schimbă, trecând de la ştirile naţionale la BBC Londra pentru buletinul regional Dădu sonorul mai tare — Ştirea zilei, anunţă prezentatoarea bine coafată Poliţia investighează moartea unui bărbat al cărui cadavru a fost recuperat din râul Lee dis-de-dimineaţă Detectivii au restricţionat accesul pe o parte a malului în Edmonton, în timp ce echipa de criminalişti cercetează zona pentru indicii Liz Goodwin ne prezintă reportajul Sarah parcă nu mai putea să se ţină pe picioare Lăsă ceaşca jos cu putere, vărsând cafea pe blat Cana se rostogoli şi se sparse de podea, Grace ţipând alarmată Sarah ignoră dezastrul şi zgomotul, apucând telecomanda ca să dea sonorul televizorului mai tare Pe ecran apăru o reporteriţă tânără, îmbrăcată la costum, în faţa malului unui râu În spatele ei se afla o ecluză pe unde ieşea apă Acolo, un poliţist cu geacă fosforescentă stătea lângă banda galbenă care desemna locul crimei, între doi pomi de la marginea apei Reporteriţa se uita în obiectivul camerei de filmat, şi lui Sarah i se păru că se uită direct la ea — Cadavrul, despre care se crede că este al unui bărbat de cincizeci şi cinci de ani, a fost găsit de o persoană care-şi plimba câinele în această dimineaţă, dar se pare că a stat în apă cel puţin o zi Imaginea se schimbă şi arătă banda de la locul crimei, două maşini de poliţie parcate în apropiere şi criminalişti îmbrăcaţi în salopete albe plimbându-se peste tot — Poliţia consideră că moartea este una suspectă, dar încă lucrează la identificarea cadavrului Informaţii neconfirmate sugerează că victima ar fi fost mutilată Medicul legist a fost informat şi urmează să se deschidă o anchetă în zilele următoare Liz Goodwin, de la Ştirile BBC din Londra, a relatat din Pickett’s Lock, de pe râul Lee Sarah înlemni Dumnezeule, Dumnezeule! Cum de l-au prins aşa de repede? Cunoştea zona Îl dusese pe Harry la o petrecere aniversară a unui jucător din echipa lui de fotbal, care se afla aproape de locul respectiv Nu era departe de Wood Green Cu mâna tremurându-i, deschise laptopul şi hărţile Google, căutând până când găsi râul şi ecluza Acolo! O linie orizontală, subţire, care marca locul în care asfaltul străbătea râul dintr-o parte în alta Acela era locul în care reporteriţa de la BBC se aflase cu numai câteva clipe în urmă pentru transmisiunea în direct Micşoră harta încet, văzând din ce în ce mai multe nume pe măsură ce harta se mărea Inima îi bătea atât de tare, încât credea că mai are un pic şi leşină sau o să i se facă rău Mai micşoră puţin şi se uită mai spre nord înainte să găsească exact ceea ce căuta Sătucul Cropwell Bassett Ecluza era la aproximativ şase kilometri de casa lui Lovelock Un bărbat trecut de cincizeci şi cinci de ani Poliţia o consideră a fi o moarte suspectă Informaţii neconfirmate sugerează că victima ar fi fost mutilată Sarah simţi un amestec de groază pură şi o mică undă de Ce era mai exact? Nu uşurare Nu asta Era cel mai ciudat sentiment din lume Îşi acoperi gura cu mâna când o voce îi şopti în minte, punând aceeaşi întrebare, iar şi iar: Ce ai făcut? Ce ai făcut? I se făcea rău Cadavrul avea vârsta potrivită, sexul potrivit şi fusese găsit în locul potrivit Identitatea sa nu fusese confirmată încă, dar sigur urma să se afle într-o zi sau două Şi apoi avea să se dezlănţuie iadul Fusese proastă şi naivă să-l creadă pe Volkov O minţise, îi promisese că va face pe cineva să dispară şi nu va mai fi văzut niciodată Promisese că Lovelock va fi ras de pe faţa pământului Şi acum, apăruse un cadavru în râu, la şase kilometri de casa lui Capitolul 41 Stai calmă! îşi spuse Concentrează-te! Acum, s-a terminat, datoria a fost plătită – fie că ai vrut să se întâmple asta sau nu Acum, trebuie să fii inteligentă, să faci tot ceea ce trebuie să faci ca să te asiguri că nu se va face niciodată, dar absolut niciodată, legătura dintre acest act de violenţă şi tine sau familia ta Nici măcar pe aproape Trebuia să gândească foarte clar Apucând marginea blatului, cu încheieturile albe, privi pe geam Acum, ce avea să facă? Oare care era primul lucru pe care ar fi trebuit să-l facă imediat? Prima prioritate ar fi fost să scape de orice dovadă, orice ar fi legat-o de Volkov Speriată, îşi dădu seama că încă mai avea mobilul pe care el i-l dăduse Intenţionase să-l arunce, dar uitase În adâncul ei, nu crezuse că se va întâmpla aşa ceva vreodată Dar acum se întâmplase Găsi micul Alcatel pe fundul genţii şi îl întoarse în mână, încă nevenindu-i să creadă ce provocase cu un singur apel Câte unde avea să stârnească acel apel? Cât de departe aveau să ajungă acestea? Îl deschise şi îl porni Bateria încă mai avea 58% Selectă lista de contacte şi sună din nou la acel număr, în cazul în care o fi fost reconectat, cu speranţa că mai putea schimba cursul a ceea ce începuse deja Linia era închisă La fel ca înainte Numărul era inutil dar, dintr-un anume motiv, nu voia să-l piardă pentru totdeauna Găsi un bileţel pe care trecu numărul lui Volkov şi îl băgă în geantă Telefonul trebuia să dispară Dar unde? Gunoiul avea să fie ridicat abia peste zece zile Nu era o variantă bună Trebuia să o facă undeva departe de aici, departe de casa şi de copiii ei Undeva unde nu avea să fie găsit niciodată Puse telefonul într-o pungă din plastic, luă nişte pietre grele din grădină şi le puse înăuntru, înainte să înnoade bine punga Stai! Cum rămâne cu amprentele? Se duse în magazia de lângă uşa din spate şi scoase mănuşile de grădinărit din dulapul de sub chiuveta mică Desfăcu punga din plastic, rupând-o, şi scoase telefonul din nou Cum trebuia să procedeze? Mai văzuse asta la televizor, dar habar n-avea dacă funcţiona în realitate sau nu Luă un şerveţel umed dintr-un pacheţel de lângă maşina de spălat şi şterse bine telefonul, ţinându-l în mănuşi Când consideră că ştersese fiecare părticică din el, îl uscă bine cu un prosop din coşul de rufe şi îl băgă la loc în punga din plastic Strânse punga bine cu nişte bandă adezivă şi o băgă în geantă Mai avea ceva de făcut, era sigură de asta, dar nu putea să-şi dea seama ce era Ce mai era? Ce o mai lega de aceşti oameni? Acum nu mai avea timp să se gândească la asta În fiecare minut în care telefonul se afla în posesia ei, era legată de un bărbat mort dintr-un râu Şi nu de orice bărbat Ci de şeful ei Îşi luă haina pe ea şi se întoarse în bucătărie, la copiii care încă pictau fără nicio grijă, aşezaţi la masă Era o scenă de o normalitate atât de fericită, un contrast atât de mare faţă de întunecimea care o înconjura pe Sarah, încât trebui să se oprească în uşă şi să-şi tragă sufletul Îşi acoperi gura cu mâna, dorindu-şi să poată surprinde acel moment şi să rămână în el pentru totdeauna Orice ar fi făcut, trebuia să-i protejeze pe cei mici de întuneric Chiar dacă dădea greş cu orice altceva, trebuia să reuşească să facă asta — Haideţi, copii, să vă spălaţi pe mâini, ca să vă îmbrăcaţi şi să vă încălţaţi, zise ea cât de veselă putu Mergem să hrănim raţele Harry sări de pe scaun — Da! Raţele! Grace strâmbă din nas — Chiar trebuie? — Da, Grace, avem nevoie de puţin aer curat, iar raţele au nevoie de prânz O să iasă şi soarele puţin mai încolo Haideţi! — Putem să luăm îngheţată McFlurry după? — Nu ştiu, Grace, vom vedea — Asta înseamnă că da? Harry se apucă de piciorul lui Sarah şi se uită în sus cu ochii lui albaştri şi mari — Maccyflurry! Maccyflurry! Sarah nu-şi aducea aminte ca totul să fi fost o negociere când era ea mică Îşi amintea că primea ceea ce-i dădeau părinţii ei şi că, de cele mai multe ori, se mulţumea cu asta Dar acum se pare că fiecare instrucţiune directă pe care o dădea avea potenţialul de a fi transformată într-un târg în urma căruia copiii ei să obţină o recompensă În oricare altă zi, asta ar fi deranjat-o, dar în acea zi se bucura de această distragere Zâmbi spre fiica ei — Înseamnă că vom vedea, Grace Acum, ia-ţi haina şi pantofii, bietele răţuşte mor de foame Conduseră prin traficul de duminică, prin Crouch End şi Highgate, parcară pe marginea parcului Hampstead Heath şi merseră până la primul pod de deasupra iazului, copiii alergând înainte, ca să fie primii care ajungeau deasupra apei, pe micul dig unde se adunaseră raţele Cerul era întunecat şi aerul îngreunat, prevestind venirea tunetelor Copiii ajunseră la pod şi Sarah privi cum vreo douăsprezece raţe înfometate porniră spre ei pe apă Grace se ocupa de punga cu seminţe pentru păsări, şi-i dăduse câteva şi fratelui ei Cu degetele lui mici, lua câte o sămânţă şi o arunca spre raţele care măcăneau la picioarele lui, râzând în timp ce acestea-l încercuiau Sarah se opri la jumătatea podului În centru, acolo unde apa era cea mai adâncă Cu ambii copii absorbiţi de ceea ce făceau, se uită repede în jur Nu era nimeni în spatele ei Nu venea nimeni spre ea Pe malul îndepărtat era cineva care-şi plimba câinele, dar era întors cu faţa în partea cealaltă Un alergător într-un costum de sport roz venea spre ea dinspre partea aceea a lacului Sarah aşteptă, privind rozul aprins cu coada ochiului Alergătorul ajunse pe pod şi continuă să alerge, cu spatele la Sarah, în timp ce se îndepărta Bine Acum! Scoase din geantă punga împăturită, se apropie de balustradă şi băgă mâna prin ea Desfăcu palma şi lăsă punga să cadă, privind-o cum se prăbuşeşte rapid şi cum loveşte apa cu un pleosc puternic Grace se uită în sus când auzi sunetul Dintr-odată, se gândi: Ăsta era celălalt lucru pe care trebuia să-l fac Cardul SIM Fir-ar să fie, nu am scos cardul SIM din el E prea târziu acum Privi cum aerul din pungă se ridica în timp ce aceasta se afunda în apă Sarah se gândi, îngrozită, că poate nici măcar nu avea să se scufunde Dar apoi, punga se răsuci, logo-ul magazinului Tesco fiind vizibil preţ de o secundă, înainte să se piardă sub suprafaţa gri a lacului În depărtare se auzi un tunet puternic şi începu să plouă Capitolul 42 — Scuze, iar am ajuns ultima? întrebă Sarah, lăsându-şi geanta jos şi căutând în ea ordinea de zi Ajunsese la şedinţa de departament cu doar câteva minute înainte — Nu chiar, răspunse Peter Moran Alan nu a venit încă — A stat mai mult la prima şedinţă? — Nu, potrivit lui Jocelyn, nu avea nimic programat înainte de asta Sarah se dezumflă Cu o zi în urmă, petrecuse ore în şir căutând pe site-urile de ştiri locale, ascultând buletinele de la radio, încercând să afle mai multe despre cadavrul care fusese scos din râu Dar identitatea sa nu fusese comunicată încă, şi Sarah încercase din răsputeri să se convingă că nu era de fapt Lovelock, că era doar o coincidenţă, doar un alt biet ghinionist care îşi găsise sfârşitul Şi totuşi din câte ştie ea, Lovelock nu întârziase niciodată la o şedinţă cu personalul, nici măcar o dată în cei trei ani de când Sarah lucra în departamentul lui Vocea lui de bariton domina toate şedinţele – avea tendinţa să domine fiecare şedinţă la care participase vreodată cu el –, aşa că absenţa lui ar fi lăsat un gol foarte mare De obicei, venea la birou la ora opt, cel târziu, trimitea e-mailuri şi vorbea pe Skype cu academicieni colaboratori din alte ţări În acea zi, mai erau doar câteva minute până la ora nouă şi jumătate şi scaunul din capul mesei din sala de conferinţe, scaunul lui, era încă gol Poate că asta e ziua, până la urmă, se gândi Sarah În sufletul ei se luptau sentimente contradictorii Senzaţia vicleană şi prevestitoare care crescuse de câteva zile ajunsese la paroxism, blocând orice altceva Micul ei dejun – atât cât reuşise să se forţeze să înghită – i se învârtea în stomac Oamenii făceau conversaţie în jurul ei, dar, în mintea ei, Sarah nu putea să audă decât cuvintele reporteriţei de la televizor, de cu o zi în urmă cadavrul, despre care se crede că este al unui bărbat trecut de cincizeci şi cinci de ani, a fost găsit de o persoană care îşi plimba câinele în această dimineaţă Moran îi întinse o ordine de zi se pare că a stat în apă cel puţin o zi — Sarah, eşti bine? Arăţi puţin cam palidă — A vorbit cineva cu el? Poliţia consideră că este o moarte suspectă — Încă nu — Jocelyn a încercat să-l sune? — Se pare că nu i-a răspuns Încă lucrează la identificarea bărbatului mort — Poate că ar trebui să-l mai aşteptăm puţin? Moran mormăi nemulţumit şi puse mâna pe telefon Verifică dacă primise vreun mesaj înainte să-l pună la loc Marie îi aruncă o privire empatică din partea cealaltă a mesei, cu sprâncenele ridicate, ca şi cum ar fi întrebat: Eşti bine? Sarah încuviinţă şi zâmbi puţin Simţea că i se face rău Moran îşi drese glasul — Să începem, nu? Sunt sigur că Alan ni se va alătura în scurt timp Mai lipseşte cineva? Cercetă feţele celor de la masă — Se pare că doar Alan, zise cineva — Bine Moran notă ceva — Primul subiect de discutat: examenele din sesiunea din ianuarie Sarah încercă să se concentreze la ce spunea Moran, dar era imposibil Lovelock nu întârzia niciodată După câteva minute, se întinse ca să-şi scoată telefonul din geantă Îl ţinu în poală, încercând să nu-i atragă atenţia lui Moran, şi căută pe Google ştirile despre cadavrul găsit în râu Poate că deja îl identificaseră Dacă da, numele lui avea să apară peste tot în presă şi pe reţelele de socializare Poate că ea avea să fie cea care să le dea de veste tuturor Să-i anunţe că fusese identificat cadavrul lui Că era mort Nu! Nu credea că ar fi reuşit să facă asta într-un mod natural Vocea ar fi trădat-o Era mai bine să continue de parcă totul era normal, şi să lase ca lucrurile să se desfăşoare ca de obicei Probabil urma să se afle în tot departamentul – peste tot în universitate – în numai câteva ore Poartă-te normal! îşi impuse ea E doar o altă zi a unei săptămâni obişnuite Poartă-te ca şi cum pactul tău cu diavolul nu a fost realizat Încercă din nou să acceseze site-urile de ştiri, dar telefonul ei nu voia să încarce pagina – în clădire existau câteva zone în care semnalul era ecranat, iar biroul lui Lovelock era una dintre ele Îl închise din nou şi îl puse în geantă Putea să dea altcineva vestea, ar fi fost mai bine aşa Poate că Jocelyn vorbea la telefon acum Poate că poliţia aştepta în biroul exterior, cu doi detectivi cu feţe sumbre şi o maşină de poliţie parcată exact în faţă, unde puteau s-o vadă toţi studenţii Poate că aveau să-i pună cătuşe, s-o scoată cu forţa din clădire în văzul tuturor Se gândi la cum ar fi trebuit să reacţioneze când urma să afle vestea Şocată, fără a-i veni a crede Trebuia să se uite la ceilalţi, să-i vadă cum reacţionează şi să facă la fel ca ei Poartă-te normal! Uşor de zis, greu de făcut Uşa biroului se deschise brusc Toate capetele se întoarseră în timp ce Alan Lovelock dădu buzna înăuntru, aducând cu el mirosul de ploaie, de transpiraţie şi de aer rece de noiembrie Capitolul 43 Sarah petrecu restul zilei simţind un val de uşurare atât de puternic, încât o luă cu ameţeală Se strădui să se concentreze pe orice altceva în afară de faptul că putea să-şi recapete vechea viaţă Totul a fost doar o neînţelegere Sau o escrocherie, ceva de genul În ciuda spuselor lui Volkov, nu făcuse pe nimeni să dispară, până la urmă Pentru că Alan Lovelock era acolo, la fel ca şi până atunci Sarah avea să-şi recapete viaţa Vechea ei viaţă Încercă să nu se gândească la partea negativă La faptul că asta însemna totul din vechea ei viaţă, inclusiv prezenţa lui în ea Încă era şeful ei Pe măsură ce se lăsa seara, sentimentul iniţial de uşurare pe care îl simţise când îl văzuse pe Lovelock încă în viaţă fusese încet-încet înlocuit de realizarea tristă că el era ei, bine, acelaşi Nu avea să se schimbe nimic Urma să împiedice promovarea ei şi s-o ameninţe că o dă afară şi să o hărţuiască de fiecare dată când avea ocazia Încă era lipsită de putere şi nu avea cum să-l oprească Revenise în aceeaşi gaură neagră în care fusese blocată în ultima săptămână, ultima lună, ultimul an O luase din nou de la zero * Aşezată în biroul ei, în dimineaţa următoare, Sarah citi ştirea de pe site-ul Ştirilor BBC pentru a treia oară Poliţia l-a identificat pe bărbatul al cărui cadavru a fost găsit în râul Lee, duminică, acesta fiind Brian Garnett, în vârstă de cincizeci şi şase de ani Domnul Garnett, care nu avea o adresă fixă, dispăruse de mai bine de o săptămână, fiind văzut ultima dată la un adăpost din Walthamstow Cadavrul lui a fost găsit în dreptul ecluzei Pickett şi se crede că stătea în apă de câteva zile Mâine va fi deschisă o anchetă de către medicul legist Poliţia solicită oamenilor să ofere informaţii legate de unde s-a aflat şi ce a făcut domnul Garnett în ultimele zile înainte să moară Sergentul detectiv Emma Thorne a declarat: „Rog pe toţi cei care l-au cunoscut pe Brian, sau care s-au văzut la un moment dat în ultimele două săptămâni, să ne contacteze, ca să putem stabili care au fost ultimele sale activităţi Era cunoscut la un număr de adăposturi din nordul Londrei şi probabil că a băut în ziua în care a dispărut” Căută pe site-ul ziarului local, Gazette, care avea ceva mai multe detalii şi câteva citate cu obişnuita replică „Nu te aştepţi la aşa ceva aici” din partea celor care-şi plimbau câinii şi a consilierului local al zonei Potrivit ziarului Gazette, se sugera faptul că domnul Garnett suferea de probleme cu drogurile şi cu alcoolul de mulţi ani şi că probabil căzuse în râu, aflându-se sub influenţa uneia dintre cele două, sau a amândurora Nu se menţiona nimic despre faptul că ar fi fost mutilat, aşa cum se spusese în reportajul original de duminică Se simţi destul de proastă, aşa că închise fereastra de Internet şi rămase nemişcată pentru o clipă Pe ecran se mai afla o fereastră, www jobs ac uk, locul în care puteai să cauţi o slujbă în domeniul academic Nu era nimic la universităţile Belfast şi Edinburgh, celelalte două centre britanice de studiu pentru domeniul ei Ar fi putut încerca să găsească un post la Universitatea Bristol, dar ar fi fost tot un contract pe o perioadă determinată, în afara ariei sale de expertiză, un pas înapoi în ceea ce privea cariera ei Şi era la peste o sută cincizeci de kilometri Iar copiii mergeau la nişte şcoli bune acum Şi ea abia dacă făcea faţă cheltuielilor cu un singur salariu, darămite să îşi mai permită să se mute Nu pleca nicăieri Închise toate ferestrele din browser şi ajunse la mesagerie, descoperind o mulţime de mesaje necitite primite în ultimele zile E greu să te concentrezi pe serviciu când ai cerut cuiva să-ţi facă şeful să dispară Îşi dădea seama că toată treaba fusese ceva ridicol, de parcă s-ar fi uitat într-un univers paralel, care exista alături de al ei Un univers cu propriile sale legi şi reguli, propriul său cod violent al onoarei, propriul său echilibru dintre răzbunare şi recompensă Şi propriile sale promisiuni încălcate Normal că fusese uşurată când apăruse Lovelock Dar uşurarea fusese zdrobită de trista realitate că Sarah revenise la locul ei, purtând o bătălie cu sorţi imposibili de izbândă O bătălie pe care nu avea cum s-o câştige Se întoarse la corectarea unui teanc de eseuri ale studenţilor din anul întâi, despre un poet din secolul al XVI-lea, Edmund Spenser, un contemporan al lui Christopher Marlowe, din epoca Tudorilor Scoase cu un oftat capacul pixului cu pastă roşie şi începu să verifice eseul pe care-l avea în faţă – care ar fi putut să fie mult mai bun dacă studentul ar fi scris corect numele lui Spenser Ar fi fost un început bun, dar se pare că, adesea, nici măcar unul dintre cei mai inteligenţi studenţi ai ei nu acorda prea multă atenţie scrisului Autocorectul era de vină Peter Moran apăru în uşa biroului ei, cu o mână strângând cadrul uşii Era roşu la faţă şi gâfâia — L-ai văzut pe Alan azi? — Nu Nu e la el în birou? Moran se încruntă, de parcă Sarah ar fi pus o întrebare stupidă — Normal că nu, de-asta te întreb pe tine — Nu l-am văzut, dar, ca să fiu sinceră, am stat numai cu ochii în jos, corectând nişte eseuri — Trebuie să ţină o prezentare vice-rectorului şi consiliului executiv în dimineaţa asta — Probabil că e pe drum? — Trebuia să înceapă acum cincisprezece minute Nu e genul să întârzie, nu pentru ceva atât de important Vice-rectorul e furios şi toţi aleargă de colo-colo ca nişte găini fără capete, încercând să descopere unde naiba a dispărut Alan Sarah simţi un fior pe şira spinării Se strădui să-şi menţină vocea calmă — Poate că a avut o problemă la maşină? Aşa cum i s-a întâmplat ieri? — Ar fi sunat ca să ne anunţe – e o prezentare mult prea importantă Am încercat să-l sun, dar are telefonul închis Moran plecă spre biroul următor, aflat mai jos pe hol Îl auzi punând aceeaşi întrebare, dar nu auzi şi răspunsul Rămase înlemnită la birou Stai calmă, se îndemnă ea E o altă alarmă falsă, precum cea despre cadavrul din râu O să fie bine, probabil că are iar ceva la maşină, sau are vreo problemă acasă Poate că a făcut gripă Asta e – probabil că e bolnav, stă în pat şi are febră Dar instinctele îi spuneau altceva Vice-rectorul era cel mai important om din campus, capul întregii universităţi, iar Lovelock nu ar fi ratat o astfel de şedinţă decât dacă – decât dacă ce? În adâncul ei, ştia ce însemna asta – de data asta, se întâmplase Dispăruse Ieşi afară, în grădiniţa din spatele Facultăţii de Arte Era goală Studenţii nu veneau niciodată acolo şi de obicei era linişte în timpul prânzului Găsi o bancă şi se aşeză, încercând să-şi controleze emoţiile, să-şi dea seama ce părere avea despre cele mai recente noutăţi S-a întâmplat De data asta, au făcut-o Trase aer adânc în piept o dată, apoi încă o dată Inspiră pe gură, expiră pe nas Se îndreptă de spate, privind în jur să vadă dacă se uită cineva la ea Asta ţi-ai dorit Ţi-ai făcut-o cu mâna ta Era important să se poarte normal, să dea impresia că nu avea habar unde ar fi putut să dispară Alan Lovelock La urma urmei, nu se poate face legătura dintre mine şi dispariţia lui Nu-i aşa? Capitolul 44 Zilele trecură ca prin ceaţă Sarah îşi ţinea uşa de la birou închisă şi evita orice contact apropiat cu alţi colegi, cât de mult putea, dar tot auzea bârfele de pe holuri Angajaţii făceau speculaţii legate de unde ar fi putut să dispară Lovelock şi ce i s-o fi întâmplat Aşa cum era şi normal, devenise cel mai discutat subiect din departament, şi speculaţiile erau răspândite peste tot – până şi studenţii începeau să spună că nu era în regulă ceva Încet-încet, informaţiile – care păreau să fie puţine şi nu foarte utile – începuseră să se ţeasă din pânza de bârfe şi de presupuneri care ajunsese să facă parte din fiecare conversaţie Lovelock plecase de la el de acasă la ora sa obişnuită, marţi dimineaţa, şi soţia lui insistase că părea a fi ca de obicei Totuşi, nu ajunsese niciodată la universitate Dispăruse undeva între casă şi serviciu – şi, după patruzeci şi opt de ore, tot nu fusese găsit Maşina lui dispăruse şi ea, şi telefonul mobil fusese închis sau rămăsese fără baterie Din câte se părea, dispăruse de pe faţa pământului Stomacul lui Sarah se strângea de fiecare dată când auzea un coleg vorbind despre asta Noaptea, stătea trează ore în şir, gândindu-se la acelaşi lucru, încontinuu Tu ai făcut asta! Tu ai făcut asta! Tu ai făcut asta! Joi dimineaţa, găsi o atmosferă ciudată şi încărcată în facultate când se întoarse de la curs Sarah o simţi imediat: o tensiune în aer, uşile de la birouri erau deschise, se purtau conversaţii în şoaptă, oamenii se uitau în spate Nu era nimeni la biroul său, toată lumea stătea în picioare, vorbind încet, uitându-se pe telefoane, strânşi în grupuleţe Încetini când trecu pe lângă uşa deschisă a biroului lui Lovelock Jocelyn Steer părea să fie singura excepţie Femeia tasta normal la computer, chipul ei înfăţişând obişnuita sa indiferenţă glacială Sarah deja simţea cum i se strânge stomacul când dădu peste Marie în capul scărilor Prietena ei părea agitată — Ce s-a întâmplat? întrebă Sarah Ce se petrece? Marie se uită peste umăr şi se dădu mai aproape de ea, vorbind încet — Are loc o şedinţă importantă, la care participă directorii de la Resurse Umane, comunicaţii, securitate şi departamentul juridic Stau înăuntru de o oră deja Sarah căută să găsească răspunsul potrivit, cel nevinovat, care ar fi sunat bine în aceste circumstanţe — Despre ce? — Tu vorbeşti serios? izbucni Marie Despre ce crezi că vorbeşte toată lumea? Alan, normal — S-a întors? A contactat pe cineva? — Doar nu crezi că şefii cei mari ar mai ţine vreo şedinţă dacă totul ar fi în regulă, nu-i aşa? — Nu ştiu Poate că au primit nişte veşti de la De la poliţie, era pe punctul să spună, dar se opri la fix — Veşti de la cine? întrebă Marie — Nu ştiu Soţia lui? Voia să mai spună ceva, dar Jonathan Clifton ieşi din una dintre sălile de şedinţe, afundat într-o conversaţie cu un bărbat gras cu păr alb, la vreo şaizeci de ani Sarah îl recunoscu vag din articolele despre serviciul intern de ştiri al universităţii – un prorector adjunct, unul dintre cei şase care stăteau la masa liderilor universităţii, Consiliul de Management Executiv Peter Moran, managerul facultăţii, şi alţi câţiva îi urmară Toţi păreau grăbiţi şi crispaţi Sarah şi Marie se uitară una la alta şi porniră repede pe coridor până în cancelarie, unde erau adunaţi şi alţi angajaţi, având căni de cafea şi de ceai în mâini — Ce se întâmplă? întrebă Marie Toţi ochii din grupul cel mic se întoarseră spre Diana Storey, un lector junior din departament, care stătea lângă plita pe care fierbea apa într-un ibric — Se pare că i-au găsit maşina Maşina lui Alan — Ce? întrebă Sarah înainte să se poată opri Unde? — Mercedesul lui Poliţia l-a găsit parcat în dreptul unui lac din Enfield, în spatele unui teren industrial — Dumnezeule! spuse Marie pe o voce joasă — L-am căutat pe Google, zise cineva, care dădea cu degetul în jos pe ecranul telefonului E cam la jumătatea drumului dintre facultate şi casa lui E un drum mai ocolitor, dar e pe ruta lui spre serviciu — A dispărut când era în drum spre campus, nu-i aşa? întrebă Marie — Da, răspunse Storey, dând din cap încet Marţi dimineaţă Sarah le întrerupse, încercând să-şi menţină vocea normală — Dar el nu era Se opri, simţindu-şi gura uscată — El nu era la maşină? — Nici urmă de el — Poate că e în lac, zise cineva, aproape în şoaptă Tăcură toţi, contemplând posibilităţile Mintea lui Sarah o lua la goană într-o altă direcţie Să fi fost ceva deliberat? O strategie prin care să îndrepte poliţia într-o direcţie greşită? Asta să fi fost? Nu aveau să-i găsească decât Mercedesul şi nimic altceva? — Cercetează lacul? întrebă Marie într-un final Cu scafandri? — Nu ştiu, răspunse Storey La ştiri nu au zis nimic de asta, am verificat — Fir-ar să fie, spuse altcineva Situaţia nu arată deloc bine, nu-i aşa? — De unde ştii că i-au găsit maşina? întrebă Sarah Storey ridică din umeri — Cumnata mea e secretară la Biroul de Medicină Legală, care e la fel de securizat ca un ciur Se pare că şi acolo e o nebunie, toată lumea aleargă disperată de colo-colo De aceea s-a ţinut şedinţa cu vice-rectorul şi cu toţi managerii — Au de gând să facă un anunţ oficial? — Aş spune că e prea devreme pentru asta Storey privi spre uşa deschisă — Dar, dacă nu apare în curând, chiar că o să iasă cu scandal Capitolul 45 Sarah fu în secret bucuroasă când veni ziua de vineri Era o zi liberă la şcolile copiilor, iar ea rămăsese acasă ca să aibă grijă de ei Se bucura că era departe de serviciu, departe de colegii ei şi de bârfele despre Alan Lovelock În timp ce le pregătea prânzul copiilor, o sună un număr de fix, necunoscut, pe mobil Era Peter Moran, care vorbea pe o voce piţigăiată şi agitată — Sarah? Poţi să vorbeşti? — Da, tocmai voiam să — A venit poliţia aici Vor să discute cu tine — Cu mine? De ce? — Despre Alan Sarah simţi cum cade cerul peste ea — L-au găsit? Îi ignoră întrebarea — Poţi veni? — Păi, da, cred că aş putea, după ce — Ar fi bine să vii într-o jumătate de oră — Ce s-a întâmplat, Peter? — Să vii repede Vreau să termine cât mai repede posibil Studenţii deja întreabă ce e cu maşinile de poliţie de afară Închise înainte ca Sarah să mai apuce să întrebe ceva Stătu în loc preţ de un minut, holbându-se la perete, aşteptând ca inima care i-o luase la goană să încetinească Gândeşte-te la ce o să spui Gândeşte-te la ce ar spune o persoană nevinovată Îl sună pe tatăl ei, dar acesta nu răspunse la telefonul mobil Nu răspunse nici pe fix Apoi, Sarah îşi aduse aminte că tatăl ei juca bowling vinerea Îşi verifică geanta şi împachetă repede un bagaj separat pentru copii, cu sticle de apă, cărţi de colorat, pixuri, şerveţele, şerveţele umede, câteva batoane dulci şi trei banane Ţinu volanul strâns în timp ce conduse, copiii fiind neobişnuit de liniştiţi în spate În biroul ei, îl puse pe Harry să coloreze şi îi dădu lui Grace cartea ei şi telefonul mobil, pornind aplicaţia pe care fetiţei îi plăcea să se joace — Mami, cât durează? o întrebă fiica ei — Nu mult Zece minute O să fiu în camera de alături, o să vorbesc cu poliţia — Despre ce o să vorbeşti? — Nişte lucruri despre serviciu — Ai probleme? — Nu, Gracey, răspunse ea, forţându-se să zâmbească Nu am probleme Harry îşi izbi creionul colorat de birou şi îşi dădu capul pe spate — M-am plictisit, zise el — Deja? — M-am plictisiiiiiiiit — N-au trecut nici două minute de când suntem aici Fiul ei se lăsă moale şi alunecă de pe scaun pe podea, unde începu să se rostogolească, repetând acelaşi cuvânt — Plictisit, plictisit, plictisit! Sarah îl ridică în picioare, îl aranjă şi se gândi la ce putea să-i atragă atenţia timp de cincisprezece minute Se uită în jur şi privirea i se opri asupra tablei de modă veche dintr-un colţ al biroului, o relicvă rămasă din perioada în care clădirea fusese ocupată de departamentul de matematică, cu zece ani în urmă — Uite, Harry, te las să desenezi pe tablă – poţi să fii ca un profesor de la şcoală Poţi chiar să stai şi pe un mic piedestal Îi dădu o bucată lungă şi groasă de cretă albă Harry se duse până la tablă şi mai luă o bucată de cretă, rânjind, ţinând câte una în fiecare mână — Eu pot să fiu profesorul, spuse el Profesorul tuturor claselor zero Sarah se întoarse spre Grace — E responsabilitatea ta Să ai grijă de fratele tău — Chiar trebuie? se plânse Grace E enervant — Da O să fiu în camera de alături dacă aveţi nevoie de mine Dar dacă nu, să rămâneţi aici, bine? Grace dădu din cap nemulţumită şi Sarah se retrase, închizând uşa după ea Intră pe uşa deschisă în biroul următor, care fusese folosit de câţiva detectivi în acea după-amiază pentru a discuta cu angajaţii Poliţista zâmbi şi îi întinse o mână Avea aproape patruzeci de ani, era atletică şi înaltă – Sarah ghici că avea aproape 1,80 m –, cu păr blond, până la umeri — Eu sunt inspector-detectiv Rayner Arătă spre colegul ei, un bărbat de culoare, slab, cu vreo zece ani mai tânăr decât ea, care avea părul scurt şi barba aranjată — Iar acesta este sergent-detectiv Neal Sarah dădu mâna cu ei — Încântată de cunoştinţă — Luaţi loc Mulţumim pentru că aţi venit, deşi aveaţi zi liberă astăzi Aţi putea închide uşa? Sarah făcu aşa cum i se spuse — Nu a fost nicio problemă să vin — Aceia sunt copiii dumneavoastră? — Da, zâmbi Sarah Grace are opt ani şi Harry patru Detectiv Rayner îi întoarse zâmbetul — Pun pariu că vă obosesc tot timpul — Puteţi să mai spuneţi asta o dată Mi-aş dori să am măcar jumătate din energia lor — Deci, investigăm cazul unuia dintre colegii dumneavoastră, Alan Lovelock Probabil că ştiţi că a dispărut — Da, am auzit E groaznic — Discutăm cu o serie de angajaţi de aici, ca să aflăm dacă a mai vorbit cineva cu el Ancheta este în stadiu incipient, dar, din câte am înţeles noi, faptul că profesorul Lovelock nu a păstrat legătura cu nimeni atât timp este un comportament extrem de necaracteristic lui — Da, aşa este — Permiteţi-mi să vă enumăr câteva dintre detalii Rayner dădu înapoi câteva pagini de pe carneţel — Nu a mai fost văzut de când a plecat de acasă, pe la ora şapte şi patruzeci şi cinci de minute, marţi dimineaţă Soţia lui a fost îngrijorată, lucru de înţeles, şi ne-a sunat în acea noapte, după ce nu a primit niciun semn din partea lui toată ziua Maşina sa a fost găsită lângă rezervorul King George, în apropiere de Enfield Lock, miercuri seara Mă ocup de acest caz de joi de la prânz, şi până acum nu am găsit nicio activitate pe telefonul lui, contul bancar, e-mail, conturile de pe reţelele de socializare Absolut nimic, de fapt, de marţi dimineaţa, ceea ce înseamnă că a dispărut de mai bine de şaptezeci şi două de ore Sarah se cutremură Simţea că îi e şi frig şi cald în acelaşi timp — Da! Cu t-toţii suntem foarte îngrijoraţi Biata lui soţie sigur e într-o stare groaznică În timp ce vorbea, Sarah simţi cum se înroşeşte la faţă Nu mai vorbi Opreşte-te! Detectiv Rayner miji ochii puţin — Vă simţiţi bine? întrebă femeia — Da Sunt bine — Transpiraţi — Am avut o dimineaţă aglomerată cu copiii – azi e zi liberă la şcoli – apoi am venit aici, înţelegeţi dumneavoastră Îşi încrucişă braţele — A fost o zi puţin cam extenuantă — Am înţeles Aş dori să vă gândiţi cu atenţie la ultimele trei zile – aţi avut vreun contact, orice fel de contact, cu profesorul Lovelock, din punct de vedere profesional? — Nu Nimic Detectiv Neal mâzgăli ceva în carneţel — Dar din punct de vedere personal? adăugă Rayner — Poftim? — În afara serviciului Ceva personal — De ce aş avea — Da sau nu? Sarah simţi cum îi transpiră palmele şi îşi împreună degetele — Nu, sigur că nu — Sunteţi sigură? — Da Foarte sigură Detectiv Rayner se aplecă în faţă, fixând-o pe Sarah cu ochii săi albaştri, fără să clipească — Deci nu aţi avut de-a face cu profesorul Lovelock în afara serviciului? Capitolul 46 — Ce? izbucni Sarah, crezând că nu auzise ea bine — V-am întrebat dacă aţi fost implicată personal într-o relaţie cu Alan Lovelock — Nu! răspunse Sarah cu mai multă forţă decât intenţiona Categoric, nu! Detectiv Rayner se uită la partenerul său — Deci, interveni detectiv Neal, reluând întrebarea, cum aţi descrie relaţia dumneavoastră cu el? — Relaţia? — Relaţia profesională Sarah ezită, căutând cuvintele potrivite Îşi roti verigheta de pe deget — Presupun că una normală — Definiţi ce înseamnă normală — E managerul meu — Vă cunoaşte şi la nivel social? — Nu, nu chiar Detectivul Neal întoarse o pagină de pe carneţel — Dar aţi fost la o petrecere la el acasă acum câteva săptămâni — El m-a invitat Invită mulţi colegi din departament — Aţi avut vreodată o relaţie romantică cu el? Sarah simţi cum se îmbujorează din nou — Romantică? Nu! Niciodată! Imediat ce rosti cuvintele, ştiu că răspunsese prea rapid — V-am spus asta deja — V-a făcut vreodată vreo propunere indecentă? Sarah făcu o pauză Întrebările se îndreptau spre o direcţie pe care nu o anticipase Dar trebuia să joace la sigur, să se asigure că nu au nici măcar o bănuială vagă Minciuna o mânca în palmă, dar era mai simplu să mintă Şi mai inteligent — Nu — Dar invers? — Poftim? — I-aţi făcut vreodată o propunere indecentă? — Categoric, nu! răspunse ea — Aţi făcut vreodată sex cu el? — Nu! Cine a spus asta? Detectivul Neal ridică din umeri — Mă tem că este doar una dintre întrebările pe care trebuie să le punem — Sunt căsătorită, evidenţie Sarah Detectiv Rayner se aplecă în faţă din nou — O parte din cercetările noastre sugerează că profesorul Lovelock se poate să fi avut o relaţie sau mai multe în afara căsătoriei, explică ea cu atenţie Trebuie să ne dăm seama dacă ar fi putut să fie victima unui soţ furios Cineva care l-a prins că se dădea la soţia sa, s-a înfuriat şi a decis să se răzbune — Chiar credeţi că ar putea fi o posibilitate? — Dar soţul dumneavoastră? L-a întâlnit pe profesorul Lovelock? — El probabil că s-au întâlnit o dată sau de două ori, dar a fost ceva fugitiv — E genul de persoană geloasă? Clătină din cap, încruntându-se la auzul întrebării — Nu Şi, oricum, el nu este prin preajmă momentan — V-aţi despărţit? — Noi stăm separaţi o perioadă — Cum s-a ajuns la asta, dacă nu vă deranjează că vă întreb? — Mă deranjează Şi nu este relevant în cazul acesta — Dar ar putea fi relevant dacă soţul dumneavoastră a considerat că există o relaţie pe la spatele lui, şi dacă a observat că şeful — Nu a existat — Pardon? — Nu a existat nicio relaţie Oricine v-a spus asta s-a înşelat Jocelyn Steer, se gândi ea — La trecut? întrebă detectivul — Poftim? — Aţi spus că nu a existat nicio relaţie La trecut — Am vrut să spun că nu a fost – nu este – ceva ce s-a întâmplat — Profesorul Lovelock a vrut să se întâmple? Ezită din nou — Nu — Sunteţi sigură de asta? — Da — Totuşi, s-ar putea să dorim să discutăm şi cu soţul dumneavoastră la un moment dat Detectivul dădu pagina în carneţel — Şi încă o întrebare, apoi vă lăsăm să vă continuaţi ziua: vă puteţi gândi la vreun motiv pentru care profesorul Lovelock ar fi încercat să se rănească singur? Sarah se făcu pentru o clipă că se gândeşte, apoi clătină din cap — Nu, nu-mi vine niciun motiv în minte — A părut cu moralul la pământ sau deprimat în ultimele dăţi când l-aţi văzut? — Nu Dar, oricum, probabil că nu mi s-ar fi confesat mie — În regulă Detectiv Rayner mai notă ceva — Mulţumesc, doamnă Sarah! Acestea sunt întrebările pe care le-am avut deocamdată Dacă vă vine ceva în minte şi ne-ar putea fi de folos, vă rugăm să ne contactaţi, bine? Îi dădu cartea ei de vizită Sarah o luă şi ieşi din birou, aşteptând până când se afla în siguranţă pe hol şi uşa fusese închisă în urma ei, ca să-şi permită să răsufle uşurată Se pare că nu ştiu nimic Nu ştiu despre Volkov Nu ştiu despre oferta lui Nu ştiu despre nimic Nu ştiu ce i s-a întâmplat lui Alan Doar dacă nu cumva Doar dacă nu cumva ştiu mai multe decât lasă să se vadă Capitolul 47 Sarah deschise uşa biroului său şi fu întâmpinată de nori de praf alb Era un strat subţire de albeaţă pe fiecare suprafaţă, iar tabla era acoperită în întregime de desene cu bărbaţi, avioane, tancuri, case şi mâzgăleli albe dintr-o parte în alta Harry şi Grace se întoarseră să se uite la ea, rânjind vinovaţi Amândoi aveau câte un burete în ambele mâini şi erau acoperiţi din cap până-n picioare cu praf de cretă Harry începu să bată bureţii cu entuziasm şi ieşiră şi mai mulţi nori de praf — Mami, uite! zise Harry, cu gura până la urechi Am făcut fum! Grace aşteptă o secundă, să vadă dacă mama ei se supără sau ţipă la fratele său Când Sarah nu făcu nici una, nici alta, lovi şi ea bureţii ca să scoată nori de praf alb — Fum! repetă Grace — E foarte distractiv! spuse Harry Avea părul, pielea şi sprâncenele acoperite cu un strat subţire de praf La fel ca sora lui, biroul, scaunul, dulapul, grămezile de cărţi de pe podea şi majoritatea suprafeţelor din birou — De ajuns, zise ea, cu mintea în altă parte Nu vă mai jucaţi, trebuie să plecăm Începu să-l scuture pe Harry, creând şi mai mult praf, care se aşeză pe toate cele, inclusiv pe hainele ei Îşi dădu seama imediat că nu făcea decât să transfere pudra albă dintr-un loc în altul — Extraordinar, mormăi ea în barbă Asta îmi mai lipsea — Extraordinar! repetă Harry, rânjind — Haideţi, amândoi! Plecăm acasă! Sarah strânse toate cărţile de colorat, pixurile, jucăriile cu Star Wars, creioanele şi batoanele de cereale pe care le adusese cu ea, plus hainele şi puloverele copiilor, şi le îndesă în ghiozdan, grăbindu-şi copiii afară din birou, pe scări şi apoi afară, în parcarea principală din faţa clădirii O maşină de patrulă a poliţiei era parcată în sensul giratoriu, lângă statuia lui Neptun, cu vreo doisprezece studenţi stând în apropiere şi fotografiind, pozând pentru selfie-uri şi vorbind pe tonuri entuziasmate Fără îndoială că postează pe Snapchat, Instagram, Twitter şi oriunde altundeva, îşi spuse Sarah Se întreba cât avea să mai dureze până când se afla secretul celui mai preţios profesor al universităţii Nu mult, judecând după cât interes atrăgea maşina de poliţie De când dispăruse, marţi, ratase cinci cursuri, şi Sarah ştia că speculaţiile studenţilor de pe reţelele de socializare se răspândeau deja ca un virus Şi, la fel ca un virus, avea să lovească întreaga populaţie – dacă nu o lovise deja Se îndreptară spre maşină – parcată ilegal pe locul rezervat pentru persoanele cu dizabilităţi –, Sarah ţinându-şi ambii copii de mână ca să nu o ia la fugă Grace dădu să se urce în maşină — Stai puţin, o opri Sarah — Ce e? întrebă fiica ei, cu o furie specifică unui pre-adolescent — Trebuie mai întâi să dăm jos creta asta de pe voi — Care cretă? întrebă Grace printre buzele albe — Aşteptaţi puţin Se duse să-şi pună genţile în maşină şi, când se întoarse – după numai câteva secunde Harry plângea şi Grace se uita în altă parte, cu braţele încrucişate, afişând o expresie dezinteresată, bine studiată — Ce se întâmplă? întrebă Sarah Harry se aruncă asupra surorii sale Ea se dădu la o parte şi avântul lui îl trimise direct pe asfalt Sări în picioare şi iar dădu s-o atace Când Sarah se întinse ca să-l oprească, îşi scăpă geanta, din ea vărsându-se tot conţinutul — Ce se întâmplă? De ce vă certaţi iar? — M-a murdărit de cretă, se plânse Grace — Deja eşti acoperită de cretă Harry îşi trase nasul şi făcu botic I se prelinse o lacrimă pe faţa acoperită cu praf de cretă — Mami, m-a ciupit! — De ajuns, copii Am destule pe cap, nu mai am nevoie şi ca voi să vă purtaţi ca doi bebeluşi nenorociţi — Mami, ai înjurat! zise Grace pe un ton acuzator Îngenunche lângă ei, strângând lucrurile care se vărsaseră din geantă în timp ce scutura praful de pe copii şi încerca să se asigure că nu se loveau din nou — Vreţi să vă ajut? întrebă o voce prietenoasă din spatele ei Ridică privirea şi văzu un bărbat înalt, brunet, cu un ghiozdan pe umăr Nu era suficient de tânăr încât să fie student, se gândi Sarah, dar nu părea nici atât de în vârstă încât să fie un angajat Avea aspectul unui jucător de rugby, era solid şi lat în umeri, şi îmbrăcat mult mai elegant decât un student obişnuit Îi dădu nişte rujuri care-i căzuseră din geantă Sarah le luă, recunoscătoare pentru ajutor — Mulţumesc, apreciez — Pentru puţin Bărbatul mai rămase puţin, ca şi cum ar fi încercat să-şi adune curajul să pună următoarea întrebare — Lucraţi cu profesorul Lovelock, nu-i aşa? Sarah simţi un junghi de îngrijorare la auzul numelui — Suntem în acelaşi departament, da — M-am gândit eu Bărbatul zâmbi larg — Iubita mea are curs cu el miercurea Ea spune că e cel mai tare curs pe care l-a avut vreodată Dar profesorul nu a venit săptămâna asta şi se zvoneşte că le-a ratat şi pe celelalte — Cine spune asta? — E peste tot pe Twitter E bolnav sau ceva? — Nu, nu cred Bărbatul ridică o sprânceană — Uau! Deci zvonurile sunt adevărate? Capitolul 48 Sarah îşi băgă ultimele lucruri în geantă înainte să o închidă — Care zvonuri? — Lumea zice pe Twitter că a fost suspendat Pentru că ar fi săvârşit o crimă Ce bine ar fi, se gândi Sarah — Nu cred că e nici asta Bărbatul se uită în jos la ea cu nişte ochi negri şi încrezători — Serios? Deci nu e nici bolnav, nici suspendat Atunci, a dat bir cu fugiţii? O femeie slabă cu păr negru apăru lângă el Sarah o cunoştea de undeva, dar nu putea să-şi dea seama de unde Avea un iPhone în mână şi era îmbrăcată la patru ace, cu un costum negru şi o bluză albă călcată perfect Sarah citi numele care-i atârna pe legitimaţia de universitate Lisa Gilligan Relaţii cu presa — Bună, îl salută ea brusc pe bărbatul înalt Eşti student aici? — Da Student la master La politică — Eşti departe de facultatea ta, nu-i aşa? — Tocmai mă întorceam de la cămin — Serios? Care cămin? — Scuze, trebuie să plec acum — Te cunosc, nu-i aşa? — Nu, nu cred — Ba da Eşti Ollie Bailey De la Daily Mail, nu? Sau Evening Standard? Bărbatul se uită la ea, părând să-şi cântărească opţiunile După o clipă, zâmbi şi ridică mâna în semn de predare — De la Daily Mail, răspunse el în cele din urmă Deci, unde e? — Cine să fie? — Alan Lovelock Profesorul vostru vedetă? — Dă-mi o carte de vizită şi o să vă trimitem declaraţia noastră Bailey scoase un mic carneţel din buzunarul de la spate şi mâzgăli ceva repede — Deja am vorbit cu purtătorul vostru oficial de cuvânt: nu am aflat mare lucru Dar poliţia desfăşoară o anchetă, nu-i aşa? — O să îţi trimit declaraţia oficială a universităţii, repetă Gillian Peste o oră — E adevărat că s-a aflat că face parte din Operaţiunea Yewtree? — Poţi pleca acum — E adevărat? — La revedere! — Nu trebuie să plec nicăieri Suntem într-un spaţiu public — Greşit! Dacă vrei, mi-ar face o mare plăcere să-i chem pe colegii de la pază ca să te escorteze în afara campusului El ridică din umeri şi se întoarse din nou spre Sarah — Mă bucur că v-am cunoscut, doamnă Haywood În timp ce se îndepărta, Sarah se uită în jos şi îşi dădu seama că şi ea avea legitimaţia la gât, cu numele şi funcţia la vedere — E reporter? întrebă Sarah, înroşindu-se de ruşine — În cel mai larg sens al cuvântului Femeia se întoarse cu faţa spre Sarah — Eşti angajată aici, nu? Ce i-ai spus? — Păi, i-am zis doar că Alan nu e bolnav Simţi cum se înroşeşte din nou — Şi că nu a fost suspendat Gillian se încruntă, privind-o fix pe Sarah cu nişte ochi albaştri, aproape verzui — De unde ştii asta? Sarah deschise portiera maşinii şi începu să-i încheie centurile lui Harry pe scaunul lui — Păi, am fost intervievată de doi detectivi — Ce altceva i-ai mai spus jurnalistului? — Doar că eu şi Alan suntem colegi şi că nu a mai venit în ultimele zile Oamenii fac speculaţii despre asta pe Twitter — Să nu mai spui nimic Nimănui Bine? Sarah fu lovită de un gând oribil — O să mă citeze? — Nu m-ar surprinde — Mâine? — Sau în seara asta, dacă o face on-line — Dar nu i-am dat permisiunea — Vorbim despre Daily Mail Sarah termină să-i prindă centurile lui Harry şi închise portiera — Îmi pare rău, nu mi-am dat seama Am fost distrasă de copii şi doar conversam Gillian îi dădu o carte de vizită — Dacă te mai abordează cineva din presă, să le spui să mă contacteze pe mine Toate numerele mele sunt trecute pe această carte de vizită — Bineînţeles Băgă cartea de vizită în geantă — Nu mi-am dat seama că Alan ar putea reprezenta o ştire atât de importantă Îmi pare rău — Imediat ce apare sânge în apă, rechinii încep să dea târcoale Sarah simţi o strângere de inimă — Sânge? E rănit? — E doar o expresie, sunt sigură că e bine Vreau să spun că, odată ce profesorul preferat al naţiunii e absent fără niciun motiv aparent, e clar că va atrage atenţia celor mai obscene secţiuni ale presei — Îmi pare foarte rău pentru asta, nu mi-am dat seama că e jurnalist, nu s-a prezentat Gillian verifică rapid ecranul telefonului, apoi îl băgă în sacou — Să ţii minte: dacă vreun reporter îţi cere să comentezi, să le faci legătura cu mine Fără nicio excepţie Situaţia asta cu profesorul Lovelock are toate datele unui scandal excelent şi nu vrem să înrăutăţim situaţia şi mai mult, nu-i aşa? Capitolul 49 Sâmbătă dimineaţa, Sarah se trezi cu o mahmureală provocată de vinul alb de cu seară şi îi luă un minut – la fel cum se întâmpla în fiecare dimineaţă acum – să-şi dea seama care era realitatea Erau momente foarte scurte în care plutea în acea stare de somn înainte de răsărit, înainte să deschidă ochii, în care nu era conştientă de nimic – nici de Volkov, nici de bărbatul cu cicatrice, nici de Alan Lovelock Nici de apelul care marcase soarta şefului ei Apoi, toate o loveau din plin, în acelaşi timp Şi, din acel moment, în fiecare minut în care era trează, gândurile legate de el nu voiau să-i dispară pentru tot restul zilei Aşa stăteau lucrurile acum Pregăti micul dejun pentru copii şi petrecu două ore uitându-se pe site-urile de ştiri şi pe reţelele de socializare după vreun indiciu, oricare ar fi fost el, cum că poliţia s-ar fi aflat mai aproape de a-l găsi pe Lovelock – sau cadavrul lui Normal că Daily Mail postase un articol pe site-ul lor despre dispariţia misterioasă care avusese loc în campusul Universităţii Queen Anne, citând diverse surse, fără nume, împreună cu răspunsul oficial al universităţii, care spunea puţine lucruri, şi anume faptul că instituţia coopera cu poliţia şi că era cu gândul alături de familia lui Lovelock „în aceste momente grele” Articolul purta numele lui Ollie Bailey, reporterul care o păcălise zilele trecute, şi Sarah înlemni când îşi dădu seama că ar fi putut să-i dea numele când menţionase citatul Răsuflă uşurată Folosise citatul ei, dar nu îi pomenise numele – o declarase doar „o colegă apropiată” La ora zece, îi duse pe copii la meciul de fotbal al lui Harry, unde li se alătură şi tatăl ei, ca să încurajeze echipa nepotului său, care pierdu cu 12–1 Harry şi tatăl ei rămaseră acasă după prânz, în timp ce Sarah o duse pe Grace la cumpărături, ca între fete, la mallul din Wood Green Până la patru după-amiaza, Sarah nu mai putea de oboseală, şi cele două se aşezară la o masă la cafeneaua Costa, în timp ce Grace îşi făcea de lucru cu bezelele din ciocolata caldă, Sarah sorbea dintr-un cappuccino şi căuta pe telefon să vadă dacă apăruseră actualizări legate de Lovelock The Evening Standard publicase o versiune a întâmplării, copiind cuvânt cu cuvânt articolul publicat de Daily Mail, iar ziarul local, Gazette, făcuse la fel, adăugând puţină culoare locală Singurul lucru în plus păreau să fie nişte poze mai vechi cu Lovelock şi un „Nu comentez” din partea soţiei sale Lăsă telefonul jos şi luă cana cu ambele mâini, savurând gustul puternic şi impactul instantaneu al cafelei Analiză împrejurimile pentru prima dată, în timp ce Grace se amuza cu noul ei set de rechizite Era o după-amiază obişnuită de sâmbătă, cu oameni obişnuiţi, făcând lucruri obişnuite: o masă la care stăteau nişte adolescente râzând, cu telefoanele în faţă; un pensionar care citea ziarul; un tată tânăr, cu un bebeluş în cărucior; o femeie care stătea vizavi de un bărbat în căruţ cu rotile, la o masă din faţa lor, femeia râzând pe un ton piţigăiat Sarah se încruntă Sunetul era parcă în afara contextului, nelalocul său Suna oarecum greşit Râsul femeii părea atât familiar, cât şi necunoscut în acelaşi timp Se uită mai bine la ea Avea aproape cincizeci de ani, era îmbrăcată frumos, cu o scurtă din lână şi blugi, şi avea părul drept, care-i cădea peste umeri Sarah o cunoştea, dar contextul era greşit Arăta diferit Totul părea diferit la ea acum Femeia râse din nou şi se ridică în picioare ca să se îmbrace, iar de data aceasta bărbatul din cărucior râse şi el Sarah o analiză, nevenindu-i să creadă cât de diferită arăta în afara serviciului Nici nu-şi aducea aminte s-o fi auzind vreodată râzând sau s-o fi văzut zâmbind — Jocelyn? Jocelyn Steer se întoarse, cu zâmbetul încă pe buze — A salut, Sarah! — Era să nu te recunosc — O să iau asta ca pe un compliment — Vreau să spun că arăţi foarte diferit Şi chiar arăta diferit La serviciu mereu purta nuanţe de gri şi de negru, pulovere şi rochii lungi, îşi ţinea părul strâns, nu se machia Nu zâmbea şi, clar, nu râdea niciodată — Hainele mele de la serviciu sunt destul de diferite faţă de garderoba mea obişnuită Arătă spre bărbatul din căruciorul cu rotile — Apropo, acesta e soţul meu, Andrew — Încântată, spuse Sarah Andrew zâmbi şi dădu din cap, dar nu zise nimic Sarah o prezentă pe Grace, iar Jocelyn dădu mâna cu fetiţa, zâmbind larg — Nu am vrut să fiu nepoliticoasă, spuse Sarah Doar că am fost puţin surprinsă, atâta tot — Nu-ţi face griji Serios Nu doar înfăţişarea lui Jocelyn o buimăcise pe Sarah, ci şi atitudinea ei, faptul că era atât de veselă — Ce mai faci? Având în vedere tot ce se întâmplă la serviciu? — Sunt bine Tu? — Cred că da Jocelyn se aplecă să-l ajute pe soţul ei să se încheie la haină — Uite, noi tocmai voiam să plecăm Vreţi să mergeţi împreună cu noi până la metrou, dacă o luaţi şi voi în direcţia aia? Merseră împreună spre staţia de metrou Wood Green în timp ce se lăsa întunericul Aerul era rece şi mirosea a iarnă, iar străzile erau aglomerate de oameni care se îndreptau spre casă şi alţii care ieşeau devreme în oraş ca să bea ceva Sarah o ţinea bine de mână pe Grace în timp ce Jocelyn îşi împingea soţul în cărucior, manevrându-l ca o expertă prin aglomeraţie — Apropo, vreau să-mi cer scuze pentru săptămâna trecută, începu Jocelyn Pentru şedinţa de luni — Atunci când am întârziat? — Ce am spus legat de faptul că aveai să fii singură cu el în birou Cred că m-am exprimat greşit Îmi pare rău — Deci nu tu ai spus poliţiei că aveam o relaţie cu el? — Nu! Sigur că nu Urăsc felul în care îi tratează pe oameni, felul în care te-a tratat pe tine Urăsc faptul că scapă basma curată — Şi nu i-ai spus că am încercat să înregistrez ultima noastră întrunire? Jocelyn păru surprinsă — Eu? Nu N-aveam habar de asta Mai merseră puţin prin mulţime — Dacă urăşti felul în care se comportă, de ce nu pleci? o întrebă Sarah Jocelyn ridică din umeri — Nu-mi pot permite agitaţia de a-mi căuta un alt loc de muncă, cu tot ce se petrece acasă şi faptul că eu sunt cea care câştigă banii Acum câţiva ani, Alan mi-a mărit salariul atât de mult, încât nu aş putea să câştig la fel de mult în altă parte Se uită spre cărucior şi schiţă un zâmbet trist — Şi mi-a zis de mai multe ori că, dacă demisionez, nu mi-ar da o scrisoare de recomandare, sau, dacă mi-ar da, ar fi una groaznică Alan are obiceiul de a îngreuna lucrurile pentru oamenii care vor să plece, ca să spun aşa — Am observat asta, zise Sarah — Ştiu „unde sunt ascunse cadavrele”, ca să spun aşa, iar el ştie că ştiu E un fel de lucru nespus între noi — Vrea să te ţină aproape din cauza lucrurilor pe care le-ai văzut şi pe care le-ai auzit? — Da Aşa că am găsit o cale de a supravieţui: am jucat un rol Am făcut pe enervanta neprietenoasă şi prost îmbrăcată şi i-am ţinut pe toţi la distanţă Inclusiv pe Alan — A încercat să se dea şi la tine? — O dată, la început Apoi mi-am creat propriul set de reguli Camuflajul meu Tu ai regulile tale, eu le am pe ale mele — Ştii de reguli? Femeia ridică din umeri — Îmi ţin urechile deschise — Nu pari prea supărată pentru ce s-a întâmplat Mă refer la faptul că a dispărut — A, o să apară el Mereu iese câştigător, într-un fel sau altul — Şi dacă de data asta nu va fi aşa? Se opriră din mers la gura de metrou şi Jocelyn se aplecă spre ea, vorbind pe o voce joasă — Să spunem că nu aş considera-o a fi o tragedie teribilă Dar tu ce părere ai? — Eu? Sarah încercă să găsească răspunsul potrivit — Evident, sper că e bine, la fel ca toată lumea Jocelyn o analiză pentru o clipă — Bineînţeles La fel ca toată lumea Sarah întinse mâna şi dădură noroc — Mă bucur că te-am cunoscut Pe tine, cea adevărată — Şi eu Jocelyn îi apucă mâna, cu o expresie dură din nou – aducându-i aminte de versiunea ei de la serviciu — Dacă pomeneşti ceva de asta, o să neg totul, desigur — Desigur — Dar, dacă nu, poate vom repeta experienţa? Făcură schimb de numere de mobil şi o luară fiecare pe drumul său Capitolul 50 Când ajunse acasă, fu întâmpinată de faţa palidă a lui Caroline Lovelock Sarah pregătea cina pentru copii, cu televizorul dat pe ştiri, gândindu-se la întâlnirea cu Jocelyn Steer Puse nişte paste la fiert şi scoase două conserve de ton din dulap, încă străduindu-se să accepte ideea că Jocelyn era atât de diferită în afara serviciului Era foarte diferită în realitate Cât de greşit o judecase! Tocă un ardei roşu şi o ceapă, amestecând în sosul de paste de pe aragaz Pe ecranul televizorului suspendat pe perete se terminară ştirile naţionale şi începură cele regionale pentru BBC Londra — Ştirea zilei, anunţă prezentatoarea Soţia academicianului vedetă Alan Lovelock se roagă pentru întoarcerea lui în siguranţă Sarah se întoarse şi scăpă cuţitul, apucând telecomanda în timp ce prezentatoarea continua, afişând o poză a lui Lovelock în colţul din stânga sus al ecranului — Detectivii declară că îşi fac din ce în ce mai multe griji pentru siguranţa profesorului popular de la televizor, după ce acesta nu a ajuns la serviciu marţi dimineaţă Caroline Lovelock, soţia sa, a apărut la o conferinţă ţinută de poliţie în această după-amiază Îi dăm legătura reporterului nostru, Anne Smart Imaginea înfăţişă o cameră aglomerată, cu o masă înţesată de microfoane, lumini puternice strălucind asupra celor patru persoane care stăteau aşezate la masă Detectivul Rayner era acolo, cu un alt ofiţer în uniformă, împreună cu o femeie pe care Sarah nu o recunoscu În centrul mesei stătea Caroline Lovelock, îmbrăcată cu un costum negru şi o bluză crem Părea calmă şi adunată, în ciuda multitudinii de microfoane îndreptate spre ea — Au trecut patru zile de când nu a mai fost văzut profesorul Alan Lovelock, spuse naratorul, iar Poliţia Metropolitană a înteţit acum căutările, menţionând că totul a devenit un caz de maximă prioritate Caroline Lovelock a avut următoarele lucruri de spus astăzi Imaginea se schimbă într-un cadru apropiat al lui Caroline Lovelock, cu un logo mare al Poliţiei Metropolitane pe fundalul albastru din spatele ei Femeia luă o coală de hârtie de pe masă şi începu să citească: — Alan, dacă vezi asta, vreau să ştii că ne facem griji cu toţii pentru tine şi vrem să te întorci acasă în siguranţă, cât mai repede posibil Te rog să iei legătura cu noi, ori cu mine, ori cu Poliţia Metropolitană, ca să ştim că eşti bine Sau dacă ştie cineva ceva despre unde s-ar putea afla Alan, îl rog să transmită acea informaţie poliţiei Termină de vorbit, lăsă jos foaia şi se uită direct în camera de filmat Părea că se simte extrem de nelalocul ei, dar hotărâtă să nu plângă, să nu cedeze în faţa presei naţionale Eu am făcut asta, îşi spuse Sarah, simţind fiori de gheaţă pe ceafă Din cauza mea s-a întâmplat Eu am pus-o pe scaunul ăla, în camera aia, cu oamenii ăia Eu am transformat-o într-o văduvă Voia să-şi mute privirea, dar nu putea să-şi dezlipească ochii de pe ecran, de la ochii căprui ai soţiei lui Lovelock care se uitau la ea, vina apăsând-o din toate direcţiile şi ameninţând să-i ia tot aerul din plămâni Nu era prima dată când se gândea la doctorul Faust, tragedia elisabetană pe care petrecuse atâtea ore din viaţa ei profesională citind-o, disecând-o şi analizând-o Bărbatul îşi vânduse sufletul diavolului în schimbul succesului, al banilor, al puterii şi al cunoştinţelor, încheind târgul cu un contract scris cu propriul sânge Şi, după douăzeci şi patru de ani, se întorsese diavolul, ca să-i târască sufletul în iad pentru o eternitate Încetează! Asta nu are nimic de-a face cu tine Cu situaţia ta Faust e doar o poveste, nişte cuvinte scrise pe o pagină Imaginea se schimbă şi apăru casa lui Lovelock, filmată din capătul aleii Reporterul încă mai vorbea, încheind reportajul, dar Sarah nu putea să mai audă nimic din ce spunea — Îmi pare rău, şopti ea Dar ce-i făcut, e bun făcut — Pentru ce îţi pare rău? Grace apăru lângă ea şi Sarah tresări — Gracie! Era să fac infarct din cauza ta — Pentru ce-ţi pare rău, mami? — A, nimic Mi-a trecut acum Grace se uită la tacâmurile de pe jos, la pastele care aproape că rămăseseră fără apă şi la conservele de ton nedeschise — E gata cina, mami? Mor de foame Capitolul 51 Până luni, ştirea apăruse peste tot Cantina era plină şi lui Sarah i se părea că, oriunde se uita, toţi studenţii care luau prânzul la mesele lungi vorbeau despre un singur lucru: profesorul Alan Lovelock, care acum fusese dat dispărut de aproape o săptămână Băieţii din spatele ei, de la coadă, petrecuseră ultimele cinci minute expunând teorii pe care le văzuse circulând pe reţelele de socializare: ori fusese suspendat, ori arestat, ori fugise în Las Vegas ca să se drogheze Sau poate toate trei variantele, aşa cum menţionase unul dintre studenţi cu admiraţie în voce — Poate că l-a răpit ISIS, zise amicul lui, râzând Sarah se abţinu să nu se cutremure şi se uită fix în faţă În sfârşit ajunse, îşi plăti sandviciul cu şuncă şi salată şi i se alătură Laurei la o masă mică din capătul cantinei Lunea era ziua în care Laura lucra de acasă, dar când Sarah o rugase să vină să se vadă în campus pentru o discuţie urgentă, fusese de acord imediat Sarah se aşeză vizavi de prietena ei şi începu să-şi desfacă sandviciul — Mulţumesc pentru că ai venit Laura se aplecă peste farfuria ei cu peşte şi cartofi Sarah fusese dintotdeauna uimită că putea să mănânce în felul în care mânca şi să rămână atât de slabă — No problemo, răspunse Laura Deci, tu ce crezi? — Despre ce? întrebă Sarah — Ştii tu, despre ce i s-a întâmplat şefului tău! Unde naiba a dispărut? E peste tot în ziare — De unde să ştiu eu? Laura ridică din umeri şi înfipse furculiţa într-un cartof — Nu spun că tu ai şti, mă întrebam doar ce părere ai Am văzut-o pe soţia lui la televizor, sâmbătă, când cerea ajutorul oamenilor Deci, care-i treaba? — E practic un mister Nimeni nu ştie mai nimic — Nu eşti curioasă? Sarah muşcă din sandvici şi mestecă, obţinând un timp de gândire Sandviciul era subţire, fad şi aproape că nu avea niciun gust — Sigur că sunt Cu toţii suntem, zise ea, mestecând Telefonul mobil îi vibră, anunţând un nou mesaj şi Sarah tresări, întorcându-l cu faţa în jos pe masă — Deci, ce spun cei din conducere? Sarah ridică din umeri — Decanul ţine totul foarte ascuns E ca şi cum ar fi făcut toţi un jurământ de tăcere Ori asta, ori chiar nu ştiu nici ei — Aşa crezi? Laura băgă furculiţa în nişte cod pane, apoi îl băgă în gură — Normal că ştiu Doar că nu spun asta — Ce te face să spui asta? — Cineva mereu ştie Sarah îşi mai suprimă un tremurat şi muşcă puţin din sandvici — Poate — Dar nu te bucuri totuşi? — Ce? Nu Cum adică? — Nenorocitul ăla pervers nu mai umblă pe aici — Cred că da — Sarah, eşti bine? Doar nu-ţi faci griji pentru Lovelock, nu-i aşa? Sarah se opri din mestecat — De ce să-mi fac griji? — Nu ştiu M-am gândit că o să faci roata de bucurie acum, că nu mai e — Sunt puţin cam bătrână ca să fac roata Laura se uită în spate şi se apropie de ea, vorbind încet, ca să nu mai audă nimeni — Crezi că e mort? Sarah simţi un fior de teamă în piept Mai muşcă puţin din sandvici, care parcă avea gust de cenuşă în gura ei Cât va mai dura până când îşi va da seama lumea? Chiar dacă nu se găseşte cadavrul, mai devreme sau mai târziu va fi evident — Ce? — Poate că e mort? Unul dintre oamenii ăştia care se duc în munţii din Scoţia cu o sticlă de Jack Daniels şi o sută de pastile de paracetamol, apoi decid să le bea pe toate şi să se întindă în vârful muntelui Măcar de-ar fi aşa, se gândi Sarah — Nu pare genul de lucru pe care l-ar face el — Ce păcat! remarcă Laura încet — N-ar trebui să spui aşa ceva Nu acum, că a dispărut — Ar face lumii o favoare — Nu vorbi aşa, zise Sarah — Dar e adevărat, nu? Tu i-ai văzut cea mai groaznică latură, eşti una dintre cele care au suferit foarte mult în ultimii doi ani Toată lumea ştie asta — Toată lumea? repetă Sarah Simţea cum nervii i-o iau razna şi cum pe gât i se ridica aer fierbinte — E adevărat, nu? Cum rămâne cu discuţia pe care am avut-o la mine acasă, săptămâna trecută? Despre faptul că ai face un lucru rău dacă nu ar afla nimeni niciodată? Nu-mi spune că nu ţi-ai dorit niciodată să-l calce autobuzul Sarah clătină din cap — Nu Şi nu trebuie să mai povesteşti nimănui despre asta — De ce? — Să n-o faci, bine? Laura înlemni, cu furculiţa dusă pe jumătate la gură O puse la loc pe farfurie — Stai puţin, tu crezi că te suspectează pe tine pentru că a dispărut? — Or să mă suspecteze dacă toată lumea spune că am fost una dintre victimele lui — Dar ai fost, draga mea Sarah bătu cu palma în masă, sunetul surprinzându-le pe amândouă — Ştiu Dar poliţia ar vedea asta ca pe un motiv! În jurul lor se făcu linişte în timp ce studenţii şi alţi profesori se întoarseră spre direcţia din care venise zgomotul Când văzură că nu se petrece mare lucru, se întoarseră din nou la mâncarea lor Sarah se frecă pe frunte, spunându-şi să se calmeze — Poliţia caută suspecţi care au un motiv Mă vor include şi pe mine în acel grup dacă vor crede că am avut vreun motiv să-l rănesc pe Alan Se trânti pe spătar — Sau dacă cred că aş fi putut ruga pe cineva să-l rănească — Îmi pare rău, scumpo, nu am vrut să te supăr Dar asta e o nebunie, nu? Tu, să ai un motiv? — Poliţia s-ar putea să nu creadă că e o nebunie — Nu cred că ar trebui să-ţi faci griji în privinţa asta Nu e ca şi cum ai fi implicată în toată situaţia asta, nu-i aşa? Sarah analiză chipul prietenei ei, încercând să-şi dea seama dacă ştia mai multe decât arăta Bineînţeles că nu Sunt paranoică Nu-i aşa? — Nu, răspunse ea în cele din urmă Dar poliţia poate să adune doi cu doi şi să le dea cinci — N-ar fi prima dată — Ascultă, vreau să-ţi cer o favoare — Sigur Orice — Când am fost la tine acasă, atunci, şi am petrecut noaptea la tine cu copiii, ţi-am pus acea întrebare ipotetică dacă ai face un lucru ştiind că ai putea să scapi nepedepsită Ştii tu, cum ar veni, ceva ilegal — Da, îmi aduc aminte — Aş aprecia foarte tare dacă ar rămâne numai între noi două — Bine — Având în vedere ce am discutat despre poliţie şi faptul că trage concluzii pripite — Exact Sigur — Poţi face asta? — Normal Dar nu ai ? Se întrerupse — Nu, fireşte că nu Dar, dacă poliţia aude de conversaţia aia, cine poate şti ce s-ar gândi să facă? — Înţeleg Laura făcu un gest, prefăcându-se că îşi leagă un fermoar la gură — Am lacăt la gură — Mersi, eşti cea mai tare Sarah se uită la ceas cu insistenţă, apoi se ridică şi aruncă jumătatea de sandvici rămasă într-un coş de gunoi — Ascultă, trebuie să mă întorc la birou Mersi pentru că ai venit Laura luă ultimul cartof de pe farfurie şi muşcă jumătate din el — Vin cu tine până în parcare Distrasă, Sarah îşi verifică telefonul când ieşiră în atrium Primise un mesaj de la un număr necunoscut, în urmă cu doar câteva minute Îl citi Ştiu ce ai făcut Capitolul 52 Totul păru să se afunde în linişte în jurul ei Totul era distant Se opri din mers, holbându-se la mesajul din telefon Numai patru cuvinte Dar care aveau potenţialul de a distruge totul Ştiu ce ai făcut Simţi o senzaţie puternică şi doborâtoare în stomac, de parcă s-ar fi aflat în cădere liberă — Sarah? Eşti bine? Nu putu să răspundă Îşi simţea gâtul uscat şi nu putea să scoată niciun cuvânt Laura se dădu mai aproape, încercând parcă să vadă ce scria pe ecranul telefonului — Ai primit ceva de la Nick? Sarah abia apucă să apese pe butonul de Acasă ca să facă mesajul să dispară înainte ca Laura să îl citească — Nu e nimic, bălmăji ea, băgând telefonul în geantă — Eşti sigură? Pari puţin speriată Eşti în regulă? — Trebuie să plec — Pot să te ajut cu ceva, Sarah? — Trebuie neapărat să mă întorc O luară înapoi spre birou, Sarah evitând întrebările prietenei sale cu răspunsuri scurte Ajunsă înapoi în biroul ei, îşi scoase telefonul şi se uită la mesaj din nou, simţind fiori pe şira spinării Ştiu ce ai făcut Expeditorul apărea ca un număr Colecţia ei de contacte nu-l recunoştea Deci, de la cine era? Cine putea trimite un astfel de mesaj? Oare unul dintre prietenii lui Lovelock sau vreun coleg de la facultate? Lui Sarah îi trecu prin cap că exista un candidat şi mai probabil: soţia lui, Caroline Lovelock Îşi aduse aminte când o văzuse la ştiri în urmă cu doar câteva zile, privind ţintă spre cameră Îşi aduse aminte de privirea glacială pe care le-o aruncase ei şi lui Marie la petrecerea din urmă cu doar câteva săptămâni Ce-i spusese Gillian Arnold în acea seară? „Am primit chiar şi mesaje şi e-mailuri abuzive de la Caroline, soţia lui Îţi vine să crezi? De parcă totul ar fi fost din vina mea ” Oare Caroline o suspecta cumva pe Sarah că era implicată în dispariţia soţului ei? Prânzul mâncat pe jumătate i se învârtea în stomac şi Sarah se lupta cu senzaţia de greaţă şi sentimentul de vină, gândindu-se prin ce trecuse soţia lui – sau văduva lui? – în aceste ultime şase zile Trase aer adânc în piept de câteva ori şi scrise un răspuns Cine eşti? Apăsă pe trimitere Se holbă în continuare la ecran, dorindu-şi ca mesajul să fi fost o greşeală, un mesaj menit pentru altcineva Era uşor să greşeşti – o cifră incorectă era de ajuns Dar se cam îndoia de asta Ştiu ce ai făcut Dar ce ştia? Ce ştia mai exact? Şi, mai important, cum de ştia? Avea nevoie de răspunsuri, dar telefonul rămase enervant de tăcut Cu mâinile tremurânde, mai scrise un mesaj scurt Cu cine vorbesc? Niciun răspuns Stătu acolo şi se uită la ecran, în aşteptarea unui răspuns Când nu mai putu să aştepte, se ridică şi se duse până la fereastră, venindu-i brusc ideea că poate expeditorul era acolo undeva, chiar acum, şi se uita în sus la ea Cercetă parcarea Studenţii mergeau ca de obicei în grupuri mici, vorbind, în drum spre cursuri sau spre cămin Nu o zărea nicăieri pe soţia lui Lovelock, nici vreo altă persoană care să pară că nu făcea parte din peisaj Trebuia să afle cine era persoana aceasta, cum făcuse rost de numărul ei N-are cum să fie Caroline Lovelock, nu? N-are de unde să ştie, nu-i aşa? Într-un fel sau altul, trebuia să afle Sună de trei ori, apoi se auzi un clic şi îi răspunse Cineva îi răspunse Sarah îşi ţinu respiraţia, încercând să audă o voce, orice Dincolo de distanţa electronică, se auzi încet o respiraţie Lipi telefonul de ureche, străduindu-se să audă persoana aflată la capătul celălalt — Alo? zise Sarah Cine e? Respiraţia se transformă în linişte — Cine e? repetă ea, ridicând vocea Cu un clic, îi închise Capitolul 53 A doua zi, Sarah anunţă că nu poate veni la serviciu deoarece e bolnavă, incapabilă să facă faţă ideii de a munci Copiii fiind la şcoală, era singură în casă Singură cu gândurile sale Se gândi să meargă până acasă la Lovelock, ca să discute cu soţia lui, Caroline, faţă în faţă, în loc să stea aici, aşteptând să-i trimită încă un mesaj ameninţător Dar imediat ce îi veni ideea asta, îşi dădu seama că era una foarte proastă – din mai multe motive Sări în sus când telefonul anunţă un nou mesaj Cu sufletul la gură, deblocă mobilul Frica se transformă în frustrare când văzu mesajul de la Nick Ar trebui să vorbim Copiii sunt bine? Şi tu? xxx Nick plecase în urmă cu şase săptămâni şi nu îi răspunsese la ultimele două mesaje Lăsă telefonul jos, gândindu-se că trebuia să răspundă, iar apoi că nu – dar cu siguranţă nu avea să răspundă imediat Avea să-l lase să fiarbă puţin, până când îşi dădea seama ce mai simţea pentru el Până când se decidea dacă-l voia înapoi acum, sau nu Tresări când telefonul scoase din nou un bip, sunetul sunând strident în liniştea din casă, acum că nu erau copiii Era clar că Nick nu putea să facă faţă liniştii ei Acum, că o contactase, Sarah ştia că avea să-i trimită mesaje până când îi răspundea Apucă telefonul şi deblocă ecranul, resemnată în faţa ideii unei conversaţii lungi cu soţul său Găsi în schimb un nou mesaj de la numărul necunoscut Poate că toată lumea ar trebui să ştie ce ai făcut Se holbă la cuvinte, cu respiraţia tăiată Cu mâinile tremurându-i, tastă aceeaşi întrebare pe care o pusese cu o zi în urmă Cine eşti? Răspunsul veni aproape imediat, dar, la fel ca înainte, interlocutorul ei îi ignorase complet întrebarea La tine acasă Azi, la unu după-amiază Scăpă telefonul şi îşi acoperi gura Mai erau mai puţin de douăzeci de minute până la acea oră Oricine ar fi fost, venea la ea acasă Primi un alt mesaj când ridică telefonul de pe jos Dacă spui asta cuiva, mă voi duce la poliţie Tastă oricum numărul de urgenţă, cu degetul mare ezitând deasupra butonului verde de apelare Totuşi, ce ar fi putut să spună? „Ei, bine, domnule poliţist, cineva s-a oferit să-mi omoare şeful, iar acum soţia lui – sau cel puţin cred că soţia lui – mă ameninţă să dea în vileag ce am făcut Şi va veni la mine acasă peste cincisprezece minute Puteţi trimite un poliţist la mine, vă rog?” Era ridicol Normal că nu putea suna la poliţie Îl sună în schimb pe tatăl ei, ascultând tonul de apel înainte să intre căsuţa vocală Închise şi îl sună din nou, de data aceasta aşteptând să se termine mesajul automat al mesageriei — Tati? Sunt Sarah Poţi să mă suni când auzi mesajul acesta? E urgent, foarte important Mersi! Închise şi fugi pe hol, punând lanţul la uşa de la intrare Ea vine la mine acasă Verifică ferestrele de la intrare şi din spate, ca să se asigure că nu era nimeni acolo care s-o urmărească Se duse în sufragerie, apoi în bucătărie, apoi sus, până în dormitor, ca să se uite pe stradă Coborî iar în sufragerie şi se aşeză pe canapea, privind la ceasul mare aflat deasupra şemineului Fii pregătită Pentru orice Se duse iar în bucătărie şi scoase cel mai ascuţit cuţit din suportul de cuţite, unul cu mâner negru, pentru dezosat; îl ţinu în mână pentru o clipă, apoi îl băgă la loc în suport Îl scoase iar şi îl luă cu ea în sufragerie, căutând un loc în care să-l ascundă, undeva unde să nu fie la vedere Acolo! Îl aşeză pe bibliotecă, de unde nu putea fi văzut, dar unde putea să ajungă la el dacă întindea braţul Scoase un alt cuţit din trusă şi apucă mânerul din oţel rece, scoţând lama din teacă vreo trei centimetri Era un cuţit nou-nouţ, dar tot îl testă pe degetul mare, tăindu-se din greşeală Îi curse sânge din rană şi îl linse, simţind gustul amar în gură Băgă lama la loc în teacă şi puse cuţitul pe grămada de cărţi de gătit din bucătărie, suficient de sus încât copiii să nu poată ajunge la el Repetă procesul cu vătraiul de la şemineu, pe care îl aşeză pe podea, lângă pat Dar nu era bine aşa Pereţii se închideau peste ea Trebuia să mai existe o cale Nu trebuia să stea aici, prinsă în pânză şi aşteptând să vină păianjenul Îşi luă haina, fularul şi o şapcă, una dintre vechile şepci ale lui Nick, cheile de la maşină din bolul de pe hol şi, după ce se uită încă o dată la geam, trase lanţul şi deschise uşa de la intrare Cercetă rapid strada în sus şi-n jos – nu era nimeni – în timp ce uşa se închise în urma ei Se urcă în maşină şi dădu înapoi înainte s-o parcheze pe cealaltă parte a străzii, la trei case distanţă de locuinţa ei Îşi puse şapca, haina şi fularul şi se lăsă în jos pe scaun Douăsprezece şi cincizeci şi şapte de minute Mai erau trei minute până la ora anunţată Îi vibră telefonul Avea un apel — Sarah? zise tatăl ei Am primit mesajul tău, totul e bine? — Da, totul e sub control — Eşti acasă? Vrei să vin la tine? Cercetă din nou strada Era linişte De unde stătea, putea să vadă pe oricine venea spre casa ei înainte ca acea persoană să o vadă Şi, dacă era nevoie, putea să plece cu maşina înainte ca persoana respectivă să ştie că o privea Îşi trase şapca mai pe frunte — Nu, sunt în regulă Ai putea să-mi faci o favoare? Poţi să-i iei pe copii de la şcoală şi să-i ţii la tine în după-amiaza asta? — Sigur, scumpo! Pot să ia cina la mine dacă vrei, şi îi aduc înainte de culcare — Perfect — Eşti sigură că eşti bine? — Da Mersi, tati! Îşi luară la revedere şi închise Doamna Lowry, unul dintre vecinii ei, trecea pe stradă alături de terrierul Buster Sarah privi în jos, prefăcându-se că se uită pe telefon, încercând să nu-i atragă atenţia, dar era deja cu o secundă prea târziu Simţi cum doamna Lowry încetineşte şi se opreşte în dreptul maşinii ei Sarah se uită într-un final la ea şi lăsă geamul în jos — Bună, Jean, o salută ea repede — Bună, draga mea Doamna Lowry stătea aplecată în baston şi era bine înfofolită, ca să suporte frigul de noiembrie — Totul e în regulă? — O să dau o fugă până la magazin — Aa! Se uită peste umărul lui Sarah, ca să vadă dacă mai era cineva în maşină cu ea — Copiii sunt la şcoală? — Da, mă duc să-i iau mai târziu — Dar e groaznic de frig să stai aşa în maşină — Aveam nevoie de puţin aer proaspăt, zise Sarah, dorindu-şi ca vecina ei să priceapă aluzia Cu cât stătea mai mult acolo, cu atât atrăgea mai mult atenţia asupra prezenţei lui Sarah — Dar ar trebui să intraţi în casă, Buster pare extenuat Adevărul era că Buster întotdeauna părea extenuat Nu părea să aibă suficientă blană ca să se acopere şi tremura mereu, fie că era vară sau iarnă Faţa lui micuţă, cu perciuni, arăta uscăţivă şi neliniştită Du-te! zise Sarah în gând Dacă vine cineva acum, la tine o să se uite mai întâi La tine, apoi la mine Doamna Lowry nu înţelese aluzia — Ce mai face motanul tău? — Jonesy? — Cel portocaliu Iar a fost la mine în grădină alaltăieri, îşi făcea nevoile pe florile mele L-a speriat rău pe Buster — A, îmi pare rău! O să verific gardul mai târziu Întoarse cheile în contact, ca şi cum ar fi urmat să plece, şi motorul Fiestei prinse viaţă — Mai bine plec, să termin cu toate cumpărăturile — Aşa să faci, draga mea Ne mai vedem Sarah îşi puse centura şi privi în oglinda laterală cum bătrâna se îndepărta încet pe stradă, cu Buster tremurând lângă ea, după care o luă pe alee Închise geamul şi se lăsă pe spătar, trăgându-şi şapca şi acoperindu-şi ochii Cerul de după-amiază începea să se întunece deja şi se apropia apusul Sarah spera că aşa avea să fie mai greu de observat de oricine ar fi vrut să-i facă o vizită După ce trecu un minut, opri motorul şi se uită din nou la ceas Nu mai primise niciun mesaj Era deja unu şi patru minute; apelantul misterios întârziase Îşi aranja oglinda retrovizoare, ca să poată vedea pe oricine ar fi venit din spate O maşină de poliţie apăru în capătul străzii şi porni spre ea Ce naiba? Ce caută aici? Maşina patrulei continuă să avanseze încet pe stradă, doi poliţişti fără uniformă fiind aşezaţi pe locurile din faţă Se uitau la case? Cel de pe scaunul pasagerului părea că da, privind când în stânga, când în dreapta Sarah se uită în jos la ecranul negru al telefonului, simţindu-se extrem de bătătoare la ochi Se lăsă puţin mai jos în scaun, disperată să evite contactul vizual cu poliţiştii Simţi că maşina încetinea pe măsură ce se apropia Ajunsese aproape de ea Avea să oprească? Dacă erau aici când ajungea vizitatorul misterios? Avea să creadă că ea sunase la poliţie? Se uită în poală, rugându-se ca maşina să continue să ruleze pe stradă Apoi, trecu de ea Sarah rămase cu ochii pe maşină, privind-o în oglinda laterală în timp ce se apropia de curbă Apoi, maşina de poliţie semnaliză şi o luă pe strada Abbey Sarah răsuflă uşurată şi se lăsă pe spătar, închizând ochii pentru o clipă Calmează-te! Deja ai vorbit cu poliţia şi ai trecut cu bine prin asta Nu te leagă nimic de acest eveniment, nu există nicio dovadă pe care să o ştie apelantul misterios Trebuie doar să vezi cine este mai întâi, apoi poţi să decizi ce să faci în continuare Dacă o să apară vreodată Tresări când auzi un ciocănit puternic în geam, deschizând ochii şi văzând o faţă care se uita la ea de sus Îi luă o clipă de uimire pură, în care fu extrem de şocată ca să-şi dea seama la cine se uita Alan Lovelock PARTEA A III-A Capitolul 54 Lovelock o urmă în casă, punând lanţul la uşa de la intrare şi întorcând cheia în broască Intră după ea în sufragerie, aplecându-se uşor, ca să nu se lovească de tocul uşii, şi trase draperiile Camera se întunecă şi Sarah aprinse din reflex lumina — Nu, zise el Las-o stinsă Stai pe canapea — E minunat că eşti bine, Alan, spuse ea, cu toată convingerea de care era capabilă Cu toţii ne-am făcut foarte multe griji pentru tine Bărbatul îi anulă remarca dând din mână şi aşezându-se în faţa ei în fotoliul preferat al lui Nick, picior peste picior şi cu mâinile cu degete lungi întinse pe braţele sale Chiar şi în întuneric, ochii lui erau ciudat de strălucitori Arătau diferit, având un licăr pe care Sarah nu-l mai văzuse înainte — Ştii ce urăsc cel mai mult pe lumea asta, Sarah? — Nu ştiu — Prostia, spuse el încet Mai ales din partea unei femei Şi ştii ce apreciez mai presus de toate? — Recunoaşterea? — Informaţiile Cu informaţiile corecte, poţi face aproape orice Îi poţi face pe alţi oameni să facă aproape orice Cum ar fi, în cazul acesta, când am ştiut că ai fost implicată în răpirea şi în falsa mea sechestrare Sarah simţi că fusese aruncată în apă rece ca gheaţa Se abţinu să nu se cutremure — Nu e adevărat — Nu doar că ai fost conştientă de asta, ci, cumva, ai făcut-o să se întâmple — Nu! Te înşeli! Lovelock râse, un sunet care părea a fi un lătrat dur, în întunericul sufrageriei — Ştii ce ar fi trebuit tu să mă întrebi când ţi-am trimis acele mesaje? Sarah clătină din cap Îşi scoase telefonul, îl deblocă şi intră la mesaje — Telefonul ăsta nou şi frumos mi-a fost oferit de amicii de la poliţie când m-am pus din nou pe picioare Având în vedere că telefonul meu s-a pierdut, şi, în plus, au vrut să mă poată contacta rapid Nu-i aşa că sunt nişte oameni grijulii? L-am folosit ca să-ţi spun că ştiu ce ai făcut Tu m-ai întrebat de două ori cine sunt, dar nu ai întrebat ceea ce ar fi întrebat oricine altcineva Nu ai întrebat care era lucrul pe care spuneam că l-ai făcut Şi de ce? Pentru că ştiai deja — Alan, ştiu că ai avut probabil o experienţă foarte dificilă — Şi, apoi, când am văzut expresia de pe faţa ta, adineauri, pe stradă, am ştiut Toţi ceilalţi care m-au văzut încă de ieri au zâmbit, au râs, s-au bucurat şi au fost uşuraţi Biata mea soţie a izbucnit în lacrimi când i-am spus că am fost găsit Dar reacţia ta a fost extrem de unică – tu n-ai făcut niciunul dintre acele lucruri; tu păreai că ai văzut o fantomă, ca Macbeth când s-a holbat la cadavrul fără cap al lui Duncan, în sala de banchet Ca şi cum ai fi văzut un spirit întorcându-se din morţi Pentru că, din câte ştiai tu, eram mort Sarah clătină din cap, încercând să se gândească la ce ar fi putut spune ca să-l contrazică — Nu, nu este — Să ştii că nimeni altcineva nu s-a gândit la ce era mai rău Majoritatea au presupus că am plecat într-o escapadă cu vreo studentă tânără, ca să mă bucur de câteva zile de băutură şi de sex Câţiva au crezut că am avut o cădere nervoasă Cu excepţia ta — Nu am crezut că eşti mort Lovelock se ridică încet şi rămase în centrul încăperii străbătute de umbre, tronând deasupra ei Îşi dădu jos sacoul din tweed închis la culoare, îl aruncă pe jos şi îşi descheie manşetele — Ba sigur că asta ai crezut Şi eu m-am gândit, de ce s-ar uita mica mea Sarah la mine de parcă tocmai m-aş fi întors din mormânt? De ce oare? Numai dacă nu ştia ceva ce nimeni altcineva nu mai ştia Numai dacă nu ştia ceva ce nici măcar poliţia nu ştia Se aşeză pe canapea lângă ea, cu mâna pe genunchiul ei — Numai dacă nu a avut ceva de-a face cu bărbatul cu cicatrice Sarah tresări la auzul omului lui Volkov — Nu ştiu despre cine vorbeşti — Nu te deranja să negi – totul se citeşte pe faţa ta Sincer să fiu, cred că te cunosc mai bine decât te cunoşti tu însăţi Întinse mâna ca să-i pună o şuviţă de păr după ureche, înainte ca femeia să apuce să se ferească — Apropo, eşti o mincinoasă groaznică Nu ştiu cum de l-ai convins pe rusul ăsta tatuat să facă asta, ce ai făcut pentru el, dar ştiu că ai fost implicată Unde l-ai întâlnit? Într-un bar? Îşi oferea serviciile pe Internet? — Ţi-am spus că nu ştiu despre cine vorbeşti — Cu cât l-ai plătit? Sau faci sex cu el, asta e? — Niciodată nu am — Asta e, nu-i aşa? Faci sex cu bărbatul cu cicatrice pe faţă Ştii, când m-a răpit, a zis ceva ce nu a avut logică la vremea respectivă După ce m-au legat şi mi-au astupat gura, în timp ce închidea portbagajul S-a uitat în jos la mine şi a zis ceva în rusă Cred că s-a gândit că nu voi înţelege Lovelock se mută mai aproape de ea pe canapea — Din păcate pentru tine – şi pentru el –, am studiat un an la Universitatea de Stat din Moscova când eram tânăr, şi încă mai înţeleg lucrurile de bază Nu vrei să ştii ce a spus? — Ce? — Milaya molodaya vrach zhelaet Vam vsego nailuchshego Care înseamnă: „Profesoara aia mică şi frumoasă îţi transmite salutări” Miji ochii — Deci, la cine crezi că s-a referit? Profesoara aia mică şi frumoasă? — Habar n-am Inima îi bătea atât de tare, încât o durea pieptul — Ar putea fi oricine, un număr mare de oameni El clătină din cap încet — Nu prea cred Nu când m-am gândit la sincronizarea acestei situaţii, şi la reacţia pe care ai avut-o faţă de mesajele mele şi apoi faţă de întoarcerea mea miraculoasă din mormânt Iar acum, nu eşti deloc capabilă să negi în mod convingător Totul e clar acum — Deci – ce ai de gând să faci? — Ei, bine, poliţia l-a prins pe răufăcătorul ăsta rus cu mine în portbagajul lui, aşa că pot presupune că nu voi mai avea probleme din partea lui A fost prins în flagrant, cum s-ar spune O să fie judecat şi o să meargă la închisoare – poate că o să le dea numele tău, sau poate că nu Dar un lucru ştiu bine: am vorbit foarte mult cu poliţia în ultimele treizeci şi şase de ore Şi ştii ce? Ridică degetul mare şi arătătorul — Sunt uite atâtica de aproape să te aresteze, Sarah Capitolul 55 Teama o tăia ca o sabie ascuţită şi simţea fiori de gheaţă pe şira spinării — Să mă aresteze pe mine? Ce vrei să spui? — Singurul motiv pentru care nu au făcut asta încă este pentru că nu le-am spus despre remarca rusului Nu le-am spus despre „profesoara aia mică şi frumoasă” pe care a menţionat-o în ultima clipă Dar o să spun poliţiei, dacă nu începi să te joci frumos cu mine Să se joace frumos Dintotdeauna fusese fascinată de eufemismele pe care le foloseau oamenii ca să-şi deghizeze comportamentul Se uită rapid spre partea de sus a bibliotecii, unde stătea ascuns cuţitul cu mâner negru Dacă făcea doi paşi în cameră, putea să ajungă la el şi să-l apuce şi, înainte ca Lovelock să ştie ce se petrece, ar fi putut să-l înfigă în pieptul lui, să i-l bage printre coaste, declarând apoi că fusese în legitimă apărare şi Nu Ar fi fost o nebunie curată Deja îşi dorise o dată ca el să moară şi uite unde ajunsese, fusese catapultată dintr-o situaţie imposibilă în alta — Nu e adevărat, spuse ea Nu ştiu despre ce vorbeşti — Dacă tu crezi că joc la cacealma, ce ar fi să spun poliţiei tot ce ştiu? Sarah nu putea să se uite la el — De ce ai face asta? — Draga mea, e ca la jocul de whist Tu ţi-ai arătat regele, acum eu îmi arăt asul Tu pierzi Sarah se chinui să nu pară speriată Nu-l lăsa să audă că ţi-e teamă Dar era imposibil — Îmi pare rău pentru ce ţi s-a întâmplat, dar nu am nicio idee ce — De ajuns! Tu şi cu mine vom avea o nouă relaţie O relaţie în care nu vei mai spune nu, ci da Se apropie de ea şi o apucă de braţ Sarah se feri, dar o apucă de umăr cu cealaltă mână şi o ţinu pe loc Rămâi calmă, rămâi calmă, nu lăsa să se întâmple asta, nu-l lăsa să facă asta — Alan, mă doare! Te rog! Îi simţea respiraţia grea, îi vedea pielea roşie de pe gât Aproape că începu să plângă când o apucă de sân, ciupind-o tare de sfârc cu degetul mare şi arătătorul Dintr-odată, îi dădu drumul şi îi luă mâna ca să i-o pună pe prohabul pantalonilor O ţinu acolo şi o apăsă pe erecţia sa tare — Îţi place? întrebă el pe o voce groasă Bine Foarte bine Vocea ei părea firavă şi neînsufleţită, iar Sarah detesta felul în care suna — Te rog – te rog, nu-mi face rău! Tati, am nevoie de tine! Nick! Laura! Cineva, oricine! Vă rog, ajutaţi-mă! Vă rog! Lovelock se aplecă în faţă până când gura lui ajunse la numai câţiva centimetri de urechea ei, şi Sarah simţi respiraţia fierbinte şi umedă Mirosul acru de whisky — Tu ai transformat asta în ceva personal Tu ai făcut asta Ai mărit miza Aşa că, deşi mă implori să mă opresc, nu o să mă opresc Apoi începu s-o sărute cu brutalitate, zgâriind-o pe obraz cu barba, împingând-o pe canapea, cu buzele subţiri atacându-i gâtul şi urechea când se întoarse ca să nu fie cu faţa spre el Puse mâna pe sânul ei din nou, trăgându-i şi ciupindu-i cu putere pielea de sub bluză Izul puternic al transpiraţiei lui era aproape copleşitor Simţi cum o apasă greutatea lui şi încercă să se elibereze, temându-se că inima avea să-i explodeze de repede ce bătea Teama de poliţie, abstractă şi distantă, se transformase într-o teroare orbitoare, provocată de ce avea să se întâmple Deci asta e Ăsta e destinul meu O să mă violeze în propria mea casă, chiar aici, pe canapeaua mea Încercă să-şi aducă aminte ce trebuie făcut ca să scapi cu bine dintr-o astfel de situaţie Supune-te! Nu-l provoca! Rămâi calmă! Nu te lupta! — Alan, nu aici, nu — Taci! Taci din gură! Tu nu mai vorbeşti acum Eu sunt cel care vorbeşte O să-ţi spun cum o să stea lucrurile între noi de acum înainte Începând de azi, trebuie să faci tot ce ţi se spune, când ţi se spune O sărută din nou, zgâriind-o cu barba pe gât, mâinile lui mari împingând-o în canapea Îşi punea mâinile peste tot pe ea, apucând-o şi strângând-o, desfăcându-i picioarele şi apucând-o de coapse atât de tare, încât Sarah ştiu că urma să aibă vânătăi mai târziu Sarah simţea cum timpul se opreşte în loc, totul concentrându-se pe acel moment Simţea cum îngheaţă pe loc, cum braţele şi picioarele i se îngreunau şi inima aproape că-i sărea din piept Închise ochii şi se întoarse cu spatele la el, disperată să evite violenţa incipientă a cărei greutate o simţea în mâinile lui Rămâi calmă! Nu-l provoca! Furia lui mai avea puţin şi exploda Dintr-odată, deveni conştientă de un zgomot provocat de o alergătură pe parchet, iar asta îl făcu să se oprească Sarah deschise ochii Jonesy, motanul ei portocaliu, stătea strâns într-un colţ, mârâind Pentru o clipă, Sarah crezu că mârâie la ei, dar apoi motanul se întoarse şi văzu că felina avea ceva mare şi gri în gură Un porumbel gras atârna inert între fălcile sale, cu o aripă întoarsă într-un unghi nefiresc Jonesy continuă să mârâie, lăsându-şi capul în jos Din penele păsării curgea sânge Lovelock îi dădu drumul şi Sarah fugi repede de lângă el Jonesy scăpă pasărea rănită pe jos Imediat, porumbelul prinse viaţă şi se lansă spre geamul cu draperie, într-o zbatere de aripi nebunească, lovind mobila şi împrăştiind pene gri peste tot Lovelock ţipă speriat şi îşi acoperi faţa cu braţele în timp ce porumbelul se lovea de draperii, cu aripile bătându-i cu putere, apoi pasărea se linişti din nou şi se aşeză pe galerie, în partea de sus a geamului Jonesy se aşeză lângă marginea de jos a draperiilor, mârâind tare Mulţumesc, motan mare şi nebun! se gândi Sarah Mulţumesc, Jonesy! Acum, te rog, fă ca situaţia asta să se termine! Te rog, rupe vraja! Lovelock se îndreptă spre uşă, de parcă ar fi vrut să plece Sarah era pe punctul de a spune o rugăciune de mulţumire în gând, când bărbatul o apucă aspru de încheietură — Sus, şuieră el Unde e dormitorul? Cu speranţele năruite, Sarah simţi cum îi cedează genunchii, slăbiciunea revenindu-i în vreme ce încerca să găsească o cale prin care să-l distragă, să-l oprească Trebuia să-l întârzie, să-l amâne Trebuia să inventeze ceva, orice, ca să evite să se întâmple asta — Dormitorul! repetă el, dar de data aceasta nu mai era o întrebare, ci un ordin Începu s-o tragă spre scări Gândeşte-te! — Nu acum! zise Sarah, vocea tremurându-i Mai avea puţin şi izbucnea în lacrimi — Ce? — Copiii vor veni acasă de la şcoală, cu tata, în orice moment El pufni — Păi atunci, draga mea, am face bine să ne grăbim Puse piciorul pe prima treaptă, târând-o după el — Te rog, Alan! Te implor! Nu aici, nu în casa mea, unde copiii mei pot veni în orice clipă — Ce? — Te rog, nu în casa mea! Să mergem undeva unde nu vom fi deranjaţi Să mergem la tine acasă, vin cu tine Se opri pe a doua treaptă, uitându-se la ceas — Caroline e acasă după-amiaza asta Spune ceva, orice, ca să nu mai continue — Nu azi, dar poate într-o seară? La tine acasă? Bărbatul se gândi preţ de o secundă — Caroline se duce în vizită la mama ei weekendul ăsta O să avem toată casa numai pentru noi — Sâmbătă, atunci? El zâmbi mulţumit, un rânjet de lup care-i scotea la iveală dinţii Dădu din cap ca pentru sine — Da Un aranjament săptămânal, cu un eveniment de inaugurare sâmbătă seara Apoi, o dată pe săptămână, în fiecare săptămână, o să vii la mine în birou O să încuiem uşa, eu o să stau pe spătar şi tu o să te pui în genunchi în faţa mea şi o să-ţi faci treaba Se apropie de ea, astfel încât faţa lui să fie la câţiva centimetri distanţă de a ei, respiraţia lui groaznică inundându-i nările — Sau o să stai pe spate Sau pe burtă Poate toate trei În fiecare săptămână, până mă satur de tine Se auzi un bufnet puternic şi un miorlăit dinspre sufragerie şi, o clipă mai târziu, Jonesy reapăru, ţinând porumbelul strâns în gură Lovelock dădu să îl lovească, dar motanul fu prea rapid, şi fugi printre picioarele lui pe scări, lăsând urme de sânge întunecat pe covorul bej, — Sâmbătă seara, declară Lovelock într-un final, dându-i drumul Izbi uşa cu putere în urma lui Capitolul 56 Sarah nu era sigură cât timp stătuse închisă în baie Se spălase pe faţă iar şi iar, încercând să elimine mirosul lui, să-şi scoată putoarea aia din nări Capul îi bubuia şi gâtul o durea din cauza bocetelor pe care se abţinuse să nu le elibereze – ştia că, dacă ar fi început să plângă, nu ar mai fi putut să se oprească Când termină, îşi dădu jos puloverul şi bluza şi le aruncă în coşul de rufe înainte să descuie uşa şi să se îndrepte spre dormitor, căutând nişte haine curate Abia atunci văzu dezastrul pe care îl lăsase Jonesy pe jos Bucăţi de porumbel – aripile, capul şi penele, împreună cu dâre de sânge şi cine ştie ce altceva – erau împrăştiate pe covorul deschis la culoare — Fir-ar să fie! ţipă ea în casa goală Fir-ar! Fir-ar! Găsi o pungă din plastic şi adună rămăşiţele păsării pe care motanul nu o mâncase, înainte să înnoade punga Apoi, umplu o găleată cu apă şi detergent şi se aşeză în patru labe pe covor, frecând de zor dezastrul cu un burete, încercând să scape de sânge şi de măruntaie, reuşind doar să înmoaie covorul bej de pe trepte până căpătă o nuanţă de maroniu aprins Continuă totuşi să frece şi să-l stoarcă, şi să-l înmoaie şi să-l frece iar, pentru că aşa avea cu ce să-şi ocupe mâinile Ştia în adâncul său că făcea din nou ceea ce încercase să facă dintotdeauna când problemele ameninţau să o copleşească: îşi umplea timpul cumva, îşi ţinea mintea ocupată, ca să nu se gândească la ce era mai rău Găsea ceva care să o distragă şi care să-i permită să dea totul la o parte Dar, în acea zi, asta nu funcţiona Pentru că încă mai simţea mirosul acru de transpiraţie pe hol şi în bucătărie şi pe scări Pentru că încă mai simţea zgârieturile bărbii lui pe obraji şi pe gât Pentru că prin minte i se învârteau aceleaşi gânduri, aceeaşi imagine întipărită în memorie: Lovelock aplecându-se peste ea, cu ochii lui roşii şi obrajii cu vene sparte, ţinându-şi degetul mare şi arătătorul foarte apropiate „Poliţia e uite atâtica de aproape să te aresteze, Sarah ” Era adevărat? Îşi bătea joc de ea? Şi, cel mai important, putea să rişte să afle asta într-un fel sau altul? Oare el juca la cacealma? Am încercat să fac ca totul să fie bine Dar am ajuns să înrăutăţesc situaţia de zece ori Ştie că sunt implicată Dă-l încolo de serviciu, o să fiu norocoasă dacă nu ajung la închisoare Familia mea e într-un pericol mai mare ca oricând Şi, mai presus de toate – cireaşa de pe tort –, am făcut ce am făcut şi Alan a ajuns să fie victima, l-am adus în situaţia în care oamenilor să le pară rău pentru el După ce se întâmplase în acea după-amiază, dacă ar fi fost vorba de alt bărbat, de oricare altă situaţie, răspunsul ar fi fost evident: „Du-te la poliţie! Depune plângere! Acuză-l!” Dar nu împotriva lui Nu acum Pentru că, dacă înainte fusese blindat, acum era complet de neatins Gândul în sine, faptul că ajutorul poliţiei nu-i mai stătea la dispoziţie, o făcu să se oprească Nu se mai simţise niciodată atât de singură, atât de distrusă în totalitate Se opri din frecat şi se prăbuşi în colţul palierului Simţi cum vin lacrimile, şi de data aceea nu încercă să le oprească Plânse în hohote, cu toată fiinţa ei şi din toată inima, aşa cum nu mai plânsese de când murise mama ei, cu genunchii strânşi sub bărbie, cu faţa lipită de cadrul uşii, cu trupul tremurându-i din cauza bocetelor covârşitoare, în timp ce se gândea la tot ce pierduse şi la tot ce mai avea de pierdut, simţind cum ceva se rupea în ea în cele din urmă Plânse până când gâtul i se uscă de tot, iar pieptul începu s-o doară Plânse până când rămase fără lacrimi Nu avea habar cât timp stătuse acolo După o perioadă, când văzu că afară se întuneca şi se apropia apusul, coborî încet şi cu grijă la parter O dureau membrele, capul îi bubuia şi avea obrajii săraţi din cauza lacrimilor Îi era rău şi se simţea extenuată, plină de o disperare pe care nu o mai simţise niciodată Se văzu în oglinda de pe hol şi nu recunoscu străina cu ochi pieriţi care se uita la ea Brusc, simţi nevoia disperată să-şi protejeze copiii de toate acele lucruri, să se asigure că nu o vedeau în starea aceea Nu voia ca ei să se afle într-un loc în care fusese Lovelock, nici măcar în apropiere Nu înainte ca ea să şteargă orice urmă lăsată de el în casă Ea era zidul de protecţie dintre copiii ei şi tot ce era greşit pe lumea asta Ea avea să-i protejeze Îi trimise un mesaj tatălui ei Pot să rămână la tine copiii în noaptea asta, şi poţi să-i duci tu mâine la şcoală? Răspunsul veni aproape imediat Bineînţeles Tu eşti bine? Era atât de obosită, încât nici măcar nu se mai simţea în stare să inventeze o minciună credibilă Da Trebuie să rezolv nişte lucruri pe aici Am o tonă de lucrări de corectat O să trag un pui de somn şi apoi mă apuc de treabă Ne vedem mâine Să-i pupi pe copii din partea mea Nu i se părea nici ei că suna plauzibil Ştia că tatăl ei avea să sune la un moment dat, ca să verifice dacă era într-adevăr bine Însă nu voia să o vadă în starea asta Nu voia ca nimeni să o vadă în starea asta Cinci minute mai târziu, o sună Şi apoi încă o dată, după alte cinci minute Nu îi răspunse Capitolul 57 Era aici Venea după ea Şi nu exista nicio uşă, nicio cale de evadare El era pe hol, ea stătea în fotoliu – dar se afla în sufrageria casei lui, şi erau singuri, nu era nimeni care s-o ajute Nu putea să se mişte în timp ce el trona deasupra ei, apoi se aplecă şi puse mâna între Sarah se trezi speriată Era pe podeaua din sufragerie, cu o pătură înfăşurată lejer în jurul ei Era trecut de miezul nopţii Centrala se oprise şi se făcuse frig în casă Avea obrajii umezi; plânsese în somn În jurul ei, împrăştiate ca frunzele toamna, erau o grămadă de lucruri: hârtii, cărţi, un pahar de vin spart, o sticlă de vin goală şi trântită, haine peste tot, vechile ei jurnale, laptopul deschis Coli cu liniuţe acoperite cu mâzgăleli nebuneşti care abia dacă mai semănau cu scrisul ei O ramă spartă, albume foto cu copiii, deschise la paginile ei preferate Teza de doctorat, având coperte groase, lăsată deschisă şi aruncată într-un colţ Capul îi bubuia şi-şi simţea picioarele ca din plumb Parcă avea o sută de ani Se gândi că ar fi trebuit să mănânce, dar pofta de mâncare îi dispăruse cu multe săptămâni în urmă şi nu mai revenise niciodată Deschise o altă sticlă de vin şi îşi scoase telefonul ca să-i dea mesaj lui Nick Am nevoie de tine Trebuie să vorbesc cu tine Când te întorci? S x Scrise de trei ori o versiune diferită a aceluiaşi mesaj, şi de trei ori îl şterse înainte să-l trimită În cele din urmă, aruncă telefonul pe jos, frustrată Nu era prima dată când îşi dădea seama că poate aşa aveau să stea lucrurile de acum înainte Că primise deja tot ce avusese el mai bun de oferit – cei mai frumoşi ani ai lor împreună –, şi că nu mai avea nimic de dat Trecuseră prin multe împreună, făcuseră doi copii frumoşi împreună, împărţiseră o viaţă Dar poate că acum făcea parte din trecutul ei, şi nu din viitorul său Poate că nu avea să se mai întoarcă niciodată În ultimele şase săptămâni, aceste gânduri o făcuseră să plângă de nenumărate ori, dar lacrimile nu voiau niciodată să curgă În loc de tristeţe, simţise resemnare Fusese întrecută o limită O dezamăgise în toate modurile posibile, şi nu mai avea niciun rost să plângă după ceva ce nu putea schimba Nu acum Mai bău nişte vin şi se plimbă prin casă, târându-şi picioarele, trăgând toate draperiile şi verificând de două ori ca uşile şi geamurile să fie închise Scoase toate cuţitele din sertarele din bucătărie şi le alinie pe blat, de la cel mai mare la cel mai mic În dulapul de sub scări, scotoci până găsi trusa de scule a lui Nick, pe care o folosise de puţine ori, şi căută în ea până găsi alte arme pe care să le adauge în arsenal În cele din urmă, se aşeză pe canapea cu sticla de vin în faţă, holbându-se la şemineul întunecat Îi vedea faţa în întuneric Faţa lui Lovelock Nu era sigură cât timp stătuse aşa Poate câteva ore Nu răsărise încă soarele când urcă până la baie şi deschise dulapul aflat deasupra chiuvetei Pe raftul de sus erau cutiile cu pastile de Temazepam, care-i fuseseră prescrise cu un an în urmă, când problema cu Lovelock începuse să-i afecteze somnul Din experienţă, ştia că două erau de obicei suficiente ca să o ia somnul Nu luase niciodată mai multe Scoase foliile cu pastile rămase şi le numără Două folii erau încă pline: patruzeci şi unu de tablete Cum ai putea să înghiţi atâtea? E mai bine să le iei pe toate deodată, câte un pumn sau câte două? Sau era mai bine să desfacă toate capsulele mici din plastic şi să verse pudra albă într-o lingură şi să o dea pe gât? Poate să amestece pudra într-un pahar de apă? Nu, probabil că era mai bine să le ia câte două, se gândi ea, apoi putea să ţină socoteala la câte luase Aşa trebuia să procedeze Aşa ar fi avut cele mai mari şanse să le ţină în organism suficient de mult încât doza să-şi facă treaba Să umple un pahar cu apă, să şi le pună în faţă şi să ia câte două deodată Două câte două, apoi alte două Apoi să se întindă şi să le lase să acţioneze Gata cu Lovelock Gata cu poliţia Gata cu frica O dată pe săptămână, în fiecare săptămână Eu o să stau pe scaun şi tu în genunchi, în faţa mea Îşi umplu un pahar mare cu apă de la chiuvetă şi întoarse foliile în palmă, scoţând fiecare tabletă pe rând Le ţinu în palmă: patruzeci şi una de tablete mici şi portocalii, care conţineau suficientă substanţă încât totul să dispară Nu păreau mare lucru când le vedea aşa, strânse una lângă alta Găsi un prosop curat şi le întinse pe el, punând pastilele în perechi Două câte două Aşa trebuia să facă Scoase telefonul din buzunarul halatului şi verifică să fie închis Prin fereastra de la baie intrau primele raze gri ale răsăritului Înghiţi două tablete cu o gură de apă Apoi le aruncă pe restul în toaletă Închise uşa dulapului şi îşi privi reflexia din oglindă, până când nu mai putu să stea în picioare Apoi se duse împleticindu-se până în dormitor şi se prăbuşi în pat, abia apucând să-şi tragă plapuma până la gât înainte să adoarmă Era tot acolo, afundată într-un somn extenuat, când tatăl ei veni la ea câteva ore mai târziu Capitolul 58 Tatăl ei îi duse nişte ceai lui Sarah, care stătea tolănită pe canapea, holbându-se în gol la televizorul fără sonor Se simţea goală, totul fusese golit din ea odată cu plânsul Extenuarea atârna deasupra ei ca un văl — Copiii sunt bine? — Da Tocmai i-am lăsat la şcoală — Mersi, tati! Bărbatul se aşeză într-un capăt al canapelei, întinzându-i cana din care ieşeau aburi — Sarah, îţi mai aduci aminte când aveai şapte ani şi ţi-ai ascuns toate păpuşile Barbie prin casă, pentru că surorile tale intrau mereu în camera ta şi ţi le furau? — Ne-am certat de multe ori din cauza păpuşilor ălora stupide — Ai fost foarte mândră de tine când ai reuşit în sfârşit să câştigi în faţa lor O săptămână mai târziu, când am venit acasă, plângeai de mama focului pentru că uitaseşi unde le ascunseseşi Îţi mai aduci aminte? Sarah zâmbi uşor gândindu-se la acea amintire — Îmi aduc aminte că am făcut o listă cu toate ascunzătorile lor, folosind cerneală invizibilă Apoi am pierdut hârtia — A trebuit să vânez păpuşile alea pentru tine Am întors toată casa cu fundul în sus, dar le-am găsit pe toate, nu-i aşa? — Pe fiecare dintre ele O mângâie pe genunchi cu blândeţe — Sarah? — Da? — Vreau să-ţi arăt ceva — Ce? — Haide! Ridică-te în picioare acum! Opri televizorul şi se ridică de pe canapea cu un mormăit, simţindu-se de parcă ar fi avut o sută de ani Îşi urmă tatăl în bucătărie, unde acesta îi făcu semn spre masă Acolo erau aliniate armele pe care le ascunsese prin casă: cele două cuţite şi vătraiul — Se pare că ai greşit locul câtorva obiecte, draga mea Sarah înghiţi, simţind cum îi apar lacrimi în ochi — Ca să mă protejez — De cine să te protejezi? — Chiar nu pot să explic Îmi pare rău Tatăl ei se gândi pentru o clipă, părând să decidă dacă să insiste să-i răspundă — În regulă Dar o să-mi spui dacă le-am găsit pe toate? — Da Au fost doar astea trei — Şi dacă Henry sau Grace găsea vreunul dintre aceste instrumente înaintea mea? întrebă el pe o voce moale — Le-am pus suficient de sus încât să nu poată ajunge la ele M-am asigurat că nu le pot lua — Hmm! El dădu din cap încet — Sarah, ia loc puţin Făcu aşa cum îi spuse şi se aşeză în faţa lui, întrebându-se dacă să-i spună adevărul Tot adevărul Nu ştia cum ar fi putut explica armele pe care le lăsase prin casă, bărbatul de care se temea că se va întoarce şi ce i-ar putea face Senzaţia de neajutorare desăvârşită şi deplorabilă pe care o avusese când el fusese în casa ei pentru prima dată Sarah luă cana cu ceai cu ambele mâini şi bău o gură Era fierbinte şi dulce; în mod normal, nu punea zahăr, dar de data asta îl aprecia — Mersi! — Sarah, îmi fac griji pentru tine Ea nu zise nimic — Cred că a venit timpul să-mi spui ce se întâmplă Sarah clătină din cap, amintindu-şi cuvintele lui Volkov Să nu spui nimănui — Nu pot — Nu poţi sau nu vrei? — Aş vrea să pot, tati Chiar aş vrea Liniştea dintre ei se întinse până la un minut, până ce în sfârşit el se aşeză lângă ea şi o îmbrăţişă Rămaseră aşa pentru o vreme, înainte ca Sarah să-i dea drumul, apoi reveniră amândoi pe locurile lor Tatăl ei bău o gură mare de ceai — Ştii, s-ar putea să te surprindă puţin, dar, după ce a murit mama ta, am făcut un lucru foarte rău Sarah se uită la el, aşteptându-se să-i spună că glumeşte — Ce? Ce ai făcut? — Nu am mai povestit nimănui asta, aşa că trebuie să promiţi că nu vei spune nimănui — Promit — Mai ales surorilor tale — Desigur — Şi nici Laurei sau oricăror altor prieteni sau colegi de la serviciu Ea se încruntă, temându-se de ce avea să urmeze — Bine, zise ea încet — În regulă După ce a murit mama ta, eu Ezită, dar numai o secundă — Am petrecut şase luni plănuind cum să omor un om Capitolul 59 Sarah tuşi şi aproape că îşi vărsă ceaiul — Ce? Nu ai făcut asta Despre ce vorbeşti? — E adevărat — Tati, nu te prosti Nu ai avut niciodată de gând să omori pe cineva — Lee Goodyer Se uită la el brusc Tatăl ei nu mai vorbise despre accident de mulţi ani Vorbea despre soţia lui decedată – mama lui Sarah – în mod frecvent, dar nu şi despre circumstanţele morţii ei Nu mai făcea asta Şi niciodată, absolut niciodată, nu îl auzise pronunţând numele bărbatului care îi luase viaţa: Lee Goodyer, un agent comercial de treizeci şi doi de ani, a cărui grabă de a ajunge la următoarea sa întâlnire se încheiase printr-o tragedie Goodyer depăşise un camion în mod periculos şi nesăbuit, ca să mai economisească doar câteva minute din drum Mama lui Sarah, care venea din direcţia opusă, fusese forţată să schimbe direcţia ca să-l evite Intrase într-un alt camion, care venea din direcţia opusă Murise pe loc Juraţii îl găsiseră vinovat pe Goodyer pentru că provocase moartea cuiva din cauza şofatului periculos şi judecătorul îl condamnase la patru ani de închisoare — A stat închis doi ani, apoi a fost eliberat pentru bună purtare, zise Roger cu amărăciune Doi ani nenorociţi pentru că a luat o viaţă Nu a fost de ajuns, nici măcar pe aproape Aşa că imediat ce a fost trimis la închisoare, am început să mă gândesc la ce am de gând să fac — Te-ai retras de tot Noi am crezut că sufereai în urma morţii ei — Am suferit Dar m-am folosit de suferinţă ca să creez un plan Clătină din cap, încă străduindu-se să creadă ceea ce recunoştea el Acesta era tatăl ei, cel care îşi petrecuse toată cariera ocupându-se de asigurări maritime şi care nu primise niciodată o amendă pentru depăşirea vitezei — Dumnezeule, tată! Ce aveai de gând să faci? — Aveam mai multe planuri diferite – toate implicau posibilitatea ca eu să fiu prins, dar în momentele acelea nu-mi mai păsa Deja mi se întâmplase cel mai rău lucru, aşadar, ce-mi mai păsa dacă eram prins? Trebuie să înţelegi – am fost atât de furios, încât am simţit că după moartea mamei tale nu îmi mai rămăsese decât furia — Ne aveai pe noi Pe Lucy, pe Helen şi pe mine — Ştiu, ştiu Am fost un prost Dar tu şi surorile tale eraţi adulte, nu mai depindeaţi de noi Eu şi mama ta fuseserăm căsătoriţi treizeci şi trei de ani, iar el i-a luat viaţa în numai câteva minute A primit doi ani de închisoare, apoi a putut să se bucure de restul vieţii Am vrut să plătească pentru ce a făcut Aşa cum ar fi trebuit să o facă Sarah se uită la tatăl său, cel mai bun bărbat pe care îl cunoscuse vreodată, şi văzu că avea ochii înlăcrimaţi Se aplecă şi îl îmbrăţişă din nou, frecându-l pe spate, de parcă ar fi liniştit un copil — Ce te-a făcut să te răzgândeşti? Se retrase din îmbrăţişarea ei şi zâmbi, o lacrimă curgându-i pe obraz — Tu! Sarah se încruntă şi băgă mâna în buzunar după un şerveţel, ca să i-l dea — Eu? Cum am reuşit să fac aşa ceva? — Poate că nu tu neapărat Ci Grace — Dar ea nici nu se născuse când a murit mama — Prima dată când am văzut-o pe Grace în spital, prima dată când am ţinut-o în braţe, spuse el, ştergându-se la ochi, am ştiut că trebuia să iau o decizie Dacă mă duceam să mă răzbim pe acel om, aveam şanse mari să fiu prins şi să ajung la închisoare Aşa, nu mai aveam cum s-o văd crescând – poate că nu ar fi ştiut niciodată cine sunt Toate planurile pe care le făcusem legate de Goodyer, toate listele, hărţile, fotografiile şi informaţiile pe care le adunasem despre el, le-am aruncat în foc şi au ars toată noaptea Apoi m-am îmbătat rău de tot Şi, dimineaţa, v-am adus pe amândouă acasă de la spital — Nu voiai cu adevărat să-i faci rău lui Lee Goodyer după ce era eliberat — Ba da, absolut Dar Grace m-a salvat Tu m-ai salvat, zâmbi tatăl ei Oferindu-mi-o pe prima mea nepoată, chiar dacă poate că a fost puţin mai devreme decât ai fi vrut Sarah clătină din cap — Eu nu pot să salvez pe nimeni Nu pot să mă salvez nici măcar pe mine Ridică privirea spre el, tatăl ei bun şi blând, văzându-l acum într-o lumină nouă — De ce nu mi-ai mai spus asta niciodată? El ridică din umeri — Nu am spus nimănui — Şi încă mai vrei să te răzbuni? — Am vrut, timp de vreo patru ani după moartea ei Dar Grace m-a menţinut pe drumul cel bun şi drept Iar apoi, şi Henry — Dar acum? — Chestia e că m-am gândit că mă va face să mă simt mai bine dacă mă răzbun pe Goodyer Dacă-l rănesc Poate chiar dacă-l omor Dar asta nu ar fi dat timpul înapoi până în perioada când mama ta era în viaţă Ştiam că trebuie să scap de furie, căci altfel avea să mă mănânce de viu în cele din urmă — De ce îmi spui asta? — Pentru că a trebuit să învăţ să merg mai departe, să fac faţă vieţii aşa cum e, chiar dacă nu e aşa cum vreau eu Arătă spre ea — Şi tu trebuie să faci la fel Şi, acum, că îmi ştii secretul, a venit timpul să mi-l spui şi tu pe al tău Capitolul 60 — Nu pot să-ţi spun, refuză ea Chiar nu pot — Eu ţi-am spus secretul meu Nu pot să cred că ar putea fi ceva mai rău decât faptul că am încercat să o răzbun pe mama ta Sarah râse, dar fără umor în glas — Ai fi surprins, tată — Draga mea, la vârsta mea nu mă mai surprinde nimic — Dacă-ţi spun, nişte oameni ar putea fi răniţi El arătă din nou spre şirul de arme întinse pe masă — Mie mi se pare că oricum cineva o să fie rănit — Mă refer la copii Copiii ar putea să fie răniţi Roger se îndreptă de spate — Eşti ameninţată? Harry şi Grace sunt în pericol? — Nu şi dacă păstrez secretul — Ce secret? Despre ce vorbeşti? Mie mi se pare că ar trebui să sunăm la poliţie Sarah puse mâna pe braţul lui — Nu, tati! Nu! Nu la poliţie! — Atunci, spune-mi! Se uită la el, la tatăl ei iubitor, la îngrijorarea de pe faţa lui La dragostea din ochii săi Şi simţi că-i vine din nou să plângă, ochii înţepând-o până când cedă şi începu să plângă cu putere, cu pieptul ridicându-i-se, săptămâni şi luni întregi de emoţii revărsându-se acum din ea — Tati, am provocat un dezastru, zise ea printre bocete Totul s-a dus pe apa sâmbetei, şi e numai vina mea Tatăl ei o strânse tare în braţe — Ce s-a dus pe apa sâmbetei, Sarah? — Totul Aşteptă o clipă, apoi adăugă încet: — Tot ce ştiu e că nu poţi să continui să fii aşa cum ai fost în ultimele şase săptămâni Şi asta, făcu semn spre arme din nou, nu e o viaţă normală Aşa că, de ce nu îmi povesteşti, Sarah? — Tati, trebuie să-mi promiţi că n-o să mai spui nimănui Niciodată Nici lui Helen sau lui Lucy, nici prietenilor mei, nici celor de la serviciu – şi, în mod cert, nici poliţiei — Promit — Jură! Pe vieţile nepoţilor tăi Se gândi bine la asta În cele din urmă, tatăl ei încuviinţă — Jur că nu voi spune! — Am făcut un lucru rău, tată Un lucru foarte rău Şi acum, totul se dezlănţuie Devine din ce în ce mai rău, şi nu ştiu cum să fac ca să opresc lucrurile Se aşezară la masa din bucătărie şi Sarah îi povesti totul: comportamentul lui Lovelock din ultimii doi ani, regulile şi cât de dificil îi fusese să lucreze cu el Îi povesti despre refuzul de a o promova şi despre planurile de a o da afară din departament, despre Volkov şi oferta sa şi tot ce se petrecuse în ultimele două săptămâni, de când efectuase acel apel El nu o întrerupse, o lăsă să vorbească Într-un final, după ce termină, văzu că are şi el lacrimi în ochi În mai bine de trei decenii, foarte rar îl văzuse supărat – îşi aducea aminte să fi fost aşa doar de vreo două sau de trei dăţi El era cel practic, cu capul pe umeri, agentul de asigurări care avea un răspuns logic pentru orice Dar acum era supărat Mânia ieşea din el în valuri — Iisuse Hristoase, Sarah! Îmi vine să mă duc să-l omor cu mâna mea pe nenorocitul ăla Foarte rar înjura Sarah îi dădu un şerveţel şi îşi luă şi ea unul — Tati, nu ştiu ce să fac Nu pot să îndrept lucrurile şi nici nu pot să le fac să dispară Situaţia se înrăutăţeşte din ce în ce mai mult — De ce nu mi-ai povestit mai demult? Aş fi putut să te ajut — Ţi-ai fi făcut griji, şi nu-mi doream asta Am vrut să fii mândru de mine, de tot ce am realizat — Sunt mândru de tine Mai mândru decât vei şti tu vreodată — Vreau doar să repar totul Vreau să ştiu cum să îndrept lucrurile Roger păstră liniştea pentru câteva clipe, ţinând-o de mână pe Sarah Apoi se ridică şi mai făcu nişte ceai — O să vedem noi cum facem, zise el până la urmă Înconjură masa şi o mai îmbrăţişă o dată — Dar mai întâi trebuie să stabilim care sunt opţiunile pe care le ai Lasă-mă să mă mai gândesc Capitolul 61 Sarah o urmă pe detectiv Rayner printr-un labirint de coridoare de la secţia de poliţie Wood Green până când ajunseră în dreptul unei uşi nemarcate, complet goală, cu excepţia unei tastaturi electronice Detectivul tastă o serie de cifre şi lacătul se deschise Apăsă pe mâner şi intră, iar Sarah o urmă înăuntru Detectiv Rayner o sunase ca să o întrebe dacă ar putea trece pe la secţie în drum spre serviciu „Durează doar douăzeci de minute”, promisese ea, fără să-i spună lui Sarah de ce trebuia să se afle acolo Se aşezară faţă în faţă la o masă gri, din metal, într-o cameră cu puţină mobilă — Mulţumesc pentru că aţi venit, deşi v-am anunţat din scurt, începu detectivul Sper că până acum aţi aflat că a fost găsit teafăr şi nevătămat colegul dumneavoastră — Da, am auzit, zise Sarah, forţându-se să zâmbească Nişte veşti grozave — Sunteţi bine? Păreţi palidă — Bineînţeles! Sunt doar uşurată Cu toţii am crezut că Alan era ei, bine, că s-ar putea să i se fi întâmplat ceva — Cum ar fi? Sarah fu surprinsă de întrebarea ei — Nu ştiu presupun că, având în vedere că nimeni nu mai auzise nimic de el, ne-am gândit la ce e mai rău — Aveaţi vreun motiv anume să credeţi asta? — Nu, nu chiar Dar nu-i stă deloc în fire să nu ţină legătura cu nimeni Femeia o studie preţ de o secundă înainte să continue — Aşa cum am spus, este ceva confidenţial, aşa că aş aprecia discreţia dumneavoastră Dar avem nişte informaţii care sugerează că profesorul Lovelock s-ar putea să fi fost ţinta unui sindicat criminal rus Din motive necunoscute – momentan — Înţeleg, răspunse Sarah, simţind fiori pe şira spinării Ce vă face să credeţi asta? — O să vă arăt Detectivul Rayner o conduse până la geamul lung de pe peretele îndepărtat, şi Sarah văzu acum că era un panou cu vedere într-o altă cameră — L-aţi mai văzut pe acest bărbat până acum? Bărbatul cu cicatrice stătea dincolo de geam Sarah se uită la el Părea calm Nu avea geacă şi mânecile le ţinea suflecate, lăsând la vedere o serie de tatuaje închise la culoare şi neuniforme, pe ambele braţe, o combinaţie de simboluri religioase şi alte lucruri pe care Sarah nu le recunoştea O serie de întrebări îi făcură inima să-i bată mai repede Ce au aflat? Ce le-o fi spus deja? Şi, mai presus de toate, replica cu care Lovelock o ameninţase cu o zi în urmă: „Poliţia este uite atâtica de aproape să te aresteze, Sarah” Detectivul se mişcă puţin lângă ea — Doamnă Haywood? În timp ce Sarah îl privea, bărbatul cu cicatrice se întoarse încet în scaun şi păru că se uită fix la ea Sarah privi imediat în altă parte — Poate să ne vadă? — Nu E geam cu efect de oglindă Şi cu izolare fonică Aducem diverse persoane din departamentul dumneavoastră, ca să vedem dacă l-a zărit cineva pe individul acesta în campus în ultimele săptămâni Sarah inspiră, chinuindu-se să-şi menţină vocea calmă Gândeşte-te! — Cine este? — Momentan, nu ştim Nu avea la el niciun act de identitate când a fost arestat – numai nişte teancuri de bancnote –, şi în baza de date nu i-am găsit amprentele şi nici ADN-ul Dar avem nişte surse care sugerează că a fost implicat în organizaţii criminale din Rusia Tatuajele indică acest lucru E posibil ca persoana aceasta să fi urmărit mişcările profesorului Lovelock în zilele premergătoare răpirii sale Aşa că este probabil să existe o legătură, ori ceva, ori cineva care să-l lege pe profesor de suspectul nostru Doar că nu ştim ce sau cine încă Îl recunoaşteţi? Făcu un efort deliberat să se uite din nou la bărbat, de parcă ar fi fost prima dată când îl vedea Acum, el se uita din nou la peretele opus, inexpresiv Faptul că l-ai văzut nu dovedeşte nimic — Da, cred că da El este bărbatul pe care l-am văzut acum câteva zile L-am denunţat la vremea respectivă Detectiv Rayner se uită într-un dosar pe care-l avea în mână — V-aţi făcut griji că ar putea fi un urmăritor periculos — Da Femeia făcu semn spre bărbatul aflat dincolo de geamul oglindă — Sunteţi sigură? — Cred că da Ce a făcut? — Păi, se poate ca bărbatul pe care l-aţi văzut să nu vă fi urmărit pe dumneavoastră, ci pe profesorul Lovelock — Deci este implicat în ce i s-a întâmplat lui Alan? — Da Dar asta rămâne confidenţial — Desigur Sarah îşi puse palma sub bărbie — Uau! Cum l-aţi prins? — A fost o întâmplare norocoasă A fost oprit de un ofiţer pentru că folosea telefonul mobil la volan Poliţistul l-a pus să tragă pe dreapta şi, în timp ce îl mustra, a auzit nişte zgomote din spatele vehiculului A deschis portbagajul şi l-a găsit pe colegul dumneavoastră, legat la mâini şi la ochi, şi cu gura astupată Asta a fost la cinci zile după ce a dispărut, şi încă nu suntem siguri de ce a fost ţinut captiv Este posibil să fi vrut să ceară o răscumpărare la un moment dat – în stadiul acesta nu ştim încă — Îngrozitor, zise Sarah, încercând să pară şocată Şi el ce a declarat despre asta? — Suspectul? Până acum, nimic, nu face decât să stea acolo ca o piatră Dar până la urmă o să vorbească Răsfoi carneţelul până la o altă pagină — Deci aţi spune că profesorul Lovelock avea duşmani? — Duşmani? repetă Sarah — Oameni care i-ar fi dorit răul — Presupun că ar putea avea rivali din punct de vedere academic – oameni care ar putea să se implice într-o cursă cu el pentru fonduri de cercetare şi alte lucruri de genul Şi sunt câţiva oameni din cadrul comunităţii universitare care poate că nu ar vorbi frumos despre el Dar nu i-aş numi chiar duşmani — Credeţi că vreunul dintre aceşti rivali academici şi-ar putea dori ca el să nu mai existe? Sarah se prefăcu că se gândeşte pentru o clipă înainte să clatine din cap — Eu nu aş crede asta Există dovezi în acest caz? — Facem investigaţii Şi în alte aspecte ale anchetei, inclusiv răpirea pentru răscumpărare, având în vedere averea destul de mare a profesorului şi a familiei sale Dar se pare că nimeni nu are nimic rău de zis despre el Poate c-ar trebui s-o întrebaţi pe Gillian Arnold — Sunt sigură că e adevărat Sarah simţi ochii detectivei asupra ei — Am înţeles că şi dumneavoastră aţi avut o ceartă cu profesorul Lovelock de curând Ceva legat de o potenţială finanţare pentru cercetări, din SUA? — Nu a fost o ceartă Doar o mică neînţelegere — Dar v-a supărat foarte tare felul în care a procedat profesorul? — Nu aş spune asta Eu — L-aţi acuzat că este un trişor şi un mincinos Într-o şedinţă deschisă — Nu am spus niciodată asta! — Ceva de genul acesta? Aşa am auzit — Nu e adevărat — Sunteţi sigură de asta? Sarah trase aer adânc în piept, apoi expiră uşor În adâncul său, i se aprinse o luminiţă – două, trei, patru informaţii care se uneau şi se potriveau unele cu altele ca piesele de puzzle Acum, că putea să vadă întregul, era surprinsă că nu-şi dăduse seama înainte Dumnezeule! Vai De Mine De ce mi-a luat atât timp să-mi dau seama? Rayner se apropie de ea — Doamnă Haywood? insistă ea Sunteţi sigură? — Îmi cer scuze – da, am fost puţin dezamăgită Am sperat că mă va lăsa să mă ocup eu, dar, în cele din urmă, a preluat el totul — Cred că aţi fost totuşi supărată — Iniţial, da, dar nu a fost mare lucru Întregul departament va avea de beneficiat dacă va reuşi să ne aducă acea sponsorizare, va fi bine pentru noi toţi, şi pentru întreaga universitate Brusc, îşi dădu seama de ceva — Ar trebui să am un avocat cu mine pentru asta? — Depinde de dumneavoastră, zise detectivul, luând o gură de ceai Niciunul dintre colegii dumneavoastră nu a simţit că ar fi necesar până acum, dar, dacă vreţi, puteţi face asta Nu este un interogatoriu oficial, încercăm doar să aflăm care este legătura dintre domnul cu cicatrice şi universitatea De fapt, că tot veni vorba, ar mai fi ceva — Ce anume? — Un apel Capitolul 62 Sarah simţi o presiune în piept — Când l-au oprit pe suspect, continuă detectivul, au dus maşina la centrul nostru, ca să fie cercetată de criminalişti Portbagajul în care a fost găsit colegul dumneavoastră a fost acoperit în întregime cu plastic de unică folosinţă – pentru a limita depunerea ADN-ului victimei, am presupus noi –, dar nu au mai găsit nimic util în maşină Cu toate acestea, am reuşit să descoperim dovezi folositoare pe baza raportului întocmit de ofiţerul care l-a arestat — Ce fel de dovezi? — Ofiţerul a raportat că suspectul mesteca de zor la început, când l-a abordat S-a descoperit că lipseau cardurile SIM din ambele telefoane pe care le avea în posesie — Le mâncase? — Le-a mestecat şi le-a înghiţit Dar am reuşit să obţinem bucăţile – nu vreţi să ştiţi cum Cardurile SIM de ultimă generaţie sunt mult mai rezistente decât s-ar crede Oamenii noştri de la laborator au reuşit să extragă o parte din datele de pe unul dintre cardurile SIM, şi am analizat apelurile şi mesajele, de unde au venit apelurile, numărul apelantului şi aşa mai departe Sarah se cutremură fără să vrea Poliţia se juca acum cu ea? Ştiu că tu eşti! Ştiu că tu eşti! — Acest număr a primit un singur apel, continuă Rayner Unul singur Un apel de douăzeci şi nouă de secunde, realizat de pe un telefon mobil, din partea de est a campusului universităţii Cu cinci zile înainte de răpirea profesorului Lovelock Îşi impuse să rămână calmă — Aha! De la cine? — Un alt telefon cu credit Nu l-am găsit încă, dar urmărim numărul şi, imediat ce va fi folosit din nou, îl vom găsi Sarah îşi aduse aminte de telefonul înfăşurat în punga din plastic în care pusese pietre ca să se ducă la fundul iazului din parcul Hampstead Heath în timp ce copiii ei hrăneau raţele de la marginea podului Pe o voce liniştită, întrebă: — Nu puteţi să găsiţi proprietarul telefonului prin compania de telefonie, sau ceva de genul ăsta? — Nu e atât de uşor cu un telefon cu credit, dar înseamnă că avem o legătură directă între telefonul suspectului şi campusul universităţii Sarah simţi noduri în stomac Avea gura uscată Îşi umezi buzele — Asta e de bine, nu-i aşa? Adică, se fac progrese — Ar putea fi legătura pe care o căutăm: pare foarte improbabil ca suspectul să fi luat legătura cu o persoană de la universitate din alt motiv De aceea v-am întrebat dacă profesorul Lovelock a avut inamici — Avem mii de studenţi şi angajaţi în campus în timpul sesiunilor — În ce zonă a campusului e situată clădirea dumneavoastră? — Biroul meu? — Da — Facultatea de Artă În partea de nord a campusului — Dar uneori parcaţi în partea de est? — Poftim? — Uneori parcaţi în partea de est a campusului Lângă clădirea Facultăţii de Inginerie Sarah inspiră — Uneori Adesea nu mai sunt spaţii de parcare în apropiere de biroul meu când ajung eu Clădirea ingineriei are cea mai mare parcare — De acolo a fost efectuat apelul La ora cinci şi douăzeci şi şase de minute după-amiaza – la sfârşitul programului Poate de către cineva care se ducea la maşină, în drum spre casă — Da — Cercetăm înregistrările de pe trei camere de luat vederi din acea parte a campusului Vom vedea dacă aflăm ceva cu ajutorul lor — Cât de mare e aria staţiei de comunicaţie? Detectivul ridică din umeri — O rază destul de mare, probabil jumătate din campus şi casele care se află pe artera de pe partea cealaltă — Deci, mulţi oameni — Şi este doar unul dintre aspectele anchetei Vă sună cunoscut următorul număr de telefon? Îi citi un număr de unsprezece cifre de două ori, privind în sus din când în când ea să-i vadă reacţia Sarah clătină din cap, încercând să facă asta fără grabă şi cât mai natural posibil — Nu ştiu multe numere pe de rost, dar acesta nu-mi sună cunoscut Cu un val năucitor de adrenalină, îşi aduse aminte că scrisese numărul lui Volkov pe o hârtiuţă înainte să arunce telefonul în apă Hârtiuţa se afla încă în buzunarul interior al portofelului, lipită de o carte cu timbre, iar portofelul era în geanta care acum se afla pe marginea mesei, cam la treizeci de centimetri de mâna stângă a poliţistei Sarah se uită la ceas cu subînţeles — Îmi cer scuze, dar chiar trebuie să plec, am un seminar la ora zece E în regulă? — Desigur, zise Rayner, privind-o în ochi Mulţumesc pentru că aţi venit fără preaviz Dacă vă mai aduceţi aminte ceva, orice credeţi că ar putea fi relevant, să mă sunaţi Orice credeţi că ar trebui să ştim Sarah încuviinţă şi se ridică, sperând că picioarele ei moi nu o vor trăda în drum spre ieşire Capitolul 63 După seminar, Sarah se retrase la ea în birou, stând nemişcată şi tăcută, cu uşa închisă şi încuiată, şi cu luminile stinse, astfel încât să nu bată nimeni la uşa ei ca s-o deranjeze Prânzul ei – un sandvici cu brânză – stătea neatins pe birou, lângă ea Nu avea deloc poftă de mâncare Nu voia decât să fie singură, să aibă timp să se gândească la situaţia sa La ce să facă în continuare Nu putea să se gândească decât la conversaţia pe care o avusese cu tatăl ei cu o seară în urmă, la modul calm, metodic şi raţional în care disecase opţiunile ei Fusese o uşurare să poată împărţi povara cu el, să-i împărtăşească secretul ei, dar acum ştia că trebuia să aleagă o cale Se auzi un ciocănit încet la uşă, urmat de vocea înăbuşită a unei femei — Sarah? Înlemni, sperând că persoana va renunţa şi va pleca — Eşti acolo? Sunt Marie Sarah rămase perfect nemişcată Marie ciocăni din nou, de data aceasta mai tare, după care zise: — Ştiu că eşti înăuntru Sarah oftă, se ridică în picioare şi descuie uşa Marie stătea pe coridor, cu o casoletă din plastic într-o mână şi cu telefonul în cealaltă — Bună, o salută ea Iei prânzul? — Cred că o să mănânc aici, în birou — Te deranjează dacă mănânc şi eu cu tine? — Nu? Sarah deschise uşa mai larg şi Marie se aşeză pe un scaun pliabil dintr-un colţ, între două teancuri de cărţi Sarah închise uşa în urma ei şi se duse la birou — Eşti bine? întrebă Marie Pari puţin distrasă E întuneric aici Ţi s-a ars becul? — Mă doare capul N-am dormit prea bine azi-noapte, asta e tot — Harry are iar coşmarul ăla? — Care coşmar? — Cel cu hamsterul uriaş? Lui Sarah îi luă o clipă să-şi amintească la ce se referea colega ei: în vară, de-a lungul unei săptămâni, Harry se trezise de cel puţin trei ori pe noapte, în fiecare noapte, insistând că avea un hamster uriaş sub pat — A, da, minţi ea Acela Marie scoase capacul casoletei — Deci, ce părere ai? — Despre ce? — Alan Sarah se foi neliniştită în scaun Ce ştia Marie? Ce bănuia? — La ce te referi? — Care e problema lui? Sarah încercă să schiţeze un zâmbet, dar nu reuşi — Poveste lungă Marie pufni, înfigând furculiţa în pastele vegane — Nu-i aşa? Dar, vreau să spun, de când s-a întors după ce i s-a întâmplat chestia aia — Răpirea — E diferit parcă La fel, dar diferit — Vrei să spui că e mai rău ca înainte? Marie încuviinţă — E ca şi cum i-ar lipsi o doagă, de parcă ar fi trecut dincolo de orice limită Dacă mă întrebi pe mine, eu zic că s-a întors prea repede la serviciu — Marie, de mult timp îi lipseşte o doagă, doar că foarte mulţi oameni nu au văzut asta niciodată — Ştiu, dar pare mai nebun ca înainte E tensionat, de parcă toate trăsăturile lui cele mai rele ar fi fost date la volum maxim şi nu ar mai şti cum să le dea înapoi Sarah îşi luă sandviciul şi se gândi puţin Îl puse apoi din nou jos — Presupun că n-are cum să nu te afecteze dacă te răpeşte un rus şi te aruncă în portbagajul maşinii sale Marie se încruntă — Era rus, nu-i aşa? Sarah simţi un semnal de alarmă Ai grijă, ai grijă! — Asta a spus poliţia — Mie nu mi-au spus Arătă cu furculiţa spre Sarah — Cum se face că tu ai mereu cele mai bune bârfe, doamnă Haywood? — De fapt, nu-mi mai aduc aminte de unde am auzit asta — Nu contează de unde a venit tipul cel rău, cred că experienţa asta l-a adus la limită pe Alan Mestecă gânditoare — Poate că suferă de stres posttraumatic? — Poate — Ar fi bine dacă i s-ar da liber o lună sau două, nu-i aşa? Sarah îi aruncă un zâmbet neliniştit — Probabil că nu ajută nici faptul că bea, deşi e atât de devreme Marie vorbea în timp ce mânca — Ce au mai zis poliţiştii când te-au chemat? Sarah simţi cum i se încordează stomacul de frică Ai grijă! — Presupun că aceleaşi lucruri pe care le-au spus şi celorlalţi — Ai auzit ultimele veşti? Alan a zis că poliţia mai are puţin şi arestează pe altcineva care a fost implicat în răpire Un complice Sarah înghiţi în sec şi se întoarse într-o parte, prefăcându-se că se uită la telefon — Serios? îngăimă ea — Se pare că e doar o chestiune de timp – cel puţin, aşa zice el Ştii ce cred eu? — Ce crezi? — Nu cred că vor trebui să caute prea departe ca să găsească un complice — Ce? Sarah începea să se înfierbânte la faţă — Ce vrei să spui? — Nu a fost vreo persoană oarecare, nu-i aşa? — Chiar nu înţeleg despre ce vorbeşti — Soţia lui Caroline S-a săturat să-l vadă cum încearcă mereu să facă sex cu toate şi a decis să-i dea o lecţie Întotdeauna e soţul – sau, în cazul ăsta, soţia — S-ar putea, zise Sarah încet — Sau poate că a fost Gillian Arnold – are un motiv destul de bun — Asta aşa e Marie băgă ultimele paste în gură şi ţinu furculiţa ca un dirijor — Ştii, m-am gândit că toată treaba asta îl va şoca suficient de mult încât să o lase mai moale Nu ştiu, să-l încurajeze să facă un pas înapoi, să devină o persoană mai bună într-un fel Dar nu s-a întâmplat asta, nu? — Nu, a devenit şi mai rău Mult mai rău Făcu o pauză pentru o secundă — Asta te face să te întrebi, Marie Marie se uită la ea confuză — Ce să mă întreb? — Dacă se va ţine de partea lui de târg Capitolul 64 Marie îşi încrucişă braţele la piept — Ce vrei să spui? — Târgul pe care l-ai făcut cu Lovelock Când te-ai decis, mai exact, să mă faci să par vinovată? — Nu ştiu – nu sunt sigură la ce te referi, Sarah — Să ştii că în ziua aia, când m-am dus să-l reclam pe Lovelock la Resurse Umane, ai spus ceva care m-a tot deranjat până acum, dar nu mi-am dat seama de ce Ai zis că, dacă înclin barca, o să avem cu toţii de suferit Marie se foi neliniştită pe scaun — Nu-mi aduc aminte să fi spus asta — O, ba da Eram prea concentrată pe propria mea furie la vremea respectivă, încât nu m-am gândit că ar fi ceva mai mult decât o solidaritate frăţească Dar apoi am început să mă gândesc la asta în pat, într-o seară, şi nu am putut să înţeleg ce ai vrut să spui cu asta De ce am ajunge cu toţii să pierdem? — Sarah? — Şi apoi mi-am dat seama că nu a fost vorba despre solidaritate, nu-i aşa? A fost propriul tău interes Ai crezut că o să fii băgată în aceeaşi oală cu mine, că vei fi considerată vinovată prin asociere Şi asta ţi-ar fi pus în pericol târgul pe care l-ai încheiat cu el — Sarah, îţi spun sincer că nu ştiu despre ce vorbeşti Suntem prietene, nu? Sarah ridică o mână — Stai puţin că nu am terminat Lovelock ştia că noi două suntem prietene În noaptea aceea, în Edinburgh, a zis că suntem ca două surori Probabil că a presupus că, dacă voi depune o plângere oficială, tu mă vei încuraja, şi asta ţi-ar fi spulberat şansele de a primi promovarea pe care ţi-o promisese Era mai bine să stăm cu toţii liniştiţi, cuminţi şi ascultători, şi să-l lăsăm să se ocupe de formulare fără ca nimeni să facă o plângere oficială, şi astfel întregul proces s-ar fi oprit Chiar şi în întunericul biroului ei, Sarah vedea cum Marie începea să se înroşească Continuă, cu o furie calmă în voce — N-am reuşit să-mi dau seama de unde făcea rost de informaţii M-am plâns lui Clifton că Alan mi-a furat ideea legată de noua sponsorizare din Boston, şi a doua zi Alan a ştiut totul despre asta — Probabil că i-a zis Clifton, spuse Marie pe o voce slabă Sunt prieteni vechi — Nu, cred că nici măcar nu i-ar fi trecut prin minte să-i transmită asta Nemulţumirile din departament sunt prea mici pentru el Dar tu ai fost acolo, exact după ce am vorbit cu Clifton Tu ai apărut de nicăieri Ne-ai ascultat conversaţia pe furiş, nu-i aşa? Marie clătină din cap, dar tăcu mâlc — Îţi spusesem că aveam de gând să mă duc la Resurse Umane, continuă Sarah Dar Lovelock a ajuns acolo înaintea mea, ca să pregătească terenul, prezentându-mă ca pe o problemă Când am ajuns la şedinţă, era înăuntru cu Webster Sigur i-a zis că sunt nebună, instabilă, predispusă la toate porcăriile de care a acuzat-o pe Gillian Arnold Când Alan m-a chemat la el, mai târziu, în după-amiaza aceea, era cu un pas înaintea mea încă o dată – ştia că plănuiam să înregistrez întrunirea Întâmplarea face să-ţi fi spus ţie ce plan aveam Şi tot tu ai spus poliţiei că am o relaţie cu Alan Marie nu răspunse — Iisuse Hristoase! exclamă Sarah Nu pot să cred că te-ai întors împotriva mea astfel Cum rămâne cu regulile? Le-am stabilit împreună — Ştiu — Deci, ce te-a determinat să faci asta? Marie făcu o pauză înainte să vorbească, stând pe scaun, cu umerii căzuţi Vorbi fără să-şi ridice privirea din podea — Mi-a zis că urmează să aibă loc o restructurare, că postul meu e în pericol, deoarece am contract temporar Că voi fi una dintre primele persoane propuse pentru a fi date afară Asta s-a întâmplat acum câteva săptămâni, cam atunci când a dat petrecerea — Şi mie mi-a zis asta — A promis că, dacă-l ajut, mă va pune într-un post bun, dacă-i dau anumite informaţii Dacă sunt cu ochii pe unii oameni — Inclusiv pe mine Marie ridică privirea şi încuviinţă — Te-a declarat ca fiind o persoană problematică — Pentru că n-am vrut să mă culc cu el? — A zis că eşti o persoană care trebuie să fie pusă la locul ei, într-un fel sau altul — Aşa că ai încheiat un târg cu el — N-am vrut, dar cariera mea era în joc — La fel şi a mea, ce naiba! Marie tresări din cauza supărării lui Sarah — Dar tu ai copii şi o casă frumoasă, şi tot restul Eu nu Eu am doar asta, cariera mea Am dat totul pentru ea, iar el a zis că o să mi-o distrugă, că trebuie să iau o decizie Şi, când am văzut-o pe Gillian Arnold la petrecerea lui, am ştiut că nu vreau să ajung ca ea Orice, dar nu asta — Gillian nu a greşit cu nimic — Ba da, a greşit – a încercat să-l doboare Văzând-o pe ea, am învăţat că nu există nicio cale prin care să te poţi lupta cu el şi să câştigi Am încercat să-ţi spun asta, am încercat să te ţin departe de o bătălie pe care nu ai fi avut cum s-o câştigi, dar nu m-ai ascultat Se făcu linişte preţ de câteva clipe, apoi Marie se ridică în picioare, luându-şi geanta şi haina şi îndreptându-se spre uşă Sarah clătină din cap După atacul de furie, era ostenită Era obosită din cauza înşelăciunii şi a trădării, obosită din cauza încercării de a şti în cine poate avea încredere Mai presus de toate, era tristă pentru prietena ei Tristă pentru că fusese împinsă în această poziţie Tristă că, acum, se pierduseră una pe cealaltă Mai avea doar o singură întrebare de pus — Marie, zise Sarah neliniştită Ai făcut sex cu el? — Nu a fost — Ştii ce? o întrerupse Sarah, ridicând o mână Nu răspunde, nu vreau să ştiu Hai, pleacă! Marie ieşi pe coridor şi trase încet uşa după ea Capitolul 65 Roger îşi împreună mâinile pe masa veche din stejar aflată în bucătărie şi se aplecă spre fiica sa cea mică Sarah venise acasă pe la jumătatea după-amiezii, Grace şi Harry erau la after-school, iar casa fusese oarecum aranjată după dezastrul pe care-l lăsase Sarah — Bun, începu Roger M-am mai gândit de când am vorbit despre situaţia ta, seara trecută — O K , zise ea — Mi se pare că acum contează o singură întrebare, Sarah — Numai una? Eu am un milion de întrebări, dar niciun răspuns El clătină din cap — Doar o singură întrebare este importantă Sarah oftă şi închise ochii — O să-mi placă întrebarea asta? — Nu e relevant dacă-ţi place sau nu Singurul lucru relevant e acesta: eşti într-o situaţie proastă şi probabil că o să se înrăutăţească — Grozav! Deja mă faci să mă simt mai bine — Nu poţi da timpul înapoi, Sarah Nu te poţi întoarce la vremea dinainte de tot ce s-a întâmplat, înainte de târgul încheiat cu rusul Acea uşă e închisă acum – trebuie să mergi înainte, să te confrunţi cu lumea aşa cum e ea Deci, iată întrebarea: ce o să faci în privinţa asta? Sarah ştia că tatăl ei avea dreptate Ştiuse de câteva zile, de săptămâni chiar De când efectuase acel apel care o trimisese într-o altă lume — Să fac? repetă ea Ce aş putea face? — Ei, bine, trebuie să faci o alegere Ca atunci când aveai şaisprezece ani şi a trebuit să decizi pe care drum să o apuci Acum, te afli la o altă răscruce de drumuri, şi mie mi se pare că ai trei variante Sarah bău puţin ceai, simţind cum i se duce în stomac fierbinţeala Tatăl ei, calm şi metodic, fusese mereu la fel Bărbatul care îşi petrecuse cariera ca analist de riscuri, veşnic priceput la descompunerea unei situaţii şi analizarea ei din toate unghiurile posibile Veşnic priceput la înlăturarea tuturor elementelor care nu erau relevante şi la evidenţierea celor de bază — Viaţa nu e atât de simplă, se plânse ea — Viaţa poate fi complicată dacă noi alegem asta Dar nu trebuie să fie aşa — Deci, care sunt aceste trei variante? — Eşti sigură că vrei să le auzi? — Nu Oftă — Da Hai, spune-le! — E evident că nu e o idee bună să nu faci nimic — Corect Nici nu merită să mă gândesc la asta — Aşa că prima opţiune este cea evidentă: poţi să te opreşti aici şi să fugi, să recunoşti că uneori sistemul dă eroare, că se întâmplă lucruri rele oamenilor buni, că şansele sunt împotriva ta în situaţia actuală Să recunoşti că, uneori, pur şi simplu nu există o soluţie eficientă şi corectă – să accepţi că aşa e viaţa Să o iei de la zero în altă parte, într-un domeniu diferit, un alt oraş Pot să te ajut să faci asta — Aşa, voi pierde toate lucrurile pentru care am muncit aici — Da Va trebui s-o iei de la zero Sarah se lăsă pe spătar, oftând — Fie că mă crezi sau nu, nu sunt înnebunită după varianta asta, tati — Ştiu — Vine o vreme când începi să te simţi prea bătrân ca să o mai iei de la zero Care e varianta a doua? — Să-ţi pui încrederea în puterile care există Să faci reclamaţie la universitate şi să o faci şi publică, dacă trebuie Să găseşti un avocat bun şi să te pregăteşti ca Lovelock să se arunce asupra ta cu acuzaţia legată de rus Să negi că l-ai întâlnit vreodată, să rămâi fermă pe poziţie şi să încerci să te menţii puternică mai mult timp decât poate el să o facă Sper că nu există nicio dovadă că tu şi Volkov aţi purtat vreo conversaţie — Să am încredere într-un proces cu probleme în timp ce mint printre dinţi? Aş face mai bine să mă predau acum — Nu e chiar aşa Bărbatul o privi pieziş — Dar să ştii că predarea nu este întotdeauna cea mai rea opţiune Aşa, poţi scăpa de multă durere şi suferinţă, şi de traume inutile Ridică privirea spre tatăl ei, cu ochii înroşiţi — Dar tu nu te-ai preda niciodată, nu-i aşa? — Când a fost vorba de Lee Goodyer, m-am predat Uneori, e alegerea cea mai bună, asta încerc să-ţi spun Sarah închise ochii, bucurându-se de întunericul temporar — Care e a treia variantă? întrebă ea — A treia e cea mai grea, Sarah — Mai grea decât să fug sau să mint pentru tot restul vieţii? — Ei, bine, depinde din ce punct de vedere o priveşti Capitolul 66 Sarah puse sacoşele de cumpărături în portbagajul maşinii, mişcându-se rapid şi fiind cu ochii în patru Parcarea cu mai multe etaje a mallului Brent Cross era aproape plină şi nu voia să dea nas în nas cu o persoană cunoscută, cineva de la serviciu, care i-ar fi pus întrebări stânjenitoare, indiferent cât de improbabil ar fi fost asta la ora şapte seara, într-o zi de miercuri Mallul din Wood Green era mai aproape de casa ei, dar Sarah era disperată să evadeze din propriul cartier, să fie anonimă, să facă tot ce putea pentru a-şi distrage atenţia de la probleme, chiar şi pentru o jumătate de oră Îi lăsase pe copii acasă, cu tatăl ei, ca să se ducă la cumpărături Nu voia să discute cu nimeni Nu voia decât să se facă mică într-un colţ şi să se ascundă Închise portbagajul şi duse căruţul până la locul de colectare, după care se întoarse repede la maşină, abia aşteptând să iasă din locul acela claustrofobic Maşinile erau parcate atât de înghesuit, încât cineva ar fi putut să se furişeze spre tine şi nu ai fi observat decât când ţi-ar fi apărut în faţă Avea deja nervii întinşi la maximum, şi fiecare secundă în plus pe care trebuia s-o petreacă în parcarea cu multe etaje era prea mult Ajunsese să urască locurile cu o singură ieşire Era mai bine să fie două, de preferat chiar trei Cu cât mai multe, cu atât mai bine, dacă trebuia să scape de undeva – sau de cineva – în grabă Parcarea aceea avea însă o singură ieşire: rampa din beton care ducea la parter Cu cât ieşea mai repede de acolo, cu atât mai bine Îl vedea peste tot Pe Lovelock Îl zărea plimbându-se prin mulţimi, în capătul culoarului din supermarket, pe strada ei, privind-o prin geamuri Ceafa lui, sau mersul său distinct, vocea răsunătoare; şi, de fiecare dată, simţea un mic junghi de teamă în stomac Ştia că nu era el, nu cu adevărat, ci doar imaginaţia ei, doar mintea ei extenuată, care-l vedea în orice bărbat înalt ce-i ieşea în cale Totuşi, ştia şi că putea fi el, în orice moment, în orice zi Şi, într-o zi, avea să fie el Trebuia să ajungă acasă Să tragă draperiile Să încuie uşa Să-şi pună telefonul pe modul silenţios Băgă cheia în contact, porni Fordul Fiesta şi începu să dea înapoi când zări cu coada ochiului o străfulgerare de metal gri şi auzi un scârţâit de frâne răsunând în tavanul jos al parcării Din instinct, apăsă pe frână şi maşina ei se opri, la câţiva centimetri de cealaltă Un automobil 4×4, imens şi gri, se oprise în spatele ei şi acum stătea acolo, nemişcat, blocându-i calea Geamurile erau atât de negre, încât nu putea să vadă nimic înăuntru Fără să stea să se mai gândească, apăsă pe claxon cu palma, sunetul răsunând cu putere Într-o zi obişnuită, ar fi considerat că e doar o altă întâmplare stupidă dintr-un oraş cu oameni plini de ei Dar asta nu era o zi obişnuită Nu fusese o săptămână obişnuită şi nici o lună obişnuită Maşina gri rămase pe loc Nu ieşi nimeni afară Sarah simţi fiori de teamă pe şira spinării Ce naiba? Claxonă din nou, zgomotul ţipător răsunând şi mai tare în acea linişte Autoturismul nici nu se clinti Sarah se întoarse într-o parte şi într-alta, sperând cu disperare că mai era cineva acolo, un martor, cineva care s-o ajute Nu era nimeni Teama curgea prin ea în valuri acum şi îi venea rău de la stomac I se făcea greaţă Preţ de o secundă nebunească se gândi să calce pe acceleraţie şi să încerce să dea la o parte maşina Dar era de două ori mai mare decât Fiesta ei şi probabil cântărea şi de două ori mai mult Nu ar fi funcţionat Cu mâini tremurânde, băgă mâna în geantă după telefon, îl găsi şi decise să fugă Avea să sune la 112, apoi să iasă afară şi s-o ia la fugă Chiar atunci, un bărbat înalt, cu barbă şi ochelari, coborî de pe scaunul din dreapta şoferului, îmbrăcat cu blugi şi cu un sacou închis la culoare Dădu ocol Mercedesului şi deschise portiera din spate, după care veni la ea şi îi deschise portiera De aproape, arăta imens, muşchii de pe gât şi de pe spate întinzându-i sacoul Întinse mâna şi opri motorul, băgând cheile în buzunar, apoi îi făcu semn spre portiera deschisă a Mercedesului Sarah rămase pe loc, paralizată de frică Bărbatul cu barbă se aplecă spre ea şi se întinse în maşină deasupra ei Avea faţa la câţiva centimetri de a ei şi maşina fu imediat acaparată de mirosul amestecat de ţigară, de transpiraţie şi de aftershave mult prea dulce Sarah se împinse în scaun, strângând mâinile pumn ca să-l lovească sau ca să claxoneze, sau amândouă Apoi văzu că avea un pistol pe sub sacou şi înlemni Îi scoase centura şi se ridică, făcând din nou semn spre Mercedes Sarah ieşi afară încet şi bărbatul închise portiera Îi luă telefonul din mână şi arătă din nou spre maşina care stătea la câţiva metri distanţă Sarah vedea interiorul alb, cremos Părea să se afle o persoană pe bancheta din spate Bărbatul cu barbă o luă de umăr şi o conduse spre automobil Sarah mai avu timp doar să arunce o privire disperată în parcare, căutând pe cineva, pe oricine, care ar fi putut să-i audă strigătele de ajutor, să sune la poliţie sau să încerce să intervină ca să o ajute Dar nu era nimeni Apoi, bărbatul puse mâna pe spatele ei şi o împinse în Mercedes Intră Capitolul 67 — Bună, Sarah! Volkov stătea acolo, relaxat, picior peste picior, îmbrăcat cu o cămaşă albă şi blugi albastru închis, în interiorul spaţios al maşinii Ea se aşeză în capătul opus, inima bătându-i nebuneşte — Ce se întâmplă? — Pune-ţi centura! — Ce? Făcu semn spre umărul ei — Centura de siguranţă Lui Nikolai îi place să conducă repede Se întinse şi îşi puse centura, lipindu-se de uşă ca să se poată uita la el mai bine Bărbatul cu barbă se urcă pe scaunul din dreapta, în faţă, şi maşina porni lin, lăsând în urmă Fiesta ei Şoferul o luă în jos pe rampă şi ieşi afară în traficul serii Volkov apăsă un buton de pe portieră şi se ridică un geam între compartimentul şoferului şi restul maşinii Era şi mai linişte acum, zgomotul motorului şi al lumii exterioare fiind redus la un zumzet îndepărtat Sarah îl privi fix pe rus tot timpul, încercând să-l citească şi să-şi dea seama încotro se îndrepta maşina Dacă aveau de gând să te răpească, nu ar fi făcut asta într-un loc public Sunt camere de supraveghere în parcare Şi nu ţi-ar fi lăsat maşina acolo — Ai de gând să-mi spui ce se întâmplă? — Ce mai faci, Sarah? Arăţi obosită — Sunt bine Mai bine ca oricând Cum ai ştiut unde să mă găseşti? Ridică din umeri, ca şi cum răspunsul ar fi fost evident — Cum poţi găsi orice în ziua de azi? — Am crezut că ai spus că nu ne vom revedea niciodată — Aşa am spus, dar circumstanţele în care ne aflăm ne obligă să ne adaptăm Sarah, adevărul este că-mi fac griji pentru tine — Pentru mine? De ce? — Ai dormit în ultima vreme? Fu dezarmată pentru o clipă de întrebarea lui — Cât de cât — Şi, ai vorbit cu poliţia ieri dimineaţă, nu-i aşa? Cu inspectorul Katy Rayner? — De unde ştii asta? — Eu ştiu multe lucruri Cum a decurs conversaţia? — A vrut să vorbim despre Alan — Şi ce i-ai zis? — Le-am zis că nu ştiu nimic despre ce s-a întâmplat — Şi despre mine ce ai zis? — Nimic Absolut nimic — Dar cu telefonul pe care ţi l-am dat ce ai făcut? — Am scăpat de el Bărbatul se gândi puţin — În regulă Totuşi, consideră asta un avertisment şi o garanţie personală Dacă spui poliţiei un singur cuvânt despre conversaţia noastră, despre oferta mea, o să aflu Îţi promit, o să aflu Înţelegi ce înseamnă asta? Sarah încuviinţă, aducându-şi aminte de pozele cu şcolile copiilor ei, pe care i le arătase ultima oară când se văzuseră Grace, fotografiată în mijlocul terenului de joacă fără să ştie — Da — Bine E bine că ne înţelegem — Dar omul tău? L-a prins poliţia L-au găsit pe Lovelock în portbagajul maşinii lui — Ce e cu el? — Dacă vorbeşte el cu poliţia? Volkov pufni, de parcă ar fi fost ceva amuzant — Lasă-mă să-ţi povestesc despre Yuri – despre cum şi-a căpătat cicatricea Unul dintre rivalii mei din Moscova a trimis patru oameni să-l omoare, acum câţiva ani Pe unul dintre ei l-a omorât şi un altul a stat în spital o lună Ceilalţi l-au bătut cu bâte din fier până a rămas inconştient, apoi l-au dus într-un depozit, unde l-au bătut timp de alte trei zile I-au smuls toate unghiile, una câte una, şi l-au ars cu ţigara pe răni I-au tăiat trei degete de la picioare L-au torturat, folosind curent electric I-au tăiat scalpul de la o ureche A făcut semn cu degetul din partea de sus a capului — şi i l-au smuls peste frunte, ca să-l ardă cu ţigările pe craniu Şi, în tot acel timp, în tot acel timp, nu le-a spus niciun cuvânt Nici măcar un singur cuvânt — Ce voiau de la el? — Informaţii despre mine şi familia mea – ca să poată ajunge la mine Dar deşi l-au torturat trei zile, tot nu le-a zis nimic Aşa că răspunsul la întrebarea ta e „Nu!” Nu va vorbi cu poliţiştii tăi britanici, chiar dacă vor încerca să-l forţeze A văzut cele mai rele lucruri pe care le pot face oamenii şi tot a rămas tăcut Va îngheţa iadul şi diavolul va implora în genunchi pentru iertare înainte să se întâmple asta Ai face bine să-i urmezi exemplul — Nu am nimic de câştigat dacă vorbesc cu poliţia Şi am totul de pierdut — E bine Atunci ne înţelegem Sarah se uită la tapiţeria din piele a maşinii scumpe, la ecranele din spate şi la minibar Ascultă zumzetul puternic şi uşor al motorului în timp ce mergeau pe străzile aglomerate din nordul Londrei Vorbi fără să se uite la el — Deci, ce naiba s-a întâmplat? — Ce vrei să spui? — Omul tău, Yuri, bărbatul cu cicatrice Cum de a reuşit să fie arestat cu Alan legat şi închis în portbagaj? Volkov ridică din umeri — De obicei, aşteptăm câteva zile după ce răpim persoana respectivă, aşteptăm să se mai calmeze atenţia iniţială Aşteptăm până când subiectul este slăbit şi mai docil Numai că, de data aceasta, când Yuri ieşea din oraş ca să îndeplinească sarcina, a avut parte de ghinion – se mai întâmplă Uneori intervine soarta Îmi cer scuze pentru asta — Păi, oricum, mă bucur Volkov se încruntă — Te bucuri că profesorul e încă în viaţă? — Da! Nu! Nu chiar! Încă-l urăsc de mama focului, dar presupun că mă bucur că nu e mort Mă bucur că nu sunt responsabilă pentru asta — Acum două săptămâni îl voiai dispărut — Ştiu Am fost furioasă — Eşti o femeie schimbătoare Zâmbi uşor, dar cu tristeţe — Soţia mea era la fel Maşina se opri şi Sarah se uită pe geam Se întorseseră înapoi în parcare, unde Fiesta ei albastră rămăsese la locul ei Şoferul ieşi afară şi veni la portiera ei, scană împrejurimile şi apoi o deschise pentru ea Volkov întinse mâna — La revedere, doamnă Haywood! Mult noroc! Capitolul 68 Se holbă la el — Deci, gata? Asta a fost tot? Ai vrut doar să mă avertizezi să nu spun nimic poliţiei? Se simţea ca o înotătoare care lăsase valul să o ducă atât de departe, încât nu mai putea să atingă pământul Înotând printr-o apă rece, luptându-se cu panica şi încercând să-şi ţină capul la suprafaţă Dar cât timp putea să facă asta? Volkov dădu din cap o dată — Asta, zise el, a fost tot Nu poţi înota la infinit Mai devreme sau mai târziu, te vei duce la fund Doar dacă nu te apuci de ceva, de orice, care să te ţină la suprafaţă I se formase un mic plan în minte, atât de îndepărtat, încât practic dispărea la orizont Dar disperarea aduse supărare în vocea ei — Am crezut că eşti un bărbat care-şi respectă promisiunile — Sunt — Ba nu Mi-ai făcut o promisiune şi ai încălcat-o Văzu cum chipul i se întunecă de mânie, dar tot continuă — Ai zis că eşti un bărbat de onoare, un bărbat care ştie ce înseamnă să-şi plătească datoriile El făcu semn şoferului şi omul închise portiera din nou — Lucrurile s-au schimbat, îi aminti el Circumstanţele s-au schimbat — Circumstanţele mele nu s-au schimbat, i-o aruncă Sarah De fapt, s-au schimbat – sunt de zece ori mai rele Şi datoria ta nu a fost plătită Volkov se încruntă Furia îi părăsi chipul şi încuviinţă încet — Asta e adevărat Datoria nu a fost plătită — Când mi-ai făcut oferta asta, ai zis că nu există cale de întoarcere Asta a fost una dintre condiţiile tale — Aşa e — Dar nu te-ai ţinut de cuvânt Asta ai făcut Volkov arătă spre ea — Mă bucur să văd că tigrul s-a întors Dar adineauri ai zis că te bucuri că profesorul e încă în viaţă — Tot trebuie făcut ceva Lucrurile nu pot continua aşa — Volshebnikul nu poate face trucul cu dispariţia o perioadă — Ştiu asta, dar sunt alte metode prin care poţi face pe cineva să dispară — În lumea mea, nu În lumea mea, există o singură cale Cea veche — Vorbesc despre lumea mea Volkov o analiză preţ de o clipă — Şi cum se întâmplă în lumea ta? — Lasă-mă pe mine să mă gândesc la asta Volkov se gândi puţin — Acum sunt intrigat Spune-mi mai multe — Sunt mai multe căi de a face pe cineva să dispară Am nevoie să faci ceea ce mi-ai promis Am nevoie să îţi plăteşti datoria faţă de mine, dar nu în felul tău, ci în al meu Rosti singura propoziţie în rusă pe care o învăţase, încercând să imite cât mai bine accentul — Ugovor dorozhe deneg El râse şi bătu din palme — Ha! Foarte bine, îmi place Ştii şi ce înseamnă? Ea ridică din umeri — Un târg e un târg — Da Şi cuvântul unui bărbat e reputaţia sa E ceva foarte important Îi zâmbi — Dar trebuie să mai lucrezi puţin la accent — Deci mă vei ajuta? Se uită la ea cu ochii săi întunecaţi — Depinde, doamnă Haywood De ce ai nevoie? — Îmi trebuie ceva pentru care ţara ta este faimoasă — Suntem faimoşi pentru multe lucruri, zise el, întinzând mâinile Va trebui să fii un pic mai precisă Sarah îi spuse El o ascultă, fixând-o cu privirea Nu îşi notă nimic, dar Sarah ştia că avea să-şi aducă aminte fiecare cuvânt din conversaţia lor În cele din urmă, dădu din cap — O să mă gândesc, promise Volkov — Dă-mi lucrurile de care am nevoie şi asta e tot ce-mi trebuie O s-o fac cu mâna mea — Există multe riscuri — Cel mai mare risc pentru mine este să nu fac nimic El reflectă la asta — Poate Aşa cum am zis, o să mă gândesc — Cum o să mă anunţi odată ce te-ai decis? Cum o să te contactez din nou? — Nu mă vei contacta O să te contactez eu dacă sunt de acord Bărbatul deschise compartimentul central aflat între ei pe bancheta din spate Înăuntru se aflau câteva telefoane mobile identice, închise în pungi vidate din plastic, ca nişte felii de carne Alese unul şi i-l dădu — Telefon de unică folosinţă Să-l încarci şi să-l ţii pornit tot timpul Să nu-l foloseşti pentru nimic altceva Dacă faci asta, vom afla şi, atunci, se va termina totul Se aplecă în faţă — Dar dacă mă decid să te ajut în felul sugerat de tine, unul dintre colegii mei te va contacta până mâine seară la şase Apoi, să scoţi cartela SIM şi să distrugi atât cartela, cât şi telefonul — Şi dacă nu mă contactează? — Atunci, îţi urez succes, doamnă Haywood Se părea că întâlnirea se terminase Sarah coborî din maşină şi închise portiera în urma ei Mercedesul plecă, frânele scoţând un scârţâit, şi dispăru în josul rampei de ieşire, lăsând în urma lui un ecou ce răsuna în pereţii joşi din beton Capitolul 69 Sarah îşi adună cărţile şi hârtiile întinse pe masa din sala de curs, în timp ce ieşeau şi ultimii studenţi din anul terminal Era o clasă bună, studenţi în anul trei, inteligenţi, care erau cu adevărat interesaţi de materie, dar ea nu putuse să se concentreze pe nimic decât la nivel superficial Îi lăsase mai mult pe ei să vorbească, participând şi ea suficient de mult încât să menţină discuţia până când se termina ora Îşi strânse ultimele hârtii şi auzi un clic din dreptul uşii din spatele ei Înlemni, o teamă animalică inundându-i venele, ştiind deja cine era acolo fără să se întoarcă să vadă — Mă bucur să te văd înapoi pe cai, Sarah, spuse Lovelock, vocea lui groasă, de bariton, invadând fiecare colţ al încăperii Era marţi dimineaţa, a doua zi la muncă după ziua în care o atacase în sufrageria propriei sale case Era determinată să-l evite cât mai mult posibil – să limiteze la maximum contactul lor – în timp ce încerca să pună totul la locul său Se întoarse spre el, cu geanta strânsă la piept — Trebuie să ajung la următoarea oră, anunţă ea încet El încuie uşa şi se sprijini de ea, blocându-i ieşirea — Nu-ţi face griji, n-o să dureze mult Vreau doar să clarific aranjamentul nostru, după conversaţia de ieri — Bine — Vezi tu, ştiu cum sunt femeile ca tine Ştiu cum funcţionează minţile voastre — Serios? Sarah făcu tot posibilul să-şi menţină vocea calmă — A, da Crezi că poţi să pleci în altă parte şi să fugi de micul dezastru pe care l-ai creat aici Să demisionezi — Nu, răspunse femeia — Bine atunci, pentru că, dacă decizi să demisionezi, o să-mi aduc aminte dintr-odată ce a spus prietenul nostru rus, şi va trebui să-i povestesc şi inspectorului Rayner Imaginează-ţi ce o să se întâmple atunci Sarah simţea că e în cădere liberă, că se prăbuşeşte, şi puse o mână pe biroul de lângă ea, ca să se stabilizeze — Vrei să spui că nu pot pleca? — Tu poţi să faci tot ce vrei, rosti el, încrucişându-şi braţele pe piept Îţi spun doar care vor fi consecinţele — Până când? — Până când mă plictisesc de micul nostru aranjament săptămânal — Deci, practic, nu o să-mi dai un post permanent, dar nici n-o să mă laşi să renunţ — Urăsc cuvântul ăsta A renunţa Eu nu am renunţat niciodată în viaţa mea Şi, gândeşte-te aşa: dacă vei alege acel drum şi vei ajunge la închisoare pentru că ai complotat ca să comiţi o răpire, ce crezi că se va întâmpla cu copiii tăi? — Ce? Ce e cu ei? O lăsă să se gândească puţin la idee înainte să continue — O să ţi-i ia şi o să-i dea soţului tău infidel şi plimbăreţ, care probabil că o să divorţeze de tine Micile obrăznicături vor fi nevoite să înveţe să trăiască fără mami Şi, cine ştie? Cu o condamnare penală, poate că n-o să-i mai vezi niciodată Printre toate evenimentele din ultimele săptămâni, toate alegerile pe care le făcuse, nu îşi dăduse seama niciodată că acţiunile ei îi puteau afecta copiii Că ei ar fi avut cel mai mult de pierdut, fiind despărţiţi de mamă şi rămaşi cu tatăl lor inept şi incapabil Ce speranţe ar mai fi avut ei? Sarah îşi spuse că tot ce făcuse, totul, fusese pentru a le apăra viitorul, pentru a face tot ceea ce putea să facă în calitate de mamă pentru a-i creşte pe Grace şi pe Harry Ca să aibă stabilitatea şi siguranţa necesare pentru a avea grijă de mica sa familie de una singură, dacă era nevoită Şi acum, asta Se holbă la el, simţind cum creşte furia în ea Şi, în acel moment, în acea clipă, barajul care-i ţinuse în frâu toate emoţiile adunate se sparse şi totul se revărsă în ea ca nişte valuri puternice – disperare, teamă, furia nemărginită a unei mame încolţite, ai cărei copii erau ameninţaţi În acel moment, Sarah ştiu cu o siguranţă absolută că putea să-l ucidă pe bărbatul ăsta dacă era nevoită Avu nevoie de tot autocontrolul pe care-l mai avea ca să nu se arunce asupra lui, urcându-se pe birou şi înjunghiindu-l în inimă cu orice obiect pe care ar fi apucat să pună mâna Să-i rupă gâtul, să-şi bage degetele în ochii lui şi să Lovelock îşi continuă monologul, dar Sarah abia dacă-l mai auzea din cauza sângelui care-i vuia prin urechi şi a furiei care-i apăsa tâmplele — Şi din punctul de vedere al carierei? zise el Poţi să uiţi de asta Vei fi complet distrusă, Sarah Nu va mai vrea nimeni din domeniul academic să se apropie de tine Poate că o să ajungi să lucrezi cu nişte copii de şaisprezece ani, cu bube pe faţă, la colegiul local, dar poţi să-ţi iei adio de la orice post într-o universitate Nu vei mai avea niciodată parte de aşa ceva Fii calmă! Menţine-te în linie dreaptă! Înghiţi în sec — Îmi dau seama de asta — Bun Mă bucur că ne înţelegem reciproc Văd că eşti supărată pe mine, dar nu e vina mea, nu-i aşa? Trebuie să ne gândim la consecinţele faptelor noastre Arătă spre un tablou de pe perete, o copie a celei mai faimoase lucrări a lui Christopher Marlowe — Faust a ştiut asta când şi-a vândut sufletul diavolului Ar fi trebuit să ştii şi tu asta când te-ai aliat cu rusul — Ştiu cum să îndrept lucrurile — Grozav! Deci, rămâne pe sâmbătă seara Vii la mine acasă, aşa cum ai sugerat tu Marie avea dreptate, se gândi ea Răpirea l-a împins dincolo de pragul nebuniei — Aşa cum am stabilit, răspunse Sarah pe o voce joasă Ai putea să-mi trimiţi pe e-mail adresa ta din nou? El zâmbi, clătinând din cap — Drăguţă încercare, Sarah, dar ar fi mai bine să nu existe nicio dovadă electronică a noului nostru aranjament, nu-i aşa? Hai să rămână totul între noi: comunicăm numai prin vorbe Sunt sigur că-ţi aduci aminte adresa mea, de atunci, de la petrecere Sarah îi evită privirea, ruşinată că se prinsese — O să găsesc invitaţia — Caroline e plecată sâmbătă noapte, se duce în Devon Aşa că noi doi vom inaugura noul nostru aranjament săptămânal Se aplecă şi îi şopti la ureche: — Cu tine în genunchi Sarah ridică privirea şi încuviinţă — Voi fi acolo Capitolul 70 Purta peste tot cu ea micul telefon cu clapă, rugându-se să sune Era un alt Alcatel extrem de comun, mic şi cu aspect ieftin, puţin mai mare decât o cutie de Paracetamol Îl deschise pentru a zecea oară Încă n-o sunase nimeni, nu primise niciun mesaj Plecase de la serviciu, spunând că se simţea rău din nou, şi stătea acum în bucătăria ei liniştită, în semiîntuneric, cu micul mobil în mână, rugându-se ca acesta să prindă viaţă Rusul promisese că avea să sune până în ora şase dacă se decidea să o ajute, şi mai rămăseseră doar câteva ore Te rog! Pot face asta, dar am nevoie de ajutorul tău Tresări când sună telefonul fix de pe blat Un număr pe care nu-l ştia Poate că era cineva de la serviciu? Era mai bine să nu răspundă Aşteptă până când se opri Sună din nou Îl ignoră şi a doua oară Un minut mai târziu, se auzi o bătaie la uşă Ciocăni de patru ori tare, apoi urmă o pauză, apoi ciocăni încă de patru ori Aşteptă ca vizitatorul să se plictisească şi să plece, dar acesta ciocăni din nou Urcă scările şi intră în dormitorul care dădea spre stradă, privind după perdea în jos, pe alee Nu era nimeni la uşă Îi vibră telefonul mobil pe noptieră, acolo unde-l lăsase la încărcat Primise un mesaj Doamnă Sarah, deschideţi uşa! Kate R Sarah coborî la parter, simţindu-se ca o proastă pentru că fusese prinsă, şi deschise uşa Era detectivul Rayner — Îmi cer scuze, zise ea înroşindu-se Am crezut că sunteţi de la Martorii lui Iehova — Am fost la biroul dumneavoastră, dar mi-au zis că sunteţi bolnavă şi că aţi plecat acasă Pot să intru? — Tocmai făceam ceva — Durează doar zece minute Sarah trase lanţul de la uşă şi o lăsă pe poliţistă să intre Detectivul Rayner refuză să bea cafea şi cele două se aşezară în sufrageria întunecată din cauza draperiilor trase, faţă în faţă, pe cele două canapele mici Rayner scoase un carneţel şi un pix din geantă — Sunteţi bine? Păreţi extenuată — Nu prea am dormit în ultima vreme Am luat pastile, dar devin din ce în ce mai puţin eficiente pe măsură ce se prelungeşte Se opri, dându-şi seama că spusese prea multe deja — Pe măsură ce se prelungeşte ce anume, doamnă Sarah? — Totul Viaţa Căută o minciună convingătoare — Eu şi soţul meu am cam avut nişte probleme Nu e aici momentan — Da, îmi aduc aminte că aţi spus asta Dar şeful dumneavoastră? Sarah ridică privirea — Ce e cu el? Detectivul Rayner îşi împreună degetele şi o privi pe Sarah cu simpatie profesională — Ştiu totul, Sarah! Ştiu totul! Sarah îşi simţi inima în gât — Despre ce? — Despre cum e el Cum e în realitate Nu personajul de la televizor Nu academicianul sclipitor Nu filantropul neobosit Bărbatul adevărat din spatele acestor imagini, cel pe care cei mai mulţi oameni nu l-au văzut niciodată Am mai întâlnit asta la Jimmy Savile şi la alţii Se aplecă în faţă — L-aţi văzut pe adevăratul Alan Lovelock, nu-i aşa? Sarah încuviinţă, fără să spună nimic — Ştiu că nu v-a fost uşor, continuă Rayner Sunt o mulţime de nenorociţi ca el în poliţie, credeţi-mă! Bărbaţi care-ţi vorbesc de sus, te tratează ca pe un nimic, doar pentru că eşti femeie Bărbaţi care presupun lucruri despre tine pe care nu le-ar presupune niciodată despre ele un coleg bărbat Făcu o pauză, susţinându-i privirea lui Sarah — Bărbaţi de care vrei să te asiguri că nu eşti niciodată singură cu ei Sarah îi evită privirea — Ştiu cum este să ai de-a face cu astfel de bărbaţi, zi după zi Aşa că, acum, ce-ar fi să-mi spuneţi ce s-a întâmplat între voi doi? — Nu s-a întâmplat nimic, răspunse ea pe o voce monotonă — A venit timpul să recunoaşteţi, Sarah! — Să recunosc? Începu să sune un telefon Un mobil Soneria înăbuşită era ca o imitaţie ieftină după tonul standard de la iPhone, Marimba, dar Sarah nu o folosise niciodată Presupuse că era telefonul lui Rayner, dar detectivul nu făcu nicio mişcare să răspundă Tresărind, Sarah îşi dădu seama de unde venea sunetul: micul mobil cu clapă pe care i-l dăduse Volkov cu o zi în urmă Era la doar câţiva metri de locul în care stăteau ele, pe o măsuţă de lângă canapea Simţi cum i se scurge tot sângele din obraji şi se rugă ca apelantul să închidă şi să lase un mesaj Cele două femei se uitară una la cealaltă, conversaţia fiind oprită acum că soneria răsuna de zor — Vreţi să răspundeţi? o întrebă poliţista — Nu, e în regulă — Sunteţi sigură? — O să lase un mesaj dacă e ceva important În cele din urmă, telefonul se opri din sunat — Vreţi să vedeţi cine a fost? — O să mă uit mai târziu Ce ziceaţi? — Ziceam că e timpul să spuneţi ce aveţi pe suflet Lui Sarah încă îi bătea inima tare din cauza apelului pierdut Aşteptă o clipă, până ce respiraţia îi reveni la normal — Faceţi să pară totul foarte simplu — Poate fi simplu: spuneţi-mi ce s-a întâmplat de fapt între dumneavoastră şi Alan Lovelock Lăsaţi să se afle adevărul, adăugă detectivul şi puse o mână pe braţul lui Sarah Vă promit, vă garantez că va fi mai bine odată ce veţi face asta Dumneavoastră veţi fi mai bine — Ce v-a spus soţul meu când aţi vorbit la telefon cu el? — De ce? — Aş vrea să ştiu — A zis că Lovelock v-a provocat multe dificultăţi la serviciu I-aţi cerut vreodată lui Nick să-l confrunte? — Nu — De ce nu? — Soţul meu nu e genul acela de om — Aşa că aţi găsit pe altcineva care să facă asta — Nu — Cineva care să-i dea o lecţie lui Lovelock? — Nu! Rayner o luă de mână pe Sarah Avea ochi mari şi blânzi şi sprâncenele încruntate de îngrijorare Şi, deodată, nevoia de a-i spune deveni copleşitoare Problema era că avea dreptate, iar Sarah ştia asta Ştia că avea să se simtă mai bine dacă dezvăluia secretul, acea povară grea pe care o căra de foarte mult timp, chiar şi dacă lăsa pe altcineva să o ridice — Sunt de partea dumneavoastră, Sarah Vreau să vă ajut Nevoia de a mărturisi era aproape o forţă fizică, apăsând-o în piept Uită ce aveai de gând să faci Spune-i odată! Spune-i! Sarah se uită în pământ, ca să nu mai trebuiască să-i susţină privirea lui Rayner Dintr-odată, camera păru înăbuşitoare, prea mică pentru ele două Exista o cale onorabilă: să mărturisească, să divulge totul Rayner înţelegea clar cum era, ştia cum erau bărbaţii ca Lovelock, şi nu ar fi primit o audienţă mai dreaptă din partea nimănui Sarah simţea că merge pe o frânghie care urma să se termine Simţi brusc nevoia să-i povestească tot Să verse tot Până şi cel mai mic detaliu Apoi, ridică privirea şi văzu că expresia de compasiune din ochii poliţistei era înlocuită de intensitatea concentrată a unui vânător care aşteaptă ca prada să apară în vizorul puştii Anticiparea unui leu pe cale de a ucide Un mic licăr, dar era de ajuns Masca îi alunecase de pe chip, chiar dacă numai pentru o clipă Până să şi-o pună la loc, Sarah văzuse deja ce avea nevoie să vadă Se lăsă la loc pe spătar, cu braţele strânse la piept Să nu ai încredere în ea Să nu ai încredere în niciunul dintre ei Nu-ţi e prietenă — Nu e nimic de zis Nu a fost nimic între mine şi Alan A avut o anume reputaţie, dar nu am suferit mai rău decât altele — Ştiu că e mai mult de atât Cred că am o idee destul de clară despre cum e el de fapt Sarah clătină din cap — Credeţi-mă, nu aveţi Capitolul 71 Sarah o conduse pe femeie până afară, încuie uşa în urma ei şi privi pe geam cum aceasta se urca în maşină şi pleca Numai atunci luă telefonul de la Volkov şi îl deschise Pe ecran apărea un apel pierdut Apelantul nu lăsase un mesaj vocal şi numărul său era ascuns – dar primise un mesaj scris Niciun cuvânt, numai un număr de telefon mobil Sarah sună la acel număr şi duse telefonul la ureche — Vorbeşte, rosti o voce de bărbat — M-ai sunat mai devreme — Care e data şi ora naşterii fiicei tale? Avea accent rusesc, dar nu mai auzise acea voce Era un bărbat mai tânăr — Poftim? — Data şi ora Fiica ta Fără ezitări, te rog Sarah îşi aduse aminte — S-a născut pe 17 decembrie 2009, la ora unsprezece şi treizeci şi cinci de minute dimineaţa — Ce greutate a avut? Confuzia îi dispăru Mă testează Îmi verifică identitatea — Ăă, trei kilograme şi jumătate Urmă o pauză, apoi: — Bine — De unde ştii că aşa e? — Baza de date a spitalului, zise el de parcă nu ar fi fost mare lucru Acum, ascultă: aceeaşi maşină ca înainte Acelaşi etaj, acelaşi loc Într-o oră — Asta înseamnă că Dar era prea târziu Deja închisese * Intră în parcarea de la Brent Cross cincizeci şi cinci de minute mai târziu, găsi un loc în apropiere de cel în care venise maşina 4×4 deunăzi şi parcă Se dădu jos şi începu să se plimbe în sus şi-n jos pe coridorul plin de vehicule parcate, ca să vadă dacă era cineva în vreunul dintre ele O dubiţă albă trase lângă Fiesta ei Şoferul era un bărbat cu ochelari, pe care nu-l mai văzuse înainte Sarah se strădui să vadă dincolo de el, dar părea să fie singur în partea din faţă a dubiţei Uşa laterală se deschise lângă ea, şi văzu o masă mică în capăt La masă stătea tânărul cu părul prins în coadă, cu un laptop şi alte lucruri în faţa sa Îi făcu semn Haide! Intră! Sarah ieşi din maşină şi se urcă în dubiţă, stând în faţa tânărului rus Închise uşa cu forţă în spatele ei Capitolul 72 Imediat ce se întoarse acasă, Sarah se puse pe treabă Mai avea câteva ore până când trebuia să-i ia pe copii de la after-school Mai întâi, dădu patru telefoane, notând ora, locurile şi alte detalii Aranjă două întâlniri pentru ziua următoare şi o programare Deschise laptopul, se logă în contul ei bancar şi făcu un transfer într-un alt cont, tastând numerele cu atenţie, de pe o hârtiuţă pe care le notase Apoi se duse la şifonier şi îşi alese trei ţinute, întinzându-le pe toate pe pat Una elegantă, pentru o ieşire în oraş, seara, formată dintr-o geacă neagră şi o fustă suficient de lungă încât ar fi aprobat-o şi mama ei, şi o ţinută de zi, pe care ar fi putut să o poarte la muncă Pentru această ţinută, avea pregătiţi nişte ochelari şi o căciulă din lână cu bor, pe care începuse s-o poarte din nou acum, că venise iarna A treia ţinută consta în vechea salopetă de lucru a lui Nick, pe care o folosea când făcea diverse lucruri prin casă şi prin grădină Apoi, căută vechiul ei telefon mobil în sertarul noptierei, un Sony Xperia Găsi încărcătorul şi îl băgă în priză, apoi se aşeză pe pat cu patru coli A4 în faţă, făcând liste şi plănuind ce mai avea de făcut Notând ore pentru lucrurile pe care se gândise să le facă Dormi cu pauze A doua zi, vineri, avu un curs şi două seminare dimineaţa, dar, imediat ce plecă şi ultimul student, se furişă afară din departament şi conduse până la gara din Enfield Chase Cumpără un card de călătorie pentru o zi, cu bani cash şi prinse următorul tren spre Finsbury Park, de unde luă apoi metroul, pe linia Piccadilly, până în Holborn Avea un număr de lucruri pe lista de cumpărături Erau magazine şi în apropiere de campus, şi în apropiere de casa ei, dar riscul de a da peste cineva cunoscut era mult prea mare, şi nu voia să fie văzută nicăieri în apropiere de locuinţa sau de serviciul său Era mai bine să se afle undeva unde erau mulţi oameni, unde putea să se piardă în mulţime Găsi un magazin mic de telefoane şi, urmând instrucţiunile lui Volkov, plăti cash pentru trei telefoane cu credit, cele mai ieftine pe care le găsi, şi un nou card SIM, cu credit, pe care să-l pună în vechiul telefon Ajunse cu cincisprezece minute mai devreme la întâlnire, aşa că se duse la cafeneaua micuţă din Russell Square Era ascunsă pe o stradă lăturalnică, în afara drumului principal al turiştilor, şi destul de liniştită în acalmia după-amiezii, între prânz şi ora plecărilor de la serviciu Obişnuia să se întâlnească şi cu Nick aici, în primul lor an după ce absolviseră, când el făcea primit paşi spre actoria profesionistă şi când ea se pregătea pentru doctoratul la UCL Era un local italian prietenos, cu lumini joase, separeuri confortabile şi cea mai bună cafea pe care o gustase Sarah vreodată Comandă un cappuccino şi se aşeză într-un separeu ca să aştepte Între timp, îşi scoase noul card SIM şi vechiul Sony Xperia din geantă, dădu jos capacul telefonului şi băgă cardul, după care îl închise la loc Ecranul prinse viaţă şi telefonul se deschise cu o nouă – şi, cel mai important, anonimă – identitate electronică Fragmentele planului său începeau să se îmbine Un plan care, chiar şi atunci când mintea sa conştientă nu o simţise, se crease în tăcere în străfundul minţii sale, din clipa în care realizase că Lovelock era încă în viaţă Un plan care ştia că avea să fie ultimul ei zar aruncat Primul vizitator sosi exact la timp Sarah zâmbi şi îi făcu semn spre locul liber din faţa sa — Bună din nou Mulţumesc pentru că ai venit, deşi te-am anunţat din scurt Să-ţi iau ceva de băut? După exact o oră şi jumătate, ajunse şi cel de-al doilea vizitator O conversaţie diferită, acelaşi scop Rămase datoare Ceru ajutor Tot ce-i rămânea de făcut acum era să ofere şansa mântuirii – sau a răzbunării Capitolul 73 — Ei, bine? întrebă Laura, desfăcând o sticlă de Pinot, mai târziu, tot în acea zi — Mi-a ajuns — În sfârşit! — Şi am un plan Dar o să am nevoie de ajutorul tău Şi de al tatei — Poţi să te bazezi pe mine, spuse Laura Desfăcu dopul cu zgomot şi umplu paharul lui Sarah — Nu vrei să auzi despre ce e vorba, înainte să iei o decizie? — Orice ar fi, mă bag Îşi umplu şi ea paharul — Deci, care e planul? — O să fac ce mi-ai propus tu în tot acest timp, ce mi-ai spus să fac încă de anul trecut E vorba despre dovezi, nu-i aşa? O să ofer universităţii ceva ce nu va putea ignora — Cum? — O să-l înregistrez pe Lovelock spunându-mi că trebuie să mă culc cu el ca să-mi păstrez locul de muncă — Bineeee, zise Laura Şi dacă universitatea va încerca să ascundă totul, aşa cum au făcut înainte? — Atunci, o să apelez la jurnalişti Cei de la Guardian vor fi încântaţi de o astfel de ştire Laura lăsă paharul jos — Tu vorbeşti serios? — Foarte serios — Fir-ar! Chiar vorbeşti serios, nu? Ce te-a făcut să te răzgândeşti? — Lucrurile s-au înrăutăţit, explică Sarah, ridicând paharul Foarte tare A întrecut măsura în ultimul hal — De când cu răpirea? Sarah dădu din cap — Da, de atunci — Deci, ai un amic la MI5 care poate să-i pună un microfon în birou? — Nu chiar O să-l înregistrez eu — La următoarea voastră întrunire? Sarah clătină din cap — N-o să vorbească despre asta la serviciu, nu acum, dar s-ar putea s-o facă dacă e acasă la el şi-şi lasă garda jos Dacă e nervos Dacă suntem doar noi doi şi crede că eu o să fac ce vrea el — Hei! exclamă Laura, ridicând o mână-n aer Stai aşa Ce-ai zis? — Acasă la el — Cred că glumeşti! Asta înseamnă că vei încălca în mod deliberat fiecare regulă — Da Tatăl ei intră în cameră, ducând un deget la buze — Copiii dorm — Mersi, tată! Laura îi făcu semnul cu degetul mare în sus şi se întoarse spre prietena ei, vorbind mai încet — Şi cum ai de gând să-l faci să creadă că o să faci tot ce vrea el? Sarah ridică din umeri — O să mă port aşa cum trebuie O să spun lucrurile care trebuie O să aleg rochia potrivită — Dumnezeule! exclamă Sarah, ridicând din nou vocea Îşi aruncă mâinile în aer — Scuze, dar ai fumat ceva? — Ştiu că sună a nebunie curată, dar ascultă-mă – are logică Hai să analizăm lucrurile mai întâi: care e primul lucru pe care-l ştim despre el? Care e esenţa fundamentală a profesorului Alan Lovelock? — E un mare nemernic? zise Laura — Adevărat, dar nu mă refeream la asta Urmă o pauză cât timp se gândiră la întrebarea lui Sarah — Orgoliul lui, răspunse Roger Are un orgoliu cât Big Ben de mare Sarah arătă cu degetul spre tatăl ei, zâmbind — Absolut Ceea ce înseamnă ? El ridică din umeri — O încredere în sine colosală, de nestrămutat — Exact Continuă — Aşa că, în ciuda felului în care te-ai comportat, încă mai crede că în adâncul tău eşti atrasă de el Pentru că, fireşte, eşti atrasă de el, nu-i aşa? Eşti o femeie, ce femeie nu ar fi atrasă de el? — Bingo! zise Sarah Se crede irezistibil Asta e slăbiciunea lui — Şi e un mare nemernic, adăugă Laura — Asta îmi oferă o şansă, o cale de a-i exploata slăbiciunea, dar va trebui să fac asta în mod convingător Laura îşi strânse braţele la piept — Şi cum o să faci asta? — O să joc un rol Aşa cum a jucat şi Nick faţă de mine în ultimii ani — O să joci teatru? — Da, o să-i ofer spectacolul vieţii lui — Vrei să-l prinzi în capcană — Vreau să obţin dovezi Ca să-mi salvez locul de muncă – şi sănătatea mintală Laura vorbi mai calm, pe o voce moale şi îngrijorată — Ştii, la serviciu trebuie să clasificăm potenţialele probleme de reputaţie ale companiei în categoriile: risc minim, mediu, mare sau critic Din ce mi-ai spus tu până acum, acest plan al tău s-ar clasa undeva la nord de critic, probabil în categoria „nebunie curată şi tâmpită” Mă urmăreşti? — Ştiu că riscurile sunt mari, Loz, dar nu mai am alte opţiuni Dar parcă ai spus că te bagi oricum? Laura se încruntă — Da, bineînţeles că mă bag Toată viaţa a jucat murdar – de ce să nu jucăm şi noi murdar? Totuşi, cum ai de gând să-l înregistrezi? — M-a invitat la el acasă sâmbătă seară Bine, m-am cam autoinvitat — Şi soţia lui? — E plecată în vest, la mama ei, iar el le-a spus tuturor de la serviciu că în weekendul ăsta se închide în casă ca să-şi termine cartea – fără vizite, fără telefoane, fără distrageri A zis că va petrece două zile într-o izolare splendidă pentru a-şi termina capodopera — Stai puţin, te duci sâmbăta asta? Adică mâine? — Da Luă cutia pe care i-o dăduse Mikhail în parcarea de la Brent Cross, punând-o pe masă şi desfăcând-o cu un cuţit subţire — Aşa că nu avem prea mult timp ca să ne pregătim Capitolul 74 — E o idee foarte proastă, comentă Roger E mult prea periculos — Sunt de acord, spuse Laura Sarah îi privi pe fiecare în parte — Ştiu că există riscuri, zise ea calmă, dar e cea mai bună variantă a mea Şi e cel mai bun plan pe care-l pot încropi Poate că o să ajung numai o dată în casa lui, aşa că trebuie să profit de această şansă, s-ar putea să fie singura Acum ori niciodată Tatăl ei se aplecă în faţă, cu un chip sumbru — De ce trebuie să fie la el acasă? — Pentru că acela e domeniul lui, regatul lui; e locul cel mai probabil în care îşi va lăsa garda jos — Mi se pare că o să pici exact în mâinile lui — Uite, am o idee mai bună, interveni Laura Facem asta într-un loc public, într-un parc, poate, sau o cafenea, sau chiar în biroul tău, şi noi doi te vom aştepta după colţ în tot acel timp, pregătiţi să intervenim dacă se întâmplă ceva rău Am putea sta la douăzeci de metri de tine, nu la câţiva kilometri blestemaţi — Sunt de acord, zise Roger, dând din cap — Nu o să funcţioneze, îi contrazise Sarah E prea deştept pentru asta O să-şi dea seama imediat că e ceva în neregulă Trebuie să fie în propria lui casă, cu suficient alcool încât să-şi dea drumul la limbă — Dar exact de asta o să fie şi mai periculos pentru tine, draga mea, interveni Roger, ridicând tonul Riscurile sunt prea mari — Riscurile sunt necesare, răspunse Sarah pe un ton monoton Tată, tu eşti cel care mi-a spus ce opţiuni am Asta e opţiunea pe care o aleg — Sunt de partea tatălui tău, spuse Laura Sarah îşi încrucişă braţele — Uitaţi, o să fac asta, fie că mă ajutaţi sau nu Cred că o să am şanse mai mari dacă voi avea întăriri, dar o voi face oricum Am instrumentele necesare şi o să le folosesc Singură, dacă e nevoie — Nu poţi reuşi singură — O să vedeţi Tatăl ei şi cea mai bună prietenă a sa se holbară la ea, apoi se uitară unul la celălalt În cele din urmă, tatăl ei dădu din cap — Bine, atunci Ai face bine să ne arăţi echipamentul ăla * — Vulpea maro şi rapidă a sărit peste câinele leneş, zise tatăl lui Sarah — Ploaia din Spania cade mai ales pe câmpii, răspunse ea El vorbi puţin mai încet: — Ce-i prea mult strică Sarah făcu o pauză — Lasă-te pe spate puţin şi repetă asta El făcu aşa cum îi spuse şi se priviră în timp ce repeta aceeaşi propoziţie Sarah ridică telefonul care stătea pe măsuţa de cafea dintre ei, şi-l mută pe braţul canapelei de lângă ea — Încearcă din nou! strigă Laura din camera cealaltă Sarah, pe tine te aud bine, dar tatăl tău se aude foarte neclar Îşi repetară replicile din nou şi, un minut mai târziu, Laura intră în cameră cu laptopul şi se aşeză — Va trebui să ţii telefonul cât mai aproape de el, mai ales dacă sunt zgomote de fundal — De asta am şi celălalt echipament — Da, legat de asta Laura deschise încă o fereastră pe ecranul laptopului oferit de rus, afişând o imagine a camerei în care se aflau acum Selectă opţiunea de redare şi imaginea se dădu înapoi, mişcându-se în sus şi-n jos Apăsă butonul de pauză şi singurele lucruri vizibile care apărură fură genunchii lui Roger, măsuţa de cafea şi o parte din covor — Sunt prea multe mişcări pe camera asta mică Nu prea e bine Se uită cu atenţie la broşa prinsă de bluza lui Sarah — Va trebui să o prindem cumva ca să fie mai stabilă Şi va trebui să stai cât mai nemişcată, să te mişti încet şi cu stabilitate, altfel calitatea imaginii va fi de rahat — Loz, trebuie să mă mişc Nu o să pot să stau acolo ca o statuie — Cu cât te mişti mai puţin, cu atât va ieşi mai bine filmarea Asta e tot ce spun — Uşor de zis, greu de făcut — Ideal ar fi să preluăm înregistrarea video de pe camera din broşă şi înregistrarea audio de pe telefon, apoi să le cuplăm şi să avem imaginea completă a ce se întâmplă de fapt Mai ai şi geanta, dar nu cred că ar trebui să ne bazăm pe ea — Dar toate înregistrează bine? — Da Pistele audio şi video sunt transmise fără cablu şi capturate chiar aici Laura mângâie laptopul Roger se ridică în picioare şi se îndreptă spre bucătărie — O să pun ibricul să fiarbă După ce plecă din cameră, Laura spuse, mai încet: — Ar trebui să avem şi un cuvânt de cod — Ce anume? — Un cuvânt care să poată fi folosit pentru a da alarma, pe care să-l arunci în mijlocul conversaţiei fără ca el să-şi dea seama Ceva inofensiv, care să nu-i trezească suspiciuni — Dacă ajung în stadiul ăla, probabil că oricum va fi prea târziu — Dar avem nevoie de o cale prin care să ne anunţi dacă ai probleme – dacă ai nevoie de ajutor Şi, când vom auzi acel cuvânt, sau dacă i-l vei trimite printr-un mesaj tatălui tău, uităm de orice plan şi venim să te scoatem de acolo — Ce o să faceţi, o să spargeţi uşa? — Poate, răspunse Laura Sau o să sunăm la poliţie Sarah clătină din cap — Nu Nu sunaţi la poliţie — Nu poţi să nu iei şi asta în considerare Dacă se întâmplă ceva rău sau devine violent, sau altceva? — Mă descurc eu — Prostii! exclamă Laura, cu mâinile în aer E o mare prostie, şi ştii asta — Fără poliţie! repetă Sarah — De ce? — Ştii de ce Laura nu putea să-şi ascundă exasperarea — Planul ăsta al tău ar putea cu uşurinţă să ajungă într-un punct fără posibilitate de întoarcere Adică, ar putea să fie foarte naşpa dacă îşi dă seama ce se întâmplă — Cred că ştim cu toţii asta deja, zise Sarah pe o voce joasă — Vreau să spun că ar putea să fie catastrofal de naşpa Ştii asta, nu? Sarah privi în pământ — Da Ştiu Laura îşi coborî vocea — Ar putea să încerce să te violeze Ar putea face orice — Trebuie să mă confrunt cu el — Şi, dacă se întâmplă ceva foarte rău, dacă lucrurile merg prost, va fi foarte greu de explicat de ce te-ai dus la el acasă de bunăvoie, într-o seară de sâmbătă, când soţia lui nu era acolo Ştii la ce mă refer, nu? — Da — Ştii cât de riscant este? Sarah dădu din cap, dar nu putu să spună nimic De când inventase acest plan, nu prea se mai gândise la alte lucruri — Dumnezeule! spuse Laura Vino aici! Se duse la prietena ei şi o îmbrăţişă Cele două rămaseră acolo, în mijlocul sufrageriei lui Sarah, fără să vorbească, încercând să se consoleze una pe cealaltă — Îmi pare rău, spuse Laura într-un final Dar nu-mi place ideea că tu vei merge la nenorocitul ăla acasă, singură, fără niciun ajutor E a treia oară, dar tot încerc să te conving să nu dai înainte cu planul ăsta nebunesc Pentru că este o nebunie curată Sarah o îmbrăţişă şi ea — Ştiu, dar pe asta mă bazez Dacă n-ar fi puţin nebunesc, şi-ar da seama foarte repede că pun ceva la cale — Uneori, am impresia că eşti mai încăpăţânată decât mine — Nicio şansă — Ar trebui totuşi să ne gândim la un cuvânt de cod Trebuie să fie ceva suficient de neobişnuit încât să nu-l foloseşti într-o conversaţie normală Aşa, vom şti ce înseamnă când îl vom auzi — Cum ar fi? — Cum ar fi ceva de-a face cu telefonul tău? Atunci voi şti că vrei să dai un telefon, dar nu poţi Ai putea să foloseşti cuvintele „telefon nou-nouţ”, exact în ordinea asta Roger se întoarse în sufragerie cu trei căni de ceai fierbinte — Presupun că e destul de în regulă, răspunse Sarah Ce se întâmplă dacă spun asta? Roger se încruntă — Dacă spui asta, o să conduc direct până la casă şi o să bat tare la uşă până mă lasă să intru O să aştept în capătul străzii, în parcarea de la pub – ajung la casă în două minute de acolo Laura ridică o mână — Staţi puţin, dacă dă semnalul de alarmă, planul nostru de salvare va fi să baţi pur şi simplu la uşă? Şi dacă te ignoră? — Ai o idee mai bună? replică Roger — Ia un baros cu tine Sparge uşa Sarah clătină din cap — E din stejar solid şi are şase centimetri grosime Nu are cum să spargă cineva uşa de la intrare — Bine, zise Laura, dar atunci de ce să mai alegem cuvinte de cod dacă nu poate nimeni să intre să te scoată de acolo? — Să sperăm că nu se va ajunge la asta Să ne ţinem de plan: tu mă suni pe mobil la ora opt şi zece minute, îmi spui că Harry a căzut pe scări şi că sunteţi într-o ambulanţă în drum spre spital Îmi spui că tata vine să mă ia cu maşina — De ce la opt şi zece? — Ora e importantă: eu ajung la şapte şi treizeci de minute, şi aşa voi avea la dispoziţie patruzeci de minute ca să obţin ce am nevoie — Multe lucruri pot merge prost în patruzeci de minute — Ştiu asta, aşa că, dacă mă auziţi spunând cuvintele „telefon nou-nouţ” la un moment dat, mă sunaţi imediat pe mobil, îmi povestiţi despre Harry şi ambulanţă, şi ne oprim acolo — Şi dacă nu poţi să răspunzi? — Nu-ţi face griji O să ţin telefonul aproape de mine tot timpul Capitolul 75 Se aşezară toţi trei la masa din bucătărie Mai aveau o oră până la momentul stabilit şi totul era pregătit Laura stătea cu laptopul în faţă, pe ecran apărând înregistrările video şi audio în direct, cu un telefon conectat prin cablu USB şi pregătit să înregistreze totul Tatăl ei avea haina pe el şi era încălţat, cu cheile în mână şi arătând exact ca persoana care era: un pensionar nevinovat, de vreo şaizeci şi cinci de ani Sarah purta un sacou elegant, o bluză şi o fustă lungă pe care nu o mai scosese din dulap de câteva luni Dacă înainte sacoul îi venea numai bine, acum stătea cam larg pe ea Era consecinţa săptămânilor în care abia dacă mâncase ceva O broşă nouă din cristal decora o parte a sacoului, în dreptul inimii — Arăţi fabulos, scumpo, o complimentă Laura, luând-o de mâini — Mersi! răspunse Sarah — Mi-aş dori să pot veni cu tine, dar, dacă nu mă laşi, mai am ceva pentru tine în geantă O mică asigurare — O să fiu bine — La naiba cu asta! răspunse Laura Băgă mâna în buzunar şi scoase un obiect subţire din plastic negru, apăsând pe butonul dintr-un capăt O lamă ascuţită de zece centimetri ieşi din mâner — Fir-ar să fie! răsuflă Sarah Un briceag? — A fost al fratelui meu I l-am furat într-o zi, când eram mici, şi a rămas la mine de atunci — Nu sunt ilegale? Laura ridică o sprânceană — Cred că nu mai e cazul să vorbim de ilegalitate, nu-i aşa? Băgă lama înapoi în mâner şi-l puse în geantă — Mersi! spuse Sarah Aveţi amândoi telefoanele de unică folosinţă pregătite? Ridicară cele două mobile ieftine — De ce avem nevoie de astea, de fapt? întrebă Laura — Pentru că, dacă merge prost ceva, voi putea declara că voi nu aţi fost implicaţi şi că nu aţi avut nimic de-a face cu asta – şi nu vor exista date mobile care să mă contrazică Am luat aceste numere pentru orice eventualitate, dar, orice s-ar întâmpla, mâine, ambele telefoane vor ajunge în Tamisa şi nu vor mai fi văzute niciodată — Nu-mi place să mă gândesc că ar putea merge prost ceva — Nu o să meargă prost, Loz Laura dădu din cap şi-i aruncă un zâmbet crispat — Bine, zise ea Deci, suntem pregătiţi? Toată lumea ştie ce are de făcut? — Tu eşti pregătită? întrebă tatăl ei — Nu chiar, dar dacă am aştepta până când am fi pregătiţi, nu am mai ajunge nicăieri, nu-i aşa? — Şi eşti sigură, eşti absolut sigură, că vrei să treci prin asta? Sarah se ridică în picioare — Da, sunt sigură Îşi luă geanta — Să mergem! Capitolul 76 Sarah merse cu grijă spre casa cu şase dormitoare a lui Lovelock, tocurile ţăcănindu-i pe pietriş Se bucura că haina îi venea mai largă acum pe corpul ei subţire Aşa, avea mai mult spaţiu în care să ascundă obiectele pe sub bluză Îşi prinsese părul, iar în mâna stângă avea geanta ei nou-nouţă Era puţin mai mare decât ce ar fi ales în mod normal, şi nu prea se potrivea cu restul ţinutei, dar era destul de sigură că un bărbat ca Alan Lovelock nu ar fi observat asta Când se apropie, un bec cu senzor se aprinse, aruncând o lumină cu halogen puternică Casa din spatele ei era o clădire imensă, învăluită în umbre, profilându-se ameninţătoare în frigul serii de noiembrie Singura lumină pe care o mai vedea strălucea uşor la una dintre ferestrele de pe holul lung, restul casei fiind cufundată în întuneric Era a doua oară în câteva săptămâni când se afla aici Prima dată, la petrecerea anuală de strângere de fonduri a lui Lovelock, casa fusese gălăgioasă din cauza discuţiilor şi a muzicii, iar Sarah sperase că invitaţia ei prevestea nişte veşti bune pentru slujba şi cariera sa Cum ne păcălim singuri, se gândi ea în timp ce se apropia de uşa de la intrare Măcar era recunoscătoare pentru un lucru: la petrecere, o întâlnise pe Gillian Arnold, o femeie cu care avea multe lucruri în comun Seara aceea avea să fie diferită Acum, casa nu avea să mai fie plină de oaspeţi Nu mai avea siguranţa mulţimii Nu mai existau martori care să-i controleze comportamentul profesorului Sarah nu mai avea o colegă alături de ea, un bodyguard pregătit s-o apere De fapt, încălca regulile atât de tare, încât se gândea că probabil le încălca şi pe cele noi, la care nici nu se gândise încă Urma să fie singură cu Lovelock, în spatele unei uşi închise, el cel mai probabil avea să fie beat şi stăpân pe teritoriul său Dacă Marie ar fi ştiut ce avea de gând să facă, ar fi rugat-o stăruitor, ar fi implorat-o să nu facă asta Dar, desigur, nu îşi mai vorbeau Oricum, Marie nu ştia de asta, şi aşa trebuiau să rămână lucrurile Se uită în sus şi văzu camera mică de supraveghere din suportul său discret aflat deasupra uşii, ascunsă prin iederă Luminiţa ei roşie, care nu clipea deloc, indicând că înregistra în direct şi că îi filma pe toţi cei care veneau pe alee Ăsta va fi spectacolul vieţii mele, îşi reaminti ea Tocurile ţăcăneau pe dalele lustruite, în timp ce Sarah urca treptele late care duceau până la uşa flancată de două coloane mari, în stil roman Ridică mâna spre soneria din alamă Şi se opri Stătu pe covorul lat, care-i ura bun venit, cu degetul la câţiva centimetri de sonerie Două secunde, cinci secunde Zece E ultima ta şansă să te întorci Nu trebuie să intri în bârlogul leului Ai putea să pleci chiar acum Care e cel mai rău lucru pe care ar putea să ţi-l facă? Ultima şansă Spuse o rugăciune în şoaptă şi apăsă pe sonerie Capitolul 77 Lovelock o întâmpină cu un zâmbet leneş, conducând-o spre sufragerie şi făcându-i semn să se aşeze pe canapea Purta nişte pantaloni maro din catifea reiată şi o cravată băgată într-o cămaşă albă, descheiată la gât, cu o curea care-i strângea burta Era abia ora şapte şi treizeci de minute, dar deja era roşu în obraji din cauza alcoolului Buştenii ardeau şi trosneau în şemineul imens, şi o muzică discordantă de jazz se auzea încet în difuzoarele montate pe tavanul din stejar, muzica fiind dată atât de încet, încât abia dacă se auzea Draperiile groase erau trase, ascunzând întunericul de afară, făcând ca încăperea să pară închisă ermetic faţă de lumea exterioară Sarah nu se mai simţise niciodată atât de singură Îşi impuse să fie calmă, inspirând şi expirând încet, ca să-şi calmeze inima care-i galopa nebuneşte Lovelock o privi din cap până-n picioare aprobator — Gin tonic, nu-i aşa? — Te rog! Îi pregăti ginul în dreptul unui dulap mare cu băuturi, înainte să-i ofere un pahar din cristal, aproape plin — Mersi! Sarah se aşeză pe canapeaua din piele, încălţămintea scufundându-i-se în covorul crem, gros, şi-şi puse telefonul cu grijă pe măsuţa de cafea, între ea şi paharul mare de whisky al lui Lovelock Îşi aşeză geanta lângă el Geanta avea un fund plat, aşa că stătea dreaptă pe masă şi putea s-o aşeze astfel încât un capăt să fie poziţionat direct spre fotoliul din piele aflat în faţa ei Sarah presupunea că el avea să se aşeze acolo mai întâi, apoi, după puţin timp, urma să se aşeze lângă ea pe canapea Normal că asta va face — Deci, iată-ne aici, începu ea Lovelock îşi aduse paharul şi se cufundă în fotoliul din piele, aşa cum prevăzuse ea, şi puse picior peste picior — Într-adevăr — Suntem doar noi doi? — Caroline e în Exeter, în vizită la mama ei, aşa cum ţi-am spus, şi am trimis-o acasă pe bucătăreasă Îşi puse un braţ pe spătarul fotoliului — Deci suntem doar noi doi Sarah se strădui să nu aranjeze geanta pe masă Care era raza camerei? Şaizeci de grade? Nu mai putea să-şi aducă aminte ce-i spusese Mikhail, dar nu îndrăznea să pună mâna pe ea, de teamă că ar fi fost prea evident — Casa e mult mai liniştită decât data trecută când am fost aici — La petrecere? Da Ce păcat că a fost puţin distrusă la sfârşit de un oaspete neaşteptat Bărbatul făcu o pauză şi-şi împreună mâinile, de parcă ar fi început să se roage — Sarah, în primul rând, te rog să mă laşi să-ţi spun ceva Femeia îşi schimbă poziţia pe canapea — Bine — Vreau să-mi cer scuze pentru comportamentul meu Era ultimul lucru la care se aşteptase Nu-l mai auzise niciodată cerându-şi scuze faţă de nimeni, pentru nimic — Scuze? — În ziua aia, m-am lăsat puţin dus de val Ce mai exprimare, îşi spuse Sarah — Nu contează, răspunse ea — O, ba da Am vrut să mă asigur că nu ai înţeles greşit — E în regulă, Alan — Eşti sigură? — Da — Minunat Bărbatul zâmbi şi se lăsă pe spătarul fotoliului mare — Deci, fata mea, despre ce să vorbim noi doi? Femeia luă o gură de băutură Avea atâta gin în el, încât abia dacă mai simţea gustul de tonic şi de lămâie Mai avea şi altceva în el? Ceva subtil, ascuns de gin? — Despre ce vrei tu, Alan — Ce zici de excursia în Boston – te-ai decis, ai putea să mergi? — Chiar m-am gândit la asta şi am decis Sună soneria, un clopoţel care răsuna în holul mare de la intrare Sarah înlemni, panica fiind evidentă pe chipul ei — Cine e? întrebă ea în şoaptă Am crezut că ai aranjat să fii complet singur weekendul acesta, ca să poţi scrie Lovelock ridică o mână, calm — Nu-ţi face griji O să scap de oricine o fi la uşă Sarah îşi acoperi gura — Dumnezeule, dacă e Nick? — Ştie că eşti aici? — Nu Cel puţin nu cred Lovelock îi aruncă un zâmbet leneş — Mă bucur să aud asta Îşi lăsă băutura pe masa joasă din sticlă şi se ridică în picioare — Rămâi aici Oricine ar fi, o să scap de persoana respectivă Ieşi pe hol Sarah auzi uşa de la intrare deschizându-se, după care urmă un schimb de replici şi uşa se închise la loc Zgomotul metalic de zăvor închizându-se la loc, apoi cel al lanţului de la uşă O secundă mai târziu, Lovelock reapăru, ducând în mâini un pachet de mărimea unei cutii de încălţăminte Îl aruncă într-o parte pe masă şi, ignorând fotoliul pe care stătuse mai înainte, se aşeză pe canapea lângă Sarah — Nu-ţi face griji, n-a venit iubiţelul după tine Era un curier Sarah se lăsă pe spătar, punând picior peste picior şi întinzându-şi fusta lungă peste genunchi Dădea agitată dintr-un picior — Era ceva important? — Livrarea zilnică a lui Caroline Chiar nu ştiu ce făcea toată ziua înainte să fie inventate cumpărăturile on-line Îşi luă paharul cu whisky — Dar iubiţelul unde crede că eşti acum? — El nu momentan petrecem un timp separaţi Lovelock zâmbi, arătându-şi dinţii mici şi îngălbeniţi — Serios? Luaţi o pauză, deci? — Ceva de genul ăsta — Probabil că e o decizie înţeleaptă Sarah se uită în pahar, încercând să treacă peste disconfortul de a-i oferi acestui bărbat nişte detalii atât de personale Totuşi, trebuia să vorbească deschis, să-şi lase garda jos, astfel încât, atunci când venea momentul, să facă şi el la fel — A plecat din nou, zise ea S-a dus să stea cu cineva A zis că încearcă să se găsească pe sine, nu ştiu ce o mai însemna şi asta — Cu o femeie? — Poftim? — S-a dus să stea cu o femeie? — Da A întâlnit-o la o audiţie anul trecut — Ce păcat, comentă el, fără convingere Probabil că te simţi singură — Mi-e greu, cu copiii şi toate celelalte lucruri Dar avem parte de timp de gândire, numai aşa vom putea să rezolvăm câteva lucruri Să ne dăm seama ce o să se întâmple în continuare — Şi tu ce vrei să se întâmple în continuare? Sarah mai luă o gură din băutură, ginul înţepându-i limba Aruncă o privire ceasului de deasupra acvariului: şapte şi patruzeci şi două de minute Mai avea patruzeci şi opt de minute Aruncă momeala! Fă-o acum! — Am decis că sunt pregătită să fac tot ce trebuie să fac, recunoscu ea cu resemnare în voce Vreau să merg la Boston împreună cu tine Doar noi doi Capitolul 78 — A! exclamă el, bătând din palme o dată Până la urmă, te-ai decis să mi te alături Mirific! — Vreau să îi întâlnesc pe cei de la Atholl Saunders, vreau să te ajut cu această sponsorizare şi să lucrez alături de tine la acest proiect — Deci, în sfârşit, ai ajuns la vorbele mele Ştiam că o vei face până la urmă! Sarah, mă încântă nespus ce-mi zici — Înţeleg situaţia Aşa cum am spus: sunt pregătită să fac tot ceea ce trebuie — Să te laşi purtată de val? — Da Rânjetul lui nu mai fusese niciodată atât de lăbărţat, un rictus imens al victoriei Sarah se abţinu să nu se cutremure — Asta e fata mea! o complimentă el Ea înghiţi în sec, căutând cuvintele potrivite — Ai spus că va fi un lucru bun pentru cariera mea să mă întâlnesc cu fondatorii şi să îmi fac câteva relaţii în cadrul fundaţiei El se mută mai aproape de ea, punându-şi un braţ lung pe spătarul canapelei — Fără îndoială Şi, pe lângă asta, o să ne distrăm pe cinste, tu şi cu mine Luni, la prima oră, o să îi spun lui Jocelyn să-ţi cumpere un bilet de avion şi să facă rezervarea la hotel O să primim camere alăturate, nu-i aşa? Sarah se trezi că dă din cap, de parcă ar fi fost pe pilot automat — Nu cunosc deloc oraşul Boston — A, e un oraş extraordinar Lovelock se aplecă în faţă — Va fi plăcerea mea să îţi ofer un tur privat — Grozav! O studie cu atenţie, părând extrem de satisfăcut, şi bătu din palme din nou — Sunt foarte încântat că eşti de acord cu ideea mea, Sarah Va fi o excursie minunată Ridică paharul şi îl ciocni de al ei — Noroc! — Noroc! răspunse Sarah Acum, obţine ce ai nevoie Pentru asta ai venit aici — Abia aştept să văd oraşul Boston, comentă ea, luând o gură de gin Era atât de tare, încât o făcu să se strâmbe — A, o să-l adori În februarie va avea loc o conferinţă în Chicago, ar trebui să vii şi atunci Te voi prezenta unor membri fascinanţi ai Academiei americane Ai mai fost în Chicago? — N-am ajuns niciodată în America, Alan Nu am avut această ocazie — Ei, bine, zise el, toastând din nou, acum o vei avea, draga mea Fă-l să vorbească în continuare — Pe ce dată va fi? — De azi în patru săptămâni La clasa business, normal că o să-ţi trimită Jocelyn toate detaliile Bostonul în luna ianuarie e absolut special, te asigur — Va trebui să citesc despre el — A, nu trebuie să-ţi baţi capul cu asta, comentă el, ridicând din sprânceană, zeflemitor Eu voi fi ghidul tău O să-ţi arăt tot ce merită văzut Sarah duse paharul la buze şi mai bău puţin — Voiam să vorbesc cu tine despre termenii aranjamentului nostru Îi mai pieri zâmbetul — Termenii? La ce te referi? Ştii exact la ce mă refer, se gândi ea, aducându-şi aminte de cuvintele lui din urmă cu doar câteva zile O dată pe săptămână, în fiecare săptămână, o să vii la mine în birou O să încuiem uşa, eu o să stau pe scaun şi tu o să te pui în genunchi în faţa mea şi o să-ţi faci treaba Sau o să stai pe spate Sau pe burtă Poate toate trei — Mă refer la ce se va întâmpla după seara aceasta, răspunse ea, alegându-şi cuvintele cu grijă Ai vorbit despre un aranjament săptămânal, nu? Legat de schimbările din departament — Stai uşor, Sarah M-ai pierdut Ea se dădu mai aproape de el, mutându-şi corpul în aşa fel încât să fie cu faţa la el Haide! Spune-o! — Restructurarea din departament Acum ceva timp, ai spus că unii oameni îşi vor pierde locurile de muncă, şi că numele meu era în partea de sus a listei Lovelock era atât de aproape de ea acum, încât Sarah îi simţea izul învechit de whisky — E clar că vor fi luate nişte decizii grele — Ai spus că slujba mea este în pericol — Aşa este La fel ca slujbele altora — Dar ai menţionat un lucru pe care aş putea să-l fac ca să evit să fiu dată afară Conversaţia lor despre bărbatul cu cicatrice îi rămăsese întipărită în minte — Şi ca tu să ţii unele lucruri ascunse, să nu le spui poliţiei Bărbatul dădu pe gât restul de whisky şi se îndreptă spre dulapul cu băuturi ca să-şi mai toarne Sarah îl privi: punea vreo două degete de whisky şi două degete de apă din carafe de cristal identice Se întoarse la canapea, desfăcându-se la al doilea nasture al cămăşii albe din in — Nu e nevoie să vorbim despre lucrurile astea acum, nu? Ce-ar fi să discutăm mai târziu După? — Dacă e în regulă pentru tine, aş prefera să le discutăm acum Chipul lui fu cuprins de o urmă de supărare şi Sarah crezu că avea să refuze din nou, dar apoi el ridică din sprânceană — Bineînţeles, de ce nu? Se aşeză picior peste picior pe canapea, aproape de ea, astfel încât picioarele lor mai aveau puţin şi se atingeau — Ce ai vrea să ştii? Capitolul 79 — Vreau să ştiu dacă locul meu de muncă va fi în siguranţă, spuse Sarah — Oare are cineva un loc de muncă asigurat? — Alan, ştii la ce mă refer Mi-ai zis-o în biroul tău, te-ai exprimat foarte clar — E bine să ne exprimăm clar, nu-i aşa? „O chestiune care devine clară nu ne mai îngrijorează ” — Poftim? — Friederich Nietzche — Îţi mai aduci aminte că mi-ai spus că, odată ce începem acest nou aranjament, o să te asiguri că nu voi suferi în urma restructurării? Că ameninţarea va dispărea dacă facem sex — Ţi-e foame? întrebă el brusc — Poftim? — Am câteva bucăţi de antricot delicios şi o sticlă de vin Mouton Rothschild minunată, din ’91 Să mă anunţi când ţi-e foame Adu-l din nou la subiect Voia să-l determine s-o spună, să repete cuvintele pe care i le zisese cu doar câteva zile în urmă Ceasul de pe perete arăta ora şapte şi cincizeci şi şase de minute Mai avea paisprezece minute până când o suna Laura pe mobil ca să-i transmită mesajul prestabilit ce avea să fie semnalul ei de evadare — Aş prefera mai întâi să stabilim totul clar Dacă începem aranjamentul în seara aceasta, aşa cum mi-ai spus, ce va urma? Se imagină stând într-o cameră de şedinţe cu Peter Moran, managerul şcolii, decanul şi directorul de la Resurse Umane, în timp ce îi punea să asculte înregistrarea acelei conversaţii Expresiile de pe feţele lor, în timp ce înţelegeau ce însemna: mai întâi, nu le-ar fi venit să creadă, apoi ar fi negat totul Dar, imediat după, s-ar fi panicat Acele priviri, acel moment, puteau să pună capăt coşmarului pe care fusese nevoită să-l trăiască în ultimii doi ani Lovelock se lăsă pe spate, trecându-şi mâna peste chelie — Vrei să semnez cu sânge, nu-i aşa? — Vreau doar să mă asigur că suntem pe aceeaşi lungime de undă Vreau să te aud spunând-o — Spunând ce, mai exact? — Că pot să-mi păstrez locul de muncă dacă sunt de acord cu aranjamentul Dacă sunt de acord să mă culc cu tine Spune-o, măcar o dată Asta e tot ce-mi trebuie El zâmbi Un zâmbet lung şi leneş care nu-i ajungea la ochi — Apropo, îmi place ţinuta ta Sarah fu dată peste cap pe moment din cauza schimbării direcţiei conversaţiei — Mersi! — Şi ador cum te-ai coafat şi cum te-ai machiat Nu-mi aduc aminte să te fi văzut vreodată arătând mai bine de atât Sarah se forţă să-i întoarcă zâmbetul — Încercam să fac un efort Să mă arăt dispusă — Există o singură problemă, Sarah Ea se foi neliniştită pe canapea — O problemă? — Mă tem că da Simţi un fior de teamă în stomac Brusc, Lovelock se ridică şi ieşi din cameră, dispărând pe hol Urmă un moment de linişte, apoi auzi zgomotul metalic şi greoi al unui zăvor pus la locul său Apoi încă unul Uşa de la intrare Încuie toate yalele Bărbatul se întoarse în sufragerie, băgând în buzunar un set de chei Închise uşa în urma lui şi se aşeză din nou lângă ea pe canapea — Aşa E mai bine acum Sarah simţea cum inima mai are puţin şi-i sare din piept Acum, eşti blocată — Ce s-a întâmplat, Alan? Ochii lui lacomi se plimbară pe corpul ei — Sarah, uite ce e Ai făcut o treabă minunată cu machiajul, părul, ţinuta, pantofii, parfumul Eşti absolut superbă Se mai holbă la ea puţin — Singura problemă este că nu te cred Capitolul 80 Sarah se uită şi ea la el — Nu înţeleg — E foarte simplu Dădu din mână spre bluza ei — Nu cred că ai venit aici, gătită cu ţinuta ta frumoasă, cu cei mai buni pantofi şi cu cel mai scump parfum pe care-l ai Eram sută la sută sigur că vei anula vizita în ultima clipă, că vei inventa vreo scuză legată de una dintre obrăznicăturile tale, că s-a îmbolnăvit sau ceva de genul Nu am crezut că vei veni şi, cu siguranţă, nu am crezut că vei veni arătând aşa — Asta am stabilit El clătină din cap — Ai renunţat prea uşor Mult prea uşor Cred că, în adâncul tău, în inima ta, crezi că eşti mai presus de toate Te crezi prea bună, prea virtuoasă ca să trebuiască să faci aşa ceva Sarah începea să se panicheze Avertizarea Laurei îi răsuna în minte: „Planul ăsta al tău ar putea să meargă foarte prost dacă-şi dă seama ce se întâmplă Vreau să spun, catastrofal de prost” Ceasul de pe perete indica ora şapte şi cincizeci şi nouă de minute Trecuseră douăzeci şi nouă de minute de când ajunsese, şi mai avea unsprezece până când primea apelul salvator al Laurei Unsprezece minute erau prea multe Mult prea multe — Prea bună pentru ce, Alan? Nu înţeleg despre ce vorbeşti — Adevărul este că toţi facem sacrificii Toţi suntem nişte păcătoşi, Sarah Toţi Marlowe a spus-o chiar el: „Dacă spunem că nu avem niciun păcat, ne păcălim singuri” — Ai înţeles greşit Îi duse un deget la buze Ochii lui străluceau cu o intensitate stranie, pupilele lui fiind reduse la nişte punctuleţe negre — Acum, taci! Pleacă de aici! Foloseşte cuvântul de alertă acum! Pleacă de aici! Deschise gura ca să vorbească, dar el înşfacă o telecomandă neagră de pe masă şi apăsă pe un buton Muzica de jazz din difuzoarele de pe tavan se auzi din ce în ce mai tare, până când deveni aproape asurzitoare, un atac de trompete şi saxofoane — Ce faci? Sarah abia dacă îşi mai auzea vocea din cauza zgomotului El apucă telefonul ei mobil de pe masă, îl deschise şi se aruncă pe canapea lângă ea Îi luă mâna dreaptă, apucându-i degetul mare şi apăsându-l pe butonul pentru amprentă de pe telefonul Sony Xperia Aparatul se deblocă Încercă să i-l ia din mână, dar el o împinse şi analiză ecranul Găsi ceea ce căuta şi îi arătă şi ei Aplicaţia de înregistrare era pornită, cronometrul digital arătând că trecuseră treizeci de minute de când mergea Apăsă pe butonul de oprire şi cronometrul se opri Se dădu aproape de ea şi îi ţipă în ureche: — Ce aveai de gând să faci cu înregistrarea asta!? Inima lui Sarah bătea atât de tare, încât abia dacă mai putea să scoată un cuvânt — Nimic — Nimic util, în orice caz! strigă el Ea clătină din cap Lovelock intră în managerul de fişiere al aplicaţiei şi şterse înregistrarea cu discuţia lor — Nu mai contează S-a dus acum El închise telefonul şi se îndreptă spre acvariul cu peşti tropicali, ţinându-l deasupra apei — Alan, nu face asta! Aducându-şi aminte de cuvântul de alertă, ţipă: — E telefonul meu nou-nouţ! El ridică din umeri şi-l aruncă în acvariul cu peşti — Ups! zise el în timp ce telefonul se scufunda Oare Laura reuşise să audă ce spusese, în ciuda zgomotului? Probabil că nu Lovelock se întoarse la masă şi-i luă geanta, căutând prin ea şi pipăind căptuşeala Analiză briceagul, după care-l puse în buzunarul pantalonilor, apoi îşi îndreptă atenţia asupra genţii, uitându-se cu atenţie la ceea ce părea a fi un element de decor, studiindu-l din toate unghiurile Într-un sfârşit, ridică o sprânceană şi dădu din cap încet Aruncă geanta şi conţinutul său în acvariul cu peşti înainte să se aşeze lângă ea din nou — Camerele astea mici de spionaj sunt extraordinare, nu-i aşa? Sunt practic invizibile dacă nu ştii ce cauţi Nu mai poate să mă vadă şi să mă audă nimeni acum, nu? Prietenii tăi? Nu pot să te audă nici pe tine Mai rămăsese o cameră O ultimă şansă ca planul ei să funcţioneze — Alan, te rog! ţipă ea ca să acopere cacofonia asurzitoare şi nebunească a muzicii — Hai să vorbim! — Ridică-te! — De ce? — Fă cum îţi spun, draga mea! Se ridică în picioare, făcând un pas în spate El o analiză, privind-o pieziş Îi apăruseră broboane de transpiraţie pe frunte — Întoarce-te! Încet! Sarah îl ascultă, căutând cu privirea ceva ce ar fi putut folosi drept armă Un vătrai din şemineu O vază de deasupra şemineului Îşi termină pirueta şi ajunse din nou faţă în faţă cu el Bărbatul părea triumfător — Ştiam eu, zise el încet E broşa, nu-i aşa? Nu prea se potriveşte cu restul ţinutei E pe aproape, dar nu chiar — A fost a mamei, inventă Sarah Nici ei nu i se părea că sună convingătoare minciuna — De ce să distrugi un sacou drăguţ cu o chestie mică şi pompoasă ca asta? Făcu semn din mână — Dă-o jos! — Nu vreau să stri — Dă-o jos! urlă el Sarah începu să bâjbâie, încercând să desfacă broşa, cu degetele tremurânde, ştiind că nu putea s-o facă, deoarece ar fi fost confirmarea finală a motivului pentru care venise acolo — S-a blocat, nu pot s-o dau jos Îi tremura vocea — O să stric sacoul Te rog, Alan! Se apropie de ea şi apucă broşa mică din argint, rupând-o şi lăsând o gaură în materialul sacoului O ţinu în mână pentru o clipă, studiind-o cu atenţie Un fir negru, minuscul, era conectat de broşă şi ducea în sacoul ei Trase de el, trăgând-o astfel şi pe ea — Exact ce am crezut: o altă nenorocită de cameră Îi scoase briceagul din buzunar şi-l desfăcu Zece centimetri de oţel, periculos de ascuţit, cu un vârf ca de ac — De ajuns cu prostiile astea Sarah încercă să se gândească la ce opţiuni avea şi să facă faţă groazei ce-i stătea la baza gâtului Aruncă o privire ceasului de pe perete: opt şi două minute Dar asta nu o să te ajute cu nimic: nu mai poţi primi apelul Laurei — Alan, te rog! El o ignoră, folosindu-se de cuţit ca să taie firul ataşat de broşa ei Azvârli camera ascunsă în foc, unde fu imediat cuprinsă de flăcări Arătă cu lama cuţitului spre ea, focul reflectându-se în lama lustruită din oţel — Deci, ce alte dispozitive ascunse o să mai găsesc, târfa diabolică ce eşti? — Nimic, Alan! Jur! — Hmm! Din păcate, s-a cam pierdut încrederea dintre noi doi, nu-i aşa? Aşa că nu-mi dai de ales Făcu un pas spre ea şi împunse cu un deget noua gaură din sacoul ei — Va trebui să dai jos totul Absolut totul Capitolul 81 Sarah îşi încrucişă braţele la piept şi făcu un pas înapoi — Ce vrei să spui? — Ştii foarte bine ce vreau să spun Dezbracă-te în momentul ăsta — Nu, refuză Sarah — Poftim? — Am spus nu Nu o să fac asta — M-ai înţeles greşit, draga mea Nu a fost o rugăminte, ci un ordin Scoase telefonul din buzunar — Dacă nu faci tot ce-ţi spun, va trebui să o sun pe prietena mea, inspector detectiv Rayner, şi să-i spun că mi-am adus aminte de ceva legat de prietenul nostru rus Am toate numerele ei salvate în telefon Sarah simţi un val de panică rece ca gheaţa Lovelock făcu semn spre ea cu cuţitul — Nu o să repet Se mai uită la el pentru o clipă, lăsând furia să crească în ea, după care se descălţă Îşi aruncă sacoul de pe umeri Îşi scoase bluza, apoi desfăcu fermoarul fustei, lăsând-o să cadă pe jos Rămase în faţa lui, cu obrajii arzându-i, în nimic altceva în afară de sutien, chiloţi şi dres Se simţea mai singură şi mai vulnerabilă ca oricând Lovelock o privi cu ochi înfometaţi, înroşindu-se puternic la faţă şi pe gât — Întoarce-te din nou Un transmiţător subţire, fără cablu, şi un mic acumulator erau prinse de dosul sutienului cu o bucată groasă de bandă adezivă înfăşurată în jurul abdomenului Lovelock smulse dispozitivele electronice şi le aruncă în foc Mulţumit în cele din urmă că nu mai era înregistrat, luă telecomanda neagră şi opri muzica Camera se scufundă în linişte Sarah se îndepărtă de el, pe lângă canapea El o urmă Ea mai făcu un pas înapoi, mişcându-se astfel încât bărbatul să nu mai fie între ea şi uşa care dădea în hol — Şi restul, spuse el pe o voce groasă acum Restul hainelor — Nu Asta a fost tot Nu mai e nimic altceva de găsit — FĂ CUM ÎŢI SPUN! urlă el Ea tresări, păşind înapoi, şi-şi dădu jos dresul, îndepărtându-se cu jumătate de pas de el în timp ce se dezbrăca El îşi frecă barba — Şi restul, repetă Vocea lui era joasă şi răguşită acum, un şuvoi de transpiraţie curgându-i pe obraz Sarah îşi desfăcu sutienul şi îl lăsă să cadă pe podea, apoi se dezbrăcă de chiloţi, acoperindu-şi goliciunea cu braţele Asta este Asta m-a avertizat Laura că s-ar putea întâmpla Se înroşise atât de tare, încât simţea cum îi arde faţa şi-i trecea prin minte un gând care dădea la o parte toată ruşinea, furia şi ura din sufletul său – un instinct animalic, care-i răsuna în cap Ieşi din camera asta şi găseşte o uşă pe care să o poţi încuia în urma ta Pune o barieră între tine şi el Apoi poţi să-ţi faci griji pentru ce va urma Pentru că aici se termină totul Lovelock făcu un pas încet spre ea, cu mâna dreaptă întinzându-se spre sânii ei Ea se feri şi o luă la fugă Capitolul 82 Aerul de pe hol era rece pe pielea ei goală Din instinct, făcu dreapta, alergând spre scări şi apăsând pe mai multe întrerupătoare pe drum, scăldând scările late în lumină Găseşte o uşă pe care să o poţi încuia Sări câte două trepte, frica forţând-o să înainteze când îl auzi alergând greoi în urma ei În capătul scărilor era un palier imens, cu cinci uşi şi coridoare care duceau în stânga şi-n dreapta Exact vizavi de palier se afla o uşă deschisă, dincolo de care se vedeau o podea cu gresie şi o cadă Se repezi spre ea, rugându-se să aibă zăvor Se aruncă în baie şi izbi uşa în urma sa Spre marea ei uşurare, sub mâner era o cheie argintie, pe care o întoarse în broască Rămase în picioare, gâfâind, împingând cu ambele braţe în uşă, de parcă ar fi putut să o ţină în loc cu propria-i forţă Era în siguranţă Deocamdată Singurul lucru pe care-l mai purta era ceasul Era ora opt şi patru minute Făcu un calcul rapid în minte, întrebându-se dacă uşa aceea şi broasca puteau să-i facă faţă Se auziră paşi greoi în faţa uşii şi Lovelock apăsă pe mâner Uşa rămase închisă Sarah îşi ţinu respiraţia, aşteptându-se să bată tare în ea, dar în schimb paşii lui se îndepărtară Femeia cercetă baia cu frenezie, căutând ceva cu care ar fi putut să se acopere Pe un dulap din lemn aflat în colţ era un teanc de prosoape mari, albe Luă unul şi îl înfăşură în jurul corpului Ce altceva? O cale de evadare? Şirul de ferestre mici erau încuiate şi nu vedea nicio cheie prin preajmă Oricum, nu ar fi încăput pe acolo, ferestrele erau prea mici O armă? Deschise dulapul, rugându-se să găsească înăuntru lame de ras, foarfece sau orice altceva N-avea ea norocul ăsta În schimb, apucă una dintre periuţele electrice şi-i smulse capătul, rămânând cu o bucată de oţel lungă de vreo trei centimetri Dacă lovea cu suficientă forţă, putea să penetreze carnea Paşii greoi se întoarseră, oprindu-se de cealaltă parte a uşii Sarah se întoarse cu faţa spre uşă, uitându-se repede la ceas Ora opt şi cinci minute Trecuseră treizeci de minute de când ajunsese să stea în sufrageria lui Se simţea de parcă ar fi îmbătrânit cu zece ani Dincolo de uşă era linişte Era linişte în toată casa Se retrase într-un colţ al băii, cu arma ei improvizată în mână Se luptă cu valurile de teamă ce reveneau după mica uşurare pe care o simţise când încuiase uşa Avea o singură bucată de metal, dar era tot ce stătea între el şi ea În timp ce se holba la periuţă, uşa se deschidea încet Înainte să apuce să reacţioneze sau să se mişte măcar, încuietoarea cedă şi uşa se deschise Lovelock umplea cadrul uşii, cu o şurubelniţă într-o mână şi cu paharul de whisky în cealaltă Se sprijini de tocul uşii şi arătă cu şurubelniţa spre ea Avea aproape treizeci de centimetri lungime, cu o lamă ascuţită în capăt — E destul de uşor să descui ce e încuiat, spuse el, dacă ai ce-ţi trebuie — Nu te apropia de mine, zise ea, încercând să-şi menţină vocea calmă — Deci, tu ai venit la mine acasă şi ai încercat să mă păcăleşti, ai încercat să mă prinzi în capcană cu o înregistrare A fost o idee interesantă, un efort plin de curaj E clar că te-am subestimat, draga mea — Cred că ai subestimat femeile toată viaţa ta Lovelock se încruntă — Dar n-ai reuşit Şi acum a venit timpul să îţi repari greşelile Ce alegi? O să joci jocul, ca o fată mare? Sarah strânse prosopul şi mai tare în jurul său — Lasă-mă să plec Promit că n-o să spun nimănui ce s-a întâmplat în seara asta El scoase un ţâţâit şi clătină din cap — Nu Nu prea cred Cred că am cam trecut de faza cu datul mâinilor şi renunţatul, draga mea Am trecut de mult de asta A venit timpul să demonstrezi dacă eşti şi altceva decât o gospodină care se joacă de-a profesoara universitară — Te rog, Alan! Ura să-şi audă tonul implorator din voce — Nu face asta! — Îmi place să te aud implorându-mă, comentă el, privind-o din cap până-n picioare Acum, dă-ţi jos prosopul ăla — Nu! — Să-ţi zic ceva, continuă el, desfăcându-se la curea Dacă eşti foarte, foarte bună la pat azi, poate decid să nu-ţi arunc cariera la gunoi — Nu poţi să-mi faci şi mie ce i-ai făcut lui Gillian Arnold — Ba dimpotrivă, draga mea: pot Eu câştig, tu pierzi Aşa se sfârşeşte jocul din seara aceasta Îl privi fix preţ de câteva momente, cuvintele tatălui ei răsunându-i în minte: „A treia opţiune e cea mai grea, Sarah” — Deci, o să te mai întreb o dată, pentru ultima dată Bărbatul clipi o dată, de două ori, apoi luă o gură mare de whisky, golind paharul Faţa îi lucea de transpiraţie — Ce alegi? Ea stătu dreaptă, strângând bine arma improvizată cu degetele care i se albiseră, simţind cum toată resemnarea se scurgea din ea, toată raţiunea, logica şi judecata, toate grijile şi neliniştile Înfruptându-se din toate frustrările şi din toată furia din ultimul an, dând peste gât toate temerile care o ţinuseră trează luni întregi, lăsând ca sentimentele să năvălească în corpul său şi concentrându-se pe bărbatul ăsta, bărbatul ăsta care-şi ţinuse ascunsă adevărata identitate faţă de atâţia oameni, până când ajunsese în vârf Trebuia să îl oprească, într-un fel sau altul Simţea cum îi fierbe furia în vene, sângele pulsându-i în gât Îşi aduse aminte de cuvintele lui Marie: „Dacă începi un război cu el, poţi fi sigură că la final va supravieţui numai unul din voi” — Aici se termină totul, Alan Vrei răspunsul meu? Iată-l! Ridică vârful de oţel cu mâna dreaptă, îndreptându-l spre el — Du-te naibii! Capitolul 83 Sarah termină de corectat eseul şi trecu la următorul Lăsase luminile stinse şi uşa închisă, aşa că biroul era întunecat, iluminat pe jumătate numai de lumina slabă care venea de afară Dar aşa îi plăcea Să fie linişte Să fie singură Aproape invizibilă Stai cu fruntea plecată, nu deranja pe nimeni, ţine-te de treaba ta cât de mult poţi Se împăcase cu ideea faptei săvârşite şi era pregătită să înfrunte consecinţele atunci când avea să sosească momentul Făcuse tot ce putuse, şi asta era tot ce ar fi putut face oricine altcineva, nu-i aşa? Luase o decizie şi trebuia să trăiască acum cu ea Era atât de simplu şi de complicat totodată Simţea o mică uşurare pentru că se hotărâse, alesese un drum, scăpase de paralizia dubiilor şi luase o decizie Probabil, singura decizie disponibilă Se ridică şi se duse la geam Era una dintre acele zile mohorâte de decembrie, când parcă nu se lumina deloc, norii gri acoperind cerul De la biroul ei avea vedere bună asupra campusului şi ajunsese să ţină la ea, în cei doi ani în care ocupase această mică încăpere, un birou de la etajul al doilea din capătul clădirii, privind parcarea dinspre lac şi turnul cu ceas Studenţii ieşeau de la cursuri, probabil că se îndreptau spre cămin, ca să ia prânzul mai devreme, unii dintre ei arătând de parcă abia se dăduseră jos din pat Ar fi tare frumos dacă aş fi din nou studentă, se gândi ea Optsprezece ani, fără responsabilităţi, fără ca nimeni să aştepte să faci ceva în afară de ce ai tu chef, de pe o zi pe alta Să deţii controlul propriului tău destin, să nu ai de-a face cu lucrurile care, încet-încet, îi împovărau pe adulţi odată cu trecerea timpului Se întrebă dacă ar fi făcut aceleaşi alegeri dacă ar fi putut să dea timpul înapoi Dacă ar fi ştiut că aceste alegeri aveau s-o aducă în acea cameră, în acel loc, în acea situaţie Acel moment care îi schimbase viaţa Acum, era uşor să răspundă la această întrebare În sensul giratoriu din faţa clădirii, cineva – credea că era, cel mai probabil, un membru al echipei de rugby – se căţărase din nou pe statuie şi pusese o perucă afro de un galben aprins pe capul lui Neptun şi un sac de gunoi pe tridentul său Încă o treabă pentru domnul Jennings, portarul Nu era sigură cât timp rămăsese acolo Tocmai voia să se întoarcă la corectat când apăru o maşină din spatele şirului de pomi şi intră în parcarea Facultăţii de Arte O maşină berlină, care nu ieşea cu nimic în evidenţă, în care erau un bărbat şi o femeie Fu urmată de o dubiţă de poliţie, având imprimate pe lateral cuvintele „Unitatea de Suport Cibernetic” Opriră în faţa statuii, exact în faţa intrării principale a clădirii Din dubiţă coborâră doi ofiţeri în uniformă, apoi din maşina neinscripţionată ieşiră doi detectivi, pe care Sarah îi recunoscu ca fiind detectivii Rayner şi Neal Se adunară cu toţii în jurul detectivului Rayner, ca să discute puţin, ţinându-şi capetele aplecate spre ea în timp ce femeia vorbea Sarah îi studie Încercă să simtă ceva, dar nu simţea nimic – nici teamă, nici disperare, nici supărare, nici tristeţe Era ca şi cum toate sentimentele ar fi fost scoase din ea, lăsând-o neutră, goală şi extenuată Ce va fi, va fi După un minut, cei patru poliţişti se întoarseră şi se îndreptară spre clădirea principală, cu detectivul Rayner în fruntea lor Dispărură din raza vizuală a lui Sarah Se întoarse la birou Luă repede eseul pe care îl corectase şi-l puse peste celelalte, aşezând toate hârtiile într-un sertar al biroului înainte să-l încuie şi să bage cheia în buzunar Puse deoparte pixul şi închise computerul, se duse la cuierul de lângă uşă şi-şi luă geaca pe ea, după care se aşeză din nou la birou şi aşteptă Poliţia revenise aici Erau mai mulţi acum De data aceasta, se gândi ea, aveau să aresteze pe cineva PATRU SĂPTĂMÂNI MAI TÂRZIU Capitolul 84 Sarah se aşeză pe scaun, încercând să se facă comodă Stăteau înghesuiţi, ea şi ceilalţi, acei străini care o înconjurau Grace şi Harry erau departe acum Nu-şi mai aducea aminte când fusese ultima dată când petrecuse mai mult de câteva nopţi departe de ei Gândul la copiii ei o făcea să simtă slăbită şi puternică în acelaşi timp, un amestec ameţitor de emoţii care o lăsau îngrozită şi exaltată, acum mai mult ca oricând Putea să mute munţii din loc pentru ei, putea să se pună în faţa oricărui pericol şi să-i protejeze cu propriul ei corp, până când nu mai rămânea nimic din ea Era mult mai mândră de ei decât de orice alt lucru din lume Spera că, într-o zi, aveau să ştie şi ei asta Fusese o zi nebunească Se trezise într-un pat străin, fără copiii ei, departe de casă Aşteptând la cozi nesfârşite, şi apoi la alte cozi, peste tot înconjurată de gardieni Uniforme şi staţii radio, detectoare de metale, percheziţii Apoi aşteptase din nou, mersese şi stătuse la o altă coadă Trebuia să se obişnuiască cu asta Acesta era drumul pe care-l alesese, decizia pe care o luase cu un singur telefon şi trebuia să suporte consecinţele Aşa e viaţa Îşi aduse aminte cum era ea în adolescenţă Ce ar fi crezut acea fată de şaptesprezece ani dacă ar fi putut să-şi vadă versiunea de acum? Ar fi clătinat din cap, fără să-i vină a crede – nici într-un milion de ani nu ar fi crezut că drumul ei o va aduce aici, că se va ajunge la asta Senzaţia de agitaţie revenise, se ascundea în corpul său Era ceva normal, presupunea ea: mergea într-un loc străin şi nu ştia prea bine ce avea să o aştepte la finalul călătoriei sale, dar, cel mai important, cine avea să o aştepte Cum aveau să fie? Putea să reziste? Putea să facă asta? Era suficient de puternică încât să treacă prin asta? Erau multe întrebări fără răspuns Dar ştia că avea s-o facă Motivul era simplu: trebuia s-o facă Pentru că nu avea de ales Poate că ar trebui să încerc să dorm, se gândi ea O să fie o zi lungă Închise ochii pentru o clipă, încercând să nu mai bage în seamă faptul că era înconjurată de străini Viaţa i se complicase foarte tare în ultimele săptămâni – avea multe lucruri la care să se gândească Totuşi, în adâncul inimii, în sufletul ei, simţea că avea să fie bine Putea să treacă prin asta Putea s-o facă Atât timp cât ţinea minte regulile Noile reguli Capitolul 85 Şi, la fel ca înainte, noile reguli era destul de simple Să nu vorbească niciodată despre seara petrecută la Lovelock acasă Pentru că, potrivit oricui altcuiva în afară de el, acea seară nu se întâmplase niciodată Să nu menţioneze niciodată cocktailul de droguri pe care i-l vărsase în paharul cu whisky atunci când bărbatul se dusese să răspundă la uşă, la câteva minute după ce sosise ea Să nu vorbească niciodată despre „curierul” care îi distrăsese atenţia timp de câteva secunde vitale – un tânăr rus pe care-l chema Mikhail şi care era foarte talentat la hacking Să nu pomenească niciodată ce adăugase Mikhail pe hard drive-ul calculatorului lui Lovelock în acea seară Femeia cu păr cărunt de dincolo de coridor citea cu atenţie ziarul Daily Mail Poza de pe prima pagină arăta o faţă cunoscută Fusese făcută în timp ce bărbatul era scos din clădirea Facultăţii de Arte, având cătuşe la mâini Arăta de parcă ar fi fost luat prin surprindere, cu gura întredeschisă şi cu un amestec de furie şi de spaimă pe faţă, văzând fotograful cu o secundă prea târziu Lângă poză era un titlu scris cu litere mari şi negre: BBC îl dă afară pe proful vedetă acuzat de pedofilie Sarah înclină capul, ca să citească primele paragrafe din articol Profesorul de la televizor, Alan Lovelock, a fost abandonat de BBC după ce detectivii au deschis o anchetă legată de pornografie infantilă Profesorul Lovelock, în vârstă de 56 de ani, a fost vedeta emisiunii de la BBC2, „Undiscovered History” şi directorul câtorva fundaţii caritabile pentru copii BBC a confirmat faptul că restul episoadelor nu vor mai fi difuzate, iar filmările noului sezon au fost oprite definitiv Un purtător de cuvânt al universităţii a confirmat faptul că Lovelock a fost suspendat din postul său, aşteptându-se rezultatul investigaţiei penale Ştirea era peste tot, iar tabloidele erau ca nişte câini de atac: urlau după sânge Lovelock reprezenta o combinaţie a lucrurilor pe care ei le urau cel mai tare: un academician privilegiat, un pretenţios de la BBC şi un socialist milionar Miroseau sângele şi nu aveau să fie satisfăcuţi până când reputaţia sa nu avea să fie făcută bucăţi pentru totdeauna Cu un uşor amuzament, Sarah observă că articolul de pe prima pagină avea semnătura lui Ollie Bailey – jurnalistul care-i dăduse prima dată ideea O întrebare oarecare, aruncată în timpul unei conversaţii din parcare: „E adevărat că s-a aflat că face parte din Operaţiunea Yewtree?” Operaţiunea poliţiei, care descoperise o serie de pedofili sus-puşi şi prădători sexuali, începând cu Jimmy Savile Femeia cu păr cărunt surprinse privirea lui Sarah în timp ce amândouă citeau articolul Ţâţâi şi clătină din cap — Dezgustător, nu-i aşa? Să ştii că întotdeauna mi s-a părut a fi ceva în neregulă la omul ăsta Ţie nu? Sarah ridică din umeri — Nu m-am uitat niciodată la emisiunea lui — Crede-mă, nu iese fum fără foc Dădu pagina la un articol care se întindea pe două pagini, cu poze cu poliţişti care cărau cutii întregi de lucruri personale ale lui Lovelock din casa acestuia şi din biroul său de la facultate Femeia bătu în pagină cu un deget delicat — Uite – sigur vor găsi ceva între toate chestiile astea, nu-i aşa? Deja au găsit destule, se gândi Sarah Îi pusese lui Lovelock un cocktail de droguri foarte puternice în băutură, un amestec de acid gamahidroxibutiric şi Rohypnol – oferite de Volkov, împreună cu echipamentul de supraveghere – care îl făcuse să-şi piardă cunoştinţa în douăzeci de minute şi îi afectase memoria pe termen scurt În combinaţie cu alcoolul, se ştie că amestecul de droguri ştergea amintirile din ultimele câteva ore înainte de a fi luat Şi, la douăsprezece ore de la ingerare, toate urmele dispăreau din organismul victimei Dozajul trebuia să fie exact, folosindu-se detaliile precise ce ţineau de mărime şi de greutate – calcule care fuseseră posibile datorită hainelor de gală ale lui Lovelock, făcute la croitor pentru ceremonia academică Haine de gală care erau păstrate de asistenta sa personală, Jocelyn Steer Ţinta ei fiind inconştientă, Sarah deschisese pachetul adus de „curier”, din care scosese un telefon de unică folosinţă, cu ajutorul căruia trebuia să-l sune pe Mikhail, pentru ca acesta să vină înapoi în casă În colet se afla şi vechea salopetă de lucru a lui Nick, şi două perechi de mănuşi din cauciuc Cât timp Sarah se schimbase, hackerul trecuse la treabă Şi, în vreme ce Laura şi tatăl ei crezuseră că planul era să-l înregistreze pe Lovelock – motiv pentru care fusese necesar echipamentul de înregistrare –, adevăratul motiv al vizitei lui Sarah era mai profund Mult mai profund Trebuiau să fie protejaţi de acest motiv adevărat Eforturile ei de a-l înregistra pe Lovelock trebuiau să fie suficient de convingătoare pentru ca el să nu-şi dea seama că era doar o diversiune Pentru că, atunci când avea să-şi deschidă computerul a doua zi, un virus cu capacitatea de a se automultiplica avea să corupă fiecare fişier în parte – inclusiv pe cele legate de noua lui carte – şi să distrugă laptopul Luni, informaticienii de la PC World, care încercaseră să-l repare, făcuseră o descoperire sumbră: mai bine de 9 000 de fotografii cu pornografie infantilă se aflau pe hard drive-ul computerului Dăduseră telefon la poliţie, iar marţi, mai multe patrule fuseseră trimise la el acasă şi la biroul său, unde descoperiseră mii de alte imagini pe computerul de la serviciu şi încă multe altele ascunse pe un hard drive extern în biroul său de acasă, unele dintre ele datând din urmă cu cincisprezece ani Un al doilea hard drive extern, ascuns în spatele biroului de la serviciu de către Jocelyn, conţinea alte mii de fotografii Traficul prin e-mail îl asocia pe profesor cu o reţea de pedofilie notorie – şi sugera faptul că răpirea lui de acum câteva săptămâni avusese loc din cauza faptului că nu se înţeleseseră la bani Sarah ştia că exista riscul ca Lovelock să îşi aducă aminte ce se întâmplase între ei doi şi să aibă nişte bănuieli Nu existau însă dovezi fizice ale faptului că ar fi fost vreodată la el acasă – şi avea un alibi extrem de puternic Fusese surprinsă de camerele de supraveghere ducându-se la serviciu, iar telefonul ei mobil se conectase la reţeaua de Internet a universităţii De la serviciu, îi trimisese un mesaj tatălui ei Se logase pe computerul de la serviciu la ora şapte şi treizeci şi patru de minute în acea seară şi rămăsese acolo cam o oră Fusese surprinsă din nou de camerele de supraveghere când se întorcea acasă şi se oprise să scoată bani de la un bancomat Sarah făcuse toate aceste lucruri sâmbătă seara – amprentele ei electronice dovedeau asta Sau, cel puţin, cineva care arăta ca ea făcuse aceste lucruri: o altă brunetă slăbuţă, de vreo treizeci de ani De aceeaşi înălţime şi cu aceeaşi culoare la păr, cu hainele, geanta, căciula şi ochelarii de soare ai lui Sarah Care-i condusese maşina Cineva care se potrivea exact tipului de femeie care-i plăcea lui Lovelock Cineva precum Gillian Arnold Mikhail se ocupase chiar şi de înregistrarea de pe camera de supraveghere din faţa casei lui Lovelock Ştersese momentele în care ajunsese Sarah – şi în care ajunsese el, îmbrăcat în haine de curier, zece minute mai târziu –, şi le înlocuise cu o oră din seara precedentă Nu era nimic filmat care să sugereze că îl vizitase cineva pe profesor sâmbătă seara Sarah se lăsă pe spătarul scaunului ei de la clasa business, trăgând puţin de centură ca să se asigure că era prinsă bine Era un zbor de şapte ore către Boston şi avea să petreacă patru zile în acel oraş, ca să se asigure că obţinea sponsorizarea din partea fundaţiei Atholl Saunders Avea să fie un sprijin foarte important pentru universitate, pentru departament şi pentru ea, dacă reuşea să facă asta Până acum, toate semnele erau bune Decanul facultăţii clarificase rapid faptul că doamna Sarah Haywood se ocupase de toată munca şi de toate cercetările, ea fiind de fapt prima care îi contactase pe cei de la fundaţia Atholl Evidenţiase faptul că Alan Lovelock fusese implicat doar în supravegherea primei părţi a procesului şi că nu avea să mai fie implicat deloc de acum înainte Se insistase asupra faptului că departamentul nu însemna o singură persoană Era mai mare decât un singur individ Mult mai mare Cu un vaiet în ascensiune, motoarele avionului atinseră capacitatea maximă şi Sarah se lăsă pe spătar, pregătită pentru acceleraţia puternică a decolării Se gândi la tatăl ei, la o conversaţie pe care o purtaseră într-un moment de criză O conversaţie care dusese la luarea unei decizii O decizie care dusese la un plan – şi la o capcană pregătită cu multă atenţie Sarah, în viaţă nu ai decât trei opţiuni Poţi să o iei la fugă, să începi de la zero în altă parte Poţi să ai încredere în proces, în puterile care există Sau poţi să rămâi şi să te lupţi Alesese să rămână şi să lupte, chiar dacă asta însemnase să coboare la nivelul adversarului său şi să joace murdar Pentru că asta era exact ce merita el Şi, uneori, dar numai uneori, poate că era adevărat că o situaţie imposibilă necesită o soluţie de neconceput Avionul avansă pe pistă, încet la început, apoi prinse viteză, lăsând urme pe asfaltul care se pierdea într-o dungă albă continuă Botul avionului Boeing se ridică, apoi roţile din spate şi, în cele din urmă, ajunseră în aer, părăsind aeroportul Heathrow, cu destinaţia Boston Sarah privi străzile şi casele micşorându-se sub ea, avionul îndreptându-se spre soarele care apunea, către Atlantic Închise ochii şi zâmbi SFÂRŞIT 364 363